
Cartea aceasta o dedic, 


desigur, Annei și Mariannei 


O, vom cânta și vom striga, aprigi războinici, 
Da, vom cânta și vom striga, orice va fi să fie, 
Din depărtări vin iarăşi, învingători şi vrednici, 
Orci încărcaţi de pradă, ce mare veselie! 


Rămas-bun și-adio, frumoase doamne orce! 
Rămas-bun și-adio, dragi, scumpe soții! 
Ca duşmanii să moară, cu săbii i-om străpunge 


Adânc în măruntaie — și iar le-om ascuți. 


Vom pârjoli vrăjmașul, de cap îl vom scurta 
Și aurul degrabă din punga-i l-om fura. 
Ne vom ciocni în luptă și-n timp ce-o blestema 


Avântul lăncii noastre, noi berea i-o vom bea. 


Semeţ, un turn potrivnic ni s-a ivit în cale 
Și-a luminat, văpaie, adânca nopții beznă 
Desaga ne-am umplut-o cu-argint și cu pocale, 
Căci sufletul ne fierbe de-a dușmanului pizmă. 


Ciupit la beregată de lamă de cuțit, 
Fermierul cât o bute în aur ne-a-mbrăcat. 
De groază, mândra-i fată pe dată a fugit, 


Dar ne-a rămas nevasta, s-o punem la proțap. 


Și-acum goliţi, toți orcii, degrab' stacana plină, 
Nu pregetaţi, toţi jderii, sorbiţi şi-ultimul strop! 
Din carnea cea vrăjmașă sd facem azi frigare, 


Mai grași şi mai puternici, stăpâni iar peste tot! 


Cântec tradițional de marș al războinicilor 


Stryke nu putea vedea pământul din cauza 
cadavrelor. 

Îl asurzeau urletele și zdrăngănitul de oțel. În 
ciuda frigului, ochii îl usturau din pricina trans- 
piraţiei. Îi ardeau mușchii și-l durea tot corpul. 
Vesta îi era plină de sânge, noroi și bucăţi de 
creier. lar acum alte două creaturi oribile, roz și 
moi, se apropiau de el cu priviri în care se citea 
dorința de a ucide. 

Își savură o clipă încântarea. 

Nesigur pe picioare, se împiedică, mai-mai 
să cadă. Numai instinctul îl făcu să ridice sabia 
impotriva lamei rotite deasupra lui. Armele 
zornăiră la impact, dar reuși să pareze lovitura. 
Făcu repede un pas inapoi, se lăsă puţin pe vine 
Și se aruncă din nou în față, sub garda adversa- 
rului. Sabia lui străpunse stomacul dușmanului. 

O împinse imediat în sus, adânc și cu putere, 
până când tăie o coastă, slobozind măruntaiele. 
Creatura se prăbuși cu o expresie de stupefacție 
pe chip. 

Stryke nu avu timp să se bucure de victorie. 
Al doilea atacator se aruncă asupra lui cu paloșul 
al cărui vârf scânteia la un braț de Stryke. Vă- 
zând ce soartă avusese tovarășul său, se arătă mai 
prudent. Stryke trecu în ofensivă, atacând sabia 
agresorului cu o ploaie de lovituri feroce. Se ata- 
cau Și parau într-un dans lent, anevoios, spriji- 
nindu-și bocancii de cadavrele prietenilor și ale 
dușmanilor. 

Arma lui Stryke era mai potrivită pentru 
scrimă. În lupta de aproape, paloşul adversarului 
se dovedi prea mare și prea greu. Menit să spin- 
tece, trebuia răsucit cu boltă. După câteva fan- 
dări, creatura transpira din cauza efortului, 
suflând norișori de aer rece. Stryke continuă s-o 
hărțuiască de la distanță, așteptând un moment 
prielnic. 

Disperată, creatura se năpusti asupra lui și 
incercă să-i cresteze obrazul. Rată, dar se apro- 
pie destul de mult pentru ca el să simtă curen- 
tul de aer retezat de paloș. În elanul ei, creatura 
se aruncă într-un nou atac, dar ridică braţele și 
rămase cu pieptul neprotejat. Sabia lui Stryke ui 

străpunse inima din care se scurse un șuvoi 
roșu aprins. Creatura căzu grea printre celelalte 
trupuri măcelărite. 

Privind în jos, Stryke îi văzu pe Jderi prinși 
in bătălia mai aprigă de pe câmpia de la poalele 
dealului. 

Se intoarse la masacrul de lângă el. 


Coilla ridică ochii și văzu că sus, pe deal, nu 
departe de zidurile așezării, Stryke făcea prăpăd 
intr-un grup de apărători. 

Nerăbdător afurisit, blestemă ea. 

Deocamdată însă, conducătorul lor trebuia 
să-și poarte singur de grijă. Grupul lui de război- 
nici avea de înfrânt o rezistență puternică înainte 
de a ajunge la el. 

Aici, în cazanul de fierbere de pe principalul 
câmp de bătălie, erau ciocniri sângeroase în 
toate părțile. O mulțime nimicitoare de soldați 
care se luptau și cai speriaţi călcau în picioare 
ceea ce, cu câteva ore în urmă, fuseseră niște la- 
nuri de cereale. Larma cacofonică, de-a dreptul 
innebunitoare nu mai contenea, iar mirosul 
ințepător al morții zgâria gâtul Coillei. 

Așezaţi în dispozitivul de luptă de formă tri- 
unghiulară, treizeci de Jderi duri ca oţelul luptau 
in formație strânsă, spintecând masa de luptători 

ca O insectă uriașă, cu mai multe ace. Aproape de 
vârful triunghiului, Coilla lovea în stânga și în 
dreapta cu sabia în carnea dușmanului, deschi- 
zând drum pentru ai săi. 

O succesiune de tablouri vivante infernale se 
derulară pe lângă ea mult prea repede ca să le 
observe amănuntele. Un apărător cu o secure 
infiptă în umăr; un camarad de-al ei, cu mâinile 
pline de sânge închegat duse la ochi; altul, cu un 
ciot inroșit în loc de braţ, își inăbușea strigătele 
de durere; un alt apărător se holba la gaura cât 
pumnul din pieptul lui; un trup fără cap care se 
clătina și din care țâșnea un jet stacojiu; un chip 
ciopârțit de propria ei sabie. 

După o vreme, cât o eternitate parcă, Jderii 
ajunseră la poalele dealului și incepură să-l urce 
in timp ce se luptau cu dușmanul. 

Stryke profită de o scurtă pauză intervenită 
in măcel ca să urmărească progresul trupei sale. 
Spintecau grupurile de apărători de la jumătatea 
dealului. 

Se întoarse şi scrută fortăreața masivă, cu zi- 
duri din lemn, din vârful înălțimii. Mai aveau 
mult de mers și zeci de dușmani de răpus până 
să ajungă la porțile ei. Dar lu: Stryke i se păru 
că rândurile adversarilor se subțiau. 

Umplându-și plămânii cu aer rece, îl cu- 
prinse din nou senzaţia că trăieşte intens, ca de 
fiecare dată când moartea era atât de aproape. 

Atunci își făcu apariția Coilla, gâfâind, ur- 
mată îndeaproape de restul trupei. 

- Da” știu că nu v-aţi grăbit, comentă el sec. 
Am crezut c-o să trebuiască să trec singur locul 
prin foc şi sabie. 

Coilla arătă cu degetul mare spre dezastrul 
de la baza dealului. 

- Nu s-au arătat prea dornici să ne lase să 
trecem. 

Îşi zâmbiră unul altuia ca doi nebuni. 

O stăpânește şi pe ea setea de sânge, îşi zise el. 
Nu-i râu. 

Alfray, paznicul flamurii Jderilor, veni lângă 
ei și infipse băţul steagului în pământul pe jpumă- 
tate înghețat. Cei douăzeci și patru de soldați ai 
trupei formară un cerc defensiv în jurul ofițeri- 
lor. Văzând că unul dintre răcani căpătase o rană 
urâtă la cap, Alfray scoase un bandaj din geanta 
de la șold și se duse să-i oprească sângerarea. 

Sergenţii Haskeer şi Jup işi făcură loc printre 
soldați. Ca de obicei, primul era posac, al doilea, 
impasibil. 

- V-a plăcut plimbarea? îi tachină Stryke, 
sarcastic. 


Jup îl ignoră. 

- Şi acum ce facem, căpitane? îl întrebă el 
imbufnat. 

- Tu ce crezi, piticotule? Ne oprim să cule- 
gem flori? Se uită la secundul său mic de sta- 
tură. Urcăm acolo sus şi ne ducem treaba la 
capăt. 

- Cum? 

Coilla scrută cerul plumburiu cu mâna 
streașină la ochi. 

— Atac frontal, răspunse Stryke. Ai tu un 
plan mai bun? Era o provocare. 

- Nu. Dar sus pe deal suntem pe teren des- 
chis. Vom înregistra pierderi. 

- Nu aşa se întâmplă de fiecare dată? Scuipă 
gros, ratând la mustață picioarele sergentului. Dar 
hai să-l întrebăm pe strategul nostru, dacă asta te 
face să te simți mai bine. Coilla, ce părere ai? 

- Hm? Coilla nu-și mută privirea de la norii 
apăsători. 

- Trezește-te, caporal! Te-am întrebat... 

- Vezi obiectul ăla? Arătă spre cer. 

Un punct negru cobora printre norii 
cenușii. De la distanţă nu se vedeau toate deta- 
liile, dar ghiciră cu toții ce era. 

- Ne-ar putea fi de folos, spuse Stryke. 

Coilla părea să se indoiască. 


16 


- Poate. Ştii cât sunt de încăpățânați. Mai 
bine să ne adăpostim. 

- Unde? vru să afle Haskeer, cercetând tere- 
nul descoperit. 

Punctul creştea în dimensiuni. 

- Se mișcă mai repede decât lava iadului, re- 
marcă Jup. 

- Și coboară în picaj prea strâns, adăugă 
Haskeer. 

Trupul masiv și aripile mari, zimţate, erau 
deja vizibile. Nu mai încăpea nici o îndoială. 
Uriaș și hidos, animalul trecu în viteză pe deasu- 
pra câmpului pe care lupta se dădea fără întreru- 
pere. Combatanţii inghețară și ridicară privirea 
in sus. Câțiva fugiră de umbra lui. El îi ignoră și 
cobori tot mai abrupt, îndreptându-se exact spre 
dealul unde se adunaseră Jderii lui Stryke. 

Căpitanul îl scrută cu ochi mijiți. 

- Vede cineva pilotul? 

Jderii scuturară din cap. 

Proiectilul viu se îndrepta direct spre ei. Își 
căscă fălcile enorme și băloase și-și arătă şirurile 
de dinţi galbeni, cât un coif de războinic. Ochii 
intredeschiși fulgerară, verzui. Pe spatele proiec- 
tilului stătea ţeapăn pilotul, mic în comparaţie 
cu aparatul său de luptă. 

Stryke estima că se afla la numai trei lungimi 
de aripă de ei. 

- Prea jos, şopti Coilla. 

- Culcat! urlă Haskeer. 

Războinicii se trântiră la pământ. 

Răsucindu-se pe spate, Stryke apucă să vadă 
pielea cenușie și picioarele cu gheare imense 
care-i trecură pe deasupra capului. Dacă ar fi 
intins mâna, probabil că le-ar fi atins. 

Atunci dragonul scuipă o flacără portocalie 
orbitoare. 

Preţ de-o clipă, Stryke fu orbit de lumina 
puternică. Clipind ca să-și limpezească ochii, se 
așteptă ca dragonul să se zdrobească de pământ. 
În loc de asta, îl zări ridicându-se spre înalturi 
intr-un unghi ascuţit, aproape imposibil. 

Mai sus, pe deal, peisajul se schimbase. Râ- 
gâitul de foc îi transformase pe apărători și pe 
câţiva agresori în mingi de foc urlătoare sau în 
grămezi de cadavre fumegânde. Pe ici, pe colo, 
pământul ardea și bulbucea. 

Aerul se umplu de miros de carne arsă. 
Stryke incepu să saliveze. 

- Cineva ar trebui să le amintească stăpânilor 


dragonilor de partea cui sunt, mormăi Haskeer. 

- Dar ăsta ne-a ușurat sarcina. Stryke făcu 
semn din cap către porți. Ardeau. Ridicându-se 
anevoie în picioare, strigă: După mine! 

Jderii scoaseră un strigăt de luptă asurzitor și 
porniră la atac în spatele lui. Nu întampinară 
decât o ușoară rezistență din partea puţinilor 
dușmani rămași în viaţă, pe care îi uciseră. 

Când Stryke ajunse la porțile fumegânde, 
văzu că erau destul de afectate ca să poată fi insă 
doborâte cu uşurinţă. Una nu se mai ţinea decât 
intr-o balama, gata să cadă. 

În apropiere, pe un stâlp, cineva scrisese stân- 
gaci cu vopsea Homefield pe o scândură acum 
pârjolită. 

Haskeer se apropie în fugă de Stryke. Ob- 
servă scândura şi-i trase o lovitură zdravănă cu 
sabia, despicând-o de sus în jos. Lemnul căzu și 
se rupse în două. 

- Până și limba ne-au furat-o, mârâi el. 

Jup, Coilla și restul trupei îi ajunseră din 
urmă. Împreună cu câţiva soldați, Stryke lovi 
cu bocancii poarta slăbită până o dărâmară. 

Jderii se năpustiră prin deschizătură și se po- 
meniră într-o imprejmuire largă. La dreapta lor, 
un țarc cu animale. La stânga, un șir de pomi cu 
roade pârguite. În față, la distanţă destul de mare, 
o fermă din lemn de dimensiuni mari. 


În fața ei stăteau aliniaţi apărătorii, cel puţin 
de două ori mai numeroși decât Jderii. 

Războinicii trecură la atac și tăbărâră asupra 
lor. În apriga confruntare directă care urmă, dis- 
ciplina Jderilor se dovedi superioară. Neavând 
unde să fugă, dușmanii se apărară disperaţi și 
luptară cu sălbăticie, dar în câteva minute numă- 
rul lor scăzu drastic. Jderii inregistrară mult mai 
puţine pierderi, doar câțiva dintre ei fiind ușor 
răniți. Dar asta nu le incetini înaintarea şi nici 
nu le scăzu elanul cu care străpungeau carnea 
lăptoasă a inamicului. 

În cele din urmă, puţinii apărători rămași 
fură înghesuiți în faţa intrării în fermă. Stryke 
conduse masacrul impotriva lor, umăr la umăr 
cu Coilla, Haskeer și Jup. 

Smulgându-și sabia din măruntaiele ultimu- 
lui apărător, Stryke se răsuci rapid și cercetă îm- 
prejmuirea. Văzu ceea ce căuta lângă gard. 

- Haskeer! Adu una dintre ulucile alea pe 
post de berbec! 

Sergentul se supuse imediat și incepu să urle 
ordine. Șapte sau opt soldați se desprinseră din 
formaţie și o luară la fugă după el, scoțându-și 


securile de la cingătoare. 

Stryke făcu semn cu mâna unui pedestraș. 
Soldatul făcu doi pași și căzu. Din gât îi ieșea o 
săgeată subțire. 

- Arcași! răcni Jup, fluturând sabia către ul- 
timul etaj al fermei. 

Trupa de războinici se risipi în toate părțile 
când săgețile incepură să cadă asupra ei ca ploaia 
de la o fereastră deschisă, de sus. Un Jder se 
prăbuși, străpuns în cap. Altul, rănit la umăr, fu 
adăpostit de camarazi. 

Coilla şi Stryke, aflaţi cel mai aproape de 
clădirea fermei, fugiră sub streașină, lipindu-se 
de perete de o parte şi de alta a ușii. 

- Noi câți arcași avem? întrebă ea. 

- Tocmai am pierdut unul, deci trei. 

Stryke cercetă curtea cu privirea. Grupul lui 
Haskeer ducea greul sub tirul arcașilor. În vreme 
ce săgețile șuierau pe lângă ei, ostașii ciopârțeau 
vitejeşte stâlpii verticali care susțineau una dintre 
grinzile imense ale ţarcului pentru vite. 

Jup și ceilalți războinici erau trântiți la pă- 
mânt nu departe. Înfruntând grindina de săgeți, 
caporalul Alfray îngenunche și improviză un 
bandaj pentru soldatul rănit la umăr. Stryke se 
pregătea să-i cheme lângă el când observă că 
arcașii lui își încordau arcurile scurte. 

E greu să tragi cu arcul când stai culcat la 
pământ. Cei trei arcași fură însă nevoiți să-și 
intoarcă arcurile într-o parte și să țintească în 
sus, cu pieptul ridicat. Cu toate acestea, incepură 
să tragă și ei într-un ritm care deveni curând 
regulat. 

Din adăpostul lor nesigur, Stryke și Coilla 
nu puteau decât să urmărească schimbul dintre 
săgețile care urcau spre ultimul etaj al clădirii și 
cele care coborau. După câteva minute, din mij- 
locul războinicilor lui răsună un strigăt de bu- 
curie răgușit, răspuns evident la o săgeată care-și 
lovise ţinta. Însă şuvoiul de săgeți trase din am- 
bele părți nu se opri, ci confirmă că în clădire 
mai era cel puțin un arcaș. 

- De ce nu punem șomoioage în vârful 
săgeților? propuse Coilla. 

- Nu vrem să dăm foc fermei până nu obți- 
nem lucrul pentru care am venit. 

Dinspre ţarc se auzi o bubuitură. Grupul lui 
Haskeer scosese uluca din gard. Soldaţii înce- 
pură s-o ridice cu precauție din cauza tirului in- 
amic, deşi acesta nu mai era atât de susținut. 

Al doilea strigăt de triumf din mijlocul sol- 
daților trântiți la pământ fu urmat de agitație sus, 
în clădire. Unul dintre arcașii apărători căzu și se 
zdrobi de pământ în faţa lui Stryke și a Coillei. 

Săgeata care-i ieșea din piept se rupse în două la 
impact. 

Lângă ţarc, în picioare, Jup făcea semne că la 
etaj nu mai era nimeni. 

Soldații lui Haskeer fugeau cu mușchii 
incordaţi și cu feţele crispate din cauza greutății 
pe care o cărau. Apucând cu toţii berbecul im- 
provizat, începură să lovească ușa solidă, din 
care săreau așchii de lemn. După aproximativ 
zece lovituri, ea cedă cu o bubuitură și explodă 
spre interior. 

În spatele ei îi așteptau trei apărători. Unul 
sări în faţă, ucigându-l dintr-o lovitură pe primul 
soldat care ducea berbecul. Stryke îl dobori, 
trecu peste grămada de lemne rupte și îl atacă 
imediat pe al doilea. Îl trimise la podea după un 
schimb scurt de lovituri sălbatice. Însă rămase 
expus celui de-al treilea adversar, care se apropia 
de el mișcând sabia în sus şi înapoi, gata să-l 
decapiteze dintr-o lovitură. 

Un cuţit îi străpunse adânc pieptul. Adversa- 
rul scoase un sunet răgușit, din gât, scăpă sabia 
Și căzu cu capul înainte. 

Drept mulțumire, Coilla primi un mormăit 
de la Stryke. 

Îşi smulse cuțitul din victimă, apoi luă încă 
unul, preferând să aibă câte o armă în fiecare 

mână, în caz că trebuia să lupte corp la corp. 
Jderii năvăliră în casă în urma ei. 

În fața lor văzură o scară în spirală. 

- Haskeer! Ia jumătate din trupă și fă 
curățenie la etajul ăsta, ordonă Stryke. Restul, 
veniţi cu mine! 

Soldaţii lui Stryke se răspândiră la dreapta și 
la stânga. Stryke îi conduse pe ceilalți pe scări. 

Mai aveau puţin până în capătul lor, când 
iși făcură apariţia două creaturi dușmane. Le 
făcură bucăți, cuprinși de furie. Coilla ajunse 
prima la etaj și dădu peste un alt apărător, care 
O tăie la braţ cu o lamă ca dinţii de ferăstrău. 
Ea nu slăbi ritmul, ci îi azvârli arma din mână 
și-i despică pieptul. Creatura scoase un urlet, se 
prăbuși printre spaţiile balustrade: și alunecă 
in uitare. 

Stryke se uită la rana sângerândă a Coillei. 
Fa nu se plânse, așa că el cercetă etajul din pri- 
viri. Se aflau pe un palier lung, cu mai multe uși. 
Majoritatea erau deschise, lăsând la vedere încă- 
peri goale. Stryke trimise câţiva soldaţi în recu- 
noaștere. Aceștia se intoarseră destul de repede, 
scuturând din cap. 

În capătul îndepărtat al palierului se afla sin- 
gura ușă inchisă. Se apropiară de ea tiptil și se 
plasară în faţa ei. 

Jos, la parter, larma se mai domolise. Și în 
scurt timp, nu se mai auzi decât zgomotul surd 
al luptei de pe câmp și gâfâielile înăbușite ale 
Jderilor care se adunau pe palier. 

Stryke se uită la Coilla, apoi la Jup, făcând 
din cap celor mai solizi trei soldați să treacă la 
acţiune. Aceştia loviră ușa cu umărul o dată, de 
două ori, de trei ori, deschizând-o în forță, apoi 
intrară cu armele pregătite, urmaţi indeaproape 
de căpitan și ofițeri. 

Se pomeniră atacați de o creatură cu un 
topor greu, cu două tăișuri. Căzu la podea ime- 
diat, sub o ploaie de lovituri, înainte de a apuca 
să rănească pe cineva. 

Încăperea era mare. La capătul opus, alte două 
siluete apărau ceva. Una era din rasa creaturilor. 
Cealaltă era asemenea lui Jup, trupul ei scurt și 
indesat scoțând în evidență statura deșirată a 
tovarășei el. 

Veni în faţă, înarmată cu sabie și pumnal. 
Jderii îi ținură calea, gata s-o atace. 

- Nu! strigă Jup. E-a mea! 

Stryke îl înțelese. 

— Lăsaţi-i! se răsti el. 


Soldaţii lăsară armele jos. 

Cei doi adversari bondoci luară poziția de 
luptă. Preţ de câteva bătăi de inimă, rămaseră 
tăcuţi, aruncându-și priviri pline de ură. 

Apoi încăperea răsună de zdrăngănitul 
săbiilor. 

Jup începu lupta primul, parând fiecare lovi- 
tură dată de adversar și evitându-i ambele arme 
cu ușurința dată de o experiență indelungată. În 
câteva secunde, jungherul adversarului zbură 
prin aer și se Înfipse intr-o scândură din pardo- 
seală, fiind urmat foarte curând și de sabie. 

Jderul sergent iși ucise dușmanul străpun- 
gându-i plămânii. Acesta căzu în genunchi, se 
prăbuși în față, se cutremură, apoi muri. 

Odată vraja luptei spulberată, ultimul apără- 
tor ridică sabia și se pregăti de incleștarea finală. 
Ceilalți văzură atunci că era o femelă. Chircită, 
cu șuvițe cenușii, ca blana de șoarece, lipite de 
frunte, ținea la piept un copil. Pruncul, durduliu, 
cu pielea deschisă la culoare, precum lumina 
zorilor, era născut nu de mult. 

Din pieptul femelei ieșea o săgeată. Pe podea 
zăcea un arc mare, cu săgețile împrăștiate lângă 
el. Fusese unul dintre arcașii apărătorilor. 

Stryke le făcu semn Jderilor să rămână pe 
loc, apoi străbătu camera în lungime. Nu văzu 
nici un motiv de teamă, așa că nu se grăbi. Ocol 

balta tot mai mare de sânge care se scurgea din 
cadavrul adversarului lui Jup, ajunse în dreptul 
celui din urmă apărător şi-l privi drept în ochi. 

O clipă, i se păru că creatura vrea să vorbească. 

În schimb, ea se lansă dintr-odată la atac, agi- 
tând sabia nebunește, fără precizie. 

Cât se poate de calm, Stryke devie lama și 
puse capăt atacului dându-i creaturii o lovitură 
la gât, aproape retezându-i capul. 

Femela, plină de sânge, scoase un sunet ascu- 
țit, jumătate chițăit, jumătate geamăt. Stryke îl 
mai auzise o dată sau de două ori până atunci. 
Se uită fix în ochii ei și ghici o undă de dispreţ 
în ei. Dar ura, groaza şi agonia se dovediră mai 
puternice. Femela nu mai avea culoare în obraji 
și abia respira. Strânse pruncul la piept, încer- 
când să-l protejeze pentru ultima oară. Apoi 
viaţa se scurse din ea. Se lăsă Încet pe-o parte și 
se prăbuși lată pe podea. Sugarul îi căzu din 
braţe și începu să plângă. 

Odată problema rezolvată, Stryke păși 
nepăsător peste cadavru. 

În fața lui se afla un altar Uni. La fel ca toate 
celelalte pe care le văzuse, era foarte simplu: o 
masă înaltă, acoperită cu o pânză albă tivită cu 
aur, câte un sfeșnic de plumb la fiecare capăt. În 
mijlocul mesei, spre partea din spate, se afla un 

obiect lucrat în fier, despre care ştia că e simbo- 
lul cultului apărătorilor. Era format din două 
vergele de metal negru, montate pe un suport 
şi unite în formă de X. 

Dar pe Stryke îl interesa obiectul din par- 
tea din față a mesei: un cilindru lung cât bra- 
țul lui și gros cât pumnul, de culoarea aramei, 
gravat cu simboluri runice, aproape șterse. La 
un capăt, capacul era sigilat frumos cu ceară 
roşie. 

Coilla și Jup veniră lângă el. Ea își tampona 
rana de la braț cu un bandaj. Jup își ștergea 
cuțitul de sânge cu o cârpă murdară. Se uitau 
toți trei la cilindru. 

- Asta căutam, Stryke? 

- Da. Se potriveşte cu descrierea el. 

- Nu mi se pare că merită atâtea vieţi irosite, 
comentă Jup. 

Stryke se întinse după cilindru. Îl luă și-l stu- 
die repede înainte de a-l vâri la centură. 

- Nu sunt decât un simplu căpitan. Normal 
că stăpâna noastră n-a dat amănunte cuiva atât 
de neinsemnat ca mine, spuse el sarcastic. 

Coilla se incruntă. 

- Nu înţeleg de ce creatura aia, ultimul 
apărător, și-a dat viața ca să-și apere femela și 
odrasla. 

- Găsești un rost în orice lucru pe care-l fac 
oamenii? răspunse Stryke. Nu știu să gândească 
rațional ca noi, orcii. 

Bebelușul țipa tot mai tare. 

Stryke se întoarse să-l privească. Își umezi 
buzele cu limba lui verde, de viperă. 

- Şi vouă vă e la fel de foame? întrebă el. 

Gluma lui destinse atmosfera. Râseră cu toţii. 

- O să facem exact ceea ce s-au așteptat ei de 
la noi, spuse Coilla. Se aplecă și ridică sugarul 
de ceafă. Ţinându-l cu o mână la nivelul feţei, 
se uită la ochii albaștri înlăcrimaţi și la obrăjorii 
rotunzi, cu gropițe. Vai de mine, chiar sunt urâte 
creaturile astea! 

- De asta poți să fii convinsă, o aprobă 
Stryke. 


Stryke iși conduse semenii orci și pe Jup 
afară din încăpere. Coilla ducea bebelușul cu o 
expresie de dezgust. 

Haskeer ii aștepta la baza scărilor. 

— L-au găsit? întrebă el. 

Stryke îi răspunse cu un semn din cap și 
bătu cu palma cilindrul de la cingătoare. 

- Dă foc clădirii, îi ordonă lui Haskeer. 
Apoi se îndreptă spre ieșire. 

Haskeer arătă cu degetul spre doi soldați. 

- Tu și tu. Veniţi cu mine. Restul, afară! 

Coilla blocă drumul unui răcan uluit şi-i 
trânti bebelușul în braţe. 

- Du-te cu el pe câmp și lasă-l undeva unde 
să-l găsească oamenii. Și încearcă să fii... blând 
cu creatura. 

Se îndepărtă ușurată. Soldatul plecă dezorien- 
tat, ținând copilul în braţe de parcă ducea un coş 
cu ouă. 

Urmă un adevărat exod. Incendiatorii găsiră 
câteva lămpi şi începură să împrăștie uleiul. Când 
terminară, Haskeer le ordonă să plece, apoi 
scoase o bucată de cremene din bocanc. Rupse o 
bucată din cămașa unuia dintre apărători morți 
și o înmuie în ulei. O aprinse cu o scânteie, o 
aruncă și o luă la fugă. 

Flacăra gălbuie izbucni cu zgomot. Focul 
cuprinse toată podeaua. 

Jup nu se osteni să privească in urmă, ci stră- 
bătu împrejmuirea în fugă, ca să-i ajungă din 
urmă pe ceilalți. 

Îi găsi adunaţi în jurul lui Alfray. Ca de 
obicei, caporalul făcea pe doctorul trupei și, la 

sosirea lui Haskeer, lega ultima fâșie de bandaj 
pe atela improvizată pentru un soldat. 

Stryke ceru situația pierderilor. 

Alfray arătă spre cadavrele celor doi cama- 
razi uciși. 

- Slettal și Wrelbyd. În afară de ei, trei răniți. 
Nu foarte grav, o să se vindece. Vreo șase s-au ales 
cu răni ușoare. 

- Deci cinci scoși din luptă, adică am rămas cu 
un efectiv de douăzeci și cinci, inclusiv ofițerii. 

- Ce înseamnă pierderi acceptabile într-o 
asemenea misiune? întrebă Coilla. 

- Douăzeci şi nouă. 

Până și soldatul cu atelă râse impreună cu 
ceilalți. Deşi știau că, atunci când era de făcut 
treabă, căpitanul nu glumea. 

Numai Coilla păstră o expresie serioasă, cu 
nările fremătânde, neștiind dacă ajunsese iarăși 
ținta glumelor lor doar pentru că era cel mai nou 
recrut. 

Mai are multe de învățat, reflectă Stryke. 
Și ar face bine să înveţe repede. 

- Lucrurile s-au mai potolit acolo jos, raportă 
Alfray, referindu-se la bătălia de pe câmpie. A 
mers cum am vrut nol. 

- Așa cum era de așteptat, replică Stryke. 
Nu părea prea încântat. 

Alfray observă rana Coillei. 

- Vrei să mă uit puțin la ea? 

- E-o nimica toată, răspunse ea. Poate mai 
târziu. N-ar trebui să plecăm de aici? îl întrebă 
ea pe Stryke. 

- Mda. Alfray, găsește o căruță pentru 
răniți. Pe morţi, lasă-i prădătorilor de cadavre. 
Se intoarse spre cei nouă sau zece soldați din 
jurul lui, care-l ascultau. Pregătiți-vă de marș 
forțat înapoi la Cairnbarrow. 

Li se lungiră fețele. 

- Se inserează, comentă Jup. 

- Și ce dacă? Mai putem merge, nu? Dacă nu 
cumva vă temeţi toţi de întuneric! 

- Vai de pedestrași... mormăi un soldat care 
trecu pe lângă el. 

Stryke îi trase un șut zdravăn în fund. 

- Să ţii bine minte asta, javră nenorocită! 

Soldatul schelălăi și o şterse în grabă, 
șchiopătând. 

De data asta, Coilla râse alături de ceilalți. 

Lângă ţarc se iscă agitaţie, un cor de mu- 
gete și strigăte ascuţite. Stryke porni într-aco- 
lo, urmat de Haskeer și Jup. Coilla rămase cu 
Alfray. 

Doi soldaţi se propteau de gardul ţarcului, 
urmărind animalele care se învârteau în cerc. 

- Ce se întâmplă? întrebă Stryke. 

- Sunt speriate, îi răspunse unul dintre sol- 
dați. N-ar trebui îngrădite așa. E impotriva firii. 

Stryke se duse la gard să vadă cu ochii lui ce 
se petrece. 

Animalul cel mai apropiat era la o lungime 
de sabie de el. De două ori mai înalt decât un 
orc, se ridicase în două picioare și se lăsa cu toată 
greutatea pe ele, labele cu gheare fiind pe ju- 
mătate ingropate în pământ. Pe trupul felin, 
pieptul se umfla, iar firele de blană galbenă, 
scurtă și prăfuită, se zbârleau. Capul de vultur 
tresărea, ciocul coroiat clămpănea nervos. Ochii 
enormi, două sfere negre ca smoala pe un fond 
de o albeaţă surprinzătoare, fugeau în toate păr- 
țile. Urechile ciulite tremurau din cauza panicii. 

În ciuda agitaţiei vădite, animalul stătea drept, 
afișând o noblețe ciudată. 

În spatele lui, celelalte animale, cam o sută de 
capete, stăteau pe toate cele patru picioare, cu 
spinările arcuite. Pe ici, pe colo, câteva se gru- 
paseră in perechi în poziţie verticală și se poc- 
neau cu braţele lungi și subțiri, scoțând gheare 
ascuțite, viclene. Cozile lungi și încârligate șuie- 
rau ritmic, ca bicele. 

O pală de vânt aduse cu ea duhoarea de 
bălegar de grifon. 


33 


- Gant are dreptate, remarcă Haskeer, 
arătând spre soldatul care vorbise, țarcul lor ar 
trebui să fie toată Maras-Dantia. 

- Foarte poetic, sergent. 

Așa cum era de așteptat, ironia lui Stryke 
submină mândria lui Haskeer. Se arătă stânjenit, 
cât de stânjenit putea fi un orc. 

- Am vrut doar să spun că e tipic pentru oa- 
meni să ingrădească animale obișnuite să hoină- 
rească libere, replică el imediat, așa cum ne-ar 
ingrădi și pe noi, dacă i-am lăsa. 

- Eu nu știu decât că grifonii ăia de acolo put 
infiorător, dar au un gust tare bun, ripostă Jup. 

- Da cine te-a-ntrebat pe tine, măi, chiche- 
riță? sări Haskeer cu gura. 

Jup se înfurie, gata să-i plătească cu aceeași 
monedă. 

- Gura, amândoi! se răsti Stryke. Apoi, către 
soldați: Tăiaţi doi pentru provizii și la restul 
daţi-le drumul înainte de a pleca. 

Apoi se iîndepărtă. Jup și Haskeer porniră 
după el, schimbând priviri sângeroase. 

În spatele lor, focul cuprinsese toată clădirea. 
Se vedeau flăcări la ferestrele de sus, iar pe ușa 
de la intrare ieșeau vălătuci de fum. 

Ajunseră la porțile distruse. La vederea 
căpitanului, soldații puși de gardă luară poziția 

de drepți, prefăcându-se că sunt în alertă. Stryke 
nu-i apostrofă. ÎL preocupa mai mult ce se petre- 
cea jos, pe câmp. Lupta se încheiase, apărătorii 
fie muriseră, fie dăduseră bir cu fugiţii. 

- Ţinând cont că n-a fost decât o diversiune, 
bătălia câștigată e un punct în plus pentru noi, 
remarcă Haskeer. 

- Am fost mai mulți ca ei. Meritam să învin- 
gem. Nici o vorbă despre diversiune, nu în 
afara trupei noastre. Nu se face să le lăsăm pe 
țintele săgeților noastre să afle că lupta n-a fost 
decât un pretext, ca să ne putem îndeplini sar- 
cina. Duse mâna automat la cilindru. 

Jos, pe câmp, jefuitorii de cadavre mișunau 
printre morți, luându-le armele, bocancii și 
orice alt obiect folositor. Câţiva Jderi primiseră 
insărcinarea să-i ucidă pe dușmanii răniți și pe 
cei care, deși de-ai lor, nu mai puteau fi salvați. 
Fuseseră deja aprinse ruguri funerare. 

Se lăsa amurgul și, odată cu el, frigul. 
Stryke simţi o pală usturătoare pe obraji. Se 
uită dincolo de câmpul de bătălie, la câmpiile 
indepărtate și la dealurile unduitoare, acope- 
rite de copaci, şi mai îndepărtate. Îmblânzit de 
umbrele prelungite, peisajul fusese probabil 
familiar strămoșilor săi. Cu excepţia orizontu- 
lui vag, unde se conturau discret vârfurile 

ghețarilor care avansau sub forma unei dâre 
albe, luminoase. 

Ca de atâtea ori până atunci, Stryke îi bles- 
temă în gând pe oameni pentru că distruseseră 
farmecul Maras-Dantiei. Dar își alungă repede 
gândul și trecu la lucruri practice. Voise să-l 
intrebe ceva pe Jup de mai multă vreme: 

- Cum te-ai simțit atunci, în casă, când ţi-ai 
omorât semenul pitic? 

- Cum m-am simțit? Sergentul bondoc se 
arătă uimit. Exact ca atunci când am omorât pe 
oricine altcineva. N-a fost primul pitic căruia 
i-am venit de hac. Și, oricum, nu era un „semen“ 
al meu. Nici măcar nu făcea parte dintr-un trib 
pe care să-l cunosc. 

Haskeer, care nu asistase la incident, își ex- 
primă nedumerirea: 

- L-ai ucis pe unul de-ai tăi? Măi, dar trebuie 
să fie foarte puternică dorința asta a ta de a-ţi 
dovedi loialitatea. 

- A luat partea oamenilor, așa că a devenit 
duşmanul meu. Nu trebuie să dovedesc nimic! 

- Serios? Chiar dacă atâtea clanuri din nea- 
mul tău au trecut de partea oamenilor și tu ești 
singurul pitic printre Jderi? Eu zic că ai foarte 
multe de dovedit. 

Venele din gâtul lui Jup stăteau să plesnească. 

- Ce vrei să spui? 

- Mă întreb doar de ce avem nevoie de unul 
ca tine în rândurile noastre. 

Ar trebui să-i opresc, își spuse Stryke, dar ve- 
ninul fierbe în ei de prea multă vreme. Poate c-a 
venit vremea să-l scuipe amândoi. 

- Mi-am câștigat tresele de sergent în trupa 
asta! Jup arătă cu degetul spre tatuajele in 
formă de semilună de pe obrajii înroșiți de 
furie. Am fost suficient de bun pentru asta! 

- Ai fost? îl zeflemisi Haskeer. 

Coilla, Alfray și câțiva soldați se apropiară, 
atrași de scandal. Aproape toți păreau încântați 
de perspectiva unei bătăi intre ofițeri. Sau la 
gândul că Jup va fi infrant. 

Cei doi trecuseră la schimburi de jigniri pe 
față, majoritatea referitoare la neamurile din 
care se trăgeau. Ca să dovedească netemeinicia 
unei acuzaţii, Haskeer îl prinse pe Jup de barbă 
şi-l trase zdravăn de ea. 

- [a repetă ce-ai zis, măi, nătăfleață păroasă! 

Jup își eliberă barba. 

- Măcar mie îmi crește păr! Voi, orcii, aveți 
capul ca fundul oamenilor! 

Nu mai era mult și ar fi trecut de la jigniri la 
bătaie. Se apropiaseră unul de altul cu pumnii 
incleștați. 


37 


Un soldat iși făcu drum cu coatele prin 
mulțimea care se imbulzea. 

- Căpitane! Câprtane! 

Privitorii nu fură deloc încântați de intreru- 
pere. Se auziră mormăieli de nemulțumire. 

Stryke oftă. 

— Ce este? 

- Am găsit ceva ce-ar trebui să vedeți, 
domnule. 

- Și nu mai poate aștepta? 

- Nu cred, căpitane. Pare important. 

- Bine. Voi doi, încetaţi. Haskeer și Jup nu 
făcură nici o mişcare. Am zis să încetaţi, mârâi 
el ameninţător. 

Cei doi, tot inverșunaţi, lăsară pumnii și se 
dădură înapoi cu pași șovăielnici. 

Stryke le ordonă gărzilor să nu dea voie nimă- 
nui să treacă de porți, iar pe ceilalți îi trimise 
înapoi la treabă. Mânaţi de curiozitate, Coilla, 
Jup, Alfray și Haskeer porniră după el. 

Flăcările care au cuprins casa ajunseseră deja la 
acoperiș. Căldura se simţea până în livada pe 
care o străbăteau. La un moment dat, soldatul 
coti brusc la stânga. Crengile mai inalte ale po- 
milor ardeau, fiecare pală de vânt făcându-le să 
explodeze în torente de scântei. 

Odată ieșiți din livadă, ajunseră la un ham- 
bar sărăcăcios, din lemn, cu ușile duble larg des- 
chise. Înăuntru, doi răcani cu torțele aprinse. 
Unul se uita într-un sac de pânză. Al doilea in- 
genunchease și se holba printr-o trapă deschisă. 

Stryke se lăsă pe vine ca să se uite și el în sac. 
Ceilalți se adunară în jurul lui. Sacul era plin de 
bucățele de sticlă străvezii, de culoare roz spre 
violet. 

- Cristal, spuse Coilla repede. 

Alfray își linse un deget și pipăi cristalele, 
apoi îl duse la gură. 

- De cea mai bună calitate. 

- Uitați-vă și aici, domnule. Soldatul arătă 
spre trapă. 

Stryke smulse torța de la răcanul îngenun- 
cheat. La lumina ei jucăușă, văzu o pivniţă mică, 
inaltă cât să incapă în ea un orc fără să se aplece. 
Pe podeaua de pământ se aflau Încă doi saci. 

Jup scoase un fluierat ușor, de încântare. 

- N-am văzut atâta bogăție în toată viața mea. 

Haskeer, uitând pe moment de conflictul cu 
piticul, dădu din cap aprobator. 

- la gândește-te ce valoare trebuie să aibă! 

- Ce-ai zice să luăm și noi o mostră? sugeră 
Jup, plin de speranţă. 

Haskeer îl susţinu: 

- N-am face nici un rău, căpitane. Nu meri- 
tăm și noi atâta după ce am dus misiunea asta la 
bun sfârșit? 

- Ştiu şi eu... 

Coilla, căzută pe gânduri, nu scoase o vorbă. 

Alfray se uită la cilindrul de la cingătoarea 
lui Stryke și veni cu un sfat prudent: 

- N-ar fi prea înțelept din partea noastră s-o 
lăsăm pe regină să aștepte prea mult. 

Stryke păru că nu-l aude. Luă un pumn de 
cristale și le dădu drumul printre degete. 

- Rezerva asta face cât o mică avere în bani 
și influență. Gândiţi-vă cum s-ar umple cuferele 
stăpânei noastre. 

- Întocmai, îl aprobă Jup, dornic. Gândeşte-te 
din punctul ei de vedere. Misiunea noastră s-a 
incheiat cu succes, am câștigat bătălia și pe dea- 
supra îi aducem și o pradă de cristale lucioase. 
Probabil că o să te promoveze! 

- Gândește-te bine, căpitane, vorbi Has- 
keer. Odată ajunsă în mâinile reginei, crezi c-o 
să mai pupăm ceva din ea? Are destule trăsă- 
turi omenești în ea ca să știu deja dinainte răs- 
punsul la intrebare. 

Asta rezolvă dilema. 

Stryke dădu drumul ultimelor cristale din 
căușul palmei. 

- Ceea ce nu ştie n-are cum să-i strice, hotări 
el, şi o oră sau două de întârziere n-o să fie mare 
lucru. lar când o să vadă ce i-am adus, o să fie 
foarte mulțumită. 


Unii îndură frustrarea propriei voințe cu 
ingăduință și răbdare. Alții văd în obstacolele 
din calea răsplății lor niște poveri intolerabile. 
Primii sunt întruchiparea admirabilă a stoicis- 
mului. Ceilalţi sunt periculoși. 

Regina Jennesta aparținea, fără îndoială, 
celei de-a doua categorii. Și devenea tot mai 
nerăbdătoare. 

Trupa de războinici căreia îi încredințase 
misiunea sfântă, Jderii, nu se întorsese încă. 
Știa că bătălia se sfârșise și că ei câștigaseră, 
dar nu-i aduseseră reginei lor lucrul după care 
jinduia. 

Când o să vină, o să pună să fie jupuiţi de vii. 
Dacă nu și-au indeplinit misiunea, soarta lor o 
să fie și mai cumplită. 

Ca să-i ușureze așteptarea, îi fusese pregătit 
un soi de distracție. Era un lucru necesar și 
practic și promitea să-i aducă și plăcere. Ca de 

obicei, se va petrece în sanctum sanctorum, în 
odaia cea mai tainică a ei. 

Încăperea, aflată la mare adâncime sub pala- 
tul ei din Cairnbarrow, era construită din pia- 
tră. Douăsprezece coloane susțineau tavanul 
boltit, foarte înalt. Câteva candelabre și făclii 
aproape stinse dădeau exact atâta lumină câtă 
trebuia, căci Jennestei îi plăceau mai mult 
umbrele. 

Tablourile de pe pereți reprezentau simbo- 
luri cabalistice complexe. Blocurile de granit 
din podea, roase de vreme, erau acoperite de co- 
voraşe ţesute, cu desene la fel de misterioase. 
Un scaun din lemn, cu spătar inalt, ornamentat, 
deși nu arăta chiar ca un tron, stătea lângă un 
vas pentru Jăratic. 

Două obiecte dominau încăperea: o lespede 
de marmură neagră, care servea ca altar, și una 
albă, așezată în faţa primeia și sub ea, având 
forma unei mese sau canapele lungi și joase. 

Pe altar se afla un pocal de argint. Lângă el, 
un pumnal curbat, cu mânerul incrustat în aur 
și simboluri runice gravate pe lamă. Alături, un 
ciocănel cu cap rotund și greu, decorat și in- 
scripţionat în același fel. 

La fiecare capăt al lespezii albe se găsea o 
pereche de cătușe. Jennesta își trecu buricele 

degetelor pe suprafaţa lui, incet și ușor. Mar- 
mura rece și fină parcă tresări la atingerea ei. 

O bătaie în ușa de stejar decorată cu ţinte cu 
floare mare o trezi din visare. 

- Intră. 

Două gărzi imperiale impinseră înăuntru cu 
vârfurile lăncilor un om prizonier. Legat cu lan- 
țuri la mâini și la picioare, nu avea pe el decat o 
pânză care să-i acopere mijlocul. Avea cam trei- 
zeci de anotimpuri și era un exemplar tipic pen- 
tru rasa lui, după cum arăta trupul său, mult 
mai înalt decât al orcilor. Era plin de vânătăi pe 
faţă, iar părul și barba blondă i se inchegaseră în 
șuvițe sângerii. Mergea țeapăn, și din cauza fia- 
relor, dar mai ales din pricina bătăii cu biciul 
primite după ce fusese luat prizonier în timpul 
luptei. Urme proaspete și rubinii i se încrucișau 
pe spate. 

- A, iată şi musafirul meu. Bine ai venit! 
rosti regina pe ton mieros, vădit batjocoritor. 

Prizonierul nu spuse nimic. 

Când Jennesta se apropie de el cu mișcări 
languroase, una dintre gărzi smuci lanţul care 
atârna de încheieturile bărbatului. Prizonierul 
gemu. Regina îi studie constituția robustă, 
musculoasă, și hotări că se potrivea foarte bine 
scopului ei. 

Bărbatul o cercetă, la randul său. După ex- 
presia de pe chipul lui, era clar că ceea ce vedea 
il lăsa perplex. 

Ceva nu era in regulă cu fața reginei. Prea 
turtită, puțin prea lată intre tâmple, prea conică 
și terminată cu o bărbie prea ascuţită. Părul de 
abanos îi cădea până la talie și îi strălucea atât 
de tare, incat părea ud. Genele nemaipomenit de 
lungi accentuau ochii negri, de nepătruns, ne- 
obișnuit de oblici. Nasul era ușor acvilin, iar 
gura dădea impresia că e prea lată. 

Cu toate acestea, nu era o priveliște dez- 
agreabilă. Mai degrabă, trăsăturile ei se abătu- 
seră de la legile naturii, urmându-și propria 
cale, unică, de evoluţie. Rezultatul era uimitor. 

Nici pielea ei nu era așa cum trebuie. În lu- 
mina slabă și tremurată a făcliilor, acum aveai 
impresia că are o nuanţă de smarald, acum că 
luceşte ca argintul, de parcă ar fi fost acope- 
rită cu solzi minusculi, de pește. Avea o haină 
lungă, purpurie, care-i dezvelea umerii și se mula 
pe formele ei voluptuoase. Nu purta nimic în 
picioare. 

Era atrăgătoare, fără îndoială. Dar avea o 
frumusețe care te făcea să intri în alertă. Prizo- 
nierul simți că sângele incepe să-i circule mai 
repede prin vene, dar simţi și un vag sentiment 

de scârbă. Într-o lume care gemea de diversita- 
tea rasială, regina era, pentru el, o experiență cu 
totul nouă. 

- Nu te porți destul de politicos, îi spuse 
Jennesta. Îl hipnotiza cu ochii ei nemaipome- 
niți, dându-i senzația că nu putea ascunde nimic 
de ei. 

Prizonierul se smulse cu greu privirii devora- 
toare a reginei. În ciuda suferinței, zâmbi cinic. 
Se uită în jos, la lanţurile care-l incătușau, și des- 
chise gura pentru prima oară: 

— Şi dacă aș vrea, tot n-aş putea. 

Jennesta zâmbi și ea — dar era un zâmbet ab- 
solut neliniștitor. 

- Gărzile mele te vor ajuta cu plăcere, veni 
replica ei inteligentă. 

Soldaţii îl forțară să ingenuncheze. 

- E mult mai bine așa. 

Vocea reginei picura stropi de dulceaţă 
prefăcută. 

De-abia respirând din cauza noului val de 
durere, bărbatul îi examină mâinile. Degetele 
subțiri și lungi, prelungite cu unghii ascuţite, și 
ele foarte lungi, păreau de asemenea nenaturale. 
Regina se apropie de el şi-l atinse pe urmele de 
pe spate. O atingere ușoară, dar el tot tresări. 
Cu vârful unghiilor, urmări apoi dungile roșii, 

făcând să curgă sânge proaspăt. Prizonierul 
icni. Ea nu se strădui să-și ascundă plăcerea. 

- Afurisită să fii, cățea păgână, şuieră el slab. 

Jennesta râse. 

- Un Un: tipic. Oricine respinge legea 
voastră e păgân. Cu toate astea, voi sunteţi par- 
veniţii, cu fanteziile voastre despre o singură 
zeitate. 

— lar voi vă rugaţi la niște zei vechi, morţi 
demult, la care se închinau semenii ăstora, ri- 
postă bărbatul, fixându-i cu privirea pe orci. 

- Nu ştii mai nimic. Credinţa Mani vene- 
rează zei și mai vechi. Zei care trăiesc, nu 
năluca pe care o adoraţi voi. 

Prizonierul tuși, zguduit de chinuri. 

- Te consideri o Mani? 

- Ce vrei să spui? 

- Mani merg pe un drum greșit, dar măcar 
sunt oameni. 

- Pe când eu, nu, adică nu le pot îmbrățișa 
cauza? O să umplu șanțul din jurul acestui loc 
cu sângele ignoranței tale, țărane. Calea urmată 
de Mani e deschisă pentru toată lumea. Chiar și 
așa, să știi că am în mine și o parte omenească. 

Bărbatul ridică din sprâncene. 

- N-a mai văzut un hibrid până acum? Nu 
așteptă să primească răspuns. Evident că nu. Sunt 


46 


de obârşie mixtă, nyaddă și umană, şi port în 
mine cele mai reușite trăsături ale ambelor rase. 

- Cele mai reușite? O asemenea combi- 
nație... e abominabilă! 

Cuvântul i se păru reginei și mai amuzant. 
Dădu capul pe spate și râse din nou. 

- Ajunge. Nu ești aici ca să te angajezi într-o 
dezbatere. Făcu semn din cap către soldați. 
Pregătiți-l. 

Gărzile îl smuciră în poziţie verticală, apoi îl 
mânară cu vârful lăncilor spre lespedea albă, 
unde il ridicară de mâini și de picioare. Bărbatul 
scoase un urlet de durere când fu trântit pe su- 
prafaţa albă. Rămase acolo de-abia respirând, cu 
ochii umezi. Gărzile ii scoaseră lanţurile și-i prin- 
seră încheieturile și gleznele cu cătușele. 

Jennesta le făcu semn să dispară repede. 
Soldaţii se înclinară şi ieșiră. 

Regina merse la vasul cu jăratic și presără 
praf de tămâie pe tăciuni. Aerul se umplu de un 
parfum amețitor. În drum spre altar, luă pum- 
nalul și pocalul ceremonial. 

Bărbatul făcu un efort și întoarse privirea de 
la ea. 

- Măcar indură-te și omoară-mă repede, o 
rugă el. 

Jennesta se ridică ameninţător deasupra lui, 
cu pumnalul în mână. El trase aer adânc în piept 
şi incepu să recite o rugăciune sau o incantaţie. 
Din cauza panicii, cuvintele se transformară 
intr-o balbâială. 

- Scoți pe gură niște aiureli, îl mustră ea. 
Ține-ţi gura inchisă. Se aplecă, ținând pumna- 
lul ridicat. 

Și tăie pânza care-i acoperea mijlocul 
prizonierului. 

O făcu bucăţi și-o azvârli deoparte. Puse cuți- 
tul la marginea lespezii și contemplă goliciunea 
bărbatului. 

Cu gura căscată de uimire, acesta îngăimă 
„Ce...2“ Se aprinse la față de rușine. Simţi un 
nod în gât și incepu să se zbată. 

- Voi, Uni, aveţi o atitudine foarte nena- 
turală față de propriul trup, îi spuse ea pe un 
ton sec și rece. Vă cuprinde rușinea fără nici 
un motiv. 

Îi înălță capul cu o mână, iar cu cealaltă îi 
duse pocalul la gură. 

- Bea, îi ordonă, inclinând brusc vasul. 

Licoarea îi alunecă pe gât în cantitate sufi- 
cientă până când închise gura și prinse cu dinţii 
marginea pocalului. Jennesta trase vasul la o 
parte, lăsându-l să tușească și să scuipe. Lichidul 

de culoarea urinei i se scurse bărbatului pe la 
colțurile gurii. 

Acţiona rapid, dar pe durată scurtă, așa că 
nu mai pierdu vremea. Își desfăcu şireturile ro- 
chiei și-o lăsă să alunece pe podea. 

Prizonierul se holbă la ea cu ochii mari, uluiți. 
Privirea îi căzu pe sânii ei generoși, bombați. 
Alunecă pe diafragma încordată, apoi pe rotunji- 
mea apetisantă a șoldurilor, pe pulpele lungi, ar- 
cuite, și pe umflătura ascunsă de puful des dintre 
picioare. 

Jennesta avea un trup desăvârșit, care îmbina 
farmecul deplin al femeii din rasa umană cu 
moștenirea originii ei hibride. Nu mai văzuse 
nimic asemănător. 

La rândul ei, regina recunoscu în el bătălia 
dintre educația pudică a neamului Uni și poftele 
innăscute din orice bărbat. Licoarea afrodiziacă o 
să încline balanța în direcţia care trebuie, făcân- 
du-l să uite de tratamentul dur pe care-l indurase. 
La nevoie, o să mai adauge puterile convingă- 
toare ale vrăjilor ei. Dar știa că ispita cea mai 
mare nu are nevoie de vrajă. 

Se lăsă pe marginea lespezii și-și apropie fața 
de a lui. Simţindu-i respiraţia stranie, de mosc, 
1 se ridică părul de pe ceafă. Ea îi suflă ușor în 
ureche, îi șopti vorbe de iubire vădite, șocante. 

El roși din nou, de data asta nu doar din cauza 
stânjenelii. În cele din urmă, îi reveni vocea: 

- De ce mă torturezi așa? 

- Te torturezi singur, ii răspunse ea imediat, 
cu glas răgușit, căci iți refuzi plăcerile trupești. 

- 'Târfo! 

Chicotind, Jennesta se apropie și mai mult de 
el, plimbându-și sânii pe pieptul lui și gădilându-l 
cu sfârcurile. Se aplecă să-l sărute, dar se trase 
înapoi în ultima clipă. Își umezi degetele și le 
plimbă în jurul sfârcurilor lui, până le simţi tari. 
El începu să gâfâie. Licoarea își făcea efectul. 

Bărbatul înghiți în sec și-și adună toate pute- 
rile ca să vorbească: 

- Gândul impreunării cu tine imi face 
greață. 

- Serios? Ea se urcă pe el, călărindu-l, frecân- 
du-l pe abdomen cu părul pubian. El trase de 
cătușe, dar fără vlagă. 

Jennesta îi savura umilinţa, voinţa ingenun- 
cheată. O excita și mai mult. Desfăcu buzele și 
scoase limba care părea prea lungă ca să-i incapă 
in gură. Prizonierul îi simţi asprimea când 
incepu să-l lingă pe gât și pe umeri. 

În ciuda eforturilor, simţi că intră în erecţie. 
Fa strânse și mai tare coapsele în jurul trupului 
său transpirat și-l mângâie mai pătimaș. Citi pe 

fața lui o succesiune de senzaţii: așteptare, re- 
pulsie, fascinație, dorință. Teamă. 

- Nu! se auzi bărbatul pe el însuși, jumătate 
strigând, jumătate suspinând. 

- Dar vrei, îl alină ea. Altfel de ce te-ai 
pregătit pentru mine? 

Se ridică incet. Duse mâna jos, îi cuprinse 
bărbăţia și-o călăuzi înăuntrul ei. 

Începu să se miște treptat deasupra lui, silueta 
ei suplă ridicându-se și coborând voit într-un 
ritm domol. El clătină din cap la stânga și la 
dreapta, cu ochii aprinși, cu gura deschisă. Ea 
grăbi ritmul. El se zvarcoli și incepu să geamă. 
Mișcările se accelerară. Începu să-i răspundă, 
mai întâi timid, apoi tot mai adânc, tot mai tare. 
Jennesta își azvârli părul pe spate. Șuviţele negre 
ca pana corbului prinseră să scânteieze, învă- 
luind-o într-un nimb de foc. 

Conștient că era gata să-și elibereze sămânța, 
ea Îl călări fără milă, aducându-l în pragul extazu- 
lui desfranării. El se răsuci, se zbătu, apoi se lăsă 
cuprins de tremur până in momentul culminant. 

Brusc, ea luă pumnalul în ambele mâini și-l 
ridică. 

Orgasmul și groaza îl invăluiră în același timp. 

Lama îi străpunse pieptul din nou și din nou. 
El urlă înfiorător, smulgându-și pielea de la 


51 


încheieturi în efortul de a scăpa din cătușe. Impa- 
sibilă, Jennesta lovea și spinteca, despicându-i 
carnea. 

Urletele făcură loc unui gâlgâit. Bărbatul lăsă 
capul moale pe spate şi rămase nemișcat. 

Jennesta azvârli pumnalul și incepu să zga- 
rie cu unghiile, scormonind găurile insânge- 
rate din carne. Odată ce-i dezveli coastele, luă 
ciocanul şi incepu să le bată. Din oasele zdro- 
bite săriră așchii albe. După ce le indepărtă pe 
toate, aruncă ciocanul și scormoni măruntaiele 
cu unghiile, plină de sânge până la coate, ca să 
apuce inima care încă tresărea. O scoase cu o 
smucitură. 

Deschise gura larg și-și înfipse dinţii în orga- 
nul moale din care curgeau picături de sânge. 

Satisfacţia sexuală, deși deplină, nici nu se 
compara cu implinirea pe care o trăia acum. Cu 
fiecare mușcătură, forța vieţii victimei o dina- 
miza pe a ei. Simţi cum sângele scurs în ea îi 
întăreşte trupul și-i alimentează izvorul din 
care își trăgea energia magică, vitală. 

Cu picioarele de-o parte şi de alta a cada- 
vrului care nu se răcise încă, mânjită de sânge 
pe faţă, pe sâni și pe mâini, Jennesta se ospătă 
încântată. 

În cele din urmă, se sătură. Deocamdată. 

În timp ce sugea ultimele rămășițe de pe de- 
gete, o pisică tânără, alb cu negru, țâșni dintr-un 
colț întunecat al încăperii. Începu să miaune. 

- Hai, Sapphire, o chemă Jennesta cu un 
gângurit, mângâind-o pe labă. 

Pisica, femelă, sări cu ușurință lângă stăpâna 
ei, ca să fie alintată. Apoi amușină cadavrul mu- 
tilat și începu să lingă rănile deschise. 

Zâmbind îngăduitoare, regina cobori de pe les- 
pede și trase de sfoara de catifea a unui clopoțel. 

Soldaţii orci răspunseră de îndată la chemarea 
ei. Orice ar fi simțit la vederea scenei insânge- 
rate sau a halului în care arăta regina, rămaseră 
impasibili. 

- Luaţi carcasa asta de aici, le ordonă ea. 

La apropierea gărzilor, pisica ţâșni ca o să- 
geată în ungherele ei întunecate. Orcii desfăcură 
cătuşele. 

- Vreo știre de la Jderi? întrebă Jennesta. 

- Nici una, Maiestate, răspunse unul dintre 
ei, evitându-i privirea. 

Nu asta voise ea să audă. Bucuriile festinului 
incepeau să se stingă și să facă din nou loc 
nemulțumirii. 

Își jură în gând că Jderii vor avea parte de un 
sfârșit la care nici în cele mai negre coşmaruri 
nu se așteaptă. 

Doi pedestrași Jderi ședeau cu spatele lipit de 
un copac, ameţiţi de roiul de zânișoare care fâl- 
fâiau din aripi și se zbenguiau deasupra capului 
lor. Aripile lor sclipeau cu luminiţe multico- 
lore, iar glasurile lor gingașe se auzeau ca niște 
clopoței în aerul amurgului. 

Unul dintre orci întinse brusc mâna și prinse 
in pumn câteva dintre ele. Bietele zâne chițăiră 
speriate. El vâri in gură trupușoarele care se 
zvârcoleau și le mestecă zgomotos. 

- Creaturi mici şi enervante, mormăi tova- 
răşul lui. 

- Da, dar bune la gust, răspunse el și dădu 
din cap cu înţelepciune. 

- Și proaste, adăugă celălalt, când deasupra 
lui se formă un alt roi de zâne. Se uită la ele o 
vreme, apoi se hotări să infulece și el câteva. 

Stând așa şi mestecând, se uitau amândoi 
prosteşte la cenușa fumegândă a fermei din 
partea cealaltă a îngrăditurii. În cele din urmă, 
zânele inţeleseră ce se întâmplă și se făcură 
nevăzute. 

După o clipă, orcul care se hrănise cel dintâi 
cu zâne întrebă: 

- Oare am văzut bine? 

- Ce? 


- Zânele alea. 


54 


- Zâne spui? Nişte creaturi mici și enervante. 

-Mda... Dar bune de... 

Se întrerupse când simţi o lovitură ușoară de 
bocanc în fluierul piciorului. 

Nu-l observaseră pe camaradul care stătea În 
picioare lângă ei. Acesta se aplecă, mormăi 
„Ține“ și le aruncă o pipă de lut. Se clătină ușor 
și plecă impiedicat. 

Primul soldat ridică pipa și inhală adânc. 
Tovarășul lui plesni din buze și se strâmbă. Se 
scobi cu unghia jegoasă între dinții din faţă și 
scoase ceva ce semăna cu o aripioară lucioasă. 
Scutură din umeri şi-o aruncă în iarbă. Celălalt 
orc îi dădu bucata de cristal. 

Mai aproape de ruinele fermei, Stryke, Co- 
illa, Jup și Alfray stăteau așezați în jurul unui 
foc mic, fumând propria lor pipă. Cu un băț, 
Haskeer amesteca într-o oală neagră care atârna 
deasupra lemnelor care trosneau. 

- Vă zic pentru ultima oară, li se adresă 
Stryke, exasperat. Arătă spre cilindrul din poala 
lui. Obiectul ăsta a fost furat dintr-o caravană 
bine inarmată de nişte Uni care au omorât paz- 
nicii. Așa s-a intâmplat. Vorbea tot mai nedes- 
lușit. Jennesta îl vrea înapoi. 

- Dar de ce? se intrebă Jup, trăgând din pipă. 
La urma urmei, nu-i decât murtător de pesaje... 

vreau să zic un purtător de mesaje. Clipind, îi 
trecu pipa Coillei. 

— Asta ştim și noi, replică Stryke. Mișcă din 
mână leneș, a lehamite. Tre’ să fie un mesaj im- 
portant. Nu-i treaba noastră. 

Se auzi comentariul lui Haskeer, care scotea 
zeama albă, lăptoasă și fierbinte și o turna în 
vase mici: 

- Pun rămășag că și cristalul tot din încărcă- 
tura Caravanei l-au luat. 

Alfray, care ţinea la precizie şi în starea în 
care era acum, încercă să-i amintească din nou 
lui Stryke de responsabilitățile sale. 

- Nu trebuie să mai pierdem mult vremea 
pe-aici, căpitane. Dacă regina... 

- Altceva nu mai știi să spui? 1-0 reteză Stryke 
iritat. Ascultă ce-ţi zic eu: stăpâna noastră o să ne 
primească cu braţele deschise. Te ingrijorezi prea 
mult, măi, drege-oase. 

Alfray se bosumflă și tăcu. Haskeer îi oferi 
căpitanului o cupă de fiertură. Stryke o primi și 
dădu pe gât o duşcă zdravănă. 

Amorţită de cristal, Coilla privise până atunci 
in gol și picotise. Acum rosti: 

- Alfray are dreptate. Nu-i bine să-ți atragi 
mânia Jennestei. 

- Trebuie neapărat să mă cicălești și tu? ri- 
postă Stryke, ridicând iar cupa. Plecăm la drum 
in curând, nici o grijă. Sau nu vrei să-i lași să se 
odihnească puțin? 

Se uită În direcția livezii, unde se împrăștia- 
seră majoritatea ]derilor. Soldaţii zăceau în jurul 
unui foc mai mare. Se auzeau râsete grosolane, 
glume deșucheate și glasuri cântând răgușit. Doi 
se luptau corp la corp. Unii se prăbușiseră în 
poziții nefireşti. 

Stryke se întoarse spre Coilla. Între timp, 
scena din fața lui se schimbase complet. 

Coilla se ghemuise la pământ, cu ochii 
închiși. Ceilalți stăteau și ei aplecaţi în faţă. Unul 
sau doi sforăiau. Focul se stinsese de mult. Se 
uită din nou la trupa de războinici. Dormeau și 
ei, căci și focul lor se făcuse deja cenușă. 

Era miezul nopții. Cerul devenise o panoplie 
de stele. 

Ceea ce lui i se păruse o clipă se dovedea o 
iluzie. 

Ar trebui să-i trezească pe toți, să-i organi- 
zeze, să le ordone să pornească în marș spre 
Cairnbarrow. Așa va face. Sigur. Dar mai întâi 
să-şi odihnească puţin membrele ca de plumb și 
să-şi limpezească mintea. Numai un minut sau 
două. Atât. Un minut. 

Dădu din cap, până când îşi atinse pieptul cu 
bărbia. 

O letargie fierbinte îi cuprinse fiecare celulă 
din corp. Era atât de greu să-ți țină ochii 
deschişi... 

Se lăsă În brațele întunericului. 


Deschise ochii. 

Soarele îl bătea în cap. Înălţă braţul ca să se 
apere de lumină și, clipind, se ridică încet în pi- 
cioare. Covorul de vegetaţie abundentă i se mișca 
sub tălpi. 

În fața lui se întindea un şir de dealuri line, un- 
duioase. Deasupra lor, nori de un alb imaculat alu- 
necau pașnic pe un cer de un albastru pur. Peisajul 
era virgin, nepribănult. 

În dreapta lui, priveliștea era dominată de li- 
ziera unei păduri imense. În stânga, un pârâu 
puțin adânc curgea pe o pantă şi cotea lin, apoi 
dispărea. 

Ciudat, dar Stryke se întrebă ce se întâmplase 
cu noaptea. Habar n-avea unde erau ceilalți Jderi. 
Dar exilă toate întrebările într-un ungber 
îndepărtat al mintii. 

Pe urmă i se păru că aude alte sunete, în afară 
de clipocitul apei. Sunete care păreau voci, râsete 
și bătaia îndepărtată, dar ritmică, a unei tobe. 
Dar ori erau doar în capul lui, ori pe malul 
celălalt al pârâului. 

Urmă cursul apei, intră în el, scrâșnind cu bo- 
cancii pe prundișul neted, spălat mereu de apă. 
Pașii lui care coborau creară agitație în lumea ve- 
getală de pe malurile pârâului, căci din calea lui 
fugeau mici creaturi furișe. 

O adiere plăcută și caldă îi mângâie obrazul. 
Aerul era proaspăt și curat, care îi dădea o stare 
de amețeală. 

Ajunse la locul în care cotea pârâul. În timp ce 
urma meandrul, vocile deveniră mai puternice, 
mai distincte, 

În fața lui se deschidea o vale îngustă. Curentul 
nu se oprea, ci șerpuia mai departe, printre câteva 
cabane circulare din lemn, cu acoperiș din paie. 
Lângă ele se înălța o locuinţă comună, decorată cu 
scuturile împodobite ale unui clan pe care Stryke 
nu-l recunoscu. Pe pereţi atârnau și trofee de război: 
săbii late, lănci, cranii albite de lupi cu colți-spadă. 
Aerul mirosea frumos, a vreascuri aprinse și vânat 
pus la präjit. 

Văzu cai priponiţi, animale boinărind libere 
și păsări de casă plimbându-se țanțoșe. 

Sı orci. 

Bărbaţi, femei, copii de orci. Își vedeau de tre- 
buri, păzeau focurile să nu se stingă, tãiau lemne 
sau pur și simplu stăteau liniștiți, se uitau, vorbeau, 
se lăudau. În luminișul de lângă locuința comună, 
câțiva ucenici învățau să lupte cu sabia si ciome- 
gele, mișcările fiindu-le ritmate de bătăi de tobă. 

Nimeni nu-i acordă atenţie când intră în 
așezare. Toți orcii purtau arme, așa tum se cuve- 
nea în neamul lor. Deși nu cunoștea acest clan, 
Stryke nu se simţea ameninţat. Era doar curios. 

O siluetă se îndrepta spre el. Pășea încrezătoare 
si nu duse mâna la sabia ce-i atârna în teaca de la 
cingătoare. Stryke socoti că e cu un cap mai 
scundă decât el, desi pălăria roşie ca focul, împodo- 
bită cu panglici aurii, o făcea să pară mai înaltă. 
Tinea spatele drept și avea o constituție muscu- 
loasă, dar atrăgătoare. 

Nu se arâtă deloc mirată de prezenta lui. 
Într-adevăr, avea o expresie mai degrabă pasivă, 
cât de pasiv poate fi un chip cu trăsături ferme și 
dinamice. Apropiindu-se de el, îi suråse sincer și 
cu căldură. El simţi un fior pe șira spinării. 

- Bun găsit, îi spuse ea. 

Cu gândul la frumusetea ei, nu-i răspunse ime- 
diat, iar când o făcu, avu o ezitare: 

- Bun... găsit. 

- Nu te cunosc. 

— Nici eu pe tine. 

- Din ce clan te tragi? îl întrebă ea. 

Íi spuse. 

- Nu-mi spune nimic. Dar sunt atât de multe. 

Stryke se uită la scuturile neobișnuite de pe 
locuința comună. 

- Nici eu nu cunosc clanul tău. Se opri, capti- 
vat de ochii ei fermecători, înainte de a adăuga: 
Nu te temi să saluţi un străin? 

Ea păru nedumerită. 

- Ar trebui să-mi fie? Există vreun conflict 
între clanurile noastre? 

- Eu nu știu să fie vreunul. 

Fata își dezveli din nou dinţii galbeni şi ascuțiți. 

— Atunci nu-i nevoie să fiu precaută. Dacă nu 
cumva vii cu intenţii vele. 

- Nu, vin cu gânduri pașnice. Dar m-ai întâm- 
pina cu aceeași amabilitate dacă aș fi un trol? Sau 
un elf? Sau un pitic de credinţă necunoscută? 

Fata se arătă din nou nedumerită. 

- Trol? Elf? Pitic? Ce sunt aceștia? 

- N-ai auzit de pitici? 

Ea scutură din cap. 

- De vârcolaci, troli, drăcușori? De nici una 
din vasele străvechi? 

— Rase străvechi Nu. 

- Nici de... oameni? 

— Nu știu ce sunt, dar sunt sigură că nu există 
așa ceva. 

- Vrei să spui că prin părțile astea nu trăiesc 
oameni? 

- Vreau să spun că vorbele tale mă surprind. 
Esti ciudat. 

Rostise vorbele fără nici un fel de răutate. 

— Iar tu vorbeşti în ghicitori, îi spuse el. În ce 
loc din Maras-Dantia ne aflăm, de n-ai auzit de 
rasele străvechi şi de oameni? 

- Probabil că vii de foarte departe, străine, 
dacă țara ta poartă un nume de care n-am auzit 
niciodată. 

ÍI luă prin surprindere. 

— Vrei să spui că nu știi nici măcar cum se 
numește lumea? 

— Nu. ĥi spun că nu se numește Maras-Dantia. 
Cel puțin, nu prin părțile astea. Și nu mai cunosc 
nici un orc care să fi spus că trăiește în același loc 
cu aceste... rase străvechi și... oameni. 

- Orcii își hotărăsc singuri soarta pe-aici? 
Pornesc războaie când vor? Nu există oameni, 
nici... 

Ea råse. 

- Dar când a fost altfel? 

Stryke se încruntă. 

- Dinainte de a se naște tata lui tata, mormăi 
el. Cel puţin așa am avut eu impresia. 

— Poate c-ai mers prea mult pe căldură, remarcă 
ea prietenoasă. 

El ridică ochii spre soare. Atunci își dădu seama. 

- Căldura... Nu bate vântul rece. 

- De ce să bată? Nu suntem în anotimpul rece. 

- Și gheaţa, continuă Stryke, ignorându-i răs- 
punsul. N-am văzut cum avansează gheața. 

- Unde? 

- Păi, dinspre nord, bineînţeles. 

Pe neașteptate, ea întinse brațul şi-l luă de mână. 

- Vino. 

Așa confuz cum era, tot îi plăcu atingerea måi- 
nii ei reci si umede. Se lăsă condus de ea. 

Urmară cursul descendent al unui pârâu până 
lăsară satul în urmă. În cele din urmă, ajunseră 
într-un loc în care pământul se termina, Oprin- 
du-se la marginea unei stânci de granit. Aici, på- 
râul se făcea lac, alunecând de pe buza stâncii ca 
o cascadă, o cădere de apă înspumată care se nà- 
pustea asupra pietrelor de dedesubt, dintr-o vale 
mai întinsă. 

La baza stâncii, panglica argintie a unui râu 
apărea ca din senin și se strecura printre livezi de 
măslini care se întindeau, nemărginite, în toate 
direcțiile. Numai pădurea vastă din dreapta 

punea hotar oceanului de pășune. Cirezi mari de 
animale care pășteau, prea multe ca să le numeri, 
erau răspândite cât vedeai cu ochii și mai departe. 
Un orc ar putea vâna aici viaţa întreagă fără 
teamă că s-ar termina vânatul. 

Fata arătă cu degetul drept înainte. 

- Nordul, îi spuse ea. 

Nu se vedea nici urmă de ghețari răpitori de te- 
ritorii, nici cer de culoarea ardeziei. În direcția 
aceea nu se zărea decât un singur lucru, același 
peste tot: o abundență de frunzișuri, o infinitate 
verde, o viaţă înfloritoare şi îmbelșugată. 

Pe Stryke îl cuprinse o emoție ciudată. Nu 
putea explica de ce, dar nu-i dădea pace gândul că 
ceea ce se petrecea era un lucru cunoscut, de parcă 
mai văzuse și altă dată peisajele acestea minunate 
și mai vespirase aerul acesta proaspăt. 

- Asta e... Vartania? Mai mult şoptise decât 
rostise cuvântul sacru. 

- Paradisul? Ea zâmbi enigmatic. Poate. Dacă 
asta ţi-e dorinţa. 

Alchimia luminii solare și scânteierile aerului 
născură un curcubeu. Contemplară amândoi 
splendoarea lui multicoloră. 

Clipocitul liniștitor al apei mângâie ca un bal- 
sam sufletul tulburat al lui Stryke. 

Deschise ochii. 

Un Jder răcan urina în cenușă. 

Stryke se trezi dintr-odată: 

- Ce dracu: crezi că faci, soldat? urlă el. 

Răcanul o șterse rapid, ca un pui care tocmai 
incasase o mustrare zdravănă, cu capul plecat, 
incercând să-și lege nădragii. 

Încă ameţit de la vis, sau de la viziunea avută, 
sau de la ce-o fi fost, lui Stryke îi trebui un 
minut să-și dea seama că soarele răsărise deja. 
Zori trecuseră. 

- Pe toţi zeii! afurisi el şi se ridică anevoie. 

Duse mâna la cingătoare ca să verifice dacă 
mai are cilindrul, apoi aruncă iute o privire în 
jur. Doi-trei Jderi se gândeau dacă să se trezească 
ori să mai doarmă, dar ceilalţi, inclusiv santine- 
lele postate de el, dormeau buștean risipiţi prin 
ingrăditură. 

Se repezi la grămada cea mai apropiată de 
trupuri adormite și se puse pe ele cu bocancii. 

- Scularea, puturoșilor! răcni el. Sus! Mișcaţi-vă! 

Unii se rostogoliră in urma loviturilor. 
Câțiva se ridicară cu săbiile în mâini, gata de 
luptă, dar, când îl recunoscură pe torționarul 
matinal, se făcură mici de frică. Printre ei se afla 
și Haskeer, care nu se lăsă cuprins de panică în 
fața superiorului turbat de furie. Îi aruncă o 

privire crucișă și-și puse cuțitul în teacă cu ges- 
turi voit leneşe, obraznic. 

- Ce te-a apucat, Stryke? bodogăni el pus pe 
harță. 

- Ce m-a apucat? Dimineaţa, asta m-a apucat, 
lepădătură! Arătă furios cu degetul spre cer. 
Soarele-i pe cer și noi suntem tot aici! 

— Și a cui vină e? 

Stryke miji ochii amenințător. Se apropie de 
Haskeer destul de mult ca să-i simtă respirația 
puturoasă în nări. 

— Ce-ai zis? şuieră el. 

- Dai vina pe noi. Dar tu ești șeful. 

- Și-ai vrea să schimbi asta? 

Ceilalţi Jderi se adunară în jurul lor. La mare 
distanță. 

Haskeer îi susținu privirea lui Stryke. Duse 
mâna la teacă. 

- Stryke! 

Coilla își făcea loc printre răcani, inghion- 
tindu-i cu coatele, urmată de Alfray și Jup. 

- N-avem timp de așa ceva, spuse ea categorică. 

Căpitanul și sergentul nu-i dădură atenție. 

- Regina, Stryke, interveni și Alfray. Trebuie 
să ne întoarcem la Cairnbarrow. Jennesta... 

Numele ei spulberă vraja. 

- Știu, Alfray, se răsti Stryke. 

Îi aruncă lui Haskeer o privire disprețuitoare 
şi-i intoarse spatele. 

Sergentul se dădu înapoi țâfnos, aruncându-i 
in schimb o privire plină de venin lui Jup. 

Stryke se adresă trupei de războinici: 

- Astăzi nu mărșăluim. Mergem călare. Darig, 
Liffin, Reafdaw, Kestix, vedeți să aibă toată 
lumea cai. Seafe și Noskaa, găsiți doi măgari. 
Finje, Bhose, strângeți niște provizii. Nu prea 
mult, atâta cât să nu tragă prea greu la drum. 
Gant, ia pe cine ai nevoie și eliberează grifonii. 
Restul, strângeți-vă echipamentul. Acum! 

Răcanii se risipiră să îndeplinească ordinele 
primite. 

Privindu-și ofițerii, Stryke văzu că Alfray, 
Jup, Haskeer și Coilla aveau ochii incețoșaţi, 
așa cum probabil erau și ai lui. 

- Haskeer, vezi să nu se piardă vremea cu 
Caii Şi măgarii. Și tu, Jup. Și să nu-mi mai faceți 
probleme, nici unul din voi. 

Îi concedie pe amândoi cu un semn scurt din 
cap. Ei plecară în grabă, având grijă să se ţină la 
distanţă unul de altul. 

- Noi ce vrei să facem? întrebă Alfray. 

- Luaţi doi sau trei soldați și împărțiți crista- 
lele in mod egal, la toată trupa. Așa o să fie mai 
ușor de transportat. Dar să le spui clar tuturor 

că nu fac decât să le transporte, nu le-au primit 
de tot. Dacă vezi că le vin idei, spune-le că n-o 
să se aleagă doar cu vânătăi pe fund. 

Alfray făcu semn din cap c-a înţeles și plecă. 
Coilla rămase pe loc. 

- Arăţi... ciudat, îi spuse ea lui Stryke. E 
totul în regulă? 

- Nu, caporal. Nimic nu e în regulă. Stryke își 
scuipa veninul în cuvinte. În caz că nu știai, află 
că trebuia să ne prezentăm în faţa Jennestei cu cå- 
teva ceasuri bune în urmă. Asta s-ar putea să ne 
coste capetele. Acum du-te și fă ce ţi-am ordonat! 

Ea se depărtă în grabă. 

În mintea lui Stryke poposiră frânturi din 
viziunea avută. Blestemă soarele care răsărise. 


Lăsară în urmă ruinele așezării omenești și 
câmpul de luptă pustiu și călcat în picioare de 
dedesubt și porniră spre nord-est. 

Cărarea pe care mergeau îi duse deasupra câm- 
piilor întinse. Grifonii eliberați se răspândeau pe 
pajiște. 

Călărind alături de Stryke, în fruntea coloa- 
nei, Coilla îi arătă animalele și-l întrebă: 

- Nu-i invidiezi? 

- Ce să invidiez, animalele alea? 

- Au mai multă libertate decât noi. 

Remarca îl luă prin surprindere. Era prima 
oară când o auzea făcând observaţii, chiar indi- 
recte, despre situația jalnică în care fusese adusă 
rasa lor. Dar rezistă tentaţiei de-a o aproba. În 
zilele acelea, nu era bine ca orcii să-și dea dru- 
mul la gură. Cine știe ce urechi dușmane i-ar 
putea auzi. 

Așa că se rezumă să-i răspundă cu un simplu 
fornăut. 

Coilla se uită la el curioasă și abandonă subiec- 
tul. Călăriră mai departe într-o liniște sinistră, 
incercând să avanseze cât de repede le permitea 
terenul denivelat. 

Pe la mijlocul dimineții, ajunseră pe un drum 
ce ducea la o trecătoare îngustă. Era adâncă, în 
formă de ic, cu pereți înalți și ierboși, în pantă 
domoală. Din cauza drumului ingust, războini- 
cii nu puteau călări decât doi, unul lângă altul. 
Majoritatea înaintau în șir indian. Plină de pietre 
Și inghesuită, trecătoarea le incetinea avansarea 
la trap. 

Enervat din cauza întârzierii, Stryke înjură. 

- Trebuie neapărat să mergem mai repede! 

- Dar prin trecătoarea asta câştigăm o jumă- 
tate de zi, îi aminti Coilla, și recuperăm timpul 
pierdut când ajungem pe partea cealaltă. 

- Furia Jennestei sporește cu fiecare minut. 

- Avem ce-i trebuie, plus o încărcătură su- 
plimentară de cristale. Oare asta nu înseamnă 
nimic? 

- Pentru stăpâna noastră? Cred că ştii deja 
răspunsul, Coilla. 

- l-am putea spune că am dat piept cu un 
dușman puternic sau că ne-a luat mult timp să 
găsim cilindrul. 

- Nu contează ce poveste o să-i indrugăm: nu 
suntem acolo. Asta contează pentru ea. Aruncă 
o privire peste umăr. Restul trupei era suficient 
de departe ca să nu-i audă. N-aș vrea să recunosc 
asta în faţa tuturor, admise el pe un ton confi- 
dențial, dar Haskeer are dreptate, afurisitul. 
Eu sunt de vină. 

- Nu fi prea aspru cu tine. Toți am... 

— Stai! Uită-te în faţă! 

Ceva se îndrepta spre ei din capătul celălalt 
al trecătorii. 

Stryke ridică braţul ca să oprească convoiul. 
Miji ochii, încercând să identifice silueta 
scundă și lată care se îndrepta spre ei. Era, fără 
îndoială, un călăreț pe un animal de povară. În 
vreme ce-l privea, alte animale își făcură 
apariția în spatele lui. 

În coloană, Jup dădu frâiele calului unui 
soldat și descălecă, apoi fugi până la Stryke. 

- Ce s-a întâmplat, căpitane? 

- Nu sunt sigur... Apoi recunoscu anima- 
lele. La dracu”! Vipere kirgizil! 

Deși toată lumea le spunea așa, nu erau, de 
fapt, vipere, ci șopârle de deșert, mult mai mici 
decât caii, având însă aproximativ aceeași greu- 
tate, cu spinări late și picioare scurte, muscu- 
loase. Albicioase și cu ochi roz, aveau limba 
despicată, lungă cât un braţ de orc. În colții ascu- 
țiți ca tăișul jungherului aveau un venin mortal, 
iar cozile lor țepoase erau destul de puternice ca 
să sfâșie spinarea unui biped. Erau animale de 
pradă, capabile să alerge foarte repede. 

O singură rasă le călărea în luptă. 

Șopârlele se apropiaseră suficient de mult ca 
Jderii să nu mai aibă nici o îndoială. Pe fiecare 
din ele călărea un cobold. Mai mici decât orcii, 
de fapt mai mici decât majoritatea piticilor, 
gnomii erau slabi de se vedea prin ei, fără nici 
un fir de păr pe corp și cu pielea cenușie. Dar 
aparențele înșală. În ciuda membrelor deșirate 
și a chipurilor ovale, delicate, erau luptători 
incăpățânaţi și rapace. 

Urechile lor ascuţite, date pe spate, erau 
mult prea mari în comparaţie cu trupul. Gura 
era o simplă despicătură fără buze, plină cu 
dințișori ascuţiţi. Nasul semăna cu cel al pisicii 

sălbatice. Ochii, globuri aurii, străluceau a rău- 
tate și zgârcenie. 

Gulere din piele cu pene le acopereau ceafa 
mult prea groasă. Pe incheieturile subțiri și fle- 
xibile aveau brățări cu ţepi ascuțiți ca lama. 
Fluturau lănci și iatagane mici, înfricoşătoare. 

În Maras-Dantia, puțini erau cei care-i intre- 
ceau pe cobolzi printre hoți și prădători, dar și 
mai puţini erau cei mai răi la suflet decât ei. 

- Ambuscadă! răcni Jup. 

Alte voci se făcură auzite în coloană. Orcii 
arătau cu degetele în sus. Și mai mulți cobolzi 
călare pe șopârle năvăleau asupra lor din ambele 
capete ale trecătorii. Din șa, Stryke îi văzu cum 
le blochează ieşirea. 

- O capcană clasică, mârâi el. 

Coilla scoase la iveală două cuțite. 

- Iar noi am căzut drept în ea. 

Alfray desfășură flamura de luptă. Caii se ri- 
dicară pe picioarele din spate, azvârlind pie- 
trele. Orcii îşi scoaseră armele și se intoarseră 
astfel încât să stea cu faţa la duşman din toate 
părțile. 

Pe jumătate ameţiți de cristale, vinul furat 
de la oameni și alcoolul tare băut cu o noapte 
inainte, Jderii erau mai puţini la număr decât 
adversarii și nu aveau loc să se miște. 

Cu săbiile lucind în soare, cobolzii răcneau, 
gata de atac. 

Stryke scoase strigătul de luptă, iar războinicii 
lui se pregătiră de atac. 


Primul val de dușmani se năpusti asupra lor. 


Stryke nu aşteptă să fie atacat. 

Dădu pinteni calului care se îndreptă spre 
agresorul aflat în frunte și apoi îl trase spre stânga, 
ca și cum ar fi vrut să evite șopârla călărită de 
cobold. Calul se sperie, dar Stryke îl ținu în loc, 
strângând frâiele cu o mână. Cu cealaltă, mișcă 
sabia în sus și inapoi. 

Surprins de rapiditatea mișcării, călărețul 
incercă să se ferească. Prea târziu. 

Stryke spintecă aerul cu sabia. Capul coboldu- 
lui sări de pe umeri, zbură într-o parte și săltă de 
câteva ori pe cărare. În poziţie verticală, trupul 
din care țâșnea sângele fu dus mai departe de ṣo- 
pârla scăpată de sub control, prin măcelul din 
spatele lui Stryke. 

Căpitanul se năpusti asupra următorului 
agresor. 

Coilla aruncă un cuţit în duşmanul cel mai 
apropiat. Acesta se infipse în obrazul coboldu- 
lui, care căzu urlând din șa. 

Localiză altă ţintă şi aruncă alt cuţit, de data 
asta pe sub braţ, cât de tare putu. Ținta ei trase 
instinctiv de hățuri înapoi, făcând șopârla să ri- 
dice capul. Cuţitul Coillei o nimeri exact în 
ochi. Răcnind de durere, animalul se prăbuși pe 
o pane, zdrobindu-și călărețul. Amândoi se 
zvârcoliră în agonie. 

Coilla îşi linişti calul şi scoase alte cuțite. 

În picioare în momentul atacului, Jup se înar- 
mase cu un topor pe care-l răsucea cu ambele 
mâini. Un cobold doborât din şa de lovitura 
năucitoare a unei săbii de Jder se năpusti asupra 
lui. Jup îi despică craniul. Apoi piticul fu izbit în 
coaste de un adversar călare. Se răsuci și înfipse 
toporul adânc în piciorul acestuia, subțire cât o 
creangă, tăindu-l cu totul. 

Peste tot în jur, orcii erau prinși în schim- 
buri de lovituri sângeroase. Cam o treime din ei 
rămăseseră fără cai. Câţiva arcași reușiseră să 
pună săgeți în arcuri și să tragă în atacanți. Dar 
lupta se dădea deja corp la corp și nu mai puteau 
continua așa multă vreme. 

Haskeer se pomeni prins în capcană. Un ad- 
versar îl ataca de pe cărare. Altul îl izbea de sus, 

de pe peretele trecătorii, șopârla lui abilă reușind 
să se menţină în picioare pe pantă. Speriat de ṣo- 
pârle, calul sergentului se ridică în două picioare 
și necheză. Haskeer impărți lovituri la dreapta, 
la stânga, apoi iar la dreapta. 

Un orc trimise o săgeată În pieptul coboldu- 
lui de pe pantă, doborându-l de pe șopaârlă. 
Haskeer își îndreptă toată atenţia spre adversa- 
rul din partea cealaltă. Săbule lor se ciocniră, se 
depărtară, apoi se încrucișară încă o dată. 

Coboldul făcu o fandare şi îl tăie la bărbie. 
Nu era o rană gravă, deși lama era ascuţită, dar 
il prinse pe sergent pe picior greșit și-l dobori 
de pe cal. Își pierdu sabia. În timp ce se rosto- 
golea ca să se ferească de copitele zdrobitoare 
și cozile șfichiuitoare ale reptilelor, cineva 
aruncă spre el o lance. De-abia reuși să se fe- 
rească. Se ridică anevoie în picioare și o smulse 
din pământ. 

Coboldul care-l doborase din șa veni spre el 
să-l omoare. Haskeer nu mai avu vreme să în- 
drepte lancea. O ridică să pareze sabia arcuită a 
dușmanului, care-o tăie în două, împrăștiind 
așchii de lemn. Sergentul aruncă bucata mai 
scurtă și o răsuci pe cealaltă ca pe-un ciomag, 
lovindu-și adversarul direct în față. Impactul îl 
trânti pe acesta la pământ. 

Haskeer se năpusti asupra lui și-i dădu în cap 
cu bocancii. Ca să fie sigur, i se urcă pe piept și 
sări pe el cu toată greutatea, cu genunchii îndoiți 
și pumnii încleştați. Auzi cum pocnesc coastele 
zdrobite și văzu sângele șiroind pe gură și pe nas. 

Alfray se lupta să păstreze flamura Jderilor. 
Din scara șeii, un cobold apucase băţul. Furios, 
Alfray ţinea de el cu braţe de fier. I se albiseră în- 
cheieturile, căci bățul era smucit inainte și înapoi, 
in lupta lor neobișnuită pentru a-și dovedi su- 
premaţia. Pentru o creatură atât de fragilă la înfă- 
țișare, coboldul era destul de tenace. Mijea ochii, 
iși dezvelea dinții şi scotea un șuierat oribil. 

Aproape că reuși să smulgă trofeul, când Al- 
fray îi dădu sărutul orcilor. Se năpusti cu capul 
inainte și-l lovi în fruntea osoasă. Creatura se lăsă 
pe spate şi dădu drumul flamurii, de parcă ar fi 
fost un vătrai încins. Alfray îndreptă repede băţul 
și înfipse capătul ascuţit în burta coboldului. 

Se răsuci, gata să-i vină de hac în același fel 
celui mai apropiat dușman. Văzu un răcan Jder 
luptându-se cu un atacator, încasând majoritatea 
loviturilor. Coboldul profită de un moment pri- 
elnic și-l crestă pe piept în formă de X. Soldatul 
se prăbuși. 

Îndemnându-și calul, Alfray porni în mare 
viteză spre cobold, cu băţul flamurii pe post de 

lance. Lemnul îi străpunse diafragma și ieși 
prin spate, odată cu un șuvoi de sânge. 

Avansând pe cărare, Stryke se indreptă spre 
al patrulea sau al cincilea dușman, nu mai știa 
sigur al câtelea, căci rareori își număra victi- 
mele. După a doua sau a treia, renunțase la 
hăţuri, ca să aibă ambele mâini libere în luptă. 
Acum se ţinea bine în șa şi-şi mâna calul numai 
din coapse. Un vechi truc de-al orcilor pe care-i 
plăcea să-l aplice. 

Coboldul de care se apropia cu repeziciune 
avea un scut mare și împodobit, primul pe care 
Stryke îl vedea. Probabil că era un fel de căpete- 
nie. Dar pe el îl preocupa mai mult în ce fel l-ar 
putea impiedica scutul să-l omoare pe adversar. 
Se hotări asupra unei alte strategii. 

Înainte de a coborî la același nivel cu reptila 
care avansa, prinse cu mâna coama calului său și-l 
trase de ea, încetinindu-i galopul. Ajuns acum în 
dreptul șopârlei, se intinse în jos și apucă hamul 
care-i ținea botul fornăitor. Atent să nu-l atingă 
cu limba despicată, ridică jugul, incordându-și 
mușchii. Pe jumătate strangulată, șopârla se zbă- 
tea și lovea cu ghearele în pământ. Îşi răsuci 
capul, încercând să respire. 

Stryke își îndemnă calul să pornească înfi- 
gându-i călcâiele în coaste. Armăsarul avansa 

anevoie, căci îl trăgea nu numai pe Stryke, ci și 
șopârla masivă. Incapabil s-o mai controleze, 
coboldul se aplecă în șa şi începu să lovească ne- 
putincios cu sabia în direcția lui Stryke. 

În cele din urmă, cu gâtul răsucit într-un 
unghi imposibil, șopârla se înclină pe o parte. 
Coboldul scoase un strigăt disperat și alunecă de 
pe spinarea ei, scăpând scutul. Stryke dădu dru- 
mul hamului. Ignoră animalul care se lupta să se 
indrepte și își roti armăsarul ca să se întoarcă cu 
faţa la adversarul doborât. Apoi trase calul brusc 
de coamă și-l ridică pe picioarele din spate. 

Coboldul era în genunchi când armăsarul îi 
zdrobi capul cu copitele. 

Stryke se uită înapoi. O zări cu coada ochiu- 
lui pe Coilla. Își pierduse calul și acum era în 
mijlocul unei incăierări aprige. Mai mulți agre- 
sori, și ei pe Jos, o incercuiseră. 

Nu mai avea cum să-și arunce cuţitele; tre- 
buia să lupte corp la corp. Se folosea de arme pe 
post de pumnale și lovea cu ele, răsucindu-se și 
ferindu-se de lănci şi săbii. 

Un cobold cu căutătură piezișă incasă o lovi- 
tură de pumnal în gât și căzu invârtindu-se. Altul 
sări imediat să-l ia locul. Când ridică sabia, Coilla 
il străpunse rapid de două ori în inimă. Dușmanul 
se prăbuși. Al treilea apăru în faţa ei cu o lance. 

Era prea departe de ea ca să-l atace cu pumnalul și 
prea aproape ca să-l arunce. Se dădu inapoi, in- 
spăimântată de vârful ameninţător al lănci. 

Din spate, un topor izbi zdravăn creatura în 
umăr. Braţul se desprinse de trup, plin de sânge 
și tendoane rupte. Creatura gemu ingrozitor și 
căzu la pământ. 

Jup își ridică toporul însângerat și fugi 
inainte, lângă Coilla. 

— Nu mai putem rezista mult așa! ţipă el. 

- Ucide în continuare. 

Luptau spate în spate. 

Alfray lovea un adversar fără cal și, în același 
timp, încrucișa sabia cu altul de lângă el, călare 
pe o șopârlă. Reptila ataca animalul speriat al 
lui Alfray. Numai așa îl mai putea ţine sub con- 
trol. Nu departe de el, doi răcani orci făceau 
felii trupul unui dușman. 

Nici nu-și recuperase bine sabia Haskeer, că 
O Și aruncă într-un cobold călare. Apăru imediat 
încă unul, rânjind malițios la Jderul rămas cu 
mâinile goale. Iataganul fulgeră prin fața lui. 
Sergentul se feri. Apoi lama șuieră deasupra ca- 
pului său. Se lansă asupra adversarului și-l pocni 
cu pumnul în figură. Cu mâna cealaltă, prinse 
încheietura mâinii care ţinea sabia şi-o răsuci 
până când auzi oasele trosnind. Coboldul urlă. 

Haskeer îl pocni iar peste față până când acesta 
dădu drumul la sabie. Jderul se aplecă după ea 
și-l străpunse fără întarziere. 

Mânat de setea de sânge, se răsuci spre un alt 
dușman călare aflat în apropiere. Coboldul stă- 
tea cu spatele la el, prins într-un conflict din faţă. 
Haskeer îl trase jos de pe șopârlă și-l făcu fărâme. 
Braţele şi picioarele slăbănoage pocniră precum 
vreascurile sub loviturile lui. 

Un soldat căzu lângă el, clăuinându-se și ge- 
mând, doborât de coada unei șopârle. Haskeer 
se ciocni de o masă zgomotoasă de luptători. 
Orci și cobolzi la un loc se prăbușiră într-o 
grămadă de membre care izbeau în toate părțile. 

Ultimul atacator care-i bloca drumul lui 
Stryke se dovedi pe cât de încăpățânat, pe atât 
de priceput. În loc de izbituri și tăieturi, Stryke 
se pomeni antrenat într-o partidă de scrimă. 

Șopârla dușmanului fiind mai mică decât ar- 
măsarul lui, căpitanul Jder trebuia să se aplece ca 
să lovească. Acest dezavantaj, pe lângă măiestria 
adversarului în lupta cu sabia, îl impiedica să-l 
prindă cu garda jos. Fiecare lovitură a sa era 
parată, fiecare izbitură, blocată. 

După un minut de impas, sabia coboldului: 
fu cea care se dovedi mai rapidă. Din antebraţul 
lui Stryke țâșni sângele. 

Înfuriat, căpitanul Jder reluă atacul plin de 
energie. Îl asaltă pe dușman cu loviturile sale, 
căutând să-i învingă dibăcia cu forță brută. Asal- 
tul neîntrerupt nu avea precizie, iar loviturile 
nu-şi nimereau ţinta, dar în scurtă vreme își 
atinse scopul. În faţa ploii de lovituri, coboldul 
slăbi apărarea și-și incetini reacțiile. 

Lama lui Stryke spintecă urechea dată pe 
spate. Coboldul ţipă. A doua oară, îi tăie umărul, 
făcându-l să urle îngrozit. 

A treia lovitură, fatală, nimeri duşmanul în 
tâmplă. 

Gafâind, cu braţele vlăguite de efort, Stryke 
se lăsă greu în șa. Nu mai era nici un cobold în 
faţa lui. 

Calul fu împins de la spate și sări într-o 
parte. Stryke nu apucă să se întoarcă pentru că 
simţi o izbitură în spate. O mână se înfășură în 
jurul lui şi-i înfipse dureros ghearele în piept. 
Căpitanul simţi respiraţia fierbinte în ceafă. 
Cealaltă mână, strângând un pumnal curbat, 
vru să-i taie gâtul. O prinse de incheietură și o 
răsuci în sus. 

Armăsarul lui fugea turbat. Cu coada ochiu- 
lui, Stryke văzu o șopârlă fără călăreț trecând 
pe lângă el; probabil că de pe ea sărise agreso- 
rul lui. 

Răsuci încă o dată incheietura pe care o 
prinsese, încercând s-o rupă. În acelaşi timp, 
lovi de câteva ori cu cotul în plexul solar al cobol- 
dului. Auzi un sunet gutural. Dușmanul scăpă 
din mână pumnalul. 

În coaste îi apăru un alt cobold călare. Învâr- 
tea un iatagan. 

Stryke îi trase un picior cu bocancul în 
umărul țepos. Pierdu pentru o clipă controlul 
asupra agresorului din spate. Mâinile acestuia 
se retraseră brusc. Stryke îl pocni din nou cu 
cotul, cât de tare putu. Încercă încă o lovitură 
de picior la dușmanul călare. De data asta, 
rată. 

Calul său gonea ca turbat. Coboldul își mâna 
șopârla în acelaşi ritm și o luă puţin inaintea lui 
Stryke. 

Acum mâinile mici și scârboase umblau agi- 
tate la cingătoarea lui Stryke. Reuși să se întoarcă 
pe jumătate și să-i tragă una călătorului neinvitat. 
Îl nimeri cu încheieturile degetelor peste față, dar 
nu destul de tare. 

Mâinile avide îl cuprinseră din nou de mijloc, 
pipăind, cercetând. Atunci înţelese ce anume 
căutau. 


Cilindrul. 


82 


Nici nu-și dădu bine seama ce se petrecea, că 
dușmanul își atinse scopul. Cu un șuierat trium- 
fător, apucă artefactul și-l smulse. 

Simţind că i se fură trofeul, Stryke avu sen- 
zaţia că timpul încetinește, se pliază, iar clipa 
următoare devine eternitate. 

Agale, ca într-un vis, mai multe lucruri se 
petrecură dintr-odată. 

Prinse frâiele libere ale calului și trase de ele 
cu toată puterea. Armăsarul își dădu brusc capul 
pe spate și se cutremură din tot corpul. 

Coboldul călare se ridică ușor în șa, cu braţele 
întinse și cu ghearele răsfirate. 

Un obiect zbură peste umărul lui Stryke. Se 
răsuci de câteva ori, suprafaţa lui lucioasă re- 
flectând lumina soarelui la asfințit. 

Timpul începu să curgă iar în ritm frenetic. 

Călărețul prinse cilindrul din aer. 

Calul lui Stryke se prăbuși. 

Jderul atinse primul pământul, rostogolin- 
du-se pe lățimea cărării. Coboldul din spatele 
lui se opri la câțiva paşi de el. Cu privirea În- 
cețoșată, de-abia respirând, Stryke își văzu 
calul cum se ridică și pornește la galop. Se în- 
drepta spre capătul celălalt al trecătorii, în 
aceeași direcţie ca şi coboldul care avea acum 
cilindrul. 

Agresorul care se prăbușise odată cu el scoase 
un geamăt. Cuprins de o frenezie nestăvilită, 
Stryke se aplecă deasupra creaturii și-și eliberă 
furia. Îngenunche pe pieptul ei și-i făcu fața chi- 
seliță cu pumnii săi tari ca niște ciocane. 

Un sunet asurzitor, foarte înalt, spintecă aerul. 

Ridică privirea. Acum vedea clar că dușma- 
nul care scăpase sufla dintr-un corn subțire, de 
culoarea aramei. 

Când sunetul ajunse la urechile celor care-i 
atacau pe Coilla și pe Jup, aceștia se retraseră și 
incepură să fugă. 

Jup făcu un semn larg spre adversarul său 
care alerga și strigă: 

- Priviţi! 

Toţi cobolzii se retrăgeau. Cei mai mulți o 
făceau pe jos; unii se urcau pe șopârlele rămase 
fără stăpân. Goneau cu toții spre intrarea in 
trecătoare sau pe porțiunile ei mai abrupte. O 
mână de orci hărțuiau creaturile care fugeau, dar 
majoritatea își lingeau rănile. 

Coilla îl văzu pe Stryke venind spre ei în 
salturi. 

- Haideţi! strigă ea. 

Se grăbiră toți să-i iasă în intâmpinare 
căpitanului. 

- Cilindrul! răcni el, ca un dement. 

Nu mai era nevoie de nici o explicație. Era 
clar ce se petrecuse. 

Jup alergă mai departe pe cărare, mișcând 
anevoie din picioare, cu mâna streașină la ochi, 
ca să vadă bine la distanță. Văzu că șopârla și 
călărețul e: urcă peretele trecătorii în capătul 
indepărtat. Tocmai ajunseseră în vârful ei. 
Înainte de a-i pierde din vedere, le văzu o clipă 
siluetele conturate pe cer. 

Se intoarse la Stryke și Coilla. 

- S-a dus, raportă el sec. 

Stryke era negru Ía față de furie. Fără să scoată 
o vorbă, se răsuci și porni spre restul trupel. 
Caporalul şi sergentul avură un schimb de pri- 
viri Şi plecară după el. 

Acolo unde bătălia fusese mai aprigă, pămân- 
tul era acoperit de cobolzi morți și cai și șopârle 
rănite și prăbușite. Cel puțin șase orci aveau răni 
destul de grave, dar se țineau pe picioare. Unul ză- 
cea întins la pământ, câțiva camarazi îngrijindu-l. 

La vederea căpitanului, Jderii se îndreptară 
spre el. 

Cu ochii lucind de mânie, Stryke se duse la 
Alfray. 

- Pagube? se răsti el. 

- Mai dă-mi puţin timp, n-am terminat de 
verificat. 

- Atunci, aproximativ, ceru el pe ton amenin- 
țător. Eşti inlocuitorul doctorului: raportează. 

Alfray se incruntă. Dar nu avea de gând să-l 
provoace pe căpitan în starea în care se afla 
acum. 

- N-a murit nimeni. Meklun, cel de colo, 
n-o duce prea bine. Făcu semn cu capul către 
soldatul care zăcea la pământ. Alţii au fost 
răniți grav, dar rezistă. 

Ștergându-și sângele de pe bărbie, Haskeer 
rosti: 

- Am avut un noroc chior. 

Stryke se holbă la el. 

- Noroc? Ticăloșii ăia ne-au luat cilindrul. 

Un fior străbătu întreaga trupă de războinici. 

- Stârpiturile! reacționă Haskeer, indignat. 
Să mergem după ele! 

Jderii îl aprobară în cor. 

- Gândiţi-vă! răcni Stryke. Până îndepărtăm 
urmele măcelului, până adunăm caii, până ne 
ingrijim răniții... 

- De ce să nu trimitem un grup mai mic 
după ei acum, iar restul să-i urmeze mai târziu? 
propuse Coilla. 

- Ar fi mult prea puţini și șopârlele alea pot 
să meargă pe unde noi nu putem. Urmele s-au 
răcit deja! 

- Dar ce câştigăm dacă așteptăm să ne reve- 
nim? se băgă și Alfray în vorbă. Cine știe unde 
s-au dus? 

- E plin de răniţi de-ai lor în jur, le reaminti 
Haskeer. Eu zic să-i obligăm să ne spună. 

Scoase un cuţit și trecu cu degetul peste lama 
lui, ca să-şi sublinieze ideea. 

- Vorbeşti tu limba aia infernală a lor? îl 
întrebă Stryke. O vorbeşte vreunul dintre voi? 
Războinicii scuturară din cap. M-am gândit eu 
că nu. Deci tortura nu e o soluție, nu-i așa? 

- N-ar fi trebuit să pătrundem în valea asta 
fără s-o fi cercetat inainte, mormăi Haskeer. 

- Acum chiar am chef să mă iau de tine, re- 
plică Stryke, cu privirea de oţel. Dacă ai ceva îm- 
potriva felului în care conduc trupa, spune acum. 

Haskeer ridică mâinile impăciuitor. 

- Nu, căpitane. Îi oferi un zâmbet sec. Gân- 
deam şi eu cu glas tare. 

- Nu la gândit ești tu cel mai tare, sergent. 
Lasă-l în seama mea. Și asta e valabil pentru toți! 

Se lăsă o liniște apăsătoare. 

— Ce vrei să facem, căpitane? spuse Alfray. 

- Pentru început, găsiți cât mai mulți cai. 
Dacă Meklun nu poate călări, faceți-i o targă. 
Mișcă din cap spre scena măcelului. Nu lăsați nici 
un cobold în viață. Tăiaţu-le gâtul. Daţi-i drumul. 

Jderii se topiră. 

Rămase doar Coilla, cu ochii la Stryke. 

- Nu-mi spune nimic, îi zise el. Știu și sin- 
gur. Dacă nu-i ducem afurisitul ăla de cilindru 
Jennestei, suntem ca și morţi. 


Jennesta stătea în balconul cel mai de sus din 
cel mai înalt turn al palatului său. 

În spatele ei se întindea oceanul răsăritean. 
Se uită spre nord-vest, unde vălătucii galbeni de 
ceaţă se inălțau deasupra Mării Interioare, Takla- 
kam. Dincolo de ea, ghicea turnurile orașului 
Urrarbython, la hotarul pământurilor neculti- 
vate Hojanger. La rândul lor, acestea făceau loc 
tărâmurilor de gheaţă de la orizont, scăldate de 
un soare purpuriu. 

Jennestei i se păreau un val de gheață 
insângerat. 

O briză rece, tăioasă ca lama, se furişa printre 
draperiile roz-albe de la ușa balconului. Strânse 
mai tare pe lângă ea mantia în nuanţe lăptoase, 
din piele de lup. Toamna urâțea vremea și în 
fiecare an era tot mai aspră. 

Gheţarii care avansau și vânturile reci erau 
mesagerii rasei uzurpatoare a oamenilor: își 
extindeau întruna posesiunile, smulgeau sufle- 
tul pământului, îi stricau echilibrul. 

Distrugeau magia din Maras-Dantia. 

Auzise că în sud, unde trăia cea mai mare 
concentrație de oameni şi vrăjile nu aveau efect 
decât rar, probabil niciodată, oamenii nici nu 
mai foloseau numele sfânt al locului, ci-i ziceau 
Centrasia. Cel puţin așa făceau Uni, mult ma: 
mulți la număr decât Mani. 

Se întrebă, nu pentru prima oară, ce părere ar 
fi avut mama ei, Vermegram, despre schismă. 
Fără îndoială că i-ar fi sprijinit pe Adepții Cauze: 
Mani. La urma urmei, aderau la principu pante- 
iste foarte asemănătoare cu ale raselor străvechi. 
Acesta era și motivul pentru care le susținea și 
Jennesta cauza și O va susține cât îi va conveni. 
Dar era discutabil că mama ei, o nyaddă, ar fi fost 
de acord ca fiica ei să țină partea nou-veniţilor. În 
ciuda faptului că luase de bărbat un om. 

Și tatăl ei? Oare ar fi aprobat principiile 
Unităţii şi crezul ei monoteist lipsit de sens? 

Ori de câte ori medita la asemenea probleme, 
se impotrivea intotdeauna ambiguităţii originii 
ei mixte. Inevitabil, ajungea să se gândească la 
Adpar şi Sanara și să se enerveze. 

Îşi îndreptă din nou gândurile spre artefact. 
Era cheia implinirii ambițiilor ei, a victoriei ei, 
și acum îi scăpa printre degete. 

Se întoarse şi intră în cameră. 

Un slujitor îi ieși inainte și-i luă mantia. De 
constituție fragilă, delicată, avea pielea albă și 
trăsături gingașe. Părul castaniu, ochii albas- 
tru-deschis, cu gene aurii lungi, nasul rotund și 
buzele senzuale erau tipic androgine. 

Nou fiind, Jennesta nu știa sigur dacă era 
mai mult bărbat sau mai mult femeie. Dar toți 
aveau probleme cu elfii. 

- A venit generalul Kysthan, Maiestate, o 
anunţă elful cu glas cântat, pițigăiat. Vă... ăăă... 
așteaptă de ceva vreme. 

- Foarte bine. O să-l primesc acum. 

Slujitorul pofii musafirul înăuntru, făcu o 
plecăciune ușoară și se retrase. 

Kysthan trecuse deja de jumătatea vieţii, din 
câte își dădu seama Jennesta, și, după standar- 
dele orcilor, avea o alură distinsă și un aspect 
bățos, de militar. Numărul mare de tatuaje de 
pe obrajii săi arătau poziţia înaltă pe care o 
ocupa în armată. Pe faţa lui se citea neliniște și, 
nu în mică măsură, teamă. 

Nu schimbară însă nici un fel de replici 
ceremonioase. 

- Citesc pe chipul tău că nu s-au întors încă, 
ii spuse Jennesta, de-abia reținându-și nemulțu- 
mirea regală. 

- Nu, Maiestate. Evită s-o privească în ochi. 
Poate că au avut de întâmpinat o opoziţie mai 
puternică decât se așteptau. 

- Nu asta rezultă din rapoartele bătăliei. 

Generalul nu spuse nimic. 

- Ce măsuri propui să se 1a? 

- Va fi trimis urgent un detașament să afle ce 
s-a întâmplat cu ei, Maiestate. 

- E vorba de trădare? 

Generalul se arătă jignit. 

- Nu am avut niciodată motive să punem la 
indoială loialitatea unui Jder, replică el grav. 
Dosarele lor sunt excelente și... 

- Știu asta. Crezi că i-aș fi trimis într-o mi- 
siune atât de delicată dacă n-ar fi fost așa? Chiar 
atât de proastă mă crezi? 

Kysthan cobori ochii în pământ. 

- Nu, Maiestate. 

- „Nu, Maiestate“, îl imită Jennesta, sarcas- 
tică. După o pauză tensionată, adăugă: Vorbeş- 
te-mi despre conducătorul lor, Stryke ăla. 

Generalul scoase câteva foi de pergament din 
vestă. Regina observă că mâinile îi tremurau 
ușor. 

- Personal, nu am avut de-a face cu el decât 
de câteva ori, Maiestate. Dar știu că face parte 
dintr-un clan de nădejde. E în serviciul militar 
de când a ieșit din găoace, ca să zic așa. Și este 
inteligent. 

- Pentru un orc. 

- Cum spuneţi dumneavoastră, șopti Kys- 
than. Stânjenit, își drese glasul și-și consultă 
pergamentele. Se pare că de la bun început s-a 
hotărât să-și crească șansele de promovare dedi- 
cându-se trup și suflet fiecărei sarcini care i s-a 
încredinţat. Superiorii lui raportează că a exe- 
cutat intotdeauna ordinele fără să clipească și a 
incasat bătăi fără să se plângă. 

- Inteligent și ambițios. 

- Da, Maiestate. Generalul răsfoi foile de 
pergament, lucru pe care mâinile de soldat erau 
prea stângace pentru a-l face cu grație. De fapt, 
chiar de la prima sa misiune specială a... 

- Care anume? 

- Poftim? 

- Prima lui misiune. Care a fost aceea? 

- A fost dat drept slugă stăpânilor de dra- 
goni și a lucrat în ţarcurile animalelor. Kysthan 
cercetă pergamentul. Scotea bălegarul dragoni- 
lor cu lopata. 

Regina îi făcu un semn discret să continue. 

- Pe când îndeplinea această sarcină, a atras 
atenţia unui ofițer care a recomandat să fie pro- 
movat de la slujitor la soldat infanterist. S-a des- 
curcat bine și a fost făcut caporal, apoi sergent. 
A fost promovat la gradul actual la scurtă 
vreme. Totul în numai patru anotimpuri. 

- Impresionant. 

- Da, Maiestate. Desigur, până atunci a ser- 
vit exclusiv în Corpul Expediţionar al Clanuri- 
lor Unite ale Orcilor... 

- Deși, in realitate, Corpul nu reprezintă 
toate clanurile orce care sunt departe de a fi 
unite. Jennesta îi oferi generalului un zâmbet 
de viperă. Nu-i așa, generale? 

- Ba da, Maiestate. 

Regina îi savură umilinţa. 

- Aşa cum știți, continuă Kysthan, Consiliul 
Suprem de Război al Orcilor, neavând sufi- 
ciente fonduri pentru hrana și efectele sol- 
daților, a fost obligat să facă economii. Una 
dintre metodele adoptate a impus ca mii de sol- 
dați să fie... 

- Vânduţi este cuvântul, generale. Mie. Ai fă- 
cut și tu parte din achiziţie, din câte Îmi amintesc. 

- Da, Maiestate, ca și Stryke. Am avut amân- 
doi onoarea de a intra în serviciul dumnea- 
voastră în același timp. 

- Termină cu flatatul. Dispreţuiesc total 
|ingușitorii. 

Rușinea coloră obrajii generalului într-o 
nuanţă azurie. 

- Cât durează până se întoarce detașamentul 
pe care-l trimiți după Jderi? întrebă Jennesta. 

- În jur de cinci zile, dacă nu vor fi nici un 
fel de probleme. 

- Atunci trebuie să fie prudenți și să le evite. 
Foarte bine. Vreau ca acest... curățător de băle- 
gar să fie adus aici în cel mult cinci zile. Dar să-ți 
fie clar, generale: obiectul în posesia căruia se află 
e al meu şi îl voi avea. Cilindrul mă interesează 
mai presus de orice. Aducerea Jderilor inapoi 
pentru a fi pedepsiți e pe planul al doilea. Totul 
trece În planul secund când e vorba de cilindru. 
Inclusiv viețile lui Stryke și ale războinicilor lui. 

- Am înţeles, Maiestate. 

- Nu contează nici viețile celor trimiși după ei. 

- Da, Maiestate, răspunse generalul, după o 
scurtă ezitare. 

- Ia măsuri să fie așa. Jennesta făcu o succe- 
siune de mișcări iuți, misterioase. Și, ca nu 
cumva să uiţi... 

Generalul cobori privirea. Din uniforma lui 
ieşea fum. Luase foc. Flama îi cuprinse vesta, 
apoi, intr-o clipă, mâinile și picioarele. O căldură 

de nesuportat ii ardea membrele. Fumul ieșea 
din el în valuri. 

Simţind în nări mirosul de ars, bătu flăcările 
cu mâinile. Palmele îl usturară, pline de bășici. 
Focul îi ajunse la umeri, pe gât, pe față. ÎI 
înghiți complet. I se innegri carnea. O durere 
cumplită îi ardea tot corpul. 

Scoase un țipăt de groază. 

Jennesta mișcă iar mâinile - gesturi superfi- 
ciale, frizând desconsiderarea. 

Focul dispăru. Pe hainele generalului nu se 
vedea nici urmă de arsuri. Dispăru și mirosul de 
pârlit, odată cu bășicile din palmă. Nu simţea 
nici O durere. 

Kysthan se holbă la ea prostește. 

- Dacă tu sau subordonații tăi o să daţi greș, 
ii spuse ea pe ton calm, ăsta e doar inceputul 
suferinţei voastre... 

Pe chipul generalului se puteau citi stânje- 
neală, rușine și, mai presus de toate, teamă. 

- Am înţeles, Maiestate, șopti el. 

Reacţia lui o încântă. Îi plăcea să vadă cum 
tremură în faţa ei un orc adult. 

- Ştii ce ai de făcut, rosti ea. 

El se înclină ţeapăn şi porni către ușă. 

Odată plecat generalul, Jennesta oftă. Se așeză 
pe o canapea, afundându-se în pernele pufoase. 

Era extenuată. Sursele de energie naturale fiind 
epuizate, și o simplă vrajă presupunea un efort 
considerabil. Dar merita, dacă voia să-și ţină sub- 
alternii în frâu. Dar acum trebuia să-și refacă 
forțele. În celălalt fel. 

Își aduse aminte de servitoarea elf. 

Și se hotări că-i putea oferi un mod mai 
plăcut de a-și recupera puterile. 


Afară, pe coridor, Kysthan nu mai reuși să-și 
controleze ţinuta. Îl lăsară nervii. Se propti 
brusc de perete, cu ochii închiși, scoțând ușor 
aerul pe care-l ținuse în plămâni. 

Nu se făcea să fie văzut in halul ăla. Se 
strădui să se adune. Apoi își îndreptă umerii 
şi-şi șterse transpiraţia de pe sprâncene cu dosul 
palmei. Cu multă prudenţă, își continuă scurta 
călătorie. 

Coridorul șerpuitor îl conduse într-o antica- 
meră. Când intră, un tânăr ofițer luă imediat 
poziția de drepți. 

- Pe loc repaus! îi ordonă generalul. 

Ofițerul încercă să se relaxeze. 

- Pleci imediat, îi spuse Kysthan. 

- Cât timp avem la dispoziţie, domnule 
general? 

- Cinci zile, cel mult. 

- E cam puţin, domnule general. 

- Numai atât ne-a acordat regina. Delorran, 
uite cum stau lucrurile. Trebuie să aduci aici ar- 
tefactul. Dacă îi aduci și pe Jderi, foarte bine. 
Dar dacă se dovedesc... necooperanţi, o să le taie 
capetele. Ţinând cont de relaţia ta cu Stryke 
din trecut, îmi închipui că n-o să fie nici o 
problemă. 

- Nici una, domnule general. Dar... 

- Dar ce? O să fiți cel puţin de trei ori mai 
mulți ca ei. Eu zic că e un mare avantaj. Sau am 
ales orcul care nu trebuia pentru însărcinarea 
asta? 

- Nu, domnule general, răspunse prompt 
Delorran. Numai că Jderii au trecut pe răbojul 
lor mai mulți morți decât orice altă trupă de 
războinici din oştire. 

- Știu lucrul ăsta, căpitane. De-asta am ales 
cei mai buni soldaţi ai noştri pentru misiune. 

- Nu zic că va fi imposibil, domnule gene- 
ral. Doar foarte dificil. 

- Nimeni nu ţi-a spus c-o să fie o joacă de 
copil. Kysthan se uită la chipul cinstit al ofițe- 
rului și adăugă: Maiestatea Sa a hotărât că, în 
lupta cu Jderii, pagubele din rândul soldaților 
aflați sub comanda ta pot fi... nelimitate. 

- Domnule general? 

- Trebuie să-ți explic ca la grădiniță? Vei sa- 
crifica atâtea vieți câte vor fi necesare în această 
misiune. 

- Am înţeles, rosti căpitanul pe un ton îndo- 
ielnic, tulburat. 

- Priveşte problema în felul ăsta, Delorran. 
Dacă te întorci fără trofeul ei, oricum o să vă 

A 

omoare pe toți. Într-un mod groaznic, din câte 
o cunosc eu. Cântăreşte lucrul ăsta în compa- 
raţie cu moartea câtorva din soldații tăi și cu pro- 
movarea ta sigură. Ca să nu mai spun că-ți poți 
lua revanșa, provocându-i lui Stryke atâta sufe- 
rință. Desigur, dacă vrei să găsesc pe altcineva în 
locul tău... 

- Nu, domnule general. Nu e necesar. 

- Oricum, discuția noastră s-ar putea să nu-și 
mai aibă rostul. Cei pe care trebuie să-i vânați ar 
putea fi deja morți. 

— Jderii? Mă indoiesc, domnule general. Nu 
cred că se lasă ucişi atât de uşor. 

- Atunci de ce nu dau nici un semn? Dacă e 
imposibil să fie morți, atunci e la fel de imposibil 
să fi fost luați prizonieri. Poate c-au căzut pradă 
vreunei boli răspândite de oameni, dar cred că 
sunt prea prevăzători. Nu rămâne decât varianta 
trădării. Și nu exista nici un motiv să se creadă că 
vreunul din ei s-ar putea dovedi trădător. 

- Eu nu sunt atât de convins. După cum 
Ştiţi, nu toţi orcii sunt mulţumiţi de situația lor 
actuală, domnule general. 

— Ai motive să crezi că Stryke și trupa lui au 
asemenea gânduri? 

- Nu știu nimic din ceea ce gândesc ei, dom- 
nule general. 

- Atunci păstrează fanteziile astea pentru tine, 
asemenea vorbe sunt periculoase. Nu te gândi 
decât la cilindru. E singura ta prioritate. Contez 
pe tine, Delorran. Dacă dai greș, mânia Jennestei 
va cădea asupra noastră, a amândurora. 

Căpitanul dădu din cap inverșunat. 

- Moartea lui Stryke va impiedica o asemenea 
soartă crudă. N-o să vă dezamăgesc, domnule. 


Erau gata de plecare. Numai destinaţia de- 
veni subiect de gâlceavă. 

- Eu zic să ne întoarcem la Cairnbarrow și 
să-i spunem Jennestei adevărul, susținea Has- 
keer. O mână de susținători de-ai lui din trupă 
murmurară aprobator. Avem cristalul, el ar 
trebui să însemne ceva pentru ea. Haideţi să ne 
intoarcem și să apelăm la indurarea ei. 

- Ne-am pune soarta la grea încercare, ca- 
marade, rosti Alfray. Ea nu după cristale ne-a 
trimis. 

- Alfray are dreptate, spuse Stryke. Singura 
noastră şansă e să recuperăm cilindrul. 

- Dacă tot e să plecăm în căutarea lui, de ce 
să nu se întoarcă unul sau doi dintre noi la Jen- 
nesta, să-i explice ce fac ceilalți? propuse Alfray. 

Stryke îl refuză scuturând din cap. 

- Și să-i trimitem în braţele morții? Nu. Toţi 
impreună cu cilindrul, sau nici unul. 

- Dar de unde să incepem să-l căutăm? vru 
să afle Coilla. 

- Trebuie să se afle pe tărâmul cobolzilor, 
spuse Jup. 

- Să străbatem tot drumul inapoi până la 
Stânca Neagră? protestă Haskeer, batjocoritor. 
E cale lungă de mers, măi, țurloaie scurte. 

- Ai tu o idee mai bună? 

Haskeer tăcu, semn că nu avea o altă soluție 
in minte. 

- Ar fi putut să plece în orice loc, i se adresă 
Coilla piticului. 

- E-adevărat. Dar noi nu ştim unde se află 
„orice loc“. În schimb, ştim drumul până la 
Stânca Neagră. 

Stryke își lăţi gura într-un surâs discret. 

- Jup are dreptate. Nu ne-ar ajunge toată 
viaţa dacă ne apucăm să răscolim regiunea după 
ticăloșii ăia. Stânca Neagră e destinația logică, 


100 


iar dacă trupa care ne-a jefuit nu e acolo acum, 
s-ar putea să apară mai târziu. 

Haskeer scuipă. 

— S-ar putea. 

- Dacă vrei să porneşti spre Cairnbarrow, 
sergent, n-ai decât. Stryke cercetă chipurile Jde- 
rilor. E valabil pentru toată lumea. Puteţi să-i 
spuneţi Jennestei unde ne-am dus inainte de a 
vă jupui de vii. 

Nimeni nu se inghesui să-i accepte oferta. 

- Atunci rămâne stabilit: înapoi spre Stânca 
Neagră. Alfray, cât crezi c-o să ne trebuiască, o 
săptămână? 

- Cam așa. Poate mai mult, pentru că am 
pierdut o parte din cai. Cinci sau șase dintre 
noi O să călărească impreună cu altcineva. Și nu 
uita de Meklun. Am avut ghinion că n-am găsit 
o căruță la Homefield. Va trebui să-l târâm 
după noi, şi asta o să ne încetinească. 

Toate capetele se întoarseră spre soldatul 
rănit, legat de targa improvizată. Era palid ca 
moartea. 

- O să mai căutăm câţiva cai pe drum, spuse 
Stryke. Poate găsim și o căruță. 

- Am putea să-l lăsăm aici, interveni Haskeer. 

- O să ţin minte ce-ai spus, în caz că te alegi 
ȘI tu cu vreo rană gravă. 

Haskeer se încruntă, dar își ţinu gura. 

- Dar dacă ne-am despărți în două grupuri? 
sugeră Coilla. Unul format din cei teferi, care să 
meargă in față spre Stânca Neagră, celălalt, din 
Meklun, răniții care se pot deplasa singuri și 
câţiva întregi la trup, în spate. 

- Nu. Am cădea mai ușor pradă într-o am- 
buscadă. Am pierdut cilindrul, nu vreau să pierd 
și jumătate din trupă. Rămânem impreună. 
Acum haideţi s-o luăm din loc. 

Jderii fură nevoiți să lase în urmă o parte din 
echipamentul lor mai puţin valoros. Reimpăr- 
țură cristalele, ca să compenseze caii mai puțini 
la număr. Se auziră câteva proteste minore din 
partea celor care trebuiau să-şi impartă caii cu 
alți camarazi, dar le potoliră de îndată ofiţerii, 
cu câteva lovituri de picioare. Se distribuiră și 
porțiile de mâncare și apa. Targa lui Meklun fu 
inhămată. 

După-amiaza se apropia de sfârșit când por- 
niră pe o cărare ce ducea spre sud. De data 
asta, Stryke nu mai uită să trimită soldați în 
recunoaştere înaintea grosului trupei. 

Călărea în fața convoiului, alături de Coilla. 

- Ce facem când ajungem la Stânca Neagră? 
il întrebă ea. Intenționezi să ne pui să atacăm 
tot neamul cobolzilor? 

- Numai zeii știu, Coilla. Pun la cale lucru- 
rile din mers, în caz că n-ai observat. Se uită în 
spatele lui și adăugă, pe ton conspirativ: Dar să 
nu spui nimănui. 

- Asta-i singurul lucru pe care-l putem face, 
nu-i așa, Stryke? Adică să ne întoarcem la 
Stânca Neagră. 

- Singurul care-mi vine mie în minte. Pentru 
că, așa cum văd eu lucrurile, dacă nu recuperăm 
cilindrul, măcar o să ne umplem de glorie 
incercând. 

- Şi eu tot așa gândesc. Deși e mare păcat că 
o facem pentru Jennesta și pentru o cauză de-a 
oamenilor. 

Iar începe, işi zise el. Ce-ar vrea să-i spun? 

Fu ispitit să vorbească deschis, dar nu avu 
Ocazia. 

— Ai idee ce se ascunde în cilindru? îl întrebă 
ea. Nu ți s-a spus de ce e atât de important? 

- Cum am mai spus, Jennesta nu mi-a făcut 
confesiuni, răspunse el ironic. 

- Totuşi, cobolzii au considerat că merită să 
infrunte o trupă de războinici ca să pună mâna 
pe el. 

- Ştii cum sunt cobolzii, o turmă de porci 
puși pe hoţii. Ar fura orice lucru dacă știu că 
scapă nepedepsiţi. 

- Deci crezi că ne-au atacat pur și simplu la 
intâmplare? 

- Da. 

- Deci dintre toți călătorii care străbat regiu- 
nea asta, inclusiv caravanele de negustori, care 
nu le-ar fi dat nici jumătate din bătaia de cap pe 
care le-am dat-o noi, ne-au ales tocmai pe noi, o 
trupă înarmată până în dinți, de războinici 
dintr-o rasă care trăieşte pentru luptă. Și numai 
in speranţa că am avea ceva ce merită să fie 
furat. Nu ţi se pare cam tras de păr? 

— Vrei să zici că urmăreau să ne ia cilindrul? 
Dar de unde să ştie că e la noi? Doar eram 
intr-o misiune secretă. 

- Poate că nu a fost chiar atât de secretă, 
Stryke. 


— ...Că-ți trag un șut și i le vâr în fund! încheie 
Stryke. 

Odată ce căpitanul își exprimă intenţia cu 
lux de amănunte, Haskeer îi aruncă o privire 
fioroasă şi trase calul de hăţuri. Se întoarse la 
locul lui din convoi cu armăsarul la galop 
mic. 

— Să nu-mi tai şi mie capul, dar nu crezi c-a 
avut dreptate când a propus să ne odihnim? 

- Ba da, mormăi Stryke, şi o să ne odihnim. 
Dar dacă dau ordinul acum, o să pară că a venit 
de la el. Făcu semn din cap spre o ridicătură de 
pământ aflată ceva mai departe. Aştept până 
trecem de partea cealaltă. 

Nu făcuseră nici un popas de la plecare. 
Călătoriseră toată noaptea și dimineaţa tot pe 
drum îi prinsese. Soarele se inălțase sus de tot, 
căldura lui sărăcăcioasă alungând de-abia acum 
frigul prelungit. 

Odată ce trecură de ridicătura de pământ, 
Stryke ordonă popasul. Doi soldați fură trimiși 
să-i anunţe pe cei plecaţi in recunoaștere. Targa 
lui Meklun fu separată de calul care o trăgea și 
așternutul pus drept pe pământ. Alfray spuse 
că starea lui se imbunătăţise foarte puţin. 

După ce fură aprinse focurile și caii adăpaţi, 
Stryke își adună ofițerii. 

— Am înaintat destul de bine, în ciuda piedi- 
cilor. Dar e timpul să stabilim traseul. Își scoase 
pumnalul şi îngenunche. Așezarea aceea de oa- 
meni... cum se numea? 

- Homefield, îi răspunse Jup. 

Stryke desenă o cruce în noroiul întărit. 

- Aici este Homefield, in capătul nordic al 
Marii Câmpii, așezarea omenească ostilă cea mai 
apropiată de Cairnbarrow. 

- A fost, dar nu mai e, remarcă Haskeer foarte 
bucuros, pe un ton sinistru. 

Ignorându-l, Stryke trase o linie în jos. 

- Ne-am îndreptat spre sud. Ma: desenă o 
cruce la capătul liniei. Până aici. Trebuie să mer- 
gem spre sud-est ca să ajungem la Stânca Neagră. 
Dar avem o problemă. Făcu un cerc în dreapta 
celei de-a doua cruci, puțin mai jos de ea. 

- Scratch, rosti Coilla. 

- Întocmai. Tărâmul trolilor. Drumul cel 
mai direct spre Stânca Neagră trece exact prin el. 

Haskeer scutură din umeri. 

- Și? 

- Știind cât de războinici sunt trolii, îl lămuri 
Jup, ar trebui să-l evităm. 

— Tu poate că vrei să fugi de bătălie; eu, nu. 

- N-avem nevoie de-o bătălie acum, Has- 
keer, interveni Stryke dur. De ce să ne sporim 
necazurile? 

- Pentru că, dacă ocolim Scratch-ul, pierdem 
timp. 

- O să pierdem și mai mult dacă iscăm o 
bătălie acolo, iar o trupă de războinici înarmați 
până in dinți, care călătoreşte pe teritoriul 

trolilor, e cel mai bun motiv pentru a incepe 
una. Nu, o să facem un ocol. Întrebarea este pe 
unde să o luăm. 

Coilla arătă cu degetul pe harta improvizată. 

- Un alt drum, dar puțin mai lung, ar fi cel 
spre est, spre Hecklowe și spre coastă. Pe urmă 
am putea porni spre sud, prin sau pe lângă Pădu- 
rea Stâncii Negre, chiar spre Stânca Neagră. 

- Nu mă încântă nici ideea de a ne apropia 
de Hecklowe, comentă Stryke. E un port liber, 
nu uitaţi. Asta inseamnă că e plin de rase stră- 
vechi. Ar trebui să ne ciocnim cu cel puţin una 
care are un dinte împotriva orcilor. lar pădurea 
geme de tâlhari. 

- Ca să nu mai spun că, dacă o cotim de 
aici spre est, ne apropiem prea mult de Cairn- 
barrow ca să nu stăm cu frica-n sân, adăugă 
Alfray. 

- Avantajul de a ne apropia de Stânca 
Neagră dinspre pădure e că ne-ar feri copacii, 
interveni Jup. 

- N-ar fi mare lucru pe lângă riscurile pe care 
ar trebui să ni le asumăm. Stryke se folosi din 
nou de cuţit ca să tragă o linie în jos, dincolo de 
cercul desenat inainte. Cred că trebuie să mer- 
gem mai departe spre sud, pe lângă Scratch, 
apoi să cotim spre est. 

Coilla se încruntă. 

- În cazul ăsta, nu uitaţi. Se aplecă în față și 
trasă cu degetul o cruce mică mai jos de Scratch. 
Păşunea '[esătorului. Colonie Uni, la fel ca 
Homefield, dar mult mai întinsă. Se zice că oa- 
menii de acolo sunt cei mai fanatici. 

- Se poate așa ceva? întrebă Jup sec, fără a se 
adresa cuiva anume. 

- Vom fi nevoiţi să trecem printre Scratch și 
Pășunea 'Ţesătorului, recunoscu Stryke. Dar e 
o zonă de câmpie, așa că măcar vom vedea dacă 
se apropie cineva de noi. 

Alfray studie semnele din noroi. 

- E drumul cel mai lung, Stryke. 

- Ştiu, dar e și cel mai sigur. Oricum, cel mai 
puţin periculos. 

- Indiferent pe care drum afurisit o apucăm, 
bodogăni Haskeer, nimeni n-a zis că Stânca 
Neagră e la o aruncătură de băț de aici. 

Azvârli propriul cuțit în pământ, în dreapta 
crucii stângace a Coillei. 

Jup îi aruncă o privire feroce. 

- A vrut să spui Quatt, nu-i așa? 

- Da, locul ăla din care te tragi tu. Te-ai simți 
mai acasă dacă te-ai apropia de el. 

- Când ai de gând să nu mă mai condamni 
pe mine pentru toate relele făcute de pitici? 

- Când rasa ta n-o să mai facă treburile mur- 
dare în locul oamenilor. 

- Eu nu dau socoteală decât pentru mine, nu 
pentru toată rasa mea. Alții fac ceea ce sunt 
obligaţi să facă. | 

Haskeer se făcu foc și pară. 

- Nimeni nu e obligat la nimic când e vorba 
de ajutat niște venetici! 

- Dz’ noi ce naiba crezi că facem? Sau ești 
prea prost ca să vezi cu cine e aliată Jennesta? 

Ca toate certurile dintre sergenţi, și cea de 
acum luă rapid proporţii. 

- Nu-mi ține tu me lecţii de loialitate, măi, 
puţulică de şobolan! 

- Du-te și bagă-ţi capul în curul calului! 

Cu feţele deformate de răutate, cei doi se 
pregătiră de bătaie. 

- Ajunge! răcni Stryke. Din partea mea, dacă 
aveţi chef să vă faceți bucățele unul pe altul, 
n-aveţi decât. Dar mai întâi hai să-ncercăm să 
ajungem acasă în viaţă, nu vreți? 

Se uitară amândoi la el, își cântăriră rapid 
șansele, apoi se dădură bătuţi. 

- Aveţi fiecare ceva de făcut, le reaminti 
căpitanul. Daţi-i drumul! 

Haskeer nu se putu abţine să arunce o 
ultimă săgeată usturătoare. 

- Dacă ne apropiem cumva de Quatt, mârâi 
el, fiți cu ochii în patru. Îi azvârli piticului o 
privire veninoasă. E plin de trădători prin păr- 
țile alea. 

Apoi plecă să-și vadă de treabă impreună cu 
ceilalți ofițeri. Stryke îi făcu semn lui Jup să 
rămână pe loc. 

— Știu că-ți vine tare greu, dar trebuie să te 
stăpânești când ești provocat. 

- Spune-i asta lui Haskeer, căpitane. 

- Crezi că n-am făcut-o? l-am zis clar că-l 
așteaptă o mamă de bătaie și nu-i prima dată 
când calcă-n străchini de când conduc trupa 
asta. 

- Pot să suport jignirile la adresa rase: mele. 
Zeii îmi sunt martori că sunt obișnuit cu ele. 
Dar el nu se mai opreşte. 

- Are motivele lui să fie atât de înverșu- 
nat, Jup. Tu nu ești decât țapul ispăşitor din 
preajma lui. 

- Numai atunci când îmi pune la îndoială 
devotamentul îmi fierbe sângele în vene. 

- Păi, trebuie să recunoşti că cei din rasa ta 
sunt renumiţi că se vând cui plăteşte mai bine. 

- Unu, da, dar nu toţi. Devotamentul meu 
nu e de vânzare. 

Stryke încuviință cu un semn din cap. 

- Și mai sunt printre pitici și din aceia care 
spun aceleași lucruri despre orci, adăugă Jup. 

- Orcii luptă numai ca să susțină cauza Uni 
Și, indirect, împotriva ei. Nu prea avem de ales. 
Cel puţin rasa ta are libertatea de a hotări sin- 
gură. Noi ne-am născut soldați și nu cunoaștem 
alt mod de viață. 

- Știu asta, Stryke. Dar aveți de ales. V-aţi 
putea hotări singuri soarta, cum am făcut și eu 
când am ales de partea cui să trec. 

Lui Stryke nu-i plăcea deloc cum decurgea 
discuţia. Îl făcea să se simtă prost. Evită să-i dea 
o replică directă și aduse vorba de lucrul pe care 
voise să-l discute de la bun început. 

- Poate că noi, orcii, avem de ales, poate că 
nu. Ceea ce nu avem e puterea de a presimți 
cele ce vor veni. O au piticii, iar acum ne-ar 
prinde și nouă tare bine. Ți s-a mai îmbunătățit 
talentul? 

- Nu, Stryke, deși am tot incercat, crede-mă. 

- N-ai nici o presimțire? 

- Numai câteva... urme e cuvântul cel mai 
apropiat, cred. Îmi pare rău, căpitane, nu-i ușor 
să explic cuiva care face parte dintr-o rasă fără 
puteri magice. 

— Dar miroşi nişte urme. Ce fel de urme? De 
șopârle? Sau... 

- Cum ţi-am spus, „urme“ nu e cuvântul po- 
trivit. Limba nu-i suficientă ca să descriu puterea 
asta. Ideea e că ceea ce simt eu nu ne ajută. Sunt 
semne vagi, neclare. 

- Fir-ar să fie! 

- Poate pentru că suntem Încă prea aproape 
de Homefield. Am observat de multe ori că pu- 
terea imi scade în locuri unde se adună mai 
mulți oameni. 

- Vrei să zici că Îți crește pe măsură ce ne 
indepărtăm de e1? 

- Posibil. Ca să fiu sincer, harul ghicitului 
n-a fost niciodată punctul tare al piticilor și ni- 
meni nu ştie cum de avem puterea asta noi sau 
celelalte rase străvechi. Știm doar că se trage 
din pământ. Dacă oamenii se apucă să-l sape și 
să-l răscolească într-un loc, pot să taie o linie de 
energie care începe să sângereze și până la urmă 
moare, oriunde s-ar duce. Așa că în unele părți 
magia funcţionează, iar în altele, nu. 

- Ştii ce n-am înţeles eu niciodată? Dacă tot 
ne fură puterile magice, de ce nu le folosesc 
impotriva noastră? 

Jup scutură din umeri. 


- Cine ştie... 

După vreo două ore de somn iepuresc, Jderii 
iși reluară călătoria. 

La dreapta, în depărtare, se întindea Golful 
Calyparr, mărginit de copaci. La stânga lor, 
Marea Câmpie curgea parcă în valuri neconte- 
nite. Dar peisajul era mutilat. Cândva mănos, 
pământul era acum lipsit de vitalitate și parcă 
toată culoarea se scursese din decorul natural. 
În multe locuri, peticele de iarbă se îngălbeneau 
sau se ofileau. Tufișurile joase erau pipernicite 
și uscate. Ciupercile imbolnăveau scoarța copa- 
cilor. Cădea o perdea de ploaie maronie, cu iz 
nesănătos, de sulf. 

Amurgul îi surprinse într-o zonă paralelă cu 
Scratch. Dacă ţineau ritmul, își spuse Stryke, în 
zori puteau coti spre vest. 

Călărind de unul singur în faţa coloanei, alte 
gânduri îl apăsau mai mult decât direcția de 
mers. Cugetă la misterul viselor care-l copleșeau, 
iar sentimentul său de zădărnicie în faţa obstaco- 
lelor ridicate în faţa lor creştea. Dar încercă să nu 
se gândească la ce s-ar întâmpla dacă nu i-ar găsi 
pe tâlhari de cobolzi care-i furaseră cilindrul. 

Îl cuprinse melancolia, la fel de rece ca aerul 
nopții. Atunci își făcu apariția unul dintre cerce- 
taşi. Soldatul se apropia în mare grabă. Calul său 
scotea aburi calzi pe nări. 

Ajungând în dreptul convoiului, cercetașul 
smuci de hăţuri și roti armăsarul. Stryke întinse 
mâna să-i prindă hăţurile, oprindu-l în loc. 

- Ce s-a întâmplat, Orbon? 

- Am văzut o tabără în faţă, căpitane. 

- Au cai? 

- Da. 

- Bine. Hai să vedem dacă putem negocia cu 
ei să ne dea și nouă câţiva. 

- Dar, căpitane, e o tabără de orci și arată 
părăsită. 

— Eşti sigur? 

- Zoda şi cu mine am urmărit locul. N-am 
văzut nici o mişcare, în afară de cai. 

- În regulă. Du-te înapoi la el şi așteptaţi-ne. 
Nu faceţi nimic până nu ajungem și noi. 

- Am înţeles! 

Cercetașul imboldi armăsarul și plecă în 
galop. 

Stryke își chemă ofițerii și le explică situaţia. 

- E normal să dăm peste o tabără de orci 
prin părțile astea? întrebă Jup. 

- E-adevărat că-i întâlneşti mai des prin regiu- 
nile noastre nordice, îl lămuri Stryke, dar sunt 
și câteva clanuri nomade. S-ar putea să fie unul 
dintre ele. Sau o unitate militară în misiune, 
ca noi. 

- Dacă cercetașii n-au raportat nici un fel de 
activitate, ar trebui să ne apropiem de ea cu 
prudenţă, propuse Coilla. 

- Așa zic şi eu, fu de acord Stryke. Poate fi 
o tabără de orci, dar asta nu înseamnă că o să 
dăm peste orci în ea. Până nu aflăm despre ce e 
vorba, o considerăm dușmană. Să mergem. 

Peste zece minute, îl găsiră pe Orbon 
așteptându-i lângă o pădurice întinsă. Copacii 
își scuturau frunzele maronii, iar tufele prin- 
deau culori de toamnă, deși vara ajungea la mij- 
loc numai când luna trecea în faza următoare. 

Stryke descălecă încercând să facă cât mai 
puțin zgomot. Într-o parte se afla tabăra unde 
Meklun primea îngrijiri şi unde lăsaseră restul 
cailor, în cealaltă, Orbon în faţă, iar restul in- 
trând, furișându-se, în pădurice. 

După zece pași, incepea să coboare o râpă. 
Fără îndoială că păduricea adăpostea o adânci- 
tură mare, ca o tranșee. Se lăsară pe un covor 
moale de frunze până la un copac doborât unde 
Zoda, culcat pe spate, stătea la pândă. 

Printre coroanele mișcătoare ale copacilor, 
soarele, gata să apună, trimitea suficientă lu- 
mină pestriță ca să se vadă ce se intindea mai jos. 

Două cocioabe cu acoperiș de stuf. Încă una, 
mai MICĂ, cu numai jumătate de acoperiș. Cinci 

sau șase șoproane construite din puieţi legaţi 
intre ei, acoperite cu resturi de haine aspre. 
Apă de izvor murdară picurând zgârcită prin no- 
roiul înspumat. Două cioturi de copaci și o 
creangă peste ele, pe post de balustradă de protec- 
ție. Șapte sau opt cai speriaţi, ciudați de liniștiți, 
priponiți de ea. 

În timp ce cuprindea locul cu privirea, Stryke 
își aminti de visul sau de viziunea avută, total dife- 
rită de ceea ce vedea acum. Colonia de orci din vi- 
sul său îţi dădea un sentiment de statornicie. Cea 
de aici era nomadă și dărăpănată. În vis, văzuse 
multă lumină și respirase aer curat. Aici, atmos- 
fera era întunecată și inăbușitoare. Visul intru- 
chipa viața. Locul din fața lui prevestea moartea. 

O auzi pe Coilla şoptind: 

- Crezi că-i părăsită? 

- Nu m-ar mira, răspunse Alfray în șoaptă, 
dacă mă gândesc că e aproape de Scratch și nu 
foarte departe de o colonie Uni. 

- Dar de ce să lase caii? 

Stryke își adună gândurile. 

- Hai să vedem de ce. Haskeer, ia o treime din 
soldați și mergeţi pe partea cealaltă. Jup, Alfray, 
luați încă o treime și mergeţi pe flancul drept. 
Coilla şi ceilalți, rămâneți cu mine. Intrăm la 
semnalul meu. 

Trecură câteva minute până se aliniară solda- 
ţii pe poziție. Când se asigură că sunt toți la locul 
lor, Stryke se ridică și tăie aerul cu un gest scurt. 
Jderii își scoaseră armele și porniră spre tabără 
din două părți, ca s-o cuprindă ca într-un cleşte. 

Ajunseră la ea fără nici un incident, cu 
excepţia câtorva cai care nechezară. 

În jurul locuinţelor primitive zăceau împrăș- 
tiate diferite obiecte. Un cazan de gătit cu fun- 
dul în sus, oale sparte, o desagă de șa jerpelită, 
oase de păsări, un arc vechi. Grămezi de cenușă — 
urma lăsată a unor focuri stinse de multă vreme. 

Stryke iși conduse trupa lângă cel mai apro- 
piat bordei. 

Duse degetul la buze și făcu semn soldaţilor 
cu sabia să înconjoare bordeiul. Odată ajunşi 
pe poziţie, el şi Coilla se furișară spre intrare. 
O pânză de sac zdrenţuită servea drept ușă. Se 
pregătiră de atac, cu săbiile ridicate. 

Stryke făcu un semn afirmativ din cap. Coilla 
smuci pânza la o parte. 

Duhoarea insuportabilă îi plesni peste nări 
ca o lovitură. Era stătută, dulceagă, grețoasă și 
inconfundabilă. 


Cadavre în putrefacție. 

Acoperindu-și gura cu mâna liberă, Stryke 
pătrunse înăuntru. Nu era destulă lumină, dar 
ochii i se adaptară imediat. 

Bordeiul era plin de orci morți. Zăceau câte 
trei-patru pe paturi improvizate. Podeaua era 
înțesată de cadavre. În aer domnea mirosul greu 
de descompunere. Numai ronțăitul gângăniilor 
care ciuguleau din stârvuri spărgea liniștea adâncă. 

Coilla stătea lângă Stryke, acoperindu-și gura 
cu palma. Îl trase de braț și se dădură inapoi 
amândoi. leșiră pe ușă și inspirară adânc, in 
vreme ce ceilalți își lungeau gâturile ca să vadă 
ce era înăuntru. 

Stryke se duse la bordeiul mai mare, urmat 
de Coilla, când apăru Jup, palid ca o stafie. Du- 
hoarea era la fel de pătrunzătoare. În interior, 
alte grămezi de cadavre. 

Piticul trase aer adânc în piept. 

- Numai femei și copii. Morți de ceva vreme. 

- La fel și aici, îl anunţă Stryke. 

- Nici un bărbat? 

- Nu, din câte am văzut eu. 

- De ce nu? Unde sunt? 

- N-am de unde să știu, Jup. Cred că eo 
tabără de exilați. 

- Nu uita, eu încă nu m-am obișnuit cu 
tradițiile voastre. Ce înseamnă asta? 

- Când un bărbat orc e ucis în luptă și co- 
mandantul lui zice că a dat dovadă de laşitate, 
văduva și orfanii lui sunt alungaţi. Unii dintre 
cei astfel exilați se adună la un loc. 

- Regula se aplică foarte strict de când ne 
conduce Jennesta, adăugă Coilla. 

— Sunt lăsaţi să-şi poarte singuri de grijă? se 
miră Jup. 

Stryke făcu un semn afirmativ din cap. 

- Asta e soarta orcilor. 

— La ce te așteptai? întrebă Coilla, văzând ex- 
presia de pe faţa piticului. Să li se dea leafă și-o 
fermă gratis? 

Trecând peste sarcasm, Jup întrebă. 

— Ai idee de unde li s-a tras moartea, căpitane? 

- Încă nu. Nu e imposibil să se fi sinucis în 
masă. S-a mai întâmplat. Sau poate că au... 

- Stryke! 

Haskeer Îi făcea semne cu mâna de lângă 
bordeiul cel mai mic. Căpitanul se duse la el, 
urmat de Coilla, Jup și restul grupului. 

- Aici e unul în viaţă. Sergentul gesticulă cu 
arătătorul spre interiorul cocioabei. 

Stryke miji ochii în semiîntuneric. 

- Cheamă-l pe Alfray. Și adu o făclie! 

Căpitanul intră în bordei. 

Văzu o singură siluetă, culcată pe un pat de 
paie murdare. Se apropie de ea și îi auzi res- 
pirația greoaie. Se aplecă deasupra ei. În lumina 
slabă, reuși să distingă trăsăturile unei bătrâne. 
Femeia ţinea ochii închiși, iar obrazul îi lucea 
sub un strat de transpiraţie. 

Murmurul din spatele lui Stryke anunţă so- 
sirea lui Alfray. 

- E rănită? 

- Nu-mi dau seama. Unde-i făclia? 

- O aduce Haskeer. 

Bătrâna deschise ochii. Buzele îi tremurau, 
ca și cum încerca să spună ceva. Alfray se aplecă 
s-o asculte. Îi auzi cea din urmă respiraţie, ca un 
oftat, apoi horcăitul final al morții. 

Haskeer intră cu făclia aprinsă. 

- Adu-o aici, îi spuse Alfray, apoi luă torța 
şi o ridică deasupra capului moartei. Pe toți zeii! 

Se trase repede la o parte, mai-mai să se cioc- 
nească de Stryke. 

- Ce este? 

- Priveşte. Alfray întinse braţul, scăldând 
moarta în lumină. 

Stryke îl înțelese imediat. 

- Leşiţi de aici, ordonă el. Amândoi. Acum! 

Haskeer și Alfray se îmbulziră spre ieșire, 
urmaţi de căpitan. 

Restul trupei se adunase afară. 

- Ai atins-o? îl întrebă Stryke pe Haskeer. 

- Eu? Nu... n-am atins-o. 

- Nici alte cadavre? 

— Nu. 

Stryke se întoarse spre Jderi. 

— A atins vreunul din voi cadavrele? 

Negară toți, scuturând din cap. 

- Ce se întâmplă, Stryke? se interesă Coilla. 

- Ciumă. 

Câţiva soldaţi se dădură înapoi din reflex. Se 
auziră exclamaţii și blesteme printre răcanii care 
incepură să-și acopere gura şi nasul cu batistele. 

- Nemernicii de oameni! şuieră Jup. 

- Caii nu se pot îmbolnăvi, rosti Stryke. Îi 
luăm cu noi. Vreau să plecăm de aici repede. Şi 
dați foc la tot! 

Smulse făclia din mâna lui Alfray şi o azvârli 
în bordei. Paiele se aprinseră imediat. În câteva 
clipe, cocioaba ardea cu flăcările iadului. 

Trupa se risipi să împrăștie focul. 


Delorran simți că zdrobește ceva cu talpa 
bocancului. Se uită în jos şi văzu că era o bucată 

ruptă dintr-o placă de lemn, pe care se vedea o 
parte dintr-un cuvânt scris cu vopsea: Homef... 

Îi trase un picior şi-şi îndreptă din nou atenţia 
spre rămășițele așezării omeneşti. Soldaţii lui tre- 
ceau ruinele ca prin sită, cotrobăiau printre res- 
turi, se uitau pe sub scânduri arse și ridicau nori 
de cenușă. 

Începuseră căutarea înainte de a se crăpa de 
ziuă. Acum era deja după-amiază și ei nu găsi- 
seră nimic important. De cilindru, nici vorbă, 
așa cum nu dăduseră peste nici un indiciu legat 
de ce se petrecuse cu Jderii. Atâta lucru obser- 
vaseră și ei la scurtă vreme după sosire, iar De- 
lorran trimise mai multe grupuri să răscolească 
imprejurimile după indicii. Încă nu se întorsese 
nici unul. 

Patrula prin îngrăditură. Un vânt nepoftit 
bătea dinspre nord, aducând cu el gerul care se 
furișa pe deasupra ghețarilor albicioşi din de- 
părtare. Căpitanul își suflă în pumni. 

Întors din cercetare, unul dintre sergenți 
venea spre el în grabă. Când se apropie de el, 
scutură din cap. 

- Nimic? 

- Nu, domnule căpitan. Nici urmă de cilin- 
dru sau de oase de orci prin cenușă. Numai 
resturi de oameni. 


122 


- Și știm de la jefuitorii de cadavre că nici 
unul dintre ei nu a adunat leșuri de Jderi pentru 
rugurile lor după bătălie, poate doar vreo doi 
răcani. Stryke și ofiţerii lui sunt destul de renu- 
miţi ca să fie recunoscuţi, așa că putem lua drept 
bune spusele lor. 

- Atunci credeți că sunt în viaţă? 

- Nu m-am indoit niciodată. Nu-mi puteam 
închipui că o trupă atât de bine antrenată ar 
putea pierde în fața unei rezistențe așa de slabe. 
Adevăratul mister e ce s-a întâmplat cu ei. 

Sergentul, un veteran cam neghiob, cu tatua- 
jele rangului aproape şterse de vreme, se price- 
pea mai bine să lupte decât să dezlege ghicitori. 
Nu reuși decât să-i amintească lui Delorran de 
altă enigmă. 

- Dar piwvniţa goală din șopron, domnule 
căpitan? Credeţi că are vreo legătură cu ei? 

- Nu știu. Dar un siloz golit, fără urmă de 
grăunţă în el, chiar la vremea când te aștepți să 
fie plin de porumb, mi se pare ciudat. Aș pune 
rămăşag că oamenii îl foloseau ca să depoziteze 
ceva în el. 

- Pradă de război? 

- Posibil. Dar de aici reiese că Jderii nu sunt 
morți, au plecat; şi se pare că au luat cu ei cel 
puţin un obiect de valoare. 

Rivalitatea dintre Delorran și căpetenia Jderi- 
lor și convingerea celui dintâi că lui, și nu lui 
Stryke, ar fi trebuit să i se dea comanda trupei 
erau de notorietate. La fel și dușmănia veche din- 
tre clanurile lor. Conștient că Delorran putea 
avea motivele lui să pună la îndoială cinstea lui 
Stryke și că politica dintre clanuri gemea de 
urzeli, sergentul nu făcu nici un comentariu. 
Se mulțumi doar să ceară permisiunea de a se 
intoarce la datorie. 

Căpitanul îl concedie fluturând din mână. 

De mult trecut de punctul amiezii, soarele își 
continua nestingherit călătoria pe cărarea sa ce- 
rească arcuită. Se scurseseră deja jumătate din zi- 
lele acordate pentru misiune și teama incepea 
să-l copleșească. Ar trebui să pornească inapoi 
spre Cairnbarrow în următoarele două ore ca să 
respecte termenul. Și, posibil, să-și imbrățișeze 
moartea. 

Trebuia să ia imediat o hotărâre. 

Avea trei variante la dispoziţie. Cu fiecare 
minut care trecea, scădea şi posibilitatea de a 
găsi cilindrul și de a reveni acasă triumfător. 
Asta însemna că fie se întorcea fără el și cădea 
victimă mâniei Jennestei, fie nu se supunea or- 
dinelor și continua să-i caute pe Jderi. 

Blestemând nerăbdarea reginei, își frământă 
mintea după o soluţie salvatoare. 

Doi cercetaşi trimiși mai devreme în recu- 
noaștere se întoarseră și-i intrerupseră gându- 
rile. Ţineau în frâu scurt caii cu spume la gură. 
Unul era soldat de rând, celălalt, caporal. Cel 
din urmă descălecă. 

- Grupul al patrulea prezent la raport, dom- 
nule căpitan! 

Delorran îi făcu un semn scurt din cap să 
raporteze. 

- Cred că grupul nostru a găsit ceva, dom- 
nule căpitan. Am dat peste urme de bătălie 
puţin mai spre sud, într-o vale mică. 

În sufletul căpitanului încolți speranța. 

- Continuă. 

- Locul geme de cobolzi, șopârle și cai morți. 

- Cobolzi? 

- Urmele de șopârle de pe pantele văii arată 
că au prins pe cineva într-o ambuscadă. 

- Nu neapărat pe Jderi. Asta dacă n-aţi găsit 
vreun cadavru de-al lor. 

- Nu, domnule căpitan. Dar am găsit rații de 
orc abandonate. Și asta. 

Caporalul scotoci în desaga de la cingătoare 
şi scoase obiectul găsit. Îl puse în palma întinsă 
a lui Delorran. 

Era un colier, o jurubiță ruptă, de care atâr- 
nau trei colți de pisică sălbatică. 

Delorran se uită lung la el, pipăind absent 
cele cinci trofee identice care atârnau de gâtul 
său. Orcu erau singura rasă care purta aseme- 
nea embleme caracteristice firii lor, insemne ale 
clasei ofițerilor. 

În sfârşit, luă o hotărâre. 

- Ai făcut treabă bună. 

- Mulţumesc, domnule căpitan. 

- Grupul tău ne va conduce în valea de care 
spui. Între timp, vreau să-ți găseşti un cal odih- 
nit și să pleci intr-o misiune specială. 

- Am înțeles, domnule căpitan. 

- Felicitări, caporale. O să ajungi acasă mai 
devreme decât noi, ceilalți. Vreau să te duci la 
Cairnbarrow ca vântul și să duci un mesaj. Pen- 
tru regină. 

- Domnule căpitan... 

De data asta, caporalul răspunse cu oarecare 
reținere. 

- Vei transmite mesajul generalului Kysthan 
personal. Nimănui altcuiva. Ai înțeles? 

- Da, domnule căpitan. 

- Generalul urmează să-i comunice Jennestei 
că am dat peste o pistă pentru aflarea Jderilor și 
că am pornit deja în urmărirea lor. Sunt sigur că 

ii pot prinde și că voi aduce obiectul dorit de 
regină. Îi rog să-mi dea mai mult timp și voi 
continua să trimit mesaje. Repetă. 

Caporalul se făcu palid în timp ce repeta 
spusele căpitanului. Nu avea nici o îndoială că 
nu asta voia Jennesta să audă. Dar era destul de 
disciplinat sau de înspăimântat ca să execute or- 
dinele fără comentarii. 

- Foarte bine, spuse Delorran. Îi dădu înapoi 
colierul. Du-l generalului și explică-i cum l-ai 
găsit. Cel mai bine, ia cu tine doi-trei soldaţi și 
goniţi la Cairnbarrow cu viteza vântului. Acum 
poţi să pleci. 

Întunecat la față, caporalul încălecă și plecă 
urmat de răcanul său tăcut. 

Delorran nu-i dădea Jennestei de ales. Era o 
intreprindere periculoasă, și singura lui șansă de 
supravieţuire era să recupereze cilindrul. Altă 
soluţie nu vedea. 

Se consolă cu gândul că regina trebuia să fie 
și ea rațională, în ciuda reputației de care se 
bucura. 


Jennesta termină de eviscerat sacrificiul și 
puse uneltele deoparte. 

Făcuse o deschizătură mare în pieptul cada- 
vrului, iar măruntaiele atârnau, umede, din 


127 


abdomenul scobit. Dar era atât de îndemâna- 
tică, încât pe cămașa ei diafană nu se vedeau 
decât două-trei pete sângerii. 

Se duse la altar și aprinse un mănunchi de 
beţișoare cu miros de tămâie de la o lumânare 
neagră. Atmosfera ameţitoare din încăpere de- 
veni de-a dreptul apăsătoare. 

Doi orci din garda ei de corp se deplasau 
inainte și înapoi cărând niște găleți grele. Unul 
din ei scăpă câteva picături pe jos, lăsând o dâră 
subțire pe dale. 

- Nu faceţi risipă! se răsti Jennesta nervoasă. 
Poate vreţi să înlocuiţi chiar de la voi picăturile 
alea! 

Gărzile schimbară priviri fugare, dar se stră- 
duiră să care gălețile cu mai multă grijă până la 
cada rotundă imensă în care le goleau. Cada avea 
forma unui butoi, cu reazeme de lemn uscat, 
prinse la îmbinări și îmbrăcate în metal. Nu era 
chiar un butoi, pentru că era mai joasă și destul 
de mare ca să se bălăcească în ea un cal de po- 
vară tolănit pe-o parte, în caz că Jennesta ar fi 
vrut s-o folosească într-un asemenea scop. Lucru 
care, dacă-i intreba: pe servitorii ei orci, se putea 
foarte bine întâmpla. 

Regina se duse la cadă și-i examină conținutul. 
Orcii veniră şi ei, cu muşchii încordați din 

cauza celor patru găleți pe care le târau. Jen- 
nesta se uită la ei cum varsă încărcătura. 

- Ajunge, spuse ea. Acum plecați. 

Slugile se închinară, dovedind o lipsă de 
graţie caracteristică orcilor. Ușa masivă bubui, 
semn că părăsiseră încăperea. 

Jennesta se răsuci spre cada plină de sânge. 

Îngenunche și inhală mirosul fără egal. Apoi 
atinse ușor cu vârful degetelor lichidul vascos. 
Era călduţ, aproape la temperatura corpului, un 
mediu numai bun. Făcând parte din ritual, îi va 
spori puterea care altădată creștea de la sine, dar 
care astăzi trebuia stimulată. 

Pisica își făcu apariția cu pași ușori, mieunând. 

Jennesta o mângâie între urechi, masându-i 
creștetul blănos cu degete delicate. 

- Nu acum, dragostea mea, trebuie să mă 
concentrez. 

Sapphire toarse puţin, apoi dispăru hoţește. 

Jennesta se concentră asupra meditaţiei. Cu 
sprâncene încruntate, incepu să recite o incanta- 
ție în limba veche. Sunetele guturale și pițigăiate 
se înlănțuiră mai întâi șoptut, apoi se prefăcură 
intr-un țipăt. Scăzură în intensitate, numai Ca să 
crească încă o dată. 

Flăcările lumânărilor și ale torțelor răspân- 
dite prin încăpere se ridicară ca umflate de o pală 

nevăzută. Aerul însuși parcă se comprima, se 
aduna și năvălea asupra căzii cu lichid purpuriu. 
Sângele se unduia și făcea spume. Picăturile scâr- 
boase săreau în toate părțile. Lichidul se prefăcea 
in bulbuci care explodau și improșcau peste tot, 
eliberând fuioare de abuni ruginii, puturoase. 

Apoi sângele se potoli și se coagulă rapid. Se 
formă o crustă care-și schimbă aspectul, un 
efect de curcubeu, ca uleiul pe apă. 

Pe fruntea Jennestei curgeau broboane de 
transpiraţie, iar şuvițele linse 1 se lipeau de ea. 
Sub ochii ei, sângele închegat palpâi ca luminat 
din interior. Pe suprafața lucioasă incepu să 
prindă contur o imagine. 

Un chip. 

Ochii erau trăsătura cea mai șocantă. Negri, 
scăpărători, cruzi. Asemănători cu ai Jennestei. 
Privită în ansamblu însă, fața era aproape lipsită 
de trăsături umane. 

Cu o voce care părea să vină dintr-un ocean 
fără fund, chipul vorbi: 

- Ce dorești, Jennesta” 

Un ton impunător, disprețuitor, deloc 
surprins. 

- Mi-am zis că e vremea să discutăm. 

- A, marea susținătoare a cauzei veneticilor 
catadicsește să-mi vorbească. 

- Nu-i susțin pe oameni, Adpar. Pur și sim- 
plu sprijin anumite lucruri în propriul meu 
avantaj. Şi al altora. 

Se auzi un râs batjocoritor. 

- Te păcălești singură, ca de obicei. Cel puţin 
ai putea să-ți recunoști motivele cu sinceritate. 

— Şi să urmez exemplul täu? ripostă Jennesta. 
Nu-ţi mai ascunde capul în nisip și alătură-te 
mie. Poate că aşa am avea mai multe șanse de a 
păstra vechile tradiții. 

- Noi trăim aici în spiritul vechilor tradiţii, 
fără să ne înjosim prin tovărâșia cu oamenii sau 
fără să le cer permisiunea. Vei ajunge să regreţi că 
te-ai aliat cu ei. 

- Cred că mama ar fi fost de altă părere. 

- Binecuvântata Vermegram a fost o persona- 
litate în mai multe feluri, dar judecata ei nu era 
perfectă în toate privinţele, replică apariţia cu 
voce de gheaţă. Dar asta e o problemă veche. Nu 
cred că ai avut de gând să stăm la taifas. De ce 
m-ai deranjat? 

- Vreau să te intreb despre un lucru pe care 
l-am pierdut. 

- Și care-o fi acela? Un cufăr cu giuvaieruri 
poate? O carte de magie neprețuită? Fecioria ta? 

Jennesta își încleștă pumnii și-și înăbuși furia. 

- E un artefact. 

— Foarte misterios, Jennesta. Și de ce imi spui 
mie asta? 

- M-am gândit că poate tu ai... auzit pe unde 
s-ar afla. 

- Încă nu mi-ai spus despre ce obiect e vorba. 

- Unul valoros numai pentru mine. 

- Nu prea mă ajută răspunsul tău. 

- Uite ce e, Adpar, știi sau nu despre ce obiect 
vorbesc? 

- Te înţeleg, ești în încurcătură. Dacă nu ştiu 
nimic despre acest artefact, nu vrei să-ți asumi ris- 
cul de a-mi da amănunte, ca să nu-mi trezesti in- 
teresul. Dar, dacă ştiu ceva despre el, înseamnă că 
a fost mâna mea la mijloc când ți s-a furat. De asta 
mă acuzIS 

- Nu te acuz de nimic. 

- Păi, e același lucru, pentru că habar n-am 
despre ce vorbesti. 

Jennesta nu știa sigur dacă Adpar spunea 
adevărul sau juca un joc ca de obicei. O enerva 
că nu reușea să-și dea seama nici după atâţia ani. 

- Bine, spuse ea. Așa să fie. 

- Desigur, dacă tu îți dorești atât de mult acest 
obiect... oricare ar fi el, poate că ar trebui să mă 


intereseze și pe mine... 

- Ai face bine să nu te vâri în treburile mele, 
Adpar. Și dacă aflu că ai vreo legătură cu ceea 
ce am pierdut... 

- Știi, draga mea, arăţi cam ofilită. Suferi 
cumva de o boală? 

- Nu sufăr de nimic! 

- Probabil că e din cauza scurgerilor de ener- 
gie din partea aceea de țară. Aici nu avem nici pe 
departe asemenea necazuri. Mă întreb, oare n-o fi 
cumva vreo legătură? Între lucrul pe care lai 
pierdut și nevoia ta de a compensa lipsa de ener- 
gie, vreau să spun. Să fie un totem magic? Sau... 

- Nu face pe nevinovata, Adpar, e foarte 
enervant! 

- Nu mai enervant decât să fii acuzat de furt! 

- Of, în numele zeilor, du-te și... 

Un vălușor tulbură chipul invocat. Din epi- 
centrul minuscul, alte valuri mici se plimbară 
indolente pe suprafaţă, deformând chipul și lo- 
vindu-se de pereţii căzii. 

— Uite ce-ai făcut! se plânse Adpar. 

- Eu? Mai degrabă tu! 

Se formă un vârtej scânteietor în miniatură, 
răsucindu-se leneș. Când se calmă, își făcu apa- 
riția o siluetă din ce în ce mai clară. 

Pe suprafaţa sângerie, ca o supă groasă, se ivi 
un chip nou. 


Și el avea ochi uluitori, dar din cu totul alte 
motive decât Jennesta și Adpar. Dintre cele 
trei, acesta aducea cel mai mult cu al unui om. 

Jennesta adoptă o mină dezgustată. 

- Tu, spuse ea, de parcă însuși cuvântul ros- 
tit de ea era o profanare. 

- Ar fi trebuit să-mi dau seama, oftă Adpar. 

- Tulburaţi eterul cu ciorovăiala voastră ief- 
tină, le spuse nou-venita. 

- Și tu ne tulburi pe noi cu prezența ta, ri- 
postă Jennesta. 

- De ce nu putem să stăm de vorbă niciodată 
fără să-ți bagi tu nasul, Sanara? întrebă Adpar. 

- Ştii de ce; e prea puternică legătura. N-am 
cum să evit să fiu atrasă în conversaţia voastră. 
Ne leagă moștenirea noastră. 

- Una dintre farsele cele mai crude ale zeilor, 
mormăi Jennesta. 

- De ce n-o întrebi pe Sanara despre prețioasa 
ta jucărie? ciripi Adpar. 

- Foarte amuzant. 

- Despre ce vorbiți? 

- Jennesta caută cu disperare un lucru pe care 
l-a pierdut. 

- Las-o baltă, Adpar. 

- Dar dintre noi, Sanara se află într-un loc în 
care magia are mare nevoie de imbolduri. 

- Nu mai încerca să provoci necazuri! se 
răsti Jennesta. N-am spus niciodată că artefac- 
tul are de-a face cu magia. 

- Nu cred că doresc să am vreo legătură cu 
ceva ce ai pierdut tu, Jennesta, comentă Sanara. 
Precis e aducător de necazuri sau periculos. 

- Mai taci din gură, ipocrită și înfumurată ce 
ești! 

- Nu ești deloc amabilă, remarcă Adpar, cu o 
falsă simpatie. Sanara are de luptat cu probleme 
foarte mari acum. 

- Foarte bine! 

Încântată de exasperarea Jennestei, Adpar 1z- 
bucni într-un hohot de râs batjocoritor. Iar Sa- 
nara profită de ocazie ca să dea glas unor sfaturi 
cât se poate de sănătoase, pe care Jennesta le 
găsi dezgustătoare. 

- Puteţi să vă duceți dracului amândouă! 
răcni ea, lovind cu toată forţa pumnilor chipu- 
rile lor infumurate. 

Imaginile se disipară, apoi dispărură. Din 
cauza loviturii, crusta sângerie crăpă. Jennesta 
iși continuă ploaia de lovituri înverșunate im- 
proșcându-se pe față și pe haine cu sângele acum 
rece. 

Odată furia potolită, căzu gâfâind pe mar- 
ginea căzii. 

Se mustră singură. Când o să înveţe că nu-i 
făcea deloc bine să ia legătura cu Adpar și, ine- 
vitabil, cu Sanara? Se apropia cu repeziciune 
ziua în care legătura dintre ele va trebui să se 
rupă. Pentru totdeauna. 

Presimțind un ospăț, în stilul pisicesc, 
Sapphire iși făcu apariţia şi se frecă de piciorul 
stăpânei. O fărâmă de crustă sleită se lipise de an- 
tebraţul Jennestei. O dezlipi și-o clătină în faţa fe- 
linei. Pisica o mirosi, mișcându-și mustăţile, apoi 
prinse cu dinții rămășiţa delicioasă. O mestecă cu 
plescăituri. 

Jennesta se gândi la cilindru și la trupa de 
războinici nenorociți pe care, ca o proastă ce 
era, o trimisese după el. Trecuse ma: mult de 
jumătate din timpul acordat de ea pentru recu- 
perarea cilindrului. Va trebui să facă planuri de 
rezervă, în caz că emisarul lui Kysthan nu reu- 
şea să-i aducă trofeul inapoi. Nici zeii nu-l mai 
puteau ajuta dacă venea fără el. 

Dar va pune ea mâna pe ce-i aparținea... 
Războinicii vor fi vânaţi ca niște animale și aduşi 
in fața ei, să facă ea dreptate, orice s-ar întâmpla. 

Își linse încet sângele de pe mâini şi se gândi 


la ce chinuri îi va supune pe Jderi. 

- Probabil că ești tare amărât, spuse Stryke. 

Alfray duse mâna la gât și mișcă din cap. 

- Am câștigat primul colț când am împlinit 
treisprezece anotimpuri. De atunci, nu m-am 
mai despărțit de colier. Până acum. 

- L-ai pierdut în ambuscadă? 

- Probabil. Obişnuit cum eram cu el, nici 
n-am observat. Coilla m-a întrebat azi ce-am 
făcut cu colierul. 

- Dar ai câștigat trofeele, Alfray. Pe ele nu ți 
le poate lua nimeni. Cu timpul, o să inlocuiești 
colții pierduţi. 

- Nu mai am timp. Oricum, nu destul ca să 
câștig încă trei. Sunt cel mai bătrân din trupă, 
Stryke. Să prinzi pisici sălbatice neinarmat e o 
distracție pentru orci tineri. 

Alfray căzu pe gânduri. Stryke îl lăsă în 
pace. Ştia ce lovitură primise în mândria lui 
când își pierduse emblemele curajului, simbo- 
lurile bărbăţiei printre orci. 

Călăriră mai departe în faţa convoiului. 

Nimeni nu spunea nimic, dar cele văzute 
in tabăra orcilor precum și situaţia pericu- 
loasă în care se aflau apăsau greu pe umerii 

războinicilor. Inima lui Alfray era tot atât de 
tristă ca inimile Jderilor. 

Acum că aveau toți cai, înaintau mai repede, 
deși Meklun, incapabil să călărească și dus incă 
pe targă, îi incetinea în continuare. Cu câteva 
ceasuri în urmă cotiseră spre sud-vest, traver- 
sând Marea Câmpie spre Stânca Neagră. Până la 
sfârşitul zilei trebuiau să ajungă la jumătatea 
drumului dintre Scratch şi Pășunea Țesătorului. 

Stryke spera să traverseze culoarul fără ca 
trolii certăreţi din nord sau oamenii prea zeloși 
din sud să-i pricinuiască necazuri. 

Terenul începea să se schimbe. Câmpiile fă- 
ceau loc dealurilor cu văi puțin adânci și cărări 
șerpuitoare. Tufele se indeseau. Pășunile se ofi- 
leau pe pământuri înţesate de tufișuri. Se apro- 
piau de o regiune cu așezări omenești răzlețe. 
Stryke se hotări că era mai bine să le considere 
ostile, indiferent dacă erau Uni sau Mani. 

Agitaţia din convoi îi întrerupse șirul gându- 
rilor. Se uită inapoi. Haskeer și Jup se ciorovăiau 
Zgomotos. 

Stryke oftă. 

- Mergi tot înainte, îi spuse lui Alfray și 
intoarse calul. 

În scurtul timp cât îi trebui să ajungă la ei, 
sergenţii mai aveau puţin și săreau la bătaie. 

- Voi sunteți secunzii mei sau niște Mucoși 
răsfățațu? 

- El e de vină, se plânse Haskeer. A... 

- Eu sunt de vină? se răsti Jup. Ticălosule! 
Ar trebui să-ţi... 

- Încetaţi! le ordonă Stryke. Jup, eşti cer- 
cetașul nostru principal; du-te și munceşte ca 
să-ți meriți pâinea; Proog şi Gleadeg au nevoie 
de ajutor. Ia-l pe Calthmon și lăsaţi-vă cristalele 
la Alfray. 

Jup îi aruncă adversarului său o căutătură 
urâtă în loc de rămas-bun și o luă repede din loc. 
Stryke își indreptă atenţia spre Haskeer. 

- O cauţi cu lumânarea, îi spuse el. Încă o 
dată şi-ţi iau pielea de pe spate. 

- N-ar fi trebuit să avem unul din rasa lui în 
trupă, mormăi Haskeer. 

- Nu suntem la o discuţie, sergent. Lucrezi 
cu el sau te întorci singur acasă. Alegerea iți 
aparține. 

Căpitanul se intoarse în capul coloanei. 

Haskeer observă că răcanii aflați suficient de 
aproape ca să fi auzit perdaful primit de la Stryke 
se holbau la el. 

- N-am fi intrat în beleaua asta dacă am fi 
fost conduși cum trebuie, bodogăni el supărat. 

Soldaţii se uitară în altă parte. 

Când Stryke ajunse lângă Alfray, veni și 
Coilla în faţă ca să li se alăture. 

- Pe drumul ăsta o să trecem mai aproape de 
Pășunea Țesătorului decât de Scratch. Ce plan 
avem dacă dăm de belea? întrebă ea. 

- Păşunea Ţesătorului e una dintre cele mai 
vechi și mai fanatice colonii Uni, rosti Stryke. 
Asta-i face pe locuitorii ei imprevizibil. Să nu 
uitaţi lucrul ăsta. 

- Uni, Mani, cui îi pasă? interveni Alfray. 
Sunt toți oameni, nu-l așa? 

- Noi ar trebui să-i ajutăm pe Mani, îi aminti 
Coilla. 

- Numai pentru că nu avem altă șansă. Am 
avut noi vreodată vreo şansă? 

- Toate șansele din lume, cândva, îi răspunse 
Stryke. Oricum, e logic să-i sprijinim pe Mani. 
Sunt cel mai puţin dușmănoși față de rasele 
străvechi. Mai important, dacă oamenii sunt 
împărțiți, tot în avantajul nostru e. Gândiţi-vă 
ce rău ar fi dacă ar fi uniţi. 


- Sau dacă ar câștiga o parte din ei, adăugă 
Coilla. 


În faţa coloanei, prea departe ca să fie văzuți, 
Jup și Calthmon își făceau datoria și cercetau 
drumul. Jup se uită cum cei doi soldați pe care-i 

inlocuiseră, Proog și Gleadeg, călăreau inapoi 
spre grosul trupei. 

De-abia acum începea să se liniștească după 
ultimul conflict cu Haskeer. Își imboldi armă- 
sarul, poate puţin prea brutal, și se concentră să 
caute urme proaspete pe cărare. 

Peisajul se aglomera. Colinele și pâlcurile de 
copaci se îndeseau, iarba mai înaltă ascundea 
Cărarea. 

- Cunoașteţi locurile, domnule sergent 
intrebă Calthmon. 

Vorbea cu glas scăzut, de parcă tonul mai ri- 
dicat le-ar fi dat de gol prezenţa, în ciuda naturii 
sălbatice care-i înconjura. 

- Puțin. De aici inainte ne putem aștepta să 
se schimbe terenul. 

Ca la comandă, cărarea pe care mergeau se 
infundă și coti. Vegetaţia pipernicită se făcea tot 
mai deasă. Începură să ocolească pe un drum 
care abia se vedea. 

- Dar dacă trupa noastră o ţine tot pe același 
drum, continuă Jup, n-ar trebui să avem... 

În față le apăru o baricadă. 

- ...motive de îngrijorare. 

Baricada era o căruță culcată şi un zid din 
trunchiuri de copaci solizi. Era păzită de oameni 

imbrăcaţi în negru. Erau cel puţin douăzeci, 
inarmaţi până în dinți. 

Jup și Calthmon traseră cau de hățuri exact 
in clipa în care îi zăriră oamenii. 

- Rabat! mormăi Jup. 

Un strigăt puternic se auzi de lângă baricadă. 
Scuturând săbiile, topoarele şi ciomegele, oame- 
nii, cu excepţia câtorva, se urcară grabnic pe cai. 
Piticul și orcul încercară să-şi întoarcă armăsarii. 


- Azi în Corpul Expediţionar Unit, mâine 
vândut și intrat în serviciul Jennestei, își rea- 
minti Stryke. Ştii cum e. 

- Știu, răspunse Coilla, și cred că te-ai simţit 
la fel ca mine. 

- Cum așa? 

- Nu te-ai enervat că n-ai avut nici un cu- 
vânt de spus? 

Încă o dată fu luat prin surprindere de sinceri- 
tatea ei. Și de acurateţea cu care ghicea ce simte. 

- Poate, recunoscu el. 

- Eşti în război cu propria ta educaţie, Stryke. 
Nu te poți convinge să recunoști c-a fost o 
nedreptate. 

Îl descumpănea felul în care-i măsura gân- 
durile cele mai intime. Îi dădu un răspuns pe 
ocolite. 

- Cel mai greu a fost pentru cei ca Alfray. 
Arătă cu degetul spre doctorul trupei, care călă- 
rea lângă targa lui Meklun. La vârsta lui, nu-i 
ușor să faci schimbări. 

- Noi despre tine vorbeam. 

Nu mai apucă să-i răspundă. Pe cărarea din 
fața lor apărură Proog şi Gleadeg. Veneau spre 
el în galop. 

- Cercetașiui la raport, domnule căpitan, recită 
Proog băţos. Sergentul Jup ne-a inlocuit. 

- Vreo urmă de pericol? 

- Nu, domnule. Drumul în faţă pare liber. 

- În regulă. Treci în coloană. 

Soldaţii plecară. 

- Deci, reluă Coilla, vorbeam despre 
schimbare. 

Eşti sinceră prin felul tău de a fi, se întrebă 
Stryke, sau urmârești ceva cu întrebările tale? 

- Păi, pentru mine, situaţia nu s-a schimbat 
prea mult sub noua stăpână. Nu de la început. 
Mi-am păstrat gradul şi-am luptat în continuare 
cu dușmani adevăraţi. Chiar dacă numai cu o 
parte din ei. 

— Şi ţi s-a dat comanda Jderilor. 

- În cele din urmă. Deşi n-a fost pe placul 
tuturor. 

- Cum te-ai simţit să serveşști un conducător 
pe jumătate om? 

- Era... neobişnuit, răspunse el prudent. 

- Adică îți făcea scârbă. Ca şi nouă, celorlalți. 

- Nu m-am bucurat, recunoscu Stryke. Cum 
ai spus și tu, suntem într-o situație delicată. Indi- 
ferent cine va câștiga, Mani sau Uni, victoria nu 
va face decât să intărească poziția oamenilor. 
Scutură din umeri. Dar soarta unui orc e să se 
supună ordinelor. 

Fa îl privi lung, cu ochi pătrunzător. 

- Da. Aici am ajuns. 

Amărăciunea Coillei nu lăsa loc de îndoială. 

Simţind același lucru, Stryke vru să continue 
discuţia. 

Un răcan din apropiere strigă ceva. Nu-l 
inţelese. Restul trupei incepu să urle. 

Jup și Calthmon se întorceau într-un galop 
turbat. 

Stryke se ridică în șa. 

- Ce nai... 

Apoi zări ceata de oameni care-i urmărea. 
Purtau veșminte negre, sutane și pantaloni de 
pânză aspră și bocanci din piele. Aprecie că erau 
la fel de mulți ca Jderii. Nu era timp să atace. 

- Strângeți rândurile! răcni el. La mine! 
Adunarea! 

Trupa năvăli în față, strângându-se lângă 
comandant. Caii fură iute aşezaţi într-un se- 
micerc de apărare, cu faţa la dușman, iar targa 
lui Meklun în spatele lor. Soldaţii scoaseră 
armele. 

La vederea trupei, urmăritoriu lui Jup și Calth- 
mon încetiniră, lăsându-i pe cei doi să ia avans. 
Dar nu se opriră și se răsfirară din ceată în linie. 

- Ţineţi-vă bine! Loviţi fără milă şi nu vă 
retrageţi! 

- De parcă am fi avut de gând altceva, co- 
mentă Coilla, făcând haz de necaz. Spintecă 
aerul cu sabia, gata de luptă. 

Încurajați de camarazi, Jup și Calthmon 
ajunseră la trupă pe armăsarii cu spume la gură. 
În câteva clipe, oamenii atacară furibund. 

Mulu dintre caii celor două tabere se întoar- 
seră în ultima clipă, trântindu-și călăreții. 

Stryke se trezi în față cu un adversar cu 
barbă lungă, ars de soare, cu privirea însetată de 
sânge. Agita toporul și-l învârtea frenetic, dar îl 
folosea mai mult cu forța decât cu mintea. 

Parând o lovitură, Stryke atacă la rândul lui. 
Calul adversarului se ridică în două picioare, iar 
sabia lui atinse umărul omului fără să-l rănească. 
Stryke trase repede sabia înapoi și pară încă 
un atac. Îşi mai incrucișară armele de câteva ori. 

La un moment dat, omul se întinse prea mult. 
Stryke îi tăie de la incheietură mâna care căzu 
strângând toporul. 

Cu sângele țâșnind din rană și urlând de du- 
rere, omul încasă o împunsătură ucigătoare în 
piept și se prăbuși. 

Stryke trecu la al doilea adversar chiar când 
Coilla se descotorosi de primul. Ea răsuci sabia la 
timp ca să se ferească de lama agresorului. Blocă 
atacul unui individ bondoc şi musculos, înarmat 
cu un paloș. După ce pară câteva atacuri, sabia ei 
șuieră spre capul dușmanului. Acesta se feri și 
evită lovitura. 

Fără să se oprească, Coilla îl asaltă din nou, 
impungând cu sabia în poziţie joasă. Neaşteptat 
de abil, omul se răsuci în șa, iar lama Coillei 
străpunse aerul. Omul trecu din nou la ofensivă. 
Ţinându-l la distanță cu sabia, Coilla scoase un 
cuţit de la cingătoare. Îl aruncă pe sub braț, direct 
în inima adversarului. 

Ceva mai departe, la stânga ei, Haskeer lăsase 
hățurile libere și făcea prăpăd printre dușmani 
ținând sabia cu ambele mâini. Crăpa capete, 
despica piepturi, ciopârțea membre. Carnea roz 
era crestată, oasele trosneau, sângele şiroia peste 
tot. Cuprins de frenezie, nu mai ținea cont și 
spinteca oameni și cai deopotrivă. 

În haosul asurzitor al zbieretelor şi tropote- 
lor de copite, câțiva atacatori ocoliră bariera 
defensivă ca să lovească Jderii în partea din 
spate, mai vulnerabilă. Alfray și doi soldaţi se 
intoarseră să facă faţă acelei amenințări. Bătălia 
se dădea în jurul tărgii lui Meklun, copitele 
zdrobitoare și cadavrele nereuşind să trezească 
insă trupul amorţit. 

Gata să cadă de pe cal din cauza unei lovituri 
de ciomag, în timp ce se indrepta, Alfray tăie 
curelele de la şaua adversarului. Omul alunecă 
pe o parte și căzu. Când să se ridice, un cal fără 
stăpân îl nimici cu copitele. 

Alăturându-se celor din spatele apărării, Jup 
trase o lovitură laterală cu sabia unuia din cei 
doi agresori care-l înghesuiau pe Alfray. Piticul 
și omul îşi încrucișară săbiile. Jup îl crestă la 
braţ, apoi îi infipse lama în coaste. 

Sabia unui om se ciocni de a lui Stryke și 
ricoșă. Răspunsul lui Stryke fu o lovitură la gât, 
tăind în carne până la os. Următoarea victimă 
îşi găsi moartea la fel de repede. Reuși să-și încru- 
cișeze sabia cu a lui Stryke de două ori înainte ca 
Jderul căpitan să-i cresteze figura, făcând-o să 
urle de durere. 

Luptând și cu sabia, și cu pumnalul, Coilla 
ținea la distanţă doi atacatori care încercau s-o 

prindă ca în cleşte. Unuia îi tăie gâtul cu tăișul 
sabiei, iar în clipa următoare, pumnalul se opri 
in pieptul celuilalt. 

Rămasă fără adversar, Coilla se uită după 
Stryke. Văzu că se lupta cu un agresor uscățiv, 
cu braţe lungi, păr castaniu și piele pătată. 
Ghici că e un om tânăr, mișcările lui imprecise 
trădându-i lipsa de experienţă în luptă. Era evi- 
dent înfricoşat. 

Stryke îi puse capăt fricii cu o împunsătură 
in piept, apoi, cu o lovitură dibace, îi zbură 
capul. Sângele o stropi pe Coilla pe obraji. 

Fa se șterse la ochi cu dosul palmei şi scuipă 
ca să-și clătească gura. O făcu din reflex, fără să 
se arate scârbită, de parcă n-ar fi fost sânge, ci 
apă de ploaie. 

- Sunt terminaţi, Stryke, îi spuse căpitanului 
pe un ton sec. 

Căpitanul nu avea nevoie de confirmarea ei. 
Pământul era acoperit de cadavrele dușmanilor. 
Numai doi sau trei mai erau în viață și atacau în 
continuare, încasând cele mai grele lovituri. Has- 
keer îl pocnea pe unul în cap cu ceva ce semăna 
cu un ciomag. Uitându-se mai bine, Stryke văzu 
că era un braț de om din al cărui capăt lipicios 
ieşea un os. 

O mână de oameni își căutară scăparea călare. 
Câţiva răcani Jderi, scoțând strigăte triumfă- 
toare, porniră după ei. Stryke răcni şi ei se întoar- 
seră, șovăind. Supraviețuitorii se făcură nevăzuți. 

Alfray îngenunche lângă targa lui Meklun. 
Soldații începură să adune armele abandonate 
Și să-și panseze rănile. Haskeer și Jup veniră 
lângă Stryke și Coilla din direcții diferite. 

- Se pare că n-am fost răniţi prea grav, ra- 
portă Jup. 

- Nici nu mă mir, rânji Haskeer. S-au luptat 
ca spiridușii. 

- Erau fermieri, nu războinici. Fanatici Uni, 
după cum arătau, probabil din Pășunea Țesăto- 
rului. Nici un luptător mai de doamne-ajută 
printre el. 

- Dar tu nu ştiai asta, mormăi Haskeer 
acuzator. 

- Ce vrei să spui? întrebă Jup. 

- L-ai adus exact la noi. Numai un idiot poate 
face așa ceva. Ai pus toată trupa în pericol. 

- Și ce voiai să fac, cap sec? 

- Ar fi trebuit să-i îndrepți în altă parte. 

— Şi pe urmă? Ai fi vrut ca eu și Calthmon să 
ne pierdem pe undeva? Făcu un gest larg către 
peisajul sălbatic din jur. Sau să ne lăsăm prinși, 
ca să vă apărăm pe voi? 

Haskeer îl ţintui cu privirea. 

- N-ar fi fost o pierdere prea mare. 

— Ştii ce, ia mai du-te tu dracului, impuţitule! 
Asta-i o trupă de războinici, sau ai uitat? Nu ne 
despărțim! 

— Pe tine o să trebuiască să te adune de pe jos 
după ce termin cu tine, piticanie! 

- Hei! se răţoi Coilla. Ce-ar fi să vă ţineţi 
gura, măcar până plecăm din locul ăsta? 

- Are dreptate, încuviință Stryke. Nu știm 
câți oameni se îndreaptă spre noi. Fermieri sau 
nu, dacă sunt mulți, am încurcat-o. Unde ai dat 
peste ei, Jup? 

- O baricadă, răspunse sergentul ursuz. Mai 
sus, pe cărare. 

- Deci trebuie să înaintăm pe alt drum. 

- Iar pierdem timpul, bodogăni Haskeer. 

Umbrele se lungeau. Încă două ore și vor 
merge pe întuneric, o perspectivă care nu-l 
incânta deloc pe Stryke, în caz că dădeau 
peste mulțimi de oameni violenți circulând 
liber. 

- O să dublez numărul cercetașilor, hotărî 
el, iar patru dintre noi o să ne acopere spatele. 
Haskeer, tu răspunzi. Pe cercetași îi organizez 
eu. Du-te și ia-ți oamenii. 

Sergentul se depărtă încruntat. 

- Mă duc să văd ce face Meklun, le spuse 
Stryke Coillei și lui Jup. Voi doi porniţi 
convoiul, dar mergeţi încet până la plecarea 
cercetașilor. 

Se întoarse și-și indemnă armăsarul la trap. 

Piticul se uită mâhnit la Coilla. 

- Zi ce-ai de zis, îi spuse ea. 

- Când am plecat, totul părea atât de simplu; 
acum lucrurile s-au complicat, se plânse Jup. Și 
au devenit mai periculoase decât m-am așteptat. 

- Ce s-a mai întâmplat? Vrei să pleci pentru 
totdeauna? 

Jup stătu puţin pe gânduri. 

- Da, răspunse el. 

Jennesta curmă viaţa femeii mai repede ca de 
obicei. Nu din milă, ci dintr-un amestec de plic- 
tiseală și din nevoia de a se ocupa de probleme 
mai urgente. 

Cobori de pe altar și desfăcu cornul însângerat 
de unicorn pe care-l folosea ca vibrator. Cu dex- 
teritatea obținută prin experiență, scoase repede 
măruntaiele din cadavrul de om, atât de repede, 
că inima încă mai bătea când o duse la gură. 

Ospăţul nu fu insă pe măsura așteptărilor. 
Gusturile e1 fie deveniseră mai rafinate, fie se 
aplatizaseră. 

Odată trupul şi puterile magice inviorate, 
deşi starea de spirit nu i se imbunătățise, supse 
zeama de pe degete și incepu să se gândească la 
cilindru. Cei porniţi pe urmele Jderilor trebu- 
iau să se intoarcă în scurtă vreme. Fie că reu- 
șiseră, fie că nu, venise timpul să se asigure că 
nu va pierde nimic și să facă presiuni mai mari 
pentru găsirea Jderilor. 

Îi era frig. Răcoarea pătrundea până și aici, în 
sanctuarul ei intim. Cineva pregătise focul în 
cămin, dar nu-l aprinsese. Jennesta întinse mâna. 
Un fulger spintecă aerul în liniște, drept ca lu- 
mânarea. Focul vui și se aprinse. Bucurându-se 
de căldura lui, se mustră că-și irosea puterile 
de-abia împrospătate. Dar, ca întotdeauna, plă- 
cerea de a se juca cu lumea materială se dovedea 
mult mai puternică. 

Întinse mâna şi trase de șnurul unui clopoțel. 
Intrară gărzile, doi orci. Unul avea sub braț un 
sul de pânză de sac. 

- Ştiţi ce-aveţi de făcut, le spuse ea imediat. 
Nici nu catadicsi să se uite la ei. 

Gărzile începură să curețe mizeria. Des- 
făcură pânza şi-o intinseră pe podea. Prinseră 


152 


cadavrul de încheieturi și glezne, îl coborară de 
pe altar şi-l acoperiră. 

Impasibilă, Jennesta trase iar de șnur, de 
data asta de două ori. 

La plecare, orcii se încrucișară cu alt slujitor. 
În prima clipă, elful căscă ochii de uimire la ve- 
derea sulului insângerat, dar reuşi repede să mi- 
meze indiferența. 

Slujitorul era nou și Jennesta nu reuși să-i 
ghicească sexul, cum nu reușise nici în cazul ce- 
luilalt. Până la urmă o să-l afle, bineînţeles. Își 
notă din nou în minte s-o lase mai moale cu de- 
vorarea servitorilor. Nici unul nu trăia suficient 
de mult ca să-şi înveţe meseria cum trebuie. 

La porunca ei scurtă, elful o ajută să se im- 
brace. Jennesta alese veșminte negre, cum făcea 
intotdeauna când ieșea din castel, corset de piele 
mulat şi pantaloni de călărie tot din piele, vârâți 
in cizmele până la coapse, cu tocuri înalte. De- 
asupra imbrăcă o mantie neagră și lungă până la 
glezne, croită din piele de urs de pădure. Părul 
și-l ridică sub o căciulă de blană asortată. 

Concedie rapid servitorul. Elful se retrase, 
nu înainte de a face o plecăciune ignorată cu 
desăvârşire. 

Jennesta se duse la masa de lângă altar și in- 
spectă colecția de bice incolăcite. Alese unul 

din preferatele ei pentru a-și completa ținuta. In- 
troduse mâna fină în cureaua cu care-l prinse de 
incheietură, apoi, îndreptându-se spre ușă, se 
Opri să se mai uite o dată în oglinda de lângă ușă. 

Când ieși, gărzile luară poziţia de drepți, 
apoi porniră după ea. Ea Îi concedie cu un gest 
nepăsător, iar ei își reluară poziţia. Jennesta tra- 
versă coridorul și ajunse la niște scări luminate 
de făclii în suporturi din fier la fiecare zece sau 
douăsprezece trepte. În timp ce le urca, ridică 
delicat tivul mantiei, ca să nu se murdărească. 

Ajunse în dreptul unei uși. I-o deschise un 
orc-santinelă. Păși într-o curte largă, inconju- 
rată de ziduri foarte mari. Turnurile castelului 
se înălțau în depărtare. Era la amurg și în aer se 
simţea răcoarea. 

În mijlocul curții se afla priponit un dragon, 
cu unul din picioarele din faţă legat de o cătușă 
din fier cât un butoi, prinsă, la rândul ei, de un 
lanţ la fel de mare, înfășurat în jurul unui ciot 
de stejar bătrân. 

Dragonul își vârâse complet botul intr-o 
grămadă de alimente amestecate: fân, pucioasă, 
carcase întregi de oi și alte bucate alese, greu de 
deosebit. În spatele animalului se ridicau deja 
grămezi de excremente aburinde, așchii de oase 
albe și bulgări lucioși. 

Jennesta își duse cu delicateţe la nas o batistă 
de dantelă. 

Călăreața dragonului se îndreptă spre ea. 
Purta o sutană cafenie, în mai multe nuanțe. 
Vesta şi pantalonii ecosez erau din material 
maro și moale ca pielea de capră neagră, ciz- 
mele, înalte până la genunchi, maronii-roșcate, 
din piele de căprioară. Singurele pete de cu- 
loare erau pana alb cu gri de la pălăria cu boruri 
mici și șnururile aurii discrete de la gât și de la 
încheieturi. Înaltă chiar şi pentru rasa ei, avea o 
expresie mândră, aproape infumurată. 

Rasa stăpânei dragonului o intrigase pe Jen- 
nesta dintotdeauna. Nu avusese niciodată un 
spiriduș. Dar simţea pentru ei un soi de respect 
amestecat cu invidie. Mă rog, cât respect era ea 
capabilă să simtă pentru altcineva în afară de 
ea. Poate pentru că, la fel ca ea, spiridușii erau 
hibrizi, odrasle născute din unirea elfilor cu 
gnomii. 

- Glozellan, rosti Jennesta. 

- Maiestate. 

Stăpâna dragonilor înclină scurt din cap. 

- Ai fost informată? 

- Da. 


- Și mi-ai înţeles ordinele? 

- Doriţi să fie trimise patrule de dragoni în 
căutarea unei trupe de războinici. Avea o voce 
Pițigăiată, stridentă. 

- Da, trupa Jderilor. Am trimis după tine 
personal ca să subliniez importanţa misiunii 
tale. 

Chiar dacă lui Glozellan i s-ar fi părut ciudat 
că regina voia ca propriii susținători să fie 
vânaţi, nu-și trădă sentimentele. 

-Ce doriți să facem cu ei dacă-i găsim, 
Maiestate? 

Jennestei nu-i plăcu acel „dacă“, dar îl ignoră. 

- Atunci tu și ceilalți călăreți de dragoni veți 
prelua iniţiativa. Își alese cuvintele cu grijă. În 
cazul în care localizaţi trupa într-un loc în care 
poate fi capturată, alertaţi forțele terestre. Dar 
dacă există cea mai mică posibilitate ca Jderii să 
scape, omorâţi-i. 

Glozellan ridică din sprâncenele subțiri ca 
dunga trasă de peniță. Ştia că nu e cazul să co- 
menteze sau, cu atât mai mult, să protesteze. 

- Dacă va trebui să-i omorâți, trimiteţi vorbă 
imediat, continuă Jennesta, și păziți-le leșurile 
cu prețul vieţii, la nevoie, până sosesc întăriri. 

Era convinsă că cilindrul va putea suporta 
respirația fierbinte a dragonului. Destul de con- 
vinsă. Dar exista și riscul deteriorării lui. 

Dragonul molfăia zgomotos o spinare de 
oale. 

Cugetând la cele rostite de regină, Glozellan 
rosti: 

- O să căutăm o trupă mică. Nu știm exact 
unde se află. Nu va fi ușor, dacă nu zburăm jos. 
Asta ne face vulnerabili. 

Jennesta se crispă. 

- De ce vin toți la mine cu probleme? se 
răsti ea. Vreau soluții! Fă cum îti spun! 

- Maiestate. 

- Ce stai proțăpită locului? Dă-i drumul! 

Stăpâna dragonului dădu aprobator din cap, 
se răsuci și porni în salturi spre dragon. După 
ce se cățără în şa, îi făcu semn unui orc care 
aștepta departe, lângă un zid. Acesta se apropie 
cu un baros. Din câteva lovituri, tăie lanţul cu 
care era legată cătușa. Apoi se retrase la o dis- 
tanță sigură. 

Glozellan se aplecă în față și-și așeză mâinile 
subțiri de o parte şi de alta a gâtului dragonu- 
lui. Animalul răsuci capul, ridicând spre ea o 
ureche cavernoasă. Glozellan îi șopti ceva. Ari- 
pile solide din piele se desfăcură şi se umflară cu 
un pârâit. Dragonul scoase un răget asurzitor. 

Mușchu uriași de la picioare și coaste se um- 
flară ca niște bolovani cu solzi netezi. Aripile 

falfairă, la inceput greoi, apoi tot mai repede, 
biciuind aerul din curte cu forța unui pui de 
furtună. 

Jennesta își ținu cu mâna căciula. Dragonul se 
ridică de la pământ, umflându-i poalele mantiei. 
Isprava ar fi părut imposibilă pentru o asemenea 
matahală, dar miracolul se petrecu, îmbinând 
greutatea imensă cu o grație surprinzătoare. 

Câteva secunde, animalul rămase în aer, 
mișcând amplu doar din aripile sale puternice, 
la jumătatea înălțimii castelului. Luna şi stelele 
nu de mult răsărite fură acoperite în parte de si- 
lueta lui masivă, cu contur neregulat. Apoi ani- 
malul își continuă ridicarea, se îndreptă spre 
Taklakameer și pluti spre orizont. 

Uşa prin care ieșise Jennesta se deschise. 
Apăru generalul Kysthan, însoțit de o parte din 
garda ei personală. Era palid. 

- Ai veşti despre urmăriții noştri? îl întrebă 
regina. 

- Da şi... nu, Maiestate. 

- N-am chef de ghicitori, generale. Vorbeşte 
răspicat. Bătu nerăbdătoare cu biciul incolăcit 
în picior. 

- Am un mesaj de la căpitanul Delorran. 

Jennesta miji ochii. 

- Continuă. 

Generalul scotoci în buzunarul tunicii după 
o foaie de pergament impăturită. În ciuda frigu- 
lui, transpira. 

- Cele spuse de căpitanul Delorran poate că 
nu vi se vor părea noutățile pe care doriți să le 
auziți, Maiestate. 

Cu o manevră agilă, Jennesta desfăcu biciul. 


Luna împărățea pe cerul înstelat. O briză fină 
răcorea aerul. 

Stătea la ușa unui conac. Din spatele ei se au- 
zeau zgomote. 

Aruncă o privire în jur. Nimic nu tulbura 
pacea ținutului şi nu se simţea nici o amenin- 
tare în aer. În sine, lucrul acesta îi depășea pute- 
rea de imaginaţie. Ceea ce era normal i se părea 
nelalocul lui. 

Cu gesturi șovăielnice, încercă să deschidă ușa. 

Aceasta se deschise înainte de a apăsa el clanța. 

Explozie de lumină și de sunete. Pe un fundal 
strălucitor, prindea formă o siluetă. Nu-i vedea 
trăsăturile, doar conturul de culoarea cernelii. Se 
îndrepta spre el. El duse mâna la sabie. 

Silueta era fata de orc pe care o întâlnise și 
prima oard. Sau pe care îşi imaginase c-o întâl- 
nise. Era la fel de frumoasă și de mândră și-și 
păstrase privirea tandră, dar pătrunzătoare. 

Stryke fu luat prin surprindere. Și ea, dar 
parcă în mai mică măsură. 

— Te-ai întors, rosti ea. 

El reuşi să bålbåie un răspuns. 

Fata zâmbi. 

- Hai, serbarea a început de mult. 

Se lăsă condus de ea în sala imensă. 

Era plină de orci, numai de orci. Orci care se 
ospâtau la mese încărcate de bucate și băuturi. 
Orci prinşi în conversații amabile. Orci râzând, 
cântând, făcând glume grosolane și jucând jocuri 
deșucheate. 

Femeile treceau printre meseni cu câni de bere 
și coarne cu vin rubiniu, coșuri cu fructe şi blide 
cu cărnuri moi. În mijlocul podelei, pe blocuri de 
ardezie, ardea un foc, iar deasupra lui erau puse la 
frigare ciozvârte din carne de vânat și de pasăre. 
Fumul învăluit în scântei jucăușe se ridica 
printr-o gaură din tavan. Mireasma de lemn par- 
fumat se îmbina cu nenumărate alte mirosuri din 
aer. Printre ele, lui Stryke i se păru că-l simte şi pe 
cel de cristal. 

Într-un capăt al sălii, bărbaţii stăteau tolăniti 
pe blănuri, bånd și bobotind la glume nerușinate. 
În celălalt capăt, tineri zgomotoși se jucau de-a 
lupta cu săbii de lemn și bete învelite la capete. 

Tobele băteau în ritm vesel. Copiii țipau şi se 
fugăreau prin mulțime. 

Mulţi petrecăreţi îl salutară pe Stryke cu 
căldură, deși era un străin. 

- Sărbătorești? 

Fata luă o cand de pe tava purtată de un servi- 
tor care trecea pe lângă ei, bdu din ea, apoi i-o 
întinse lui. 

Stryke trase o dușcă zdravână. Era bere caldă, 
dreasă cu miere și alte condimente, și avea un gust 
nemaipomenit. Goli cana până la fund. 

Fata veni mai aproape de el. 

- Unde ai fost? îl întrebă. 

— Asta nu-i o întrebare ușoară, răspunse el, 
așezând cana pe o masă. Nici eu n-aş putea să-ți 
dau un răspuns clar. 

- Te învălui din nou în mister. 

- Pentru mine, tu şi acest loc sunteţi un mister. 

- Nici ei, nici acest loc nu avem nimic misterios. 

— Mie nu mi se pare. 

Fata scutură din cap, mascându-și supărarea 
cu blândețe. 

— Totusi, esti aici. 

- Asta nu înseamnă nimic. Unde e aici? 

- Văd că ești la fel de straniu ca prima oară. 
Vino cu mine. 

Traversară împreună sala și ajunseră la o 
ușită. Ducea în spatele conacului. Aerul de afară 
avu un efect înviorător, iar când ușa se închise nu 
se mai auzi nici bărmălaia dinduntru. 

— Vezi? Fata arătă cu degetul peisajul nocturn 
pașnic. Totul e așa cum te-ai aștepta să fie. 

— Poate așa cum m-am așteptat cândva, replică 
Stryke. Cu mult timp în urmă. Dar acum... 

— lar vorbeşti aiurea, îi atrase ea atenţia. 

— Ce vreau eu să întreb... așa e peste tot? 

- Sigur că da! În clipa următoare, fata lud o 
hotărâre. Hai să-i arăt. 

Merseră până la capătul conacului. După ce 
dădură colțul, ajunseră la un grajd cu cai. Cei 
mai mulți erau animale de luptă, splendide, 
foarte bine îngrijite cu unelte complicate, lucind 
de curăţenie. Fata alese două dintre cele mai 
reușite exemplare, un armăsar complet alb şi unul 
negru. 

ÎI invită să încalece. El șovăi. Ea se urcă pe 
armăsarul alb cu mișcări elegante, abile, de parcă 
s-ar fi născut în şa. Lui îi rămase calul negru. 

Porniră amândoi. La început, fata merse 
înainte, apoi o ajunse și el din urmă şi galopară 
împreună prin decorul de catifea. 

Razele lunii argintau crengile copacilor și 
închipuiau cristale de promoroacă pe pajiște. 

Scăldate în lumina astrului nocturn, vârfurile 
dealurilor unduioase păreau ninse, în ciuda vre- 
mii blânde. 

Râuri poleite și lacuri pâlpâinde le treceau re- 
pede prin faţa ochilor. Păsări ce își luau zborul 
în stoluri la auzul tropotelor de copite. Roiuri de 
licurici sclipeau pe ici, pe colo, în inima pădurii 
protectoare. Natura era proaspătă, vibrantă, 
abundentă. 

Stelele, candele cristaline, împodobeau cerul 
nepribănit al nopţii. 

- Nu înţelegi? Nu înţelegi că totul e așa cum 
trebuie să fie? 

Îmbătat de prospețimea aerului, copleșit de 
senzaţia că aşa trebuie să fie, Stryke nu reuși să 
răspundă. 

- Hai! strigă fata, apoi își îmboldi armăsarul 
să alerge mai repede. 

Animalul porni la galop, înaintea lui Stryke. La 
rândul lui, dădu pinteni calului ca să ţină ritmul. 

Goneau amândoi, învioraţi de vântul care le 
bătea în obraji. Ea râse, savurând clipa. Râse și el. 
De mult nu se mai simțise atât de plin de viaţă. 

- Tinutul vostru e minunat! exclamă el. 

— Ținutul nostru, îl corectă ea. 

Stryke își îndreptă privirea spre cărarea din 
faţă. 

Cărarea din faţă era pustie. 

Se lăsa frigul. Drumul era plin de bolovani. 
Natura încremenise. Luna și stelele erau mai 
degrabă niște pete pe cerul înnorat. Stryke că- 
lărea singur în fruntea convoiului. 

Simţi cum i se infige în spate gheara rece a 
groazel. 

În numele zeilor, ce se petrece cu mine? se 
întrebă. Îmi pierd oare mințile? 

Încercă să gândească rațional. Era extenuat și 
incordat. Ca toată lumea. Pur şi simplu ador- 
mise în șa. Numai oboseala era de vină pentru 
fanteziile lui. Erau vii și realiste, dar simple 
inchipuiri. O poveste depănată de maeştri ai 
cuvântului în jurul focului, pe timp de iarnă. 

Ce bine ar fi să creadă că e așa... 

Desfăcu plosca și bău o înghiţitură de apă. 
Când o astupă la loc, vântul îi aduse în nări un 
miros familiar. Iz de cristal. Scutură din cap, pe 
jumătate convins că nu era decât o amintire par- 
fumată din vis. Pe urmă îl simţi din nou. Aruncă 
o privire în jur. 

Coilla și Alfray călăreau în spatele lui, cu 
chipuri obosite și indiferente. Trecu cu privi- 
rea dincolo de ei, printre rândurile de soldați 
somnoroși. ÎL văzu pe Jup, doborât de obo- 
seală. La doi-trei metri de ei, aproape de capătul 

convoiului, singur, călărea Haskeer. Părea că 
ascunde ceva, căci întoarse capul pentru ca faţa 
să nu-i fie cercetată prea atent. 

Stryke își întoarse armăsarul. 

- Treceţi la comandă! strigă el către Alfray și 
Coilla. 

Unul dintre ei spuse ceva, dar nu-l auzi. L-ar fi 
ignorat oricum. Își concentră atenția pe Haskeer 
și porni spre el în galop. 

Când ajunse la el, îl izbi mirosul pătrun- 
zător de cristal ars. Sergentul se străduia cu 
stângăcie să ascundă ceva în pumn. 

- Renunţă, îi spuse Stryke cu un glas ame- 
nințător, de gheaţă. 

Cu gesturi leneșe și insolente, Haskeer des- 
chise pumnul și scoase la iveală mica pipă de 
lut. Stryke i-o smulse din palmă. 

- Ai luat-o fără să ceri voie, tună el. 

- N-ai zis că n-avem voie. 

- Dar nici că aveți. Ăsta-i ultimul avertis- 
ment, Haskeer. Și uite ceva la care să meditezi. 

Iute ca fulgerul, Stryke se aplecă spre el, iz- 
bindu-l cu un pumn în cap. ÎL nimeri în tâmpla 
moale. Lovitura îl dobori pe sergent de pe cal 
și-l trânti la pământ cu o bufnitură. 

Convoiul se opri. Toată lumea era cu ochii 
pe ei. 

Haskeer icni și se ridică, nesigur pe picioare. 
O clipă, păru că vrea să dea și el în căpitan, dar 
se gândi mai bine. 

- Până când vei învăţa să fii disciplinat, mergi 
pe jos, îi spuse Stryke, ordonând unui soldat să 
ia hăţurile calului din mâna lui Haskeer. 

- N-am dormit, se plânse sergentul. 

- Întotdeauna găsești ceva de care să te plângi, 
nu-i așa, sergent? Nici unul din noi n-a dormit, 
Jderule, și nici n-o să doarmă până când nu spun 
eu. Pricepi? 

Stryke se intoarse spre restul trupei. 

- Mai vrea cineva să mă înfrunte? 

Liniştea răspunse în locul soldaților. 

- Nimeni nu se atinge de cristal până când 
nu spun eu și numai dacă spun eu! Nu mă inte- 
resează cât de multe sunt, nu asta contează. S-ar 
putea să fie singura noastră șansă ca să nego- 
ciem cu ea ca să ne lase în viaţă. Cu Jennesta. 
Ma: ales dacă nu recuperăm cilindrul ăla afuri- 
sit, lucru care acum pare de-a dreptul imposibil. 
Aşi înţeles? 

Alte momente de liniște grăitoare. 

În cele din urmă, Coilla vorbi. 

- Se pare că o să aflăm veşti despre cilindru 
dintr-o clipă într-alta, spuse ea, arătând spre 
obiectul apărut la cotitura drumului. 

La marginea cărării, ieșea din pământ un bloc 
de granit, gros și contorsionat, ca topit de arșiță. 
Un reper pe care oricine l-ar fi recunoscut ime- 
diat, chiar dacă nu l-ar mai fi văzut până atunci. 
Soarta sau zeii îl făceau să semene foarte bine cu 
originalul, de parcă l-ar fi lucrat un sculptor uriaș. 

- Gheara Demonului, anunţă Stryke, deși 
nu mai era nevoie. Ajungem la Stânca Neagră 
in mai puţin de-un ceas. 

Stryke știa că, dacă voia ca Jderii să acţioneze 
cum trebuie, dacă voia ca ei să supraviețuiască, 
trebuia să-și alunge din minte visurile tulbură- 
toare. Din fericire, perspectiva unui raid pe teri- 
toriul dușmanului îi ocupa suficient gândurile. 

Ordonă așezarea unei tabere provizorii în 
timp ce pregăteau asaltul asupra Stâncii Negre. 
Câţiva soldați fură trimiși să se întâlnească cu cer- 
cetașii care studiau ţinutul. Ceilalți Jderi începură 
să-și pună ordine în lucruri și să-și ascută armele. 

Stryke hotări să nu se aprindă focuri, ca să 
nu-și trădeze poziția. Alfray îl rugă să se gân- 
dească mai bine. 

- De ce? îl întrebă căpitanul. 

- Avem o problemă cu Danig. A fost rănit la 
picior când ne-am bătut cu Uni. Ca să fiu sincer, 
rana e mai gravă decât am crezut. Cangrenă. Am 
nevoie de foc ca să-mi încălzesc cuțitele. 

- Trebuie neapărat să-l tai? 

Alfray făcu un semn afirmativ din cap. 

= Își pierde piciorul sau își pierde viaţa. 

- Rahat! Încă un rănit de cărat. Asta ne mai 
lipsea, Alfray. Dădu din cap spre Meklun. El 
cum o mai duce? 

- Nici o îmbunătățire, ba chiar a făcut febră. 

- În stilul ăsta, nu mai trebuie să ne facem 
griji din partea Jennestei. Bine, un singur foc. 
Dar mic și ferit. I-ai spus lui Darig? 

- Cred că și-a dat seama singur, dar mă pre- 
gătesc să-i spun și eu. Mare păcat. E unul dintre 
cei mai tineri soldați din trupă, Stryke. 

- Știu. Mai ai nevoie de ceva? 

- Am niște ierburi care mai potolesc durerea 
și puţin spirt. Probabil nu suficient. Pot să 
încerc cu niște cristal? 

- Da. Dar să știi că n-o să alunge durerea 
de tot. 

- Măcar o să-i ia gândul de la ea. Mă duc să 
prepar o infuzie. 

Alfray se întoarse la pacientul lui. 

În locul lui, apăru Coilla. 

- Ai o clipă liberă? 

Stryke mormăi un răspuns afirmativ. 

- Te simţi bine? îl întrebă ea. 

- De ce întrebi? 

- Pentru că n-ai fost în apele tale în ultima 
vreme. Eşti cam distant. Și pe urmă, felul în 
care te-ai repezit la Haskeer... 

— Și-a căutat-o cu lumânarea. 

— Asta-i foarte clar. Dar eu despre tine vorbesc. 

- Suntem în rahat până-n gât. Te-aștepţi să 
cânt sau să dansez? 

- M-am gândit că dacă ești... 

- De ce te îngrijorează atâta sănătatea mea, 
caporal? 

- Eşti comandantul nostru, e în interesul 
meu. Al tuturor. 

- N-o să dau colţul, dacă asta crezi. O să fac 
eu cumva să scăpăm și de beleaua asta. 

Coilla nu mai spuse nimic. 

Stryke schimbă subiectul. 

- Ai auzit de Darig? 

- Da. Nasol. Ce facem cu cobolzii? 

Căpitanul se bucură că voia să discute pro- 
bleme de tactică. Îi alunga stânjeneala. 

- Să-i lovim când se așteaptă mai puţin, 
bineînţeles. În noaptea asta, cât a mai rămas din 
ea, sau în zori. 

- Atunci vreau să mă duc chiar eu acolo cu 
cercetașii și să verific terenul. 

- În regulă. Mergem împreună. 

- Ținutul Stâncii Negre este întins, Stryke. 
Dacă cobolzii pe care-i urmărim sunt chiar în 
centrul lui? 

- Din câte am auzit, trupele năvălitoare își 
ridică tabăra lângă așezarea principală. Ţin fe- 
meile și copiii la mijloc. În felul ăsta, atacatorii 
vin și pleacă mai ușor şi păzesc și locul în 
același timp. 

- Mi se pare un mod de organizare pericu- 
los. Dacă dăm peste un cerc de apărare... 

- Trebuie doar să fim atenţi cum procedăm. 

Coilla îl privi pe Stryke cu ochi neliniștiți. 

- Ştii că-i un plan nebunesc, nu? 

— Ai tu altă soluție? 

Preţ de-o clipă, căpitanul speră din tot sufle- 
tul să primească un răspuns afirmativ. 


Timp de o oră Jderii se ocupară de nenumăra- 
tele sarcini pe care le presupunea pregătirea unei 
unități de luptă. 

După ce toate fură puse la punct, Stryke merse 
la adăpostul improvizat care slujea drept infirme- 
rie. Î găsi pe Alfray îngrijind un Meklun leșinat, 
culcat la capătul îndepărtat al cortului, cu o cârpă 

umedă pe frunte. Cea mai mare parte a spațiului 
rămas o ocupa Darig, și el întins, dar mai vioi. 
Cu un zâmbet tâmp pe față, ochi lucioși, clătina 
din cap și bolborosea intruna. La flacăra tremu- 
rătoare a candelei, Stryke văzu că pătura de pe el 
era răsucită Și pătată de transpirație. 

- Ai venit la ţanc, spuse Alfray. Am nevoie 
de ajutor. 

- E pregătit? 

Alfray se uită la Darig. Bolnavul chicotea. 

- I-am dat cristal cât să doboare un regiment. 
Dacă nu e pregătit acum, nu va fi niciodată. 

- Mahon coate baniţe ciripit de păsărele le- 
gate cu sfoară, bolborosi Darig. 

- Am înţeles perfect, Alfray. Ce vrei să fac? 

- Mai adu pe cineva. E nevoie de două per- 
soane care să-l ţină. 

- Sfoară drăguță, adăugă Darig. Drâguţă... 
crimăvară... meselă... 

Alfray se lăsă pe vine lângă pacient. 

— Linişteşte-te, îl alină el. 

Stryke aruncă o privire afară și-l văzu pe Jup 
în apropiere. Îi făcu semn. Piticul veni în fugă 
şi se aplecă să intre în cort. 

- Tu ești norocos, îi spuse Stryke sec. O să ţii 
de bucata pe care-o taie. Făcu din cap spre picioa- 
rele răcanului. 

În cort n-ar mai fi încăput încă o persoană. 
Jup se duse cu grijă la capătul patului. 

- Nu-i frumos să calc pe el, explică el. 

- Nu cred că și-ar da seama, rosti Alfray. 

- A intrat o nevăstuică în râu, anunţă Darig, 
cât se poate de convins că știe ce spune. 

- A primit puţin cristal în loc de calmant, 
explică Stryke. 

Jup ridică din sprânceană. 

- Puțin? Ca să folosesc o expresie veche de-a 
piticilor, aș zice că-i dus cu mintea la arat. 

- Și n-o să stea mult acolo, le aminti Alfray, 
cam nervos. Hai să-i dăm drumul odată. 

- Râul, râul, cântă Darig, cu ochii cât cepele. 

- Prinde-l de gleznă, Jup, îl instrui Alfray. 
Tu, Stryke, ţine-l de braţe. Nu vreau să se miște 
când incep. 

Făcură amândoi ce li se spuse. Alfray trase 
pătura la o parte, dezvelind piciorul infectat. 
Rana era înecată în puroi. 

- Pe toți zeii... murmură Jup. 

Alfray o tamponă uşor cu o cârpă. 

- Nu-i o priveliște prea frumoasă, nu-i aşa? 

Stryke strâmbă din nas. 

- Nici prea frumos mirositoare. De unde-l ta1? 

- De-aici, de-a latul coapsei, mult deasupra 
genunchiului. Totul e s-o fac repede. Termină 

de curățat toată zona infectată și stoarse cârpa 
intr-un vas de lemn. Voi ţineţi-l bine până merg 
eu să iau ce-mi trebuie. 

Se aplecă și ieși din cort. Un foc mic ardea 
într-o groapă la câţiva metri distanţă. 

- Tu! strigă el la un soldat care trecea pe-acolo. 
Stai aici şi dă-mi ce vreau când îți zic. 

Soldatul înclină din cap și veni lângă foc fără 
să facă nici un zgomot. 

Alfray rupse cârpa umedă în două și-i dădu o 
bucată. Cu cealaltă, apucă mânerul unui cuțit cu 
lamă lungă, care ieșea din foc. Lama sclipea in- 
candescentă. Un topor se încălzea încă la flacără. 
Alfray împinse cu piciorul o lopată lângă el. 

Întors în cort, îngenunche din nou, scoțând 
din buzunarul vestei o bucată de funie groasă, 
rezistentă, lată cât palma. 

Darig zâmbea fericit. 

- Porcul călărește armăsarul, porcul călărește 
mmm... 

- Muşcă! ni comandă Alfray, vârându-i funia 
in gura deschisă. 

- Acum? întrebă Stryke. 

- Acum. Ţineţui-l zdravăn! 

Aduse cuțitul fierbinte. Darig făcu ochii 
mari Și incepu să se zbată. Jup și Stryke îi țin- 
tuiră membrele care se mișcau necontrolat. 

Din câteva mișcări rapide și pricepute, Al- 
fray săpă in rană. Dădu la o parte pielea și in- 
cepu să taie in carnea de dedesubt. Darig se 
zbătu și mai tare și scuipă funia. La urletul lui 
de durere, Meklun se foi, dar leşină din nou 
imediat; Alfray vâri călușul înapoi în gura bol- 
navului. Îl ţinu acolo cu palma și lucră mai de- 
parte cu o singură mână. În scurt timp, reuși să 
dezvelească osul. 

Darig gemu și leșină. 

Aruncând cuțitul, Alfray strigă: 

- Toporul! 

Îl primi pe deasupra capului lui Stryke, cu 
mânerul înfășurat până aproape de tăişul alb 
din cauza căldurii. 

Îl prinse cu amândouă mâinile și-l ridică mult 
de tot. Ochi, inspiră adânc și lovi cu toată pute- 
rea. Lama căzu pocnind exact pe locul fixat. 
Stryke și Jup simțiră trupul soldatului tresărind. 
Dar piciorul nu era decât pe jumătate tăiat. 

Darig se trezi din leșin și incepu iar să se 
agite, cu o expresie de groază pe chip. Scuipă 
iar călușul și începu să țipe. Nici unul nu mai 
avea o mână liberă ca să-i astupe gura. 

- Grăbeşte-te! îl îmboldi Stryke pe Alfray. 

- Ţine-l nemișcat! Scoase toporul și se pregăti 
să lovească încă o dată. 

A doua lovitură, mai puternică decât prima, 
nimeri Și ea ţinta. Treaba era aproape gata, mai 
rămăseseră câteva tendoane și resturi de piele. 
Fură tăiate cu a treia lovitură, care despică și 
pătura de cai pe care stătea Darig. Lama topo- 
rului se înfipse în pământ. 

Urletele continuau. Stryke le puse capăt 
trăgându-i un pumn în tâmplă și lăsându-l fără 
cunoștință. 

- Trebuie să oprim sângerarea, le spuse Al- 
fray, în timp ce dădea la o parte piciorul retezat. 
Dă-mi lopata aia. 

Soldatul i-o aduse cu multă grijă. Era netedă, 
purpurie și când Alfray suflă în ea, o bucată 
străluci preţ de-o clipă, alb-gălbuie. 

- E destul de fierbinte, hotărî el. Ţineţi-l mai 
departe. O să se trezească iar din cauza durerii. 

Lipi lopata de ciot. Fierul incandescent își făcu 
datoria Și cauteriză rana, umplând aerul cu un 
miros pătrunzător de carne arsă. Smuls din starea 
de inconștiență, Darig răcni cât îl ţinură plămâ- 
nii, dar șocul şi sângele pierdut îl biruiră. Țipetele 
nu se mai auziră la fel de tare ca prima oară. 

Jup și Stryke îi apăsară membrele cu toată 
puterea în timp ce Alfray turnă spirt pe ciot 
și-l înveli într-un bandaj muiat în balsamuri 
vindecătoare. 

Darig bolborosea întruna. Începu să respire 
regulat, dar slab. 

- Respiră mai ușor, anunţă Alfray. E bine. 

- O să reziste? se întrebă Jup. 

- Poate să reziste, poate să se și ducă. Se 
aplecă și înfășură piciorul retezat într-o bucată 
de pânză. Acum, zise el, ridicându-l, are nevoie 
de odihnă și de hrană consistentă, ca să capete 
puteri. Luă pachetul însângerat sub braţ. 

- Asta este o comandă zdravănă, îi spuse 
Stryke. Nu uita, avem porții limitate și nu-mi 
permit să trimit pe cineva la vânătoare. 

- Lasă asta în seama mea, rosti Alfray, am eu 
grijă. Acum plecaţi de aici, amândoi. Îmi deran- 
jaţi bolnavii. 

Stryke și Jup se pomeniră în faţa cortului, cu 
ochii la pânza care acoperea deschizătura. 


Noaptea începea să facă loc zorilor. 

Stryke adunase douăzeci de soldați pentru 
raid, inclusiv cercetașii aflați deja pe poziţii, la 
marginea Stâncii Negre. Un grup mic avea să ră- 
mână să păzească tabăra și răniții. Vrând să stea 
de vorbă cu Alfray despre asta, se îndreptă spre 
Cort. 

Meklun era tot inconștient. Darig stătea în 
capul oaselor. Avea privirea încețoșată și era 

palid, dar se simţea destul de bine la un timp 
atât de scurt de la amputarea piciorului. Efectul 
cristalului trecuse de mult. Alfray îi dădea să 
mănânce tocană fiartă intr-un cazan de fier 
negru. 

- Trebuie să te întăreşti, îi spuse el categoric 
şi-i dădu vasul fierbinte. 

Darig luă o lingură de incercare. Expresia de 
nesiguranță îi dispăru imediat și incepu să 
mănânce cu poftă. 

- Mmm, carne. Gustoasă! Ce este? 

- Ăăă... lasă asta acum. Mănâncă-ţi porția. 

Stryke îi surprinse căutătura. 

- Nevoile se cer satisfăcute, spuse el, apoi 
intoarse privirea, neobișnuit de sfioasă. 

Aşteptară într-o liniște stânjenitoare ca bol- 
navul să termine de mâncat. 

Haskeer vâri capul în cort şi le distrase atenția. 

- Miroase bine, zise el, aruncând o privire 
plină de speranță spre cazan. 

- E pentru Darig, zise Alfray repede. Ceva... 
special. 

Haskeer se arătă dezamăgit. 

- Păcat. 

- Ce vrei? îl întrebă Stryke scurt. 

- Aşteptăm ordinul de deplasare, căpitane. 

- Atunci mai așteptați puțin. Vin imediat. 


177 


Sergentul scutură din umeri, se mai uită o 
dată cu jind la cazan și plecă. 

- Dacă tocana asta e atât de specială cum 
cred eu, remarcă Stryke, ar trebui să-i dai şi lui. 

Alfray zâmbi. 

Darig își mută privirea perplexă de la unul la 
celălalt. 

- Acum odihnește-te, îi spuse blând Alfray, 
luându-l de umeri și culcându-l. 

- Poate c-ar fi mai bine să rămâi să-l îngri- 
jeşti pe el și pe Meklun, sugeră Stryke. 

- Asta pot să facă și soldații. Vobe sau Jad, 
de exemplu. Sau Hystykk. Sunt în stare. 

- Mi-am zis că poate preferi să stai cu ei. 

- Prefer să fiu în mijlocul acţiunii. Alfray 
iși scoase bărbia în afară, încăpățânat. Asta 
dacă nu cumva consideri că sunt prea Pâtrân 
pentru asemenea... 

- Stai domol! Vârsta n-are nici o legătură cu 
asta. Am vrut numai să-ți dau de ales. Hai. Mă 
bucur să fii printre noi. 

- În regulă. Vin. 

Stryke își zise că trebuie să aibă grijă ce-i 
spune lui Alfray când se pune problema vârstei. 
Se supăra imediat când venea vorba de bătrâneţe. 

- Termin treaba aici și vin, adăugă Alfray. 

După ce ieși căpitanul, Darig incepu să se 
foiască. 

- Domnule, îndrăzni el, mai e tocană? 

Trupa se adunase la cincizeci de pași de cort. 
Când Stryke ajunse la ea, îl prinse și Alfray din 
urmă. 

- Raportează, Coilla, ordonă scurt căpitanul. 

- După spusele cercetașilor noștri, se pare că 
grupul pe care îl urmărim se află la hotarul de 
vest al Stâncii Negre. Cu alte cuvinte, drept în 
faţa noastră. 

- De unde știm că sunt ei? 

- Nu știm. Dar așa se pare. Am fost acolo, 
sus, și am văzut o ceată de cobolzi care băgau 
șopârlele în arc. Am avut impresia că tocmai 
se intorseseră dintr-un raid. 

Stryke se încruntă. 

- Nu-i o dovadă că-i același grup. 

- Nu, îl aprobă Coilla. Dar dacă nu vii tu cu 
o soluție mai bună ca să aflăm sigur, asta-i tot 
ce ştim acum. 

- Şi dacă nu-s ei, eu tot zic să mergem peste 
ei să-i facem arșice, propuse Haskeer. 

Printre soldați se auziră șoapte aprobatoare. 

- Dacă ăsta e într-adevăr grupul pe care-l 
vânăm noi, atunci cred că avem noroc să dăm 
peste tabăra lor chiar in afara Stâncii Negre. 

- Deşi s-ar putea să năvălească peste noi toată 
populația dacă facem o mișcare greșită, aver- 
tiză Alfray. Se intoarse spre comandant. Ei? Ce 
facem, atacăm? 

- Atacăm, hotări Stryke. 

Lăsară caii pe loc și porniră spre primul post 
de observație pe jos. 

Își înnegriseră tăișul săbiilor cu cărbune 
umed, ca să nu lucească în lumina palidă a 
lunii. Cu urechile ciulite la zgomote și cu ochii 
în patru, trupa înainta, furişându-se. 

Terenul se modifica. Devenea tot mai moale 
sub tălpi pe măsură ce câmpia făcea loc mlaștini. 

Se crăpa de ziuă când ajunseră la postul de 
observaţie. Soarele răsărea, mesager însângerat 
a] unei noi zile înnorate și ploioase. 

Întâlnirea tăcută cu cercetaşii se petrecu în 
vârful unui delușor acoperit de un mic crâng, 
de unde puteau vedea fără a fi văzuţi. Pe mă- 
sură ce soarele se înălța, zăriră conturul Stâncii 
Negre prin ceața lpicioasă. 

O îngrămădeală de clădiri cu un singur etaj, 
cocioabe din lemn de forme și mărimi diferite, 

se conturau în ceaţă. Cercetașii atraseră atenţia 
că mai sunt încă două cocioabe exact dedesubtul 
punctului lor de observaţie, dar ceva mai de- 
parte de tabăra propriu-zisă. Una era mică, cea- 
laltă mult mai mare, o locuinţă lungă, comună, 
asemănătoare ca dimensiuni și decoraţiuni cu o 
clădire de-a orcilor. Între ele și în spatele lor se 
intindea un ţare unde fuseseră închise şoparlele 
care stăteau culcate și nemișcate, aşa cum le era 
felul. Păreau vlăguite, suferind fără îndoială din 
cauza temperaturii foarte scăzute care afecta în- 
tregul ținut. Stryke se întrebă cât vor mai putea 
cobolzii să se folosească de ele. 

Se aplecă spre unul dintre cercetași și-l întrebă: 

- Ce s-a mai întâmplat, Orbon? 

- Am văzut mișunând câţiva bandiți până 
acum un ceas. Aproape toți s-au dus în clădirea 
mare, unul a intrat în cea mică. De atunci, nici 
O mișcare. 

Stryke îi chemă pe Coilla și pe Haskeer. 

- Luaţi repede patru soldaţi și coborâţi acolo. 
Orbon, tu vei fi unul dintre ei. Vreau să ştiu 
cum este terenul și cum sunt dispuși cobolzii. 
Dacă întâlniți gărzi, eliminați-le. 

- Și dacă suntem văzuţi? întrebă Coilla. 

- Să nu fiți văzuți! Altfel, fiecare orc trebuie 
să se descurce pe cont propriu. 

Coilla făcu semn din cap că a priceput, preo- 
cupată să-și aleagă două cuțite din teaca de la 
braţ. 

- Şi să fii cuminte, îl avertiză Stryke pe Has- 
keer cu asprime în glas. 

Sergentul își luă o expresie de orc jignit în 
nevinovăția lui. 

Coilla alese repede ceilalți soldați care tre- 
buiau să meargă cu ei și porniră cu toţii în jos, 
pe deal. 

Înaintau de la un copac la altul. Când nu 
mai avură după ce să se ascundă, porniră spre 
un rând de tufișuri, ultimul adăpost inainte ca 
terenul să devină deschis. Lăsându-se pe vine, 
cât mai jos, scrutară drumul din față. 

Din unghiul respectiv, reușiră să zărească 
patru cobolzi-gărzi. Hainele de blană îi fereau de 
frigul nopții. Două din creaturile vânoase stăteau 
lângă cocioaba mare, două lângă cea mică. Nu se 
mișca nici una. 

Coilla puse rapid la punct o strategie pe care 
le-o comunică celorlalți prin semne. Ea urma să 
meargă cu doi soldaţi la dreapta, spre cocioaba 
mică, iar Haskeer și ceilalți spre cea mare, din 
stânga. La sfârșit, reteză aerul în dreptul gâtului. 

Așteptară momentul prielnic plini de incor- 
dare. Să traverseze terenul deschis insemna să 

se miște repede. Se scurseră câteva minute. La 
un moment dat, ambele perechi de gărzi deve- 
niră vulnerabile. Doi incepură să vorbească 
intre ei, cu spatele pe jumătate întors la deal. 
Ceilalți incepură să patruleze cu spatele la orci. 

Haskeer și Coilla ieșiră din ascunzătoare şi-o 
luară la fugă. Răcanii ţâșniră după ei. 

Cu un cuțit în dinți și unul în mână, Coilla 
se deplasa cu toată ușurința și viteza de care era 
in stare. Ajunse foarte aproape de jumătatea 
drumului, când gărzile terminară de vorbit și se 
despărțiră. 

Se opri și le făcu semn celorlalți să-i urmeze 
exemplul. 

Fără a se uita în direcția lor, una dintre gărzi 
se duse la un capăt al cocioabei și dădu colțul. 
Cealaltă era tot cu spatele la Coilla, dar incepu 
să se întoarcă treptat, pe măsură ce studia peti- 
cul de iarbă. 

Coilla aruncă o privire spre cocioaba mare. 
Gărzile habar n-aveau ce se petrece. Probabil că 
Haskeer și soldații lui se aflau în spatele ei, pen- 
tru că nu-i vedea. 

Nu lăsă să treacă decât o fracțiune de secundă. 
Erau poate treizeci de pași intre ea și garda care 
se întorcea. Acum ori niciodată. Duse braţul în 
spate și aruncă cuțitul cu toată puterea. Elanul 

o făcu să se încline din talie şi să dea drumul ae- 
rului ținut în plămâni. 

Cuțitul, perfect aruncat, nimeri ținta exact 
intre omoplați cu un zgomot infundat. Cobol- 
dul se prăbuși fără să scoată vreun sunet. 

Coilla țâșni înainte, încadrată de soldaţii care 
ajunseseră lângă ea chiar când a doua gardă apăru 
de după colț. Se năpustiră asupra ei, fără să-i dea 
timp să-și scoată arma. Avu o moarte rapidă și 
violentă. 

Traseră cadavrele din drum, apoi se ascunseră 
cât putură de bine și, privind înspre cocioaba 
mare, zăriră grupul lui Haskeer avansând după 
pradă. 

În jurul clădirilor mai înalte, pământul fu- 
sese răscolit de șopârle și noroiul le îngreuna de- 
plasarea. Haskeer, care nu era cel mai agil dintre 
orci, chiar dacă cel mai plin de sine, reuși să-și 
smulgă bocancul prins în mocirlă. Când îl trase, 
acesta ieși cu un plescăit. Haskeer își pierdu 
echilibrul și căzu cu capul înainte, aruncând 
sabia în aer. 

Coboldul pe care-l pândea se intoarse spre 
el. Îi căzu falca de uimire. Haskeer îşi căută 
sabia. Nu avea cum să ajungă la ea, așa că puse 
mâna pe o piatră și-o azvârli. Proiectilul nimeri 
coboldul exact în gură. Îi sparse dinții și-l 

umplu de sânge. Apoi soldaţii lui năvăliră asu- 
pra lui și-l terminară cu pumnalele. 

Haskeer iși recuperă sabia, dar se împiedică, 
gata să cadă iar În faţă. Se năpusti asupra santine- 
lei rămase mai mult alunecând. Coboldul avea și 
el sabia scoasă și pară primul atac. Blocând iata- 
ganul cu a doua lovitură, Haskeer înfipse lama 
in pieptul creaturii. 

Încă două cadavre târâte și ascunse. 

Gafâind, Haskeer se uită spre Coilla și ridi- 
cară amândoi degetele mari, în semn de reușită. 
Din câteva semne, stabiliră că următoarea miş- 
care era să verifice cocioabele. 

Cea la care ajunse sergentul cu grupul lui nu 
avea ferestre. Nici ușă, ci mai degrabă o des- 
chizătură acoperită de formă cu o zdreanţă. 
Haskeer ajunse primul la ea, apoi ceilalți, pre- 
gătindu-se să facă faţă unui atac. Prudent, ser- 
gentul trase puțin zdreanța la o parte, atent la 
orice sunet. Reuși să distingă interiorul colibei 
in lumina palidă a zorilor. 

Cobolzii dormeau grămadă pe podea și pe 
paturile aliniate pe peretele opus. Peste tot erau 
imprăștiate arme. 

Haskeer nici nu respiră, de teamă să nu tre- 
zească mulțimea copleșitoare de dușmani. Unul 
dintre ei, întins lângă intrare, tresări în somn. 

Sergentul ingheţă și rămase așa până când fu ab- 
solut sigur că se putea mişca din nou în sigu- 
ranță. Pe urmă lăsă zdreanţa la loc și respiră 
ușurat. 

Se dădu trei pași inapoi. Zdreanţa tremură. 
Haskeer și soldații lui se lipiră de pereţi, de o 
parte și de alta a deschizăturii. 

Din cocioabă ieși un cobold cu ţinuta dezor- 
donată, prea somnoros ca să fie atent la ce se pe- 
trece în jur. Făcu doi-trei pași clătinându-se, apoi 
umblă pe la haine în dreptul vintrelor. Cu o ex- 
presie de ușurare pe chip, legănându-se de pe un 
picior pe altul, creatura dădu drumul unui jet de 
urină. Haskeer sări la atac și-l prinse rapid cu 
mâna de gât. Urmă o luptă scurtă. Coboldul 
urina necontrolat. Braţul lui Haskeer smuci și 
rupse gâtul banditului. 

Sergentul rămase nemișcat, susținând corpul 
moale și ciulind urechile. Satisfăcut că nu auzi 
NIMIC, târi cadavrul în locul unde le aruncase și 
pe celelalte, blestemând în gând urina care-i 
udase bocancii. ÎL trânti peste hoituri și bolbo- 
rosi mai departe în timp ce-și ștergea încălțările 
de pantaloni. 

În afară de mărime, cocioaba pe care o cer- 
ceta grupul Coillei se deosebea de cealaltă prin 
două lucruri: avea ușă și, pe lateral, un geam. 

Coilla le ordonă soldaților să stea cu ochii în 
patru, apoi intră pe vârfuri. Aplecată sub geamul 
care nu avea nici obloane, nici perdea, încercă să 
capteze sunetele dinăuntru. După ce-și obișnui 
urechea cu ele, auzi un șuierat ritmic, pe care, 
după un minut, îl identifică drept sforăit. 

Ridică încet capul și se uită inăuntru. 

Văzu o singură încăpere, cu trei creaturi. 
Doi cobolzi așezați pe podea, cu spatele proptit 
de perete și cu picioarele crăcănate pe podea. 
Amândoi păreau să doarmă adânc, unul dintre 
ei fiind cel care sforăia. 

Al treilea ocupant îi atrase atenția. 

Fusese legat de singurul scaun din încăpere și 
era la fel de scund ca și cobolzii, dar mult mai 
solid. Pielea aspră avea nuanţe verzui. Capul, de 
forma unui dovleac, era mult mai mare decât 
corpul, iar urechile clăpăuge ieșeau în evidență 
și ele. Gâtul aducea cu al unui vultur. Ochii 
alungiți aveau sprâncene extrem de cărnoase, 
iar globii ovali și negri contrastau cu albeaţa din 
jurul lor, străbătută de vinișoare gălbui. Nu 
avea păr pe cap și pe faţă, doar perciuni, și ele 
niște smocuri de blană maro-roșcată, pe cale să 
ingălbenească. 

Purta o haină gri simplă, nespălată de cine 
știe când. Bocancii până la glezne erau din piele 

de căprioară, cu catarame fără luciu, care avuse- 
seră și ei zile mai bune. Pielea de pe faţa și de pe 
mâinile asemănătoare cu ale orcilor se încreţea 
ca a unui şarpe, semn că ființa era foarte bătrână. 

Tocmai când se gândea la vârsta lui, gremli- 
nul ridică privirea şi-o zări. 

Făcu nişte ochi mari, dar nu scoase nici un 
sunet, aşa cum se temuse Coilla. Se uitară 
lung unul la altul câteva secunde, apoi Coilla 
se retrase. 

În șoaptă, dar mai mult prin semne, le po- 
vesti soldaților despre descoperirea făcută și le 
ordonă s-o aștepte cât merge ea să dea raportul. 
În timp ce se ascundeau, îi făcu semn lui Has- 
keer. Sergentul își lăsă și el soldaţii, apoi alergară 
amândoi sus pe deal. 

Când ajunseră la restul trupei, îl găsiră pe 
Stryke la limita răbdării. 

- Am omorât gărzile pe care le-am întâlnit, 
se grăbi Haskeer să-l inștiinţeze. Iar cocioaba aia 
mare de acolo e plină de nemernici: de cobolzi, 
din câte se pare, fir-ar să fie de bestii pitice. 

- Vreo urmă de cilindru? 

Haskeer scutură din cap. 

- Nu, spuse şi Coilla. Dar am văzut ceva 
foarte interesant În cocioaba mică. Au un pri- 
zonier, Stryke. Un gremlin. Pare foarte bătrân. 

- Un gremlin? Ce naiba vrea să insemne 
asta? 

Coilla ridică din umeri. 

Haskeer nu mai avea răbdare. 

- Ce mai așteptăm? Hai să-i le luăm gâturile 
cât mai dorm! 

- Imediat, îi spuse Stryke. Dar trebuie s-o 
facem cu cap. Nu uitaţi că am venit aici pentru 
cilindru. Asta e singura noastră șansă de a-l 
găsi. Și nu vreau să fie rănit prizonierul. 

- De ce? 

- Pentru că dușmanul dușmanului nostru e 
prietenul nostru. 

Haskeer avea probleme cu ideea de prieteni. 

- Noi nu avem prieteni. 

- Atunci, aliați. Dar îl vreau viu, pe cât se 
poate. Dacă cilindrul nu e aici, poate ne spune 
el unde să-l căutăm. Asta în cazul în care e ci- 
neva printre voi care a reușit să înțeleagă bolbo- 
roseala cobolzilor. 

- Ar trebui să trecem la treabă, susținu și 
Jup, înainte să fie descoperite cadavrele. 

- Așa este, il aprobă Stryke. Iată cum facem. 
Două grupe. Eu cu Coilla și cu Alfray ne alătu- 
răm soldaților care sunt deja la cocioaba mică. 
Vreau să văd prizonierul cu ochii mei. Has- 
keer și Jup, voi îi luați pe ceilalți și înconjurați 

cocioaba mare. Dar să nu faceţi nimic până nu 
ajung şi eu acolo. Aţi înțeles? 

Sergenţii dădură amândoi din cap, dar nu se 
uitară unul la altul. 

- În regulă. Să mergem. 

Jderii se impărțiră în grupurile stabilite şi se 
scurseră spre tabără. Nu intâmpinară nici un 
fel de rezistenţă şi nu văzură nici o mișcare. 

Odată ce soldații lui Stryke se alăturară 
celor lăsaţi de pază, se plasară în faţa cocioabei 
mici. Trupa lui Haskeer și Jup făcu la fel. 

- Fiţi gata să-mi auziți ordinul, îi instrui 
Stryke în șoaptă. Coilla, hai să ne uităm pe fe- 
reastra ala. 

Coilla o luă inainte, ușor aplecată, urmată 
de căpitan. Aruncă o privire pe geam, apoi îl 
lăsă și pe el. Înăuntru nu se schimbase nimic: 
cobolzii zăceau crăcănaţi în continuare, lângă 
prizonierul legat. De data asta, gremlinul nu-și 
dădu seama că e privit și nu ridică ochii. Cei 
doi reveniră lângă restul trupei. 

- E timpul să ne încercăm norocul, șopti 
Stryke. Hai s-o facem repede, în liniște. 

Ciocăni la ușă și se retrase repede într-o 
parte. Trecu o jumătate de minut de așteptare 
incordată. Stryke se întrebă dacă nu cumva 
situaţia se inrăutăţise și nu se vor trezi cu tot 

neamul cobolzilor pe cap. Cercetă zona din 
priviri, dar nu văzu nimic nelalocul lui. Apoi 
bătu iar la ușă, de data asta mai tare. Se scurseră 
câteva secunde până auziră scârțâitul zăvorului. 
Un cobold deschise ușa și scoase capul afară 
fără prea multă precauție, semn că nu se aștepta 
la nimic rău. Stryke îl apucă de gåt și-l trase 
sălbatic la o parte. Jderii năvăliră înăuntru. 
Căpitanul îi veni de hac coboldului cu o lo- 
vitură de pumnal în inimă. Apoi intră și el re- 
pede, târând cadavrul după el. A doua santinelă 
era deja moartă şi ea. Nici măcar nu apucase să 
se ridice, pe faţă fiindu-i întipărită masca unei 
morți violente. Stryke aruncă hoitul lângă ea. 
Cu o mână, Coilla îi ținea astupată gura pri- 
zonierului care incepuse să tremure. Cu cealaltă 
ii ținea cuțitul la gât. 
- Nici un sunet, altfel te duci și tu după ei, îi 
promise ea. Nu țipi dacă iau mâna? 
Gremlinul îi făcu semn din cap că nu. Des- 
chisese ochii mari, îngroziți. Coilla își retrase 
mâna, dar ţinu cuțitul aproape de el, ca să-și 
sublinieze ameninţarea. 
- N-avem timp de stat la taifas, se adresă 
Stryke prizonierului. Ce știi despre artefact? 
Gremlinul îl privi nedumerit. 


- Cilindrul? 

Mutându-și privirea de la un orc la altul, apoi 
in jos, la cobolzii măcelăriți, gremlinul întoarse 
ochii spre Stryke și dădu iar din cap. 

- Unde e? 

Prizonierul înghiți. Când vorbi, o făcu cu 
glas grav, de bas, subțiat de notele pițigăiate 
scoase de coardele lungite de bătrâneţe. 

- În cocioaba mare, unde dorm ceilalți. 

Coilla îi aruncă o privire aspră. 

- Sper că nu ne minţi, bătrâne. 

Stryke arătă cu degetul spre unul dintre 
soldați. 

- Rămâi cu el. Restul, după mine. 

Îi conduse la cocioaba mare. 

Trupa se inarmase cu armele preferate în 
lupta corp la corp. Majoritatea aleseseră cuțitele. 
Stryke optase pentru o combinaţie de sabie și 
cuţit. Haskeer se hotărâse asupra unui topor. 

Aşa cum știau deja, nu exista decât o intrare. 
Se adunară în jurul ei, cu Stryke, Coilla, Has- 
keer, Jup și Alfray în față. 

Deși se aflau în apropierea unei așezări în 
care trăiau, cu siguranță, sute de membri ai 
unei rase dușmane, Stryke sesiză liniștea stranie 
care aducea cu ea un fel de pace. O puse pe 
seama calmului care-l cuprindea intotdeauna 
inainte de luptă, senzaţia unică de a fi centrul 

lumii, o fiinţă nevătămată, ameninţată numai 
de răsuflarea apropiată a morții. Aerul, în ciuda 
diferitelor miasme, nu avusese niciodată un 
miros mai dulce. 

- Să-i dăm drumul, mârâi el. 

Haskeer smuci zdreanţa de la intrare. 

Jderii dădură năvală în cocioabă. Loveau fe- 
roce în stânga și în dreapta, cu ură nestăvilită, 
ciopârțeau, spintecau, străpungeau tot ce le stătea 
în cale. Îi zdrobeau pe cobolzi în picioare, îi lo- 
veau cu bocancii, îi impungeau cu sabia, le tăiau 
gâturile, le hăcuiau trupurile cu securea. Victi- 
mele scoteau urlete asurzitoare, țipau și bleste- 
mau pe limba lor încâlcită, sporind hărmălaia. 

Mulți cobolzi mureau fără a mai avea timp să 
se ridice. Alţii reușeau să o facă, dar erau căsăpiți 
imediat. Alții însă, cei mai din spate, se sculară în 
picioare și opuseră rezistență. Măcelul se trans- 
formă într-o luptă corp la corp iînverșunată. 

În fața unui iatagan rotit cu sălbăticie, Stryke 
il străpunse pe adversarul său cu atâta forță, că-i 
intră sabia în perete. Trebui să se proptească cu 
bocancul de pieptul coboldulu: ca s-o scoată. 
Nu se opri, ci-și căută următoarea victimă. 

Înfruntându-și bătrâneţea, Alfray își lovi 
abil oponentul în partea dreaptă, apoi schimbă 
tactica şi-i CIOpârți stânga. 

Coilla se feri de un agresor inarmat cu o 
lance, îi reteză încheieturile degetelor și-i 
infipse ambele pumnale în piept. 

Haskeer îl pocni pe un cobold în cap cu pum- 
nul său greu, zdrobindu-i craniul, apoi se răsuci și 
aruncă securea în burta dușmanului de lângă el. 

Parând atacul unui bandit inarmat cu o flo- 
retă, Jup îi smulse arma din mâini și-l impunse 
cu sabia prin ochi direct în creier. 

Armele ucideau frenetic, fără oprire. Apoi, 
carnajul încetă la fel de brusc cum începuse. 
Nu mai rămăsese în picioare nici un dușman. 

Stryke își șterse cu mâna transpiraţia Și sån- 
gele de pe față. 

- Grăbiţi-vă! Dacă nici acum nu vin alții după 
noi, n-o să mai vină niciodată. Gäsiți cilindrul! 

Soldaţii lui incepură să răscolească frenetic 
locul transformat în abator. Căutau în hainele 
cadavrelor, scotoceau în paiele din podea, răsu- 
ceau toate bunurile victimelor. 

Apropiindu-se de un cobold mort, Stryke 
constată că nu era mort, cum crezuse el, căci îl 
atacă cu o armă mișelească, un topor cu tăișul 
zimţat. Jderul îi puse sabia în piept și se lăsă pe ea 
cu toată greutatea. Coboldul avu un spasm, 
scoase un gâlgâit și muri. Stryke își reluă căutarea 
nebunească. 

Începu să creadă că totul fusese în zadar, 
când îi auzi pe Alfray strigând. 

Se opriră toţi și se uitară la el. Stryke își 
croi drum printre ei. Alfray arăta spre un co- 
bold mutilat. Cilindrul era prins la cingătoa- 
rea lui. 

Stryke ingenunche și-l scoase plin de nerăb- 
dare. Îl ridică în lumină. Părea intact. Nedeschis. 

Haskeer rânji, triumfător, jubilând: 

- Nimeni nu fură de la orci! 

- Haideţi! șuieră Stryke. 

Părăsiră locul în mare viteză și fugiră la cea- 
laltă cocioabă. 

Gremlinul părea și mai agitat. Dar nu-și 
putea lua ochii de la cilindru. 

- Trebuie să plecăm de aici! îi grăbi Jup. 

- Cu el ce facem? întrebă Haskeer, întinzând 
sabia către gremlinul care se pierdu cu firea. 

- Da, Stryke, întrebă și Coilla, cu el cum 
rămâne? 

Sergentul veni cu o idee tipică pentru el. 

- Eu zic să-l omorâm Și să terminăm povestea. 

Gremlinul se făcu mic de spaimă. 

Pe moment, Stryke nu știu ce hotărâre să ia. 

— Cilindrul ăsta are o mare importanţă! ex- 
clamă gremlinul dintr-odată. Pentru orci! Vă pot 
explica, am destule cunoștințe! 

- Merge la cacealma! presupuse Haskeer, 
agitând sabia ameninţător. Luaţi-i gâtul! 

- La urma urmei, de asta m-au răpit cobol- 
zii, adăugă timid gremlinul. 

- Ce-ai zis? sări Stryke. 

- Să le explic ce e cu el. De-asta m-au adus 
aici. 

Stryke scrută chipul prizonierului, încercând 
să-și dea seama dacă spune adevărul. Și dacă 
adevărul lui avea vreo importanţă pentru ei. 

-Ce facem, căpitane? insistă Coilla, cu 
nerăbdare. 

- Îl luăm cu noi, decise Stryke, într-un 
sfârșit. Acum hai s-o ștergem dracului de-aici. 

Jderii părăsiră tabăra de la Stânca Neagră în 
mare grabă. Îl târâră pe gremlin după ei, legat 
de funie. La sfârșitul marșului, bătrânul gâfâia 
din cauza efortului. 

Stryke dădu ordin soldaților să strângă tabăra 
ȘI să se pregătească pentru o plecare rapidă. 

Haskeer jubila. 

- Înapoi la Cairnbarrow, în sfârșit. Îţi spun 
eu, Stryke, n-am crezut c-o să reuşim. 

- Mulţumesc pentru încredere, replică dis- 
tant comandantul. 

Haskeer nu sesiză ironia. 

- O să fim nişte eroi când ne întoarcem cu 
obiectul ăla. Făcu semn cu capul spre cilindrul 
de la cingătoarea lui Stryke. 

- Încă nu s-a terminat, îl avertiză Alfray. Mai 
întâi trebuie să ajungem acolo, și asta inseamnă 
să traversăm multe teritorii dușmane. 

- Și nici nu avem de unde ști cum o să reac- 
ționeze Jennesta la întârzierea noastră, adăugă 
Jup. Cilindrul și cristalul nu ne garantează c-o să 
ne lase capul pe umeri. 

- La tratative cu groaza, rânji Haskeer. 

Stryke își zise că nu se aștepta la o asemenea 
idee de la Haskeer, dar se hotări s-o lase baltă. 
La urma urmei, ăsta trebuia să fie un prilej de 
bucurie. Oare de ce nu se bucura? 

- Dar n-ar trebui să-l ascultăm și pe el? întrebă 
Coilla, făcând semn spre gremlinul așezat pe o 
buturugă, vlăguit și înfricoșat. 

- Ba da, fu de acord Haskeer. Hai să-l auzim 
odată, altfel mai avem de cărat un neputincios 
după noi. 

— Asta crezi tu despre camarazii noștri răniți? 
se enervă Alfray. 

Stryke ridică mâna să-i potolească. 

- Destul! Nu vreau să stăm aici şi să ne 
certăm, când poate că sute de cobolzi vin după 
noi să se răzbune. Cum te cheamă? se adresă el 
musafirului lor nedorit. 

- Mmm... Mmm... Gremlinul cel bătrân tuși 
agitat și încercă să vorbească din nou: Mobbs. 

- Bine, Mobbs, ia zi, de ce spuneai că te-au 
răpit cobolzii? Și de unde știi despre ăsta? 

- Fii atent, viața ta atârnă de vorbele tale. 
Alege-le cu grijă. 

- Nu sunt decât un savant umil, spuse Mobbs. 
Vorbea de parcă își cerea iertare. Mă îndrep- 
tam spre treburile mele de la nord de aici, în 
Hecklowe, când m-au răpit bandiții ăia, adăugă 
el cu o undă de indignare în glas. 

- De ce? îl întrebă Coilla. Ce voiau de la tine? 

- Mi-am dedicat viaţa studiului limbilor, mai 
ales al celor moarte. Aveau nevoie de priceperea 
mea pentru a descifra conținutul artefactului. 
Vedeți, după părerea mea, e purtătorul unui 
mesaj șI... 

- Ştim asta, îl întrerupse Stryke. 

- Așadar, nu cilindrul e important, ci cunoş- 
tinţele din el. 

- Cobolzii sunt proști, declară Alfray fără 
ocol. La ce le-ar fi folosit cunoștințele? 

- Poate că lucrau pentru altcineva. Nu ştiu. 

Haskeer îl luă în derâdere. 

Dar Stryke deveni destul de curios ca să vrea 
să afle mai multe. 

- Am impresia că povestea ta se cere spusă pe 
îindelete, Mobbs. O să mergem în pădure și-o 
s-o ascultăm acolo. Și sper să fie una interesantă. 

- Hai, Stryke, fii serios! protestă Haskeer. 
De ce să mai pierdem timpul, când putem 
porni imediat spre casă? 

— A ne ascunde de un alt atac din partea co- 
bolzilor nu e o pierdere de timp. Fă ce ţi se 
spune. 

Haskeer se indepărtă imbufnat. 

Tabăra fu strânsă, răniții pregătiți de călăto- 
rie, iar Mobbs așezat pe calul care trăgea targa 
lui Meklun. După ce și-au şters toate urmele, 
Jderii se grăbiră să se adăpostească în Pădurea 
Stâncii Negre. 


Ajunseră la destinaţie peste trei ore. 

Nu era o pădure tânără. Copacii ei alcătuiau 
un tavan de frunze destul de înalt, prin care lu- 
mina soarelui vlăguit de-abia trecea, căci solul 
era umbros și umed. Călcând pe un covor fragil 
de frunze maronii, Jderii ridicară o tabără pro- 
vizorie. Răcanii primiră ordin să stea cu ochii în 
patru, în caz că-i pândea vreun necaz. 

Din motive de siguranță, nu aprinseră nici 
un foc. Așadar, prima masă din ziua aceea fu 
foarte sărăcăcioasă: coji de pâine neagră, resturi 
de carne conservată și apă. 

Stryke, Coilla, Jup și Haskeer se așezară 
lângă Mobbs. Ceilalți se apropiară, ca să-l poată 
auzi. Alfray se întoarse de la bolnavii lui, croin- 
du-și drum printre soldații tolăniți. 

- Lui Darig îi merge destul de bine, dar lui 
Meklun i-a crescut fierbinţeala. 

- Fă ce poţi pentru el, îi spuse Stryke. Apoi își 
indreptă atenţia spre Mobbs, la fel ca toți ceilalți. 

Gremlinul refuzase mâncarea, dar luase câ- 
teva înghiţituri de apă. Stryke presupuse că frica 
li tăiase pofta de mâncare. lar acum, privit de 
atâtea perechi de ochi, era și mai agitat. 

- N-are de ce să-ţi fie frică de noi, îl asigură 
Stryke, câtă vreme ești cinstit. Așa că renunță 
la enigme. Ridică cilindrul. Vreau să aud tot ce 
știi despre obiectul ăsta și de ce merită să-ţi dai 
viaţa pentru el. 

- S-ar putea să vă daţi vo: viaţa pentru el, re- 
plică Mobbs. 

Coilla se incruntă. 

- Cum așa? 

- Depinde cât de mult ţineţi la moștenirea 
voastră și câte v-a furat destinul. 

- Astea-s vorbe goale, menite doar să-i amâne 
moartea, tună Haskeer. a-i piuitul. 

- Dă-i și lui o șansă, spuse Jup. 

Haskeer îl sfredeli pe pitic cu privirea. 

- Văd că-i ţii partea. 

- Eu sunt cel care va hotări dacă vorbele lui 
au vreo însemnătate, declară Stryke. Exprimă-te 
limpede, Mobbs. 

- Pentru asta trebuie să cunoaşteţi o frân- 
tură din istoria tărâmului vostru, iar eu mă tem 
că tocmai istoria o pierdem noi, cu toții. 

- Așa, spune-ne o poveste, tună Haskeer pe 
ton amar. La urma urmei, avem tot timpul din 
lume. 

- Ține-ţi gura, rosti Stryke ameninţător. 

- Din partea mea, eu știu câte ceva din tre- 
cutul Maras-Dantiei, se băgă Alfray în vorbă. 
Ce vrei să spui, gremlinule? 

- Cu tot respectul, majoritatea lucrurilor pe 
care credeți că le știți, pe care de altfel mulți din- 
tre noi credem că le știm, sunt doar un amestec 
de legende și mituri. Eu m-am dedicat înțelege- 
rii adevăratului curs al evenimentelor care ne-au 
adus în situaţia noastră jalnică de astăzi. 

- Oamenii ne-au adus în situaţia asta, declară 


Stryke. 

- Da. Dar ei nu au determinat decât eveni- 
mente destul de recente în istorie. Înaintea lor, 
viața în Maras-Dantia curgea neschimbată de 
când lumea. Fireşte, a existat intotdeauna o ri- 
valitate între rasele native, iar alianțele, mereu 
altele, au generat conflicte. Dar teritoriul era 
destul de întins ca să trăiască toate în armonie, 
mă rog, in măsura în care se putea. 

- Pe urmă au apărut oamenii, rosti Coilla. 

- Da. Dar câți dintre voi ştiu că rasa asta 
mizerabilă a venit în două valuri? Și că, la înce- 
put, relațiile dintre oameni și rasele străvechi 
erau de prietenie? 

Jup se arătă sceptic. 

- Glumești. 

- Este un adevăr. Primii imigranţi care au 
străbătut Deșertul Scilantium au făcut-o sepa- 
rat sau chiar în grupuri. Fie erau pionieri în 
căutarea unor noi frontiere, fie fugeau de per- 
secuții, fie pur și simplu voiau să ia viaţa de la 
inceput. 

- Ei erau persecutați? exclamă Haskeer. Greu 
de crezut povestea ta, piele-creață. 

- Nu vă spun decât adevărul, așa cum l-am 
descoperit și eu, așa cum a fost, rosti gremlinul, 
rănit în mândria lui. 

- Continuă, îl indemnă Stryke. 

- Deși localnicii considerau că oamenii au 
niște tradiții ciudate, aşa cum mulți mai credem 
Și acum, primii imigranți au fost lăsaţi în pace. 
Câţiva s-au dovedit demni de respect. Greu de 
crezut, nu-i așa? 

- Poţi să fii convins, îl asigură Coilla. 

- Câţiva imigranţi, puţini la număr, s-au căsă- 
torit cu membre ale raselor străvechi, dând naș- 
tere la copii ciudați, hibrizi. Dar asta o știți, căci 
cred că sunteţi urmașii roadelor unor asemenea 
uniuni. 

Coilla dădu afirmativ din cap. 

- Jennesta e. Urmași nu e tocmai cuvântul 
potrivit. 

Stryke remarcă acreala din vocea ei. 

- Asta vine puţin mai târziu în povestea mea, 
reluă Mobbs, dacă-mi dați voie să mă întorc la 
ea. O expresie de nedumerire îi străbătu chipul. 
Oare unde am rămas...? 

- La primii imigranţi, îl ajută repede Alfray. 

- A, da. Cum v-am spus, oamenii din primul 
val s-au înţeles foarte bine cu rasele străvechi. 
Cel puțin le dădeau acestora motive să fie mai 
degrabă curioase decât îngrijorate din cauza lor. 
Cu al doilea val lucrurile au stat altfel. Am 
putea spune că a fost mai degrabă un potop. Ho- 
hoti scurt la propria remarcă amuzantă. Orcii 

își păstrară expresia severă. AĂăă, da. Acest al 
doilea val de oameni, mai mare, a fost diferit. 
Acaparau terenuri și jefuiau. În cel mai bun caz, 
ii călcam pe nervi. N-a trecut mult până când au 
inceput să se teamă de noi și să ne urască. 

- Ne dispreţuiau, șopti Coilla. 

- Da, mai ales că au dat alt nume pământului 
nostru. 

- Centrasia, spuse Haskeer cu năduf. Rosti 
cuvântul ca pe-o obscenitate. 

- Ne-au tratat ca pe niște animale de povară 
și au început să exploateze resursele din Ma- 
ras-Danua. Ştiţi și asta, pentru că la fel fac și azi, 
tot mai înverșunați. Închid animalele libere pen- 
tru carnea și pielea lor, distrug solul cu pășuna- 
tul excesiv... 

- Murdăresc râurile, adăugă Coilla, taie 
pădurile. 

- Dau foc la sate, sări și Jup. 

- Împrăștie bolile lor îngrozitoare, spuse răc- 
nind Alfray. 

Haskeer se arătă cel mai indurerat de ultima 
remarcă. 

- Ba mai rău, continuă Mobbs, au distrus 
magia. 

Un freamăt se făcu auzit printre războinici, 
un murmur de dezaprobare a sacrilegiului. 

- Pentru noi, rasele străvechi, cărora ne-au 
scăzut puterile, asta a fost cea mai cumplită jig- 
nire. A semănat semințele războiului pe care îl 
indurăm de atunci incoace. 

- Întotdeauna m-am întrebat de ce nu utili- 
zează oamenii farmecele furate de la noi impo- 
triva noastră, comentă Jup. Sunt prea proști, nu 
ştiu să le folosească? 

- Cred că e posibil să fie pur și simplu igno- 
ranți. Poate că nu ne fură magia pentru ei, ci ca 
s-o risipească. 

— Asta cred şi eu. 

- Pământul pierde tot mai mult din magie, 
spuse Stryke, dar mai grav e că dau peste cap 
ordinea naturală. 

- Fără îndoială, îl aprobă Mobbs. Când au 
răscolit inima pământului, rupând-o în bucăți, 
oamenii au distrus fluxul energetic care sprijină 
echilibrul natural. Acum gheața avansează de la 
nord, la fel de sigur cum dau ei năvală peste noi 
dinspre sud. Și toate astea se întâmplă de pe 
vremea tatălui tatălui tău, Stryke. 

- Nu l-am cunoscut niciodată pe tata. 

- Nu. Ştiu că voi, orcii, creşteţi la un loc. 
Nu la asta m-am referit. Am vrut să spun că 
toate astea sunt întâmplări destul de recente. 
Gheaţa a apărut numai la inceputul vieţii mele, 

de exemplu, și, în ciuda a ceea ce crezi, nu sunt 
chiar atât de bătrân. 

Fără să vrea, Stryke observă privirea com- 
pătimitoare pe care Alfray o îndreptă spre 
Mobbs. 

- Pe vremea mea, am văzut cum e distrusă 
puritatea pământului, își aminti gremlinul. Am 
văzut înțelegerile semnate între rase distruse și 
refăcute de Mani și Uni. 

- Și pe cei ca noi siliți să lupte pentru una 
din aceste facţiuni, comentă Coilla, cu vădite 
resentimente. 

Mobbs scoase un oftat trist. 

- Da, multe rase nobile, inclusiv cea a orci- 
lor, au fost reduse la starea de iobagi de către 
venetici. 

Coilla avea foc în priviri. 

- Și le-au îndurat intoleranţa. 

- Într-adevăr, cele două facţiuni nu ne îngă- 
duie. Dar poate că nu se tolerează nici între ele. 
Mi s-a spus că cei mai zeloși dintre ei, mai ales 
din rândul Uni, îşi ard pe rug propriii semeni 
din motive pe care le numesc erezie. Mobbs ob- 
servă expresiile uimite ale orcilor. Cred că e ceva 
in legătură cu nerespectarea legilor care spun 
cum trebuie servit zeul sau zeii lor, explică el. 
Nu uitaţi, și rasele străvechi procedează în 

același fel. Istoria clanurilor spiridușilor nu e lip- 
sită de persecuții și vărsare de sânge. 

— Și există o rasă care nu-și permite să piardă 
pe nimeni, declară Haskeer, când vede cât de 
bandiți și ticăloși sunt oamenii. 

— Și asta, și zelul cu care aprind ruguri, inter- 
veni Jup, mă fac să mă întreb cum de au supra- 
vieţuit atâta vreme. Toate fricțiunile alea... 

Războinicii se scuturară de râs. Până și Has- 
keer își permise un zâmbet scurt. 

Pielea verzuie a lu: Mobbs căpătă nuanţe roz 
din cauza stânjenelii. Își drese glasul, încercând 
să fie diplomat: 

- Ăăă... cam aşa. 

Coilla se arătă mai puțin amuzată și mai 
nerăbdătoare. 

- Bine, am ascultat şi o lecție de istorie. 
Cum rămâne cu cilindrul? 

- Exact, treci la subiect, Mobbs, spuse Stryke. 

— După părerea mea, comandante, acest arte- 
fact există de mult, dinaintea evenimentelor 
despre care am vorbit. De fapt, de la inceputul 
Maras-Dantiei. 

- Explică-ne mai bine. 

- Am pomenit de simbioți, acei hibrizi rari 
născuţi din unirea raselor străvechi cu oamenii. 

- Ca Jennesta. 

- Într-adevăr. Şi surorile ei, Adpar şi Sanara. 

- Sunt creaturi imaginare, nu? întrebă Jup. 

— Se crede că există cu adevărat. Dar nu mă 
întrebaţi unde se află. Se spune că, dacă Jennesta 
e un echilibru între cele două rase, Adpar e mai 
mult nyaddă. Despre Sanara nu se știu foarte 
multe. 

- Chiar dacă există sau nu, ce legătură au cu 
cilindrul, în afară de Jennesta, care-l vrea pen- 
tru ea? întrebă Stryke. 

- În mod direct, nici una. Dar eu la mama 
lor, Vermegram, mă gândesc. Aţi auzit cu sigu- 
ranță poveştile despre puterile ei vrăjitorești. 

- Nici una mai mare decât puterea celui des- 
pre care se spune că i-a adus sfârșitul, comentă 
Stryke. 

- Legendarul Tentarr Arngrim, da. Deși nici 
despre el nu se știu prea multe. Până și exis- 
tența rasei lui e pusă sub semnul întrebării. 

Haskeer scoase un oftat teatral. 

- Spu povești menite să sperie puii din 
găoace, gremlinule. 

- Poate. Eu nu sunt de acord. Ceea ce vreau 
să vă zic e că, după mine, acest artefact există din 
vremuri străvechi, din vârsta de aur în care Ver- 
megram și Lentarr Arngrim aveau cele mai mari 
puteri. 

Jup era nedumerit. 

- N-am înţeles niciodată cum de Vermegram, 
dacă a existat, a fost mama Jennestei și a surori- 
lor ei. Adică, dacă a trăit cu atât de multă vreme 
in urmă... 

- Se spune că a fost longevivă. 

- A fost ce? întrebă Haskeer. 

- A trăit mult, prostovanule, îl lămuri Coilla. 
Așa că Jennesta și surorile ei sunt foarte bătrâne. 
Nu-i aşa, Mobbs? 

- Nu neapărat. De fapt, cred că Jennesta nu e 
cu nici o zi mai vârstnică decât arată. Nu uitaţi, 
moartea lui Vermegram și soarta lui Arngrim, 
care-o fi fost ea, nu s-au petrecut cu prea mult 
timp în urmă. 

- Atunci, înseamnă că Vermegram a fost o 
baborniță în toată legea când și-a născut odras- 
lele. Vrei să zici că a rămas fertilă până când a 
dat în mintea copiilor? Asta-i nebunie curată! 

- Nu ştiu. Aș zice doar că savanții sunt de 
acord că avea puteri magice incredibile. Dacă 
ne gândim la asta, orice e posibil. 

Stryke scoase cilindrul de la cingătoare și-l 
așeză la picioare. 

- Ce legătură are Vermegram cu cilindrul? 

- Primele anale care pomenesc de Tentarr 
Arngrim și de Vermegram fac aluzie la ceea ce 

cred eu că e acest cilindru. Sau mai degrabă la 
conţinutul lui: cunoștințe. Iar cunoştinţele în- 
seamnă putere. Putere pentru care mulți și-ar 
da viața. 

- Ce fel de putere? 

- Nu se ştie prea bine. Din câte am reușit 
să-mi dau seama, e... hai să-i zicem o cheie. O 
cheie a înţelegerii. Dacă am dreptate, va arunca 
lumină asupra multor lucruri, nu în ultimul 
rând asupra originii raselor străvechi, inclusiv a 
orcilor. A noastră, a tuturor. 

Jup fixă cilindrul cu privirea. 

- Adică ceea ce e în obiectul ăsta micuţ o să 
ne lămurească asupra originii noastre? 

- Nu. Doar o să înceapă să vă povestească. 
Dacă raționamentul meu e corect, o să vă în- 
drume pe un anumit drum. Cunoștinţele nu se 
obțin atât de ușor. 

- Rahat, se planse Haskeer. De ce nu vorbeşte 
pe înțelesul tuturor? 

- În regulă, interveni Stryke. Ceea ce ne spui 
tu, Mobbs, e că cilindrul conţine ceva impor- 
tant. Având în vedere cât de mult și-l dorește 
Jennesta, nu-i de mirare. Unde vrei să ajungi? 

- Cunoştinţele sunt neutre. Nici bune, nici 
rele. Devin o forţă de iluminare sau una a răului, 
în funcție de cine le controlează. 

- Și? 

- Dacă le controlează Jennesta, n-o să iasă 
nimic bun din ele, dacă vreți să știți. Ar putea 
fi folosite mai cu rost. 

- Vrei să spui că n-ar trebui să-i dăm cilin- 
drul? întrebă Coilla. 

Mobbs nu-i răspunse. 

— Asta zici, nu-i aşa? 

- Am trăit multe anotimpuri și am văzut 
multe. Aș muri liniștit dacă mi s-ar îndeplini 
cea mai mare dorinţă. 

- Care? 

- Nu ştii, nici măcar în adâncul sufletului? 
Cea mai mare dorință a mea e să primim 
pământul nostru înapoi. Lucrurile să revină așa 
cum au fost cândva. Puterea acestui artefact e cea 
mai mare șansă a noastră. Dar e doar o șansă. 
Primul pas dintr-o călătorie lungă. 

Patima cu care vorbise gremlinul aduse o 
clipă de linişte desăvârșită. 

- Hai să-l deschidem, zise Coilla. 

- Ce? strigă Haskeer, sărind în picioare. 

- Nu eşti curios să știi ce-i înăuntru? Nu-ţi 
dorești și tu să găsești o forță care să ne elibe- 
reze pământul? 

- Îmi doresc pe naiba, căţea idioată! Vrei să 
murim toți? 

- Recunoaște, Haskeer, oricum suntem ca și 
morți. Dacă ne întoarcem la Cairnbarrow, cilin- 
drul şi cristalul n-o să ne ridice cu nimic în ochii 
Jennestei. Oricine crede altfel se amăgește singur. 

Haskeer se întoarse spre ceilalți ofițeri. 

- Voi aveţi mai multă minte decât ea. Spune- 
ți-i că se înșală. 

- Eu nu sunt sigur că se înșală, replică Al- 
fray. Cred că în clipa în care ne-am ratat misiu- 
nea ne-am semnat condamnarea la moarte. 

- Ce-avem de pierdut? adăugă Jup. Acum 
tot nu mai avem casă. 

- De la tine mă aşteptam la asta, îl zeflemisi 
Haskeer pe pitic. Locul tău n-a fost niciodată 
printre orci. Ce-ţi pasă ție dacă trăim sau 
murim? Se uită la Stryke. Am dreptate, nu-i așa, 
căpitane? Avem mai multă minte decât o mu- 
iere, un boşorog și-un pitic, nu-i așa? Spune-le. 

Toţi ochii se îndreptară spre Stryke. El nu 
zise nimic. 

- Spune-le, repetă Haskeer. 

- Sunt întru totul de acord cu Coilla, răspunse 
căpitanul. 

- Nu... doar nu vorbeşti serios! 

Stryke il ignoră. O văzu pe Coilla zâmbind 
şi câteva figuri dezaprobatoare în rândul 
soldaților. 

- Aţi înnebunit cu toții? Dintre toți orcii, de 
la tine, Stryke, nu mă aşteptam la așa ceva. Ne 
ceri să renunțăm la tot! 

- Nu cer decât să deschidem cilindrul. Deja 
am renunțat la tot. 

- Stryke nu spune decât să aruncăm o pri- 
vire, vorbi Jup. Pe urmă putem să-l inch:dem la 
loc, nu? 

- Şi dacă regina își dă seama că noi am umblat 
la el? Îţi dai seama ce furioasă o să fie? 

- Nu-i nevoie să mă gândesc la asta. Tocmai 
ăsta-i motivul pentru care ar trebui să profităm 
de orice ocazie ca să schimbăm lucrurile. Sau tu 
eşti mulțumit cu starea lor de acum? 

- Accept starea de acum pentru că ştiu că nu 
putem schimba nimic. Măcar suntem în viaţă. 
Iar tu vrei să ne omori. 

- Vrem să ne regăsim adevărata viaţă, preciză 
Coilla. 

Stryke se adresă întregii trupe. 

- Pentru ceva atât de important, care ne 
afectează pe toți, o să facem ceva ce n-am făcut 
niciodată. O să supunem la vot. În regulă? 

Nu se auzi nici o obiecție. 


Stryke ridică cilindrul. 


- Cei care cred că nu trebuie să ne atingem 
de el şi să ne intoarcem la Cairnbarrow să ri- 
dice mâna. 

Haskeer ridică mâna, urmat de trei soldaţi. 

- Acum cei care vor să-l deschidem. 

Se ridicară restul mâinilor. 

- Suntem mai mulți, declară Stryke. 

-Faci o mare greșeală, mormăi Haskeer 
ursuz. 

- Faci ceea ce trebuie, Stryke, îl asigură 
Coilla. 

Că era bine, că era rău, căpitanul simţi o ușu- 
rare de-a dreptul fizică, de parcă făcea un lucru 
cinstit pentru prima oară de nu mai ştia când. 

Cu toate acestea, tot simţi un fior de gheață 
pe șira spinării când se uită la cilindru. 

Sub privirile soldaților săi, într-o liniște de- 
săvârșită, Stryke luă cuțitul și tăie sigiliul. Apoi 
desprinse capacul. Simți un miros vag, stătut. 

Vâri degetele înăuntru. După o clipă stânje- 
nitoare, timp în care scotoci neindemânatic în 
cilindru, scoase un sul de pergament. Era fragil 
şi îngălbenit de vreme. I-l înmână lui Mobbs. 

Gremlinul îl primi cu un amestec de nerăbdare 
ŞI respect. 

Stryke scutură cilindrul. Se auzi un zgomot. 
ÎL ridică mai mult şi se uită în el. 

- Mai e ceva aici, spuse el, mai mult pentru 
sine. 

Lovi capătul deschis al tubului de palmă. Ieși 
la iveală un obiect. 

O sferă micuță, cu șapte spiţe radiante, de di- 
ferite lungimi. Avea o culoare maronie, ca o ver- 
gea de lemn lustruită. Era mai grea decât părea. 

Stryke o ridică și o examină. 

- Seamănă cu o stea, constată Coilla. Sau cu 
o jucărie de copil. 

Căpitanul îi dădu dreptate în gând. Obiectul 
aducea într-adevăr cu o stea. 

Mobbs desfășurase pergamentul în poală, 
dar nu se uita la el, ci se holba perplex la sferă. 

- Din ce-o fi făcută? se întrebă Alfray. 

Stryke i-o dădu lui. 

- Dintr-un material necunoscut mie, admise 
doctorul. Nu-i nici lemn, nici os. 

Sfera trecu la Jup. 

— Să fie din piatră? presupuse piticul. 

- Una prețioasă? se aventură și Haskeer, cu- 
riozitatea înfrânându-i resentimentele. O sferă 
gravată într-o nestemată? 

Stryke întinse mâna după ea. 

- Nu cred. O strânse în pumn, mai întâi ușor, 
apoi cu toată puterea. Indiferent din ce e făcută, 
e tare. 

-Cât de tare poate fi? mormăi Haskeer. 
Dă-o-ncoa. 

Sergentul duse sfera la gură și-o mușcă. Se auzi 
un trosnet. Faţa i se crispă de durere și scuipă un 
dinte. 

- La naiba! înjură el. 

Stryke îi smulse sfera și-o șterse de pantaloni. 
Apoi o studie. Nu văzu nici o urmă de dinți. 

- E foarte tare, dacă nici colții tăi n-au lăsat 
urme. 

Câţiva răcani râseră infundat. Haskeer le 
aruncă o privire mânioasă. 

Mobbs nu ştia la ce să se uite mai întâi, la sferă 
sau la pergament. Avea o privire intensă, nerăb- 
dătoare, pe care o muta de la un obiect la altul. 

- Ce părere ai, savantule? îl întrebă Stryke. 

- Cred că... cred că e... ce căutam. Îi tremu- 
rau mâinile. Ce speram să găsesc... 

-Nu ne lăsa in ignoranță, îi ceru Coilla 
nerăbdătoare. Spune-ne și nouă! 

Mobbs arătă spre pergament. 

- E scris într-o limbă atât de veche, de... 
bizară, că până și eu o înțeleg cu greu. 

— Şi ce anume înţelegi din ea? insistă Coilla. 

- Acum, doar fragmente. Dar cred că îmi 
confirmă bănuielile. Jubila, așa cum știa el să 
jubileze. Obiectul acela..., arătă spre steaua din 
mâna lui Stryke, slujește ca intermediar. 

- Ce-i ata? întrebă Haskeer, ştergându-se la 
gură cu mâneca jegoasă. 

Stryke îi dădu sfera lui Mobbs. Gremlinul o 
luă cu delicateţe. 

- Un instrument, pe limba veche. Dovada 
concretă a unei poveşti antice, până acum con- 
siderată un mit. Dacă legendele spun adevărul, 
atunci a fost manevrată de însăși Vermegram. 
Poate a fost chiar creată de ea. 

- În ce scop? vru să afle Jup. 

- Ca totem cu puteri magice uriașe, cu pute- 
rea adevărului, căci trimite la un mister referi- 
tor la rasele străvechi. 

- Cum vine asta? întrebă Stryke. 

- Nu ştiu decât că fiecare instrument face 
parte dintr-un întreg. A cincea parte. Atunci 
când această sferă e unită cu celelalte patru, ase- 
mănătoare, adevărul va ieşi la lumină. Ca să fiu 
sincer, nu știu ce înseamnă asta. Dar bag mâna 
in foc că acesta e cel mai important obiect pe 
care l-a văzut vreodată oricare dintre noi. 

Vorbea cu atâta convingere, că toți îi sor- 
beau cuvintele. 

Jup încercă să impungă sfera cu degetul. 

- Cum se poate uni cu celelalte? Ce se intâm- 
plă dacă se unesc? Unde sunt? 

- Misterele dinăuntrul misterelor sunt între- 
bări fără răspuns. Oricine învaţă astfel de taine 
știe acest lucru. Mobbs trase aer pe nas. Nu-ţi 
pot răspunde la primele două întrebări, dar am 
auzit de la cei care m-au capturat un lucru care 
ar putea fi cheia spre locul unde se află un alt 
instrument. Ar putea fi, am zis. 

- Ce-ai auzit? întrebă Stryke. 

- Cobolzii nu știau că înţeleg câte ceva din 
limba lor. Mi-am zis că e mai bine să nu le spun. 
Așa că vorbeau fără rețineri în prezența mea și de 
câteva ori au pomenit de o cetate Uni, numită 
Trinity. Erau convinși că secta care stăpânește 
acolo a introdus legenda instrumentalității în 
religia ei. 

- Trinity? Aceasta-i reduta lui Kimball Ho- 
brow, nu? remarcă atunci Coilla. 

- Ba da, confirmă Alfray, e un fanatic noto- 
riu. Își conduce adepţii cu o rangă de fier. Urăște 
rasele străvechi, din câte se spune. 

- Crezi că cei din Trinity ar putea avea una 
din aceste... stele, Mobbs? întrebă Stryke. 

- Nu ştiu. Dar e posibil. Altfel de ce i-ar inte- 
resa cetatea pe cobolzi? Ar avea sens, dacă urmă- 
resc să adune toate instrumentele, fie pentru ei, 
fie pentru altcineva. 

- Stai puţin, îl întrerupse Jup. Dacă instru- 
mentele astea sunt atât de puternice... 

- Se presupune că sunt puternice, îl corectă 
Mobbs. 

- Bine, să zicem că promit putere. În cazul 
ăsta, de ce nu le caută Hobrow? De ce nu le 
caută şi alţii? 

- Pentru că, probabil, nu au auzit despre 
puterea lor legendară. Sau știu destule legende 
ca să-și dea seama că un instrument e un obiect 
venerat, dar nu știu că trebuie să le unească pe 
toate. Pe urmă, cine zice că Hobrow sau alții 
nu le caută? Un asemenea scop e urmărit în 
secret. 

- Dar Jennesta? întrebă Coilla. E posibil să 
cunoască legenda celor cinci stele, Mobbs? 

- N-aş putea spune. Dar dacă vrea atât de 
mult să pună mâna pe aceasta, probabil că da. 

- Deci le caută şi pe celelalte? 

- În locul ei, eu așa aș proceda. Dar, nu uitaţi 
ce v-am spus, orcilor. Puterea instrumentelor 
nu se obține atât de uşor. Dar asta nu înseamnă 
că trebuie să renunțaţi. 

- Să renunțăm? explodă Haskeer. La ce să 
renunțăm? Doar n-ai de gând să porneșşti în 
aventura asta nebunească, Stryke, nu-i așa? 

- Mă gândesc cum am putea face. 

— Ştii ce înseamnă să cauţi încă una din ste- 
lele astea, nu? Dezertare! 

- Probabil că deja suntem considerați dezer- 
tori, Haskeer. A trecut mai mult de o săptămână 
de când trebuia să ne întoarcem la Cairnbarrow. 

- Și din vina cui? 

Preţ de două bătăi de inimă, cei de față nu 
știură cum va reacționa Stryke la acuzaţie. 
Răspunsul lui îi luă prin surprindere. 

- Nu-i nimic, dă vina pe mine. Nu te pot 
contrazice. 

Haskeer întinse și mai mult coarda. 

- Mă întreb cât de mult ai vrut tu să ne aduci 
în situaţia asta. Mai ales că acum încerci să ne 
impingi s-o facem și mai grea. 

- N-am pornit cu gândul să fac viaţa grea 
nimănui. Dar dacă s-a întâmplat, s-a întâmplat. 
Trebuie să profităm cât de mult putem. 

- Înghiţind basmele din mituri şi legende? 
Astea-s poveşti pentru țânci, Stryke. Doar nu 
crezi în asemenea rahaturi. 

- Nu contează ce cred eu, ci că Jennesta crede 
in ele. E marea noastră șansă de a contraataca. 

Pentru noi, steaua asta înseamnă diferenţa din- 
tre a rămâne în viață sau a fi omorâți. Nu sunt 
sigur c-o va mulțumi pe Jennesta, din câte o cu- 
nosc. Dar dacă am avea incă una, poate chiar pe 
toate cinci... 

- Deci crezi că e mai bine să pornim în 
aventura asta nechibzuită decât să ne întoar- 
cem și să cădem la picioarele reginei, implo- 
rându-i mila? 

- Jennesta nu știe ce-i mila, Haskeer. Nu eşti 
capabil să pricepi? Sau trebuie să te ajute pumnii 
mei? 

- Dar vrei să acționezi bazându-te pe cuvân- 
tul unui gremlin bătrân. Arătă cu degetul spre 
Mobbs, care tresări. De unde ştii că spune ade- 
vărul? Sau că nu-i dus cu pluta? 

- Îl cred. Chiar dacă nu l-aș crede, oricum nu 
ne mai putem întoarce. Uite ce e, dacă tu și cei 
care au votat cu tine, Jad, Finje și Breggin, vreți 
să plecaţi, plecaţi. Dar nu uitaţi că siguranța 
mai mare o au cei mai numeroși. 

- Vrei să spargi trupa? 

- Nu. 

- Ne-ai pus să votăm pentru sau impotriva 
deschiderii cilindrului, Stryke, nu dacă vrem 
sau nu să devenim nişte renegaţi. 

- Ai dreptate. Deși bănuiesc că suntem deja 
considerați niște renegați. Numai că nu ţi-ai dat 
seama. 

Căpitanul se intoarse spre Jderii adunați 
în Jur. 

- Ați auzit ce-am spus. Vreau să pornesc in 
căutarea unei alte stele, iar Trinity e locul cel 
mai probabil in care se află. Nu spun c-o să fie 
o treabă uşoară. Dar suntem orci, şi la treburi 
grele ne pricepem cel mai bine. Dacă e printre 
voi vreunul care nu vrea să vină, dacă preferă să 
se intoarcă la Cairnbarrow sau să meargă 
oriunde altundeva, o să primească un cal și pro- 
vizii. Spuneţi acum ce vreţi să faceţi. 

Nimeni nu ieși în față, nici măcar cei care 
votaseră ca Haskeer. 

- Așadar, vii sau nu? îl întrebă Stryke pe 
sergent. 

După o pauză, acesta răspunse supărat: 

- Nu prea am de ales, nu? 

- Ba ai. 

- Vin. Dar dacă nu-mi place cum merg lu- 
crurile, plec. 

- În regulă. Dar ţine minte. Poate că trupa 
noastră nu mai face parte din oastea Jennestei, 
dar asta nu inseamnă că renunțăm la disciplină. 
Disciplina face lucrurile să meargă. Dacă nu-ți 

convine, mai votăm o dată, de data asta cine să 
conducă. 

- Păstrează-ți poziţia, Stryke. Eu nu vreau 
decât să scap teafăr din beleaua asta. 

- Aţi făcut primul pas într-o călătorie lungă 
și plină de pericole, se adresă Mobbs tuturor 
războinicilor. Nu mai există cale de intoarcere. 
De-acum sunteți proscriși. 

Stryke sparse liniștea sumbră care se lăsă 
peste ei. 

- Hai să ne pregătim de plecare. 

- Spre Trinity? întrebă Coilla. 

- Spre Trinity. 

Ea zâmbi și se depărtă. 

Alfray plecă să-și viziteze bolnavii. Ceilalți 
soldați îşi văzură și ei de treburile lor. 

Mobbs se uită la Stryke și-l întrebă cu glas 
șovăielnic: 

- Cu mine... cum rămâne? 

Căpitanul îl privi câteva clipe cu o expresie 
greu de descifrat. 

- Nu știu dacă ar trebui să-ți mulțumim pen- 
tru că ne-ai ajutat să rupem lanţurile sau să te 
omorâm pentru că ne-ai întors viața pe dos. 

- Cred că v-aţi întors-o singuri înainte de a 
mă întâlni: pe mine, Stryke. 

- Poate că da. 

- Totuși, cu mine ce-ai de gând? 

- Te las să pleci. 

Gremlinul se înclină ușor, exprimându-și 
recunoştinţa. 

- Unde-o să te duci? 

- La Hecklowe. Am nişte treburi neterminate 
acolo. i sclpiră ochii. S-a găsit intr-o pivniță 
de-acolo un cufăr plin cu tăblițe scrise. Registre 
de taxe, se pare... Dar pe tine astfel de lucruri nu 
te fascinează ca pe mine, nu, Stryke? 

- Fiecare cu ale lui, Mobbs. Vrei să te 
insoțim o parte din drum? 

- Eu merg la Hecklowe, voi, la Trinity. 
Sunt în direcții opuse. 

- O să-ți dăm un cal și provizii, să ai pe 
drum. 

- Eşti foarte generos. 

- Poate că ne-ai redat libertatea, măcar atât 
putem face pentru tine. Oricum, avem rezerve, 
cel puţin pe ale lui Darig. El n-o să aibă nevoie 
de ele o vreme de acum înainte. A, și poţi să 
păstrezi și ăla. 

Făcu semn din cap spre sulul de pergament 
din mâna lui Mobbs. 

- Vorbeşti serios? 

- De ce nu? Noi n-avem nevoie de el. Sau 
avem? 

- Ăăă.... nu, chiar nu aveţi. Nu spune nimic 
in el despre cum funcţionează instrumentele. 
Îţi mulţumesc, Stryke. Şi pentru că m-ai salvat 
din ghearele cobolzilor. Oftă. Mi-ar plăcea să 
vă însoțesc, să ştii. Dar la vârsta mea... 

- Înţeleg. 

- Vă doresc, ţie și Jderilor tăi, mult noroc. 
Și, dacă vrei să asculți sfatul unui gremlin 
bătrân... fii prudent. Nu numai pentru că ţi-ai 
făcut dușmani în toate părțile din cauza fapte- 
lor tale din ultima vreme, dar și pentru că, 
odată pornit in căutarea instrumentelor, vei 
intra în conflict cu alţii, care au o misiune si- 
milară. Cu o asemenea miză, rivalii tăi nu se 
vor da în lături de la nimic ca să pună mâna 
pe trofeu. 

- Ştim să ne purtăm singuri de grijă. 

Mobbs se uită la pieptul masiv al orcului, la 
umerii lați, braţele musculoase și bărbia ieșită 
în afară. Îi citi hotărârea pe chipul cu trăsături 
aspre și-i văzu ochii care scăpărau. 

- N-am nici o îndoială. 

Haskeer se întoarse, ducându-și şaua într-o 
singură mână. O aruncă deoparte și începu să-și 
facă ordine printre lucruri. 

- Pe unde o s-o iei ca să ajungi la Hecklowe? 

Mobbs zâmbi ușor. 

- Nu prin pădure, asta-i sigur. O iau spre 
vest, ca să ies din ea cât de repede, apoi spre 
nord, ca s-o ocolesc. E un drum mai lung... 

- Dar mult mai sigur. Înţeleg. O să te 
insoțim până la lizieră. 

- Mulţumesc. Mă pregătesc de plecare. 

Mobbs plecă, strângând pergamentul în 
mâini. 

- Poate că și asta e o greşeală, comentă Has- 
keer. Ştie prea multe. Dacă vorbeşte? 

- N-o să vorbească. 

Sergentul nu apucă să mai ofere și alte sfaturi 
necerute, că sosi Alfray, cuprins de ingrijorare. 

- Meklun a murit, anunţă el fără nici un pre- 
ambul. Din cauza febrei. 

- Fir-ar să fie, zise Stryke. Dar nu-i însă de 
mirare. 

- Nu. Măcar nu mai suferă. Nu suport să-i 
pierd, Stryke. Am făcut tot ce-am putut. 

- Ştiu. 

- Acum, problema e ce facem cu el. Ținând 
cont de încurcătura în care am intrat. 

- Un rug funerar ar fi un indiciu sigur pentru 
cobolzi sau pentru orice altă rasă care caută neca- 
zul cu lumânarea. Nu putem risca să-l aprindem. 
De data asta, treci peste tradiţie. Îngroapă-l. 

- Mă apuc de treabă. 

Alfray dădu să plece, dar se uită la Haskeer 
ȘI se opri. 

- Te simți bine? se interesă el. Eşti cam tras 
la față. 

- Sunt bine, replică sergentul, iritat. Mi-e 
scârbă de ce se întâmplă cu trupa asta! Acum 
lasă-mă-n pace! 

Le intoarse spatele și plecă vijelios. 


Jennesta privea colierul alcătuit din colț de 
pisică sălbatică. 

Sosise impreună cu un mesaj obraznic de la 
căpitanul trimis de Kysthan după Jdeni. În ciuda 
ordinelor primite, Delorran hotărâse de capul 
lui să prelungească termenul stabilit de ea. Colie- 
rul îi aminti încă o dată că slugile şi-o iau în cap 
când le scapi din ochi. Şi că le va pedepsi crunt 
pentru neascultare. 

Puse colierul în buzunarul mantiei şi ridică 
ochii la cer. Dragonii nu mai erau decât niște 
puncte negre îndepărtate. Încă o patrulă trimisă 
in căutarea prăzii el. 

Vântul îşi schimbă direcţia și aduse cu el o 
miasmă nouă. Jennesta se uită la spânzurătoa- 
rea ridicată în mijlocul curții. 

Trupul generalului Kysthan se clătina, atâr- 
nat de ea. 

Începea să se descompună. În curând, păsările 
de pradă și dragonii o să dea târcoale castelului. 
Hoitul o să rămână acolo o vreme. Să servească 
drept exemplu celor care dau greș in faţa ei. Mai 
ales celui pe care urma să-l primească. 

Se uită cum dispar dragonii în gurile 
flămânde ale norilor ingrămădiți. 

Apoi se apropiară de ea câteva gărzi, escor- 
tând un orc, semen de-ai lor. Era tânăr, sau cel 
puţin așa arăta. Nu implinise mai mult de trei- 
zeci de anotimpuri. Fizicul, mai degrabă decât 
uniforma neobișnuit de curată şi ordonată, 
trăda războinicul din el. 

Fireşte, nu rezistă nici el și aruncă o privire 
piezişă cadavrului: spânzurat. 

Pocni hotărât din călcâie și înclină scurt 
din cap. 

- Maiestate. 

Jennesta concedie gărzile cu o fluturare din 
mână. 

- Pe loc repaus, Mersadion. 

Orcul nu dădu nici un semn vizibil de 
relaxare. 

- Mi s-a spus că ești ambițios, dinamic și un 
adept mai chibzuit decât Kysthan, i se adresă 
regina. Ai și avansat frumos în grad. Faptul că 
al fost soldat pe câmp până nu de mult poate fi 

un avantaj pentru amândoi. Faptul că nu mai 
ești acolo mi se datorează numai mie. Fii sigur 
că, așa cum te-am ajutat, pot să te și distrug. 

- Doamnă. 

- Ce părere aveai despre Kysthan? 

- Aparținea... unei generații mai vârstnice, 
Maiestate. Una faţă de care nu am prea multă 
simpatie. 

— Sper din tot sufletul că n-o să începi relaţia 
noastră de lucru cu lingușeli, generale, pentru 
că astfel n-o să dureze. Acum încearcă să spui 
adevărul. 

- A fost un prost, Maiestate. 

Jennesta zâmbi. Un zâmbet care, dacă Mer- 
sadion s-ar fi dovedit mai înțelept, nu i-ar fi adus 
nici dramul de linişte pe care i-l aduse acum. 

- Te-am ales pentru promovare pentru că am 
înțeles că prostia nu este unul dintre cusururile 
tale. Ştii care e situaţia Jderilor? 

- Trupa de războinici? Tot ceea ce știu e că 
au dispărut, fiind considerați morți sau luați 
prizonieri. 

- Nu sunt consideraţi în nici un fel. Lipsesc 
fără permisiune și au asupra lor un obiect de 
mare valoare, care imi aparține. 

- Nu a plecat deja căpitanul Delorran după e1? 

- Ba da, şi întârzie. Îl cunoşti pe Delorran ăsta? 

- Puțin, Maiestate. 

- Ce crezi despre el? 

- Tânăr, încăpățânat, se lasă condus de ura 
lui impotriva comandantului Jderilor, Stryke. 
Are un dinte impotriva lui de multă vreme. Dar 
e orc, iar orcii trebuie să se supună ordinelor. 

— A depășit timpul pe care l-am stabilit pentru 
intoarcerea lui. Asta mă nemulțumește foarte 
tare. 

- Dacă Delorran întârzie, inseamnă că are un 
motiv foarte serios, Maiestate. O urmă proas- 
pătă lăsată de Jderi, de exemplu. 

- A trimis un mesaj în sensul ăsta. Foarte 
bine. Deocamdată, nu-l adaug pe el și trupa lui pe 
lista de proscrişi. Dar cu cât trec mai multe zile, 
cu atât mai mult se pare că Jderii au ales condiția 
de renegaţi. Prima ta însărcinare, de departe cea 
mai importantă, e să preiei comanda și să-l cauţi. 
E vital să-mi aduci artefactul pe care l-au furat. 

- Despre ce artefact e vorba, Maiestate? 

— Asta nu te privește. Trebuie să știi doar cum 
arată. Mai am și alte sarcini pentru tine, legate tot 
de recuperarea acestui obiect, dar vei primi ordi- 
nele la timpul potrivit. 

- Am înţeles, Maiestate. 

- Slujește-mă cum se cuvine, Mersadion, și 
te voi răsplăti. Vei mai fi avansat. Acum însă 

uită-te bine la predecesorul tău. Jennesta își 
strecură în glas o undă de ameninţare. Să-ţi fie 
clar că, dacă mă dezamăgeşti, vei avea aceeași 
soartă. Ai înţeles? 

- Am înțeles, Maiestate. 

Reacționează destul de bine, iși zise regina. 
A primit amenințarea respectuos, dar nu s-a 
ingrozit de ea. Poate că el se va ţine de cuvânt 
şi nu va fi nevoită să-i pregătească moartea pe 
care i-o rezervase lui Stryke. Și lui Delorran 
când se va întoarce, în cele din urmă. 


Delorran cercetă rămășițele arse ale sătucu- 
lui improvizat. 

Frunzișul sub care se ascundea depresiunea 
in care a fost ridicată așezarea fusese aproape 
complet distrus de foc. Rămăseseră doar crengi 
uscate și tufe pârjolite. 

Căpitanul călărea alături de sergentul lui, în 
timp ce soldații scotoceau ruinele. 

— Se pare că Jderii fac prăpăd oriunde ajung, 
comentă Delorran. 

- Asta-i treaba lor, nu, domnule căpitan? re- 
plică sergentul. 

Delorran îi aruncă o privire dispreţuitoare. 

- Asta nu era o ţintă militară. Arată mai de- 
grabă a așezare civilă. 

- Dar de unde știm că e mâna Jderilor, dom- 
nule căpitan? 

- Ar fi o coincidenţă prea mare să nu fie, 
tinând cont că drumul lor ducea exact aici. 

Un soldat veni în fugă spre ei. Sergentul se 
aplecă să-i asculte raportul, apoi il concedie. 

- Cadavrele din bordeiele arse, domnule căpi- 
tan. Sunt orci. Numai femei și copii, după câte 
se pare. 

— Se știe de ce au murit? 

- Sunt prea distruse ca să ne dăm seama, dom- 
nule căpitan. 

- Așadar Stryke și ceata lui au coborât atât de 
mult, încât își ucid semenii, și încă pe cei lipsiți 
de apărare. 

- Cu tot respectul cuvenit, domnule căpi- 
tan... indrăzni sergentul, cu prudență. 

- Da, sergent? 

- Moartea ar fi putut avea nenumărate cauze. 
Focul, de exemplu. Nu avem nici o dovadă că 
Jderii... 

- Dovada se află în faţa ochilor mei. Și, știind 
de ce e în stare Stryke, nu mă miră deloc. Sunt 
toți niște renegați acum. Poate că au trecut de 
partea Uni. 

- Am înţeles, domnule căpitan, veni greu 
răspunsul, mai mult șoptut, fără entuziasm. 

- Adună oamenii, sergent, nu avem timp de 
pierdut. Ce-am văzut aici e un motiv în plus 
să-i prindem pe bandiții ăștia și să punem capăt 
fărădelegilor. Mergem inainte. 


Nu mai aveau ce face pentru Meklun, decât 
să-i trimită spiritul la zeii războiului și să-l 
ingroape adânc, ca să nu ajungă la el animalele 
mâncătoare de stârvuri. 

După-l cel însoțiră pe Mobbs până la ieșirea 
din Pădurea Stâncii Negre, Jderii porniră spre 
sud-vest în prima etapă a călătoriei lor către 
Trinity. De data asta, drumul îi va duce în re- 
giunea dintre Pășunea Țesătorului și Quatt, tă- 
râmul piticilor. Calea cea mai directă îi scotea 
exact în Pășunea 'Țesătorului, dar, cu gândul la 
năpasta căzută asupra lor în apropiere de bari- 
cadă ceva mai devreme, Stryke era hotărât să se 
apropie de așezarea oamenilor cu prudență. 
Plănuia s-o ocolească și să se îndrepte spre dea- 
lurile de la poalele Munților Carascrag. Pe 
urmă vor coti spre vest, spre Trinity. O să fie o 
călătorie mult mai lungă, dar era un preț care 
merita plătit. 

Când ziua se apropia de sfârşit, Jderii zăriră 
o turmă imensă de grifoni. Animalele se în- 
dreptau grăbite spre nord, în salturi, cu mișcări 

sacadate, caracteristice speciei. Peste un ceas, 
două, își făcu apariția un grup de dragoni, plu- 
tind sus de tot, la vest. Animalele se bucurau de 
o libertate ameninţată de haosul care cuprindea 
pământul, și asta o făcea mai dulce. Lui Stryke 
nu-i scăpă asemănarea cu eliberarea lor. 

Ca de obicei, Haskeer nu vedea nici o asemă- 
nare și se plângea intruna în timp ce călăreau. 

- Nici măcar nu știm ce e steaua aia sau ce 
face, se smiorcăi el, repetând un lucru pe care-l 
spusese deja de nenumărate ori. 

Ajuns la capătul răbdării, Stryke încercă, 
totuși, să-i mai explice o dată. 

- Ştim că o vrea Jennesta, că e importantă 
pentru ea, de asta e puternică steaua. Nu tre- 
buie să te intereseze altceva. 

Haskeer îl ignoră cu desăvârșire și-i dădu 
inainte cu întrebările. 

- Ce facem dacă găsim a doua stea? Dar cele- 
alte trei, cu ele cum rămâne? Dacă nu le găsim 
niciodată? Unde o să ne ducem? Cu cine-o să ne 
aliem, când toţi s-au întors împotriva noastră? 
Cum putem... 

- Pe toți zeu! explodă Stryke. Nu-mi mai 
spune ce nu putem face! Concentrează-te pe ce 
e posibil. 

- Posibil e să ne pierdem viața! 

Haskeer smuci frâiele calului şi se intoarse 
inapoi în coloană. 

- Nu înțeleg de ce ai vrut să rămână, spuse 
Coilla. 

- Nu știu nici eu, oftă Stryke. Dar nu vreau 
să sparg trupa și, orice-ai spune despre nemer- 
nicul ăsta, este un luptător priceput. 

— Şi s-ar putea să avem nevoie de priceperea 
lui, interveni Jup. Privițu! 

Dinspre Pășunea Țesătorului se ridicau nori 
de fum negru și des. 

Mobbs era fericit. 

Fusese eliberat din mâinile cobolzilor. Orcii 
care-l salvaseră îi cruțaseră viața, în ciuda repu- 
taţiei lor înfricoșătoare. Având de ales, își zise că 
instrumentul ar fi putut avea niște paznici mai 
pricepuți, dar cel puțin orcii n-o să-l ducă Jen- 
nestei. Pentru Mobbs, ăsta era răul cel mai mic. 
Spera că reușise să-i convingă pe orci că faptele 
lor viitoare vor ajuta toate rasele străvechi. Avea 
chiar un document istoric fascinant ca amintire 
din aventura lui. Poate că din toate cele care i se 
întâmplaseră va ieși ceva bun până la urmă. 

Dar in ultimele două zile avusese parte de 
mai multă aventură decât putea duce un savant 
umil, mai ales unul de vârsta lui, şi era bucuros 
că se încheiase. 

Trecuseră peste șase ore de când orcii îl con- 
duseseră la marginea Pădurii Stâncii Negre și-l 
indreptaseră spre nord. Nu mai avea altceva de 
făcut decât să meargă cu pădurea în dreapta și, 
la capătul ei, să cotească spre est, spre coastă, 
apoi tot înainte, spre Hecklowe. La un singur 
lucru nu se gândise, acela că pădurea era atât 
de întinsă și călătoria atât de lungă. Sau poate 
că era doar impresia unui savant bătrân, neo- 
bișnuit cu drumul. Prima oară când pornise în 
călătorie, pe partea cealaltă, fusese luat prizo- 
nier de cobolzi și dus într-o căruță acoperită, 
legat la ochi. 

Era puţin îngrijorat că va da din nou peste ei 
sau peste altă ceată de tâlhari, mai ales că nu știa 
să călărească prea bine și n-ar fi avut cum să-i 
lase în urmă. De fapt, aparținând unei rase așa 
de scunde, nici nu ajungea cu picioarele la scara 
șeii. Îi rămânea doar să-și pună încrederea în zei 
Și să înainteze cât de repede putea. 

Dar lumea avea felul ei de a-i aduce necazul 
pe cap. Cu un ceas sau două inainte, văzuse 
cum se ridică în spatele lui, în sud, o coloană de 

fum negru. Dacă se orienta bine, fumul venea 
din Păşunea 'Ţesătorului. Din când în când, se 
uita peste umăr. Fumul nu se depărta de el, dar 
se ridica tot mai mult. 

Se gândea oare ce foc îl provocase, când 
sesiză o mişcare în stânga. 

În partea aceea, se înălțau dealuri și pâlcuri 
de copaci crescuți din semințe aduse din 
pădurea întinsă de păsări și de vânt. Așa că nu 
reuși să vadă ce se apropia de el, dar ghici că era 
un grup de călăreți. Nu cobolzi, aceia nu aveau 
cai, ci șopârle. Cum nu mai zări altceva din 
cauza văzului său slab, incepu să se teamă. Nu 
avea de ales, trebuia să urmeze cărarea și să 
spere că vor trece pe lângă el fără să-l observe. 

O speranță zadarnică. 

Călăreţii părăsiră poteca paralelă, își imbol- 
diră armăsarii și porniră spre cărarea pe care 
mergea el. Încă mai spera să nu fi fost observat, 
când îi văzu urcând pe mica ridicătură de 
pământ care-i conduse pe urmele lui. Își făcură 
apariția și în fața, și în spatele lui. 

Pe urmă văzu că erau orci. Se simţi ușurat. 
Probabil era trupa care-l eliberase. Războinicii 
lui Stryke, întorși să-l mai întrebe ceva despre 
instrument. Sau să-l însoțească prin ținutul 
acela periculos. 

Mobbs trase frâiele și opri armăsarul. Orcii 
veniră spre el cu caii la trap. 

- Salutări, le strigă el. De ce v-aţi întors? 

- Întors? se miră unul dintre ei. Avea tatuaje 
de sergent. 

Mobbs clipi. Nu-l recunoștea. Nici ceilalți nu 
1 se păreau cunoscuți. 

- Unde-i Stryke? întrebă el cu dezinvoltură. 
Nu-l văd. 

Ghici pe chipurile lor că nu pusese întreba- 
rea potrivită. Era nedumerit. Un orc cu tatuaje 
de căpitan își făcea loc cu calul printre soldați. 
Nici pe el nu-l mai văzuse până atunci. 

- Ne-a confundat cu Jderii, raportă sergen- 
tul, dând din cap spre Mobbs. A întrebat de 
Stryke. 

Delorran se aplecă spre gremlin și-l examină 
cu priviri sfredelitoare. 

- Poate că, în ochii lui, toți orcii arată la fel. 

Tonul nu fusese vesel, iar călduros, nici pe 
departe. 

- Te asigur, căpitane, că... 

- Dacă-l cunoşti pe Stryke, i-o reteză scurt 
căpitanul, probabil te-ai intalnit cu Jderii. 

Mobbs simţi pericolul. Ştia că, dacă recunoș- 
tea adevărul, dădea de belea. Dar nu vedea cum 
l-ar putea ascunde. 

Văzându-l însă cum tremura nehotărât, căpi- 
tanul își pierdu răbdarea: 

- Ai luat legătura cu ei, da? 

- E adevărat că m-am întâlnit cu o trupă de 
războinici orci, răspunse Mobbs într-un sfârșit, 
alegându-și vorbele cu mare grijă. 

- Şi ce s-a întâmplat? îl presă Delorran. Aţi 
petrecut ziua impreună? Aţi povestit despre 
faptele lor eroice? I-ai ajutat în vreun fel, poate? 

- Nu văd ce ajutor ar putea oferi un gremlin 
bătrân ca mine, și un savant neînsemnat în 
același timp, unora ca voi. 

- Nu sunt ca noi, se răţoi căpitanul. Sunt 
renegaţi. 

- Serios? Mobbs se strădui să afișeze o figură 
cât mai uluită. Habar n-am avut de... statutul 
lor. 

- Poate că ai avut mai mult noroc şi-ai aflat 
unde merg? 

- Unde merg? Păi, nu știi, căpitane? 

Delorran își scoase sabia și propti vârful ei 
amenințător de pieptul lui Mobbs. 

- N-am timp de pierdut, iar tu ești un min- 
cinos nepriceput. Unde sunt? 

- Nu... Nu... 

Lama tăie haina spălăcită a gremlinului. 

- Vorbeşte acum sau taci pentru totdeauna. 

- Au... au zis că s-ar putea să meargă... să 
meargă la... Trinity, rosti Mobbs adevărul, 
şovăind. 

- La Trinity? Focarul ăla de Uni? Stiam eu! 
Ce ţi-am spus, sergent? Nu numai că au dezer- 
tat, dar au și trădat, nemernicii! 

Sergentul îl privi pe Mobbs. 

- Și dacă minte, domnule căpitan? 

- Spune adevărul. Uită-te la el. Mai are puţin 
și face pe el. 

Mobbs se indreptă de spate în șa, scund cum 
era, dar mândru, gata să dea o replică demnă 
insulte. 

Fără să stea pe gânduri, Delorran îi străpunse 
pieptul cu sabia. 

Mobbs căscă gura și cobori ochii la tăiș. De- 
lorran o trase afară. Sângele curgea nestăvilit. 
Gremlinul se uită la ofiţerul orc cu nedumeri- 
rea întipărită pe chip. Apoi se prăbuși din șa. 

Calul, speriat, se ridică în două picioare. Ser- 
gentul îl prinse de hățuri și-l potoli. 

Delorran văzu desaga de la șa, până atunci 
ascunsă de haina gremlinului. Ridică clapa și 
incepu să cotrobăie prin ea. Nu conţinea decât 
puține obiecte pe lângă sulul de pergament. 
Căpitanul își dădu seama că era foarte vechi, 
dar nu înțelese nimic din el. 

- Poate scrie ceva în el despre obiectul pe 
care-l căutăm, rosti el cu jumătate de gură. 
Poate c-ar fi trebuit să-l fi luat la întrebări mai 
serios. 

Sergentul avu senzația că superiorul său era 
ușor stânjenit. Evident, nu-și dezvălui ımpre- 
sia. În schimb, întoarse ochii spre cadavrul 
gremlinului și se rezumă să spună doar atât. 

- E tardiv acum, domnule căpitan. 

Delorran nu sesiză ironia. Se uita fix la co- 
loana de fum. 


La lăsarea serii, Jderii se apropiaseră mult de 
stâlpul de fum, acum alb pe fundalul întunecat. 
Nu mai aveau mult nici până la Pășunea Țesă- 
torului. Vorbeau în șoaptă în timp ce călăreau. 

- Aici se petrece o grozăvie, Stryke, spuse 
Jup. N-ar trebui să încercăm să evităm Pășunea 
Ţesătorului? 

- N-avem cum să ajungem la Trinity fără să 
ne apropiem de ea. 

- Am putea face cale întoarsă și să nu mai 
mergem la Trinity, sugeră Alfray. Să ne regru- 
păm și să ne mai gândim. 

- Ne-am luat un angajament, protestă Stryke, 
și oriunde mergem trebuie să ne așteptăm la 
necazuri. 

Schimbul de cuvinte fu întrerupt de sosirea 
unui Cercetaș. 

- Așezarea e tocmai de cealaltă parte a unui 
deal, cam la un kilometru de aici, domnule căpi- 
tan, raportă el. E mare agitaţie pe-acolo. E mai 
bine să descălecaţi când ajungeţi în dreptul dea- 
lului și să vă apropiaţi de ea pe jos. 

Stryke înclină din cap și-l trimise înapoi. 

- Numai zeii știu în ce ne băgăm, bolborosi 
Haskeer. 

Dar nu mai folosi tonul înverșunat de până 
atunci, iar Stryke îl ignoră. Ordonă soldaților 
să facă liniște, apoi își reluară călătoria. 

Ajunseră la deal fără să dea peste nici o pie- 
dică, descălecară și urcară pe Jos, ca să se alăture 
cercetașilor care-i așteptau. 

Pășunea 'Țesătorului se întindea dedesubtul 
lor. Era o comunitate de oameni întinsă, alcă- 
tuită, cum era de așteptat, din colibe, majorita- 
tea construite din lemn și piatră. Erau și niște 
clădiri mai mari: șoproane, depozite de grâne, 
săli de adunare și cel puţin un loc de rugăciune 
cu un turn. 

Dar lucrul cel mai șocant era că orașul ardea. 

Se vedeau câteva siluete printre flăcări, agı- 
tându-se încoace și încolo, incercând să stingă 
flăcările, dar eforturile lor păreau zadarnice. 

- Ar trebui să fie mult mai mulți oameni, 
spuse Coilla. Unde sunt? 

Cercetașii ridicară din umeri. 

- N-are rost să pierdem vremea pe-aici, aștep- 
tând să fim descoperiți, hotări Stryke. Ocolim 
orașul și ne vedem de drum. 

Peste o oră, ajunși deasupra unui șir de dea- 
luri mai înalte, Jderii aflară ce se întâmplase cu 
oamenii. 

În valea de dedesubt stăteau două oști, față 
în faţă. 

Bătălia era iminentă, probabil întârziată de 
lăsarea nopții. Făcliile și vasele cu jăratic scân- 
teind ca un roi de stele de o parte și de alta arătau 
că se pregătea o luptă aprigă. 

- O bătălie între Uni și Mani, oftă Jup. Asta 
ne mai lipsea. 

- Câţi socotești că sunt? întrebă Coilla. 
Cinci-șase sute de fiecare parte? 

Stryke miji ochii. 

- Greu de spus pe intuneric. Cel puţin atâţia, 
după mine. 

- Acum știm de ce ardea Pășunea Țesătoru- 
lui, concluzionă Alfray. Probabil că a fost pri- 
mul atac. 

- Şi ce facem, Stryke? vru să știe Coilla. 

- Nu vreau să ne intoarcem și să riscăm încă 
o confruntare cu cobolzii, iar să ocolim un 
câmp de luptă pe întuneric e prea riscant, dacă 
nu vrem să dăm peste trupe de năvălitori. Stăm 
nemișcaţi aici peste noapte și analizăm situația 
mâine. 

Neputând merge mai departe, nedorind să 
se întoarcă, Jderii rămaseră să privească scena 
care li se înfățișa în faţa ochilor. 


Când se crăpă de ziuă, aproape toți războini- 
cii dormeau. Îi trezi un răcnet de pe câmpul de 
luptă. 

În lumina rece a dimineţii, văzură cât de mari 
erau cele două oștiri. Cel puţin atât cât socotise 
Coilla. 

- Nu mai e mult până când se vor înfrunta, 
aprecie Stryke. 

Jup îşi frecă ochii somnoroși. 

- Oameni impotriva oamenilor. Pentru noi, 
nu-i rău deloc. 

- Poate că nu. Dar aș vrea să nu se bată aici 
și acum. Avem și așa destule pe cap. 

Cineva arătă spre cer. Se apropia un stol de 
dragoni. 

- Deci Man: primesc ajutoare, spuse Alfray. 
De la Jennesta, nu crezi, Stryke? 


244 


- Posibil. Deși nu e singura care le comandă. 

- Măi, măi, ia te uită, se vâri şi Haskeer în 
discuție. Ambele oştiri au pitici printre soldați. 

— Şi? ripostă Jup. 

— Asta spune tot, nu? Neamul tău se luptă cu 
oricine pentru bani. 

- Ți-am mai zis: nu sunt răspunzător pentru 
fiecare pitic din acest ţinut. 

- Mă face să mă întreb cât valorează devota- 
mentul lor în ochii celui care dă mai mult. Din 
câte știm, voi... 

Tusea îi opri ocara în gât. Roșu la faţă, se 
ineca încercând să-și recapete vocea. 

- Te simţi bine, Haskeer? îl întrebă Alfray. 
Nu-mi place cum tușești. 

Haskeer reuși să-și tragă sufletul și răspunse 
iritat: 

- Cară-te de lângă mine, drege-oase! N-am 
nimic! 

Îl cuprinse un nou acces de tuse, de data asta 
nu atât de violent. 

Stryke tocmai voia să spună ceva, când îi 
atrase atenţia urletul unui răcan. 

Trupa se întoarse și privi în jos. Un grup 
mare de orci venea spre poalele dealului. Erau 
cam de trei ori mai mulți decât Jderii. 

- Ne caută pe noi? se întrebă Coilla. 

- Pe noi? Se prea poate, răspunse Stryke. 

- Poate c-au fost trimiși să-i sprijine pe Mani 
în bătălie, sugeră Jup. 

Nou-veniţii înaintau. Stryke duse palmele la 
ochi să-i vadă mai bine. 

- Rahat! 

Coilla se uită la el și-l întrebă: 

- Ce s-a întâmplat? 

- Ofiţerul care-i conduce. Îl cunosc. Nu-i din- 
tre prieteni. 

- Dar e un orc, nu? La urma urmei, suntem 
de aceeași parte a baricadei, deduse Alfray. 

- Nu și când e vorba de Delorran. 

- Delorran* exclamă Alfray. 

- ÎL cunoşti și tu? rosti Coilla. 

- Da. El și Stryke se cunosc... de foarte multă 
vreme. 

- Se poate spune și așa, admise comandan- 
tul. Dar ce naiba caută aici? 

Pentru Alfray, nu era nici un mister. 

- Păi, e clar, nu? Cine să te vâneze mai abi- 
tir decât cel care te urăște atât de mult încât nu 
se va da bătut niciodată? 

Trupa venită în căutarea lor se opri. Delor- 
ran călări puțin mai în față, impreună cu alt 
orc, apoi se opri și el. Orcul ridică flamura de 
război și se plimbă cu ea dintr-o parte într-alta. 

Toți înţeleseră semnalul. Coilla îl explică cu 
voce tare: 

- Vor tratative. 

Stryke înclină din cap. 

- Așa-i. Tu vii cu mine. Adu-ne caii. 

Coilla fugi să execute ordinul. 

Stryke se aplecă spre Alfray și-i strecură steaua. 

- Păzește-o bine. Alfray o ascunse în vestă. 
Acum fă-le semn că mergem să stăm de vorbă. 

Stindardul Jderilor zăcea pe iarbă, în apro- 
piere. Alfray îl desfăcu și trimise mesajul. 

- Urcă-l pe Darig pe cal, adăugă Stryke. 

- Ce? 

- Vreau să fie pregătit, vreau să fiţi toți pre- 
gătiți, în caz că va trebui să ne mișcăm repede. 

- Nu cred că-i în stare să călărească. 

- Ori călărește, ori îl lăsăm aici, Alfray. 

— Să-l lăsăm? 

— Fă ce-ţi spun. 

- Îl iau pe calul meu. 

- Bine. Dar dacă te încetinește, fă-i vânt. 

- O să mă fac că n-am auzit ce-ai spus. 

- Ba să ţii minte. Îl pierdem pe el sau pier- 
dem două vieţi. 

Alfray nu se arătă deloc încântat, dar făcu 
semn din cap că e de acord. Nu că Stryke l-ar fi 
crezut. 

- Dacă Delorran ăsta ţi-e dușman înverşunat, 
rosti Jup, ești sigur că-i prudent să mergi tu? 

- Trebuie să merg eu, Jup, doar știi. Și e ar- 
mistițiu. Fiţi pregătiţi, toată lumea. 

Se duse la Coilla. Încălecară amândoi ŞI înce- 
pură să coboare dealul. 

- Să mă lași pe mine să vorbesc, îi spuse el. 
Dacă trebuie s-o ștergem repede, nu sta pe gân- 
duri, fugi. 

Coilla dădu ușor din cap. 

Ajunseră la Delorran și la cel pe care acum îl 
recunoscură ca sergentul lui. 

Stryke vorbi primul, pe ton rece, distant. 

- Bun găsit, Delorran. 

- Stryke, răspunse Delorran printre dinți. Îi 
venea greu să respecte până și regulile de bază 
ale politeţii. 

- Eşti foarte departe de casă. 

— Hai să terminăm odată cu politeţurile, vrei, 
Stryke? Știm amândoi de ce sunt aici. 

— Chiar ştim? 

- Dacă vrei să duci până la capăt farsa asta 
amară, n-ai decât. Tu și trupa ta lipsiți fără 
invoire. 

- Sper că mă vei lăsa să-ți explic de ce. 

- Motivul e clar. Aşi dezertat. 

- Oare? 

— Şi aveţi un obiect ce-i aparține reginei. Am 
fost trimis să-l recuperez. Orice s-ar întâmpla. 

- Orice? Ai ridica armele impotriva semeni- 
lor tăi orci? Știu că ne-am certat, Delorran, dar 
aş fi crezut că tu... 

- N-am scrupule când vine vorba despre 
trădători. 

Stryke își inăbuși mânia. 

- Deci am ajuns, din dezertori, trădători, nu? 
Am avansat mult. 

- Nu face pe nevinovatul cu mine. Ce altceva 
să fii, când nu te întorci din misiune, furi bunul 
Jennestei și te aliezi cu Uni? 

— Astea-s acuzaţii grave, Delorran. Dar în nici 
un caz n-am trecut de partea Uni. N-am trecut 
de partea nimănui. Gândeşte-te. Nu ne-am putea 
apropia de ei fără să fim doborâți nici dacă am 
vrea. 

— Eu zic că așteaptă o trupă de orci luptători 
cu braţele deschise. Probabil i-ar ajuta să recru- 
teze și alți trădători, așa ca tine. Dar n-am venit 
să stăm la discuţii. Te judec după faptele tale, iar 
măcelărirea unei tabere de femei și copii orci 
imi spune tot ce trebuie să știu. 

- Ce? Delorran, dacă te gândești la ce mă 
gândesc și eu, să știi că orcii din tabăra aia au 
murit de boală. I-am dat foc ca să... 

- Nu mă jigni cu minciunile tale! Am ordine 
clare. Îmi predai artefactul, iar trupa ta va de- 
pune armele şi se va preda. 

- O să ne predăm pe naiba! interveni Coilla. 

Delorran îi aruncă o privire veninoasă. 

- Nu ţi-ai învățat subordonații cu disciplina, 
Stryke. Nu că m-ar mira. 

- Dacă nu o spunea ea, o spuneam eu. Dacă 
vrei ceva de la noi, vino Și ia-ţi singur. 

Delorran duse mâna la sabie. 

— Și dacă vrei să încalci armistițiul, dă-i dru- 
mul, adăugă Stryke, întinzând și el mâna spre 
armă. 

Se fixară amândoi din priviri. 

Delorran nu scoase sabia. 

- Ai două minute să te gândești. Apoi renunți 
sau lupți. 

Stryke întoarse calul fără un cuvânt. Coilla i 
se alătură, după ce-i aruncă lui Delorran o privire 
săgetătoare. Se intoarseră la trupă cu caii la galop. 

Răsucindu-se în șa, Stryke le repetă discuţia 
soldaților. 

- Ne-au trecut deja în rândul trădătorilor și 
cred că noi i-am masacrat pe orcii din tabăra pe 
care am ars-o. 

Alfray se arătă şocat: 

- Cum pot să creadă că am face așa ceva? 

- Delorran e gata să creadă orice despre 
mine, câtă vreme e de rău, iar peste un minut și 
jumătate o să vină aici, sus, să ne ia cu el. Morți 
sau vii. Se uită la Jderii adunaţi în jur. A venit 
clipa să ne hotărâm: dacă ne predăm, murim 
sigur, fie de mâna lui Delorran, fie la Cairnbar- 
row. Dacă e să mor, mai bine mor aici şi acum, 
cu sabia în mână. Scrută chipurile războini- 
cilor. Ce spuneți? Sunteţi alături de mine? 

Trupa îi arătă că-l sprijină fără excepție. 
Până și Haskeer și cei trei care-l votaseră voiau 
să lupte, deși acceptară cu mai puţin entuziasm 
decât ceilalți. 

- În regulă, suntem gata să opunem rezis- 
tență, anunță Jup. Dar gândește-te în ce situație 
ne aflăm: în spatele nostru stă să înceapă o bătă- 
lie, în față avem o trupă de luptători încercați. 
Ce naiba facem? 

Se auziră și alte voci, care întrebau același 
lucru. 

- Ne Întărim poziţia dacă le respingem pri- 
mul atac, răspunse Stryke. Care trebuie să în- 
ceapă din clipă în clipă. 

La poalele dealului, soldaţii lui Delorran se 
adunau pentru asalt. 

- Încălecaţi! strigă Stryke. Arătă cu sabia 
către doi răcani. Urcaţi-l pe Darig pe calul lui 

Alfray. Alfray, tu ne aperi din spate. Daţi-i dru- 
mul! Toată lumea! 

Jderii se urcară grabnic pe cai și-și scoaseră 
armele. Stryke luă steaua de la Alfray și sări și 
el în şa. 

Trupa lui Delorran venea spre ei în galop; o 
treime din ea rămăsese pe loc, ca rezervă. 

Stryke dădu glas unui gând final: 

- E impotriva firii să ne luptăm cu semenii 
noștri. Dar nu uitaţi că ne consideră renegați și 
că ne vor omori dacă li se ivește ocazia. 

Nu mai era timp de vorbit. Stryke ridică 
braţul, îl cobori brusc şi răcni: 

- Acum... la atac! 

Jderii intoarseră caii și se năpustiră impo- 
triva primului val al atacatorilor. 

Poate că erau mai puţini ca număr, în ciuda 
celor rămași pe loc, dar aveau avantajul că se 
apărau pe un teren mai înalt. 

Săbiile răsunară, caii se invârtiră speriaţi, lo- 
viturile veneau din toate părțile. Aerul se um- 
plu de zdrăngănitul oţelului pe oţel când săbiile 
se ciocniră cu scuturile. 

Pentru Stryke și ai lui, a lupta cu cei din pro- 
pria rasă era o experienţă unică și tulburătoare. 
Spera să nu le scadă hotărârea. Soldaţii lui De- 
lorran sigur nu erau afectați de ea. 

Dar după cinci minute de luptă inverșunată, 
adversarii incepură să dea inapoi. Nici una din 
părți nu suferise pierderi importante. 

În vreme ce potrivnicii lor se retrăgeau, 
Stryke strigă: 

- Nu au luptat cu convingere! Din câte îl cu- 
nosc pe Delorran, o să-i mustre zdravăn pentru 
că n-au fost mai aprigi. Când se vor întoarce, 
n-o să ne mai fie atât de uşor. 

Se uitară cum Delorran își muștruluia 
soldaţii. Sigur nu le ţinea o lecţie blândă. 

- N-o să-i putem respinge la nesfârșit, spuse 
Coilla, posacă. 

Jup se uită la câmpul de luptă de sub ei. 
Oștirile înaintau încet una spre cealaltă. 

- Şi nici nu avem pe unde să fugim. 

Trupa lui Delorran se pregăti de atac, de 
data asta cu toți soldaţii. 

Stryke luă o hotărâre. Părea de-a dreptul ne- 
bunească, dar nu vedea altă soluție. 

- Ascultați-mă! urlă el către Jderi. Îndepli- 
niți cu incredere ordinul pe care vi-l dau și 
urmați-mă! 

- Îi atacăm din nou? întrebă Coilla. 

Agresorii urcau dealul tunând și fulgerând. 

- Aveţi încredere în mine! repetă Stryke. 
Faceţi ce fac eu! 

Dușmanii se apropiau cu mare viteză. Nu în- 
căpea îndoială că de data asta erau mai hotărâți. 
Înaintară până la o aruncătură de suliță de Jderi. 

Stryke aruncă o privire scurtă spre câmpul 
de luptă. 

- Acum! răcni el. 

Apoi își răsuci calul și-l mână spre vârful 
dealului. 

În câteva secunde ajunse sus şi dispăru pe 
panta opusă. 

- O, nu... gemu Jup. 

Haskeer rămase cu gura căscată, incapabil să 
priceapă ce se întâmplă. Nu era singurul. Nici 
un soldat nu se mișcase din loc. 

Delorran mai avea foarte puţin până la ei. 

Coilla fu cea care luă iniţiativa: 

- Haideţi! urlă ea. E singura noastră șansă! 

Roti armăsarul și-l urmă pe Stryke. 

- Rahat! înjură Haskeer. Dar porni și el 
după căpitan, urmat de ceilalți Jderi. 

Alfray, deși cu Darig în spate, tot reuși să ri- 
dice flamura. 

Când ajunseră în vârful dealului, Stryke era 
deja departe. 

Jos, în vale, cele două oști se îndreptau cu 
viteză tot mai mare una spre cealaltă. Oamenii 
aveau sulițe și țepușe. Cavaleria trecu la asalt. 

Distanţa dintre ele se micșora cu repezi- 
ciune. Jderii porniră în viteză spre ea. 

Delorran și soldații lui ajunseră în vârful 
dealului. 

Bătălia din vale fu pentru ei un adevărat șoc. 
Luptătorii smuciră caii de frâie inainte ca Delor- 
ran să ridice braţul ca să-i oprească. 

Uluiţi, se uitau în jos, la orcii care goneau ca 
gândul spre linia unde aveau să se ciocnească cele 
două oştiri. 

- Ce facem acum, domnule căpitan? întrebă 
sergentul. 

- Dacă n-ai tu o idee mai bună, răspunse De- 


lorran, ne uităm cum se sinucid. 


16 


Panta pe care coborau Jderii era atât de incli- 
nată, că mai mult alunecau decât călăreau. 

Coilla se răsuci în șa și se uită pe deal. Văzu 
că se apropie și restul Jderilor. Urmăritorii lor 
se opriseră să-i privirească. Dădu pinteni calu- 
lui și-l ajunse pe Stryke. 


- Ce naiba facem? strigă ea. 

- Trecem printre cele două oști! răspunse el, 
prin vântul care le biciuia obrajii. Nu se 
așteaptă la așa ceva! 

- Nu sunt singurii! 

Oşturile se apropiau tot mai mult una de alta 
cu fiecare clipă. 

Stryke arătă cu degetul în jos. 

- Dar trebuie să mergem inainte! Și nu ne 
oprim nici când ajungem pe partea cealaltă! 

- Dacă ajungem pe partea cealaltă! îi strigă 
Coilla. 

Copitele cailor bufniră surd când cei doi 
Jderi aterizară pe întinderea netedă, urmaţi în- 
deaproape de camarazii lor. Stryke se uită peste 
umăr. Nu lipsea nimeni. Alfray, strâns în braţe 
de Darig, era ultimul, dar se ținea bine. 

Acum, că alergau pe teren neted, înaintau 
mai repede. Dezavantajul era că nu mai vedeau 
lucrurile de sus. Din unghiul respectiv, oştirile 
păreau mult mai apropiate, iar distanţa dintre 
ele, tot mai mică, greu de apreciat. Stryke dădu 
pinteni calului său care deja făcea spume şi-i 
indemnă pe ceilalți să nu slăbească ritmul. 

Înainte, inainte, spre valea morţii călăreau... 

Goneau ca vântul către câmpul ucigaș, asur- 
ziți de hărmălaia combatanţilor înnebuniți să 
inceapă lupta. 

Ajunseră între cele două linii spre care avansau 
oștirile. Dușmani la stânga, dușmani la dreapta. 

Stryke zări ca prin ceață o mare de trupuri și 
fețe. Ghici mai mult decât văzu că spre ei se 
intorc capete, se aruncă sulițe, se strigă vorbe 
de neînțeles. Se rugă ca elementul-surpriză și 
confuzia bătăliei iminente să fie, cât de cât, în 
avantajul lor. Și spera ca Jderii să profite de fap- 
tul că nici una din oști nu știa de partea cui erau 
intrușii aceștia. Deși, odată identificați drept 
orci, Unii vor presupune clar că-i sprijină pe 
Mani. 

Mai aveau de străbătut un sfert din câmpul 
de bătălie când săgețile și sulițele începură să le 
vâjâie pe la urechi. Din fericire, oștile erau des- 
tul de departe una de alta și armele nu aveau 
cum să-i nimerească. Dar se apropiau cu repezi- 
ciune. Și o clipă dacă se opreau, Jderii ar fi fost 
zdrobiți de cele două mase ucigătoare de com- 
batanți. În unele locuri, grupuri de soldați iuți 
de picior sau călărind pe drum fără obstacole 
incercau să le blocheze calea. 

Un grup de infanteriști înarmați cu sulițe și 
iatagane alergau chiar în faţa lui Stryke. Trecu 
printre ei, doborându-i din șa. Coilla și trupa îi 
nimiciră pe ceilalți sub copitele cailor. Orcii 
aveau noroc. Dacă trupele terestre n-ar fi fost 

luate prin surprindere și s-ar fi organizat mai 
bine, i-ar fi putut opri pe Jderi într-o clipită. 

În jurul Jderilor aterizau săgeți. O lance 
spintecă aerul printre șezutul calului lui Stryke 
și botul celui din spate. Soldaţii loveau la stânga 
și la dreapta, hărțuindu-i pe orcii care galopau 
printre ei. Orcii răspundeau la fel, spintecând și 
Uni, şi Mani, fără deosebire. 

Un om în veșminte negre fugi și sări la calul 
Coillei, prinzându-l de hățuri. Se ţinu strâns de 
el, trăgându-l cu toată greutatea. Armăsarul se 
cabră și se roti, ingrămădindu-i pe Jderii din 
spate. Mai mulți oameni năvăliră din toate di- 
recțiile ca să nu rateze încăierarea. 

Coilla scoase un cuțit și despică obrazul celui 
care-o incetinea. Acesta ţipă și căzu. Orcii care 
o urmau trecură cu caii peste el. Coilla dădu 
pinteni armăsarului. Trupa ţâșni și-i depăși pe 
soldații care fugeau după ei. 

În flancul coloanei, mai vulnerabil, Haskeer 
invârtea toporul când la stânga, când la dreapta, 
crăpând capetele sulițașilor care incercau să-l do- 
boare. Își făcu loc printre ei răcnind. 

Jderii călăreau fără oprire. De o parte și de 
alta, vedeau două mări de oameni gata să se 
ciocnească în luptă. 


258 


Stryke văzu că trupa pierde din elan. Se 
temea să nu se lase copleșiți. 

De sus, din vârful dealului, Jderii care călă- 
reau nebunește în vale semănau cu un pumn de 
mărgele rostogolite de un gigant. Delorran și ai 
lui se uitau cum oștile se strângeau în jurul lor 
ca o menghină, gata să-i zdrobească. 

- Nebunii, exclamă el. Preferă să-și dea viaţa 
decât să ingenuncheze în faţa dreptăţii mele. 

- O să-și găsească imediat sfârșitul, il aprobă 
sergentul. 

- Nu mai putem zăbovi aici. Riscăm să fim 
văzuți. Pregătiți-vă de plecare. 

— Şi artefactul, domnule căpitan? 

- Vrei tu să mergi și să-l recuperezi? 

Încă puţin şi drumul Jderilor prin câmpul de 
luptă avea să fie blocat. Sute de oameni, Uni și 
Mani, veneau să-i împresoare de la stânga și de 
la dreapta. 

- Haideţi! urlă Delorran. 

Îşi roti calul și-și conduse soldaţii în jos, pe 
panta lor de deal. 

În vale, Stryke îi văzu pe oameni cum aleargă 
să impiedice inaintarea Jderilor. Goni mai de- 
parte cu calul, punându-i pe fugă și spintecându-i 
cu sabia. După câteva clipe, Jderii izbiră zidul 
de oameni și incepură să-l ciopârțească. Un haos 

Și mai mare se produse când cele două părți 
incepură să se lupte între ele. 

Nu mai era doar o scenă de bătălie confuză, 
ci o babilonie sângeroasă. 

O ceată de Uni înarmaţi cu lănci fu aproape 
să-l tragă pe Jup de pe cal. Îi ținu la distanță cu 
loviturile lui ample, dar ar fi fost doborât dacă 
n-ar fi apărut câțiva Jderi ca să-i gonească pe 
agresori. Jup își reluă goana impreună cu tova- 
rășii lui. 

Alfray se străduia să țină ritmul cu ceilalți, dar 
rămânea mereu în urmă din cauza camaradului 
cu care împărțea calul. Și ei deveniră ţinta unui 
atac, de data asta din partea unor Mani, care 
renunțaseră la ideea că orcii veniseră acolo ca să-i 
ajute. Făcu tot posibilul să arate de ce e în stare. 
Dar îl trăgea înapoi camaradul rănit, ca și fla- 
mura Jderilor, care se dovedi o armă mai puțin 
eficientă decât ar fi fost un iatagan în condiţiile 
acelea. Și nu era nici un Jder în apropiere ca să-i 
sară în ajutor. 

Mai avea puţin și scăpa din ghearele mul- 
țimii de atacatori, când Darig fu nimerit de o 
suliță aruncată cu toată puterea. 

Tipă. 

Alfray îl lovi cu securea pe sulițaș, smul- 
gându-i o bucată din umăr. Însă Darig nu mai 

era în viață. Se clătina în șa, iar capul îi aluneca 
dintr-o parte într-alta. 

Alfray era prea ocupat cu alți dușmani ca să-i 
mai poarte de grijă. Se pomeni atacat de încă un 
călăreț. Armăsarul lui se ridică pe picioarele din 
spate. Darig căzu. Nici nu atinse bine pămân- 
tul, că se și năpusti asupra lui o masă de oameni 
cu săbii, topoare, lănci și cuțite. 

Alfray scoase un urlet de furie și disperare. 
Dintr-o singură lovitură, îl elimină pe călăre- 
țul care-i stătea în cale. Se uită repede înapoi, 
la mulțimea din jurul lui Darig, și înțelese că 
nu mai putea face nimic pentru el. Îmbol- 
dindu-și armăsarul, reuși să scape de un alt 
agresor ca prin urechile acului. Îi ajunse din 
urmă pe Jderii care-și croiau drum cu sabia 
prin trecerea îngustă de la marginea câmpului 
de luptă. De-acum era deja convins că n-o să 
reușească. 

În spatele lor, cele două oștiri se ciocniră cu 
sălbăticie. 

Începutul luptei se dovedi un avantaj. Prea 
ocupate să se omoare între ele și să-și apere 
viața, Jderii nu mai erau o prioritate. 

După incă două minute de măcel, care parcă 
duraseră o infinitate, trupa lui Stryke părăsea 
câmpul de luptă. Porniră cu caii la galop de-a 

curmezișul pajiştii, apoi suiră pe ridicătura de 
pământ din partea opusă. 

În timp ce urcau, Coilla se uită înapoi. li 
urmărea un grup de douăzeci-treizeci de oa- 
meni. Din câte reuşi să-și dea seama, erau Uni. 

— Avem o coadă după noi! 

Stryke știa deja ce are de făcut. 

- Daţi-i drumul înainte! 

Ajunşi în vârf, descoperiră în spatele ridicătu- 
rii o pantă largă, care se termina cu o întindere 
de iarbă, presărată cu păduri. O străbătură în vi- 
teză. Capetele urmăritorilor apărură sus pe deal. 
Dușmanii călăreau la fel de repede ca ei. 

Drumul era mai bun pe partea asta a văii. 
Bulgării de pământ zburau în aer, zvârliți și de 
caii urmăritorilor, dar şi de cei ai urmăriților. 

Un răcan scoase un urlet. Toată lumea privi 
spre cer. 

Trei dragoni veneau în zbor planat din 
direcția câmpului de bătălie. 

Stryke fu nevoit să presupună că-l urmăreau 
pe el și trupa lui. Își conduse camarazii în direc- 
ţia copacilor, sperând că-i vor putea adăposti. 

- Capul jos! urlă Jup. 

Un dragon se lăsă în picaj. Simţiră un val de 
căldură la ceafă. Animalul pluti jos deasupra ca- 
petelor lor, apoi se înălță la tovarășii lui. 

Jderii se uitară în spate și văzură că oamenii 
porniţi pe urmele lor erau decimați. Pământul 
gemea de cadavre pârjolite de oameni și cai. 
Unele încă ardeau. Câţiva oameni, făclii ambu- 
lante, se clătinară și căzură. Unii, puțini, scăpa- 
seră cu viață, dar nu le mai ardea să-i vâneze pe 
Jderi. Călare pe caii opriți în loc, pur și simplu 
se holbau la cei căzuţi sau Îi urmăreau din pri- 
viri pe orcii care le scăpau printre degete. 

Stryke se întrebă dacă masacrul fusese inten- 
ționat. Nu ştii niciodată la ce să te aștepți de la 
dragoni. Când ai mai mare nevoie de ei, sunt 
cele mai imprecise unelte de luptă. 

Ca și cum voiau să-i răspundă la întrebare, 
incă un stol se pregătea de atac. Jderii își forțară 
armăsarii să-i ducă la lizieră. 

Îi acoperi o umbră uriașă, cu contur inegal. 
Respirația fierbinte a dragonului pârjoli o fâșie 
lată de iarbă la câțiva metri în dreapta lor. 
Înfipseră şi mai înverşunat călcâiele în coastele 
armăsarilor. 

Încă un dragon se lăsă în picaj, fâlfâind din 
aripile gigantice. Împinși de o pală grea de aer, 
Jderii goniră spre pădure. 

Ajunseră la ea cu toții, inclusiv cei rămași în 
urmă. Alfray sosi în ultima clipă. Dragonul 
scuipă iar. Vârfurile copacilor se aprinseră cu 


263 


un vuiet. Peste Jderi căzu o ploaie de crengi 
inflăcărate, frunze pârjolite și scântei. 

În același ritm nebunesc, Stryke și trupa lui 
se adânciră în pădure. Prin micile deschizături 
din frunzișul de deasupra capului îi intrezăreau 
pe dușmanii zburători aflați pe urmele lor. 

În cele din urmă, îi văzură tot mai rar. Se 
pare că-i păcăliseră. Trupa încetini, dar își con- 
tinuă înaintarea. Se opri numai la marginea cea- 
laltă a pădurii. 

Adăpostiţi de şirul de copaci, Jderii îi văzură 
din nou pe dragonii care acum pluteau în cerc, în 
zbor de recunoaștere. Neindrăznind să-și trădeze 
ascunzătoarea, trupa descălecă și postă santinele 
pentru a-i surprinde pe oamenii care puteau fi pe 
urmele lor. Pe moment, nu se vedea nici o miş- 
care. Jderii se așezară pe poziţie, cu arma în mână, 
așteptând să iasă din adăpost. 

Haskeer bău o înghițitură zdravănă de apă 
din ploscă, o astupă la loc, apoi incepu să se 
lamenteze: 

- Am riscat al naibii acolo, pe câmp. 

- Ce altceva am fi putut face? îl întrebă Coilla. 
Oricum, ne-a mers, nu-i așa? 

Haskeer nu putu s-o contrazică, așa că se 
mulțumi să se încrunte. 

În trupă însă domnea altă stare de spirit. Mai 
ales răcanii jubilau, încântați de felul în care 
scăpaseră, până când Stryke fu nevoit să țipe la 
ei ca să potolească hărmălaia. 

Alfray nu era chiar atât de vesel. Se gândea 
la Darig. 

- Dacă l-aș fi ţinut mai bine, poate ar fi și el 
cu noi acum. 

- N-ai avut ce face, îi spuse Stryke. Nu te 
gândi la ce-ar fi putut să se întâmple. 

- Stryke are dreptate, zise şi Coilla. E o mi- 
nune că nu am pierdut mai multe vieți. 

- Chiar și așa, șopti Stryke, mai mult pentru 
sine, dacă e să aruncaţi vina pe cineva pentru vie- 
țile irosite, atunci poate pe mine ar trebui s-o 
aruncaţi. 

- Nu începe să te văicărești ca prostul. Noi 
avem nevoie de un cap limpede, nu de unul 
copleșit de vină. 

Stryke pricepu ce vrea să spună Coilla și 
schimbă subiectul. Duse mâna la buzunar și 
scoase steaua. 

- Lucrul ăla straniu ne-a băgat în belea, rosti 
Alfray. Ne-a dat viața peste cap. Sper să merite, 
Stryke. 

- Ar putea fi garanţia eliberării noastre din 
robie. 

- Poate da, poate nu. Cred că de multă vreme 
căutai un pretext să rupi lanțurile. 

- Sincer vorbind, oare nu toți am făcut așa? 

- Probabil. Dar eu, la vârsta mea, sunt mai 
prudent când vine vorba de schimbare. 

- A acum venit vremea schimbării. Totul se 
schimbă. Noi de ce nu? 

- Ha, schimbarea... spuse Haskeer batjocori- 
tor. Se vorbește prea mult despre... 

Į se tăie respiraţia și-și pierdu echilibrul. Se 
prăbuși ca o vită pocnită în moalele capului. 

— Ce naiba! strigă Coilla. 

Se adunară în jurul lui. 

- Ce s-a întâmplat? întrebă Stryke. E rănit? 

După ce-l examină rapid, Alfray răspunse: 

- Nu. 

Îi puse mâna pe frunte și-i luă pulsul. 

- Păi, atunci ce-a pățit? 

— Are temperatură. Ştii ce cred, Stryke? Că are 
aceeași boală ca Meklun. 

Câţiva răcani se traseră inapoi. 

- Tâmpitul, s-a ascuns de noi, adăugă Alfray. 

- În ultimele două zile n-a fost în apele lui, 
nu-i aşa? remarcă atunci Coilla. 

- Nu. Avea toate simptomele. Și mai e un 
lucru, care nu e deloc plăcut. 

- Vorbeşte, îl îndemnă Stryke. 

- M-am tot gândit de ce a murit Meklun, re- 
cunoscu Alfray. Pentru că, deși avea răni grave, 
s-ar fi putut vindeca. Cred că a luat ceva din 
tabăra pe care am ars-o. 

- Dar nu s-a apropiat de locul ăla, îi aminti 
Jup. N-avea cum! 

- El, nu, dar Haskeer s-a apropiat. 

- O, zei, șopti Stryke. A zis că nu s-a atins 
de nici un cadavru. Probabil c-a mințit. 

- Dacă Haskeer a luat boala din tabără şi i-a 
dat-o lui Meklun, oare nu ne-a dat-o şi nouă? 
întrebă Coilla. 

Un murmur de neliniște străbătu trupa 
Jderilor. 

- Nu neapărat, răspunse Alfray. Meklun era 
deja slăbit din cauza rănilor și predispus la in- 
fecție. Noi, ceilalți, dacă am fi fost infectați, s-ar 
fi văzut deja semnele. E cineva care nu se simte 
bine? 

Unii strigară că nu, alții scuturară din cap. 

- Din puținele cunoștințe pe care le am despre 
bolile oamenilor, riscul cel mai mare de infecție 
e în primele două zile. 

- Să sperăm că ai dreptate, spuse Stryke. Se 
uită la Haskeer. 

- Crezi c-o să-și revină? 

- E tânăr şi puternic. Asta o să-l ajute. 

- Ce putem face pentru el? 

- Mai nimic, decât să încercăm să nu-i mai 
crească febra și să așteptăm criza. 

- Încă o problemă, oftă Coilla. 

- Da, o aprobă Stryke. Nu ne mai trebuia și 
asta pe cap. 

- Are noroc că nu procedăm cu răniții așa 
cum ne-a sugerat el. Mai ţii minte ce-a spus des- 
pre Meklun? 

- Da. S-a-ntors roata, nu-i așa? 

- Și acum, ce facem, șefule? întrebă Jup. 

- Ne urmăm iar planul. Arătă spre dragonii 
care se invârteau în cerc deasupra lor. Imediat 
ce pleacă, dacă pleacă, pornim spre Trinity. 


Trecură câteva ceasuri bune până ce se liniș- 
tiră lucrurile. 

După ce au zburat de nenumărate ori deasu- 
pra pădurii, în cele din urmă, dragonii au ple- 
cat spre nord. Stryke ordonă ca Haskeer să fie 
așezat pe un cal și legat de el. Un răcan fu pus 
să-l conducă. Trupa porni cu mare grijă spre 
Trinity. Stryke socoti că drumul avea să țină 
cam o zi şi jumătate, dacă nu le ieșeau obstacole 
in cale. 

Acum, că lăsau în urmă Păşunea 'Țesătorului, 
puteau alege o cale mai scurtă. Însă pentru că se 

aflau în sud, în acea regiune din Maras-Dantia 
unde se stabiliseră cei mai mulți oameni, tre- 
buia să fie și mai prudenţi. Ori de câte ori pu- 
teau, căutau adăpostul zonelor împădurite, al 
văilor bine ascunse sau alte ascunzișuri naturale. 
Dar, cu cât se îndreptau mai mult spre sud, cu 
atât se înmulțeau semnele așezărilor omeneşti și 
ale jafurilor. 

În dimineaţa celei de-a doua zile, ajunseră pe 
locul unei foste păduri, acum complet tăiată. 
Lemnul fusese luat aproape în întregime, dar 
erau și câteva buturugi mari lăsate pur și simplu 
să putrezească. Pe cioturile retezate crescuseră ne- 
stingheriți mușchi și ciuperci maronii. Însemna 
că pădurea fusese tăiată cu luni de zile în urmă. 

Jderii se îngroziră în fața naturii mutilate, 
uimiți de cât efort fusese necesar ca s-o dis- 
trugă. Și deveniră și mai prevăzători, știind că 
asemenea devastare presupunea multe perechi 
de mâini. 

Peste câteva ore descoperiră ce se întâmplase 
cu lemnul tăiat. 

Ajunseră la un râu care curgea spre sud-vest, 
spre lanţul Munţilor Carascrag. Cum râurile 
erau cele mai sigure călăuze într-o călătorie, îi 
urmară cursul. În curând văzură că apa se adân- 
cea și nu mai curgea. 

Cotiră şi văzură de ce. 

Râul se transformase într-un lac imens, cu va- 
luri mici, întins pe acri întregi de teren cândva 
deschis. Fusese creat de un imens baraj de lemn 
construit, desigur, cu copacii din pădurea dis- 
trusă. Barajul îi îngrozi şi-i impresionă în același 
timp. Mai înalt decât cel mai inalt pin, era for- 
mat dintr-o barieră adâncă din şase trunchiuri, 
intinsă pe o distanță pe care săgeata trimisă de un 
arcaș musculos de abia ar fi străbătut-o. Lemnele 
fuseseră așezate cu mare precizie, apoi legate cu 
kilometri de funie groasă. Încheieturile erau li- 
pite cu mortar. Pe fiecare mal, dar și în apă, se ri- 
dicau stâlpi care sprijineau barajul. 

În ciuda construcției impunătoare, cercetașii 
nu descoperiră nici o urmă a oamenilor. Cum 
nu făcuseră popas din ziua anterioară, Stryke le 
ordonă să se oprească şi postă santinele. 

După ce Alfray îi luă temperatura lui Has- 
keer — din păcate, mai mare -, veni lângă cei- 
lalți ofițeri ca să discute mişcarea următoare. 

- Apa împrejmuită înseamnă că ne aflăm în 
apropiere de Trinity, deduse Stryke. Au nevoie de 
ea ca să ajungă pentru o populație mai numeroasă. 

- Dar e și un semn al puterii, sugeră Alfray. 
Cea pe care ţi-o dă controlul asupra rezervei 
de apă. 

- Ca să nu mai pomenesc de puterea pe 
care o reprezintă numărul perechilor de mâini 
care au fost necesare pentru construirea bara- 
jului, adăugă Stryke. Oamenii din Trinity tre- 
buie să fie pe cât de numeroși, pe atât de bine 
organizați. 

- Dar trec cu vederea puterea magică pe care 
au nimicit-o când au oprit cursul râului, le 
aminti Jup. Până şi eu simt energie negativă în 
zona asta. 

- Iar eu presimt o mare problemă, spuse Co- 
illa, revenind la lucruri mai urgente. Trinity e 
o fortăreață de fanatici Uni. Se zvoneşte că nu 
prea se dau în vânt după rasele străvechi. Cum 
naiba o să pătrundem în ea ca să căutăm steaua? 
Sau pui la cale o misiune sinucigașă, Stryke? 

- Nu ştiu cum o să facem. Dar vom aplica 
strategia militară de bază: ne apropiem cât de 
mult se poate, ne căutăm o ascunzătoare și ve- 
dem cum stau lucrurile. Trebuie să existe o cale, 
chiar dacă încă nu ştiu care. 

- Şi dacă nu există? întrebă Alfray. Dacă nu 
ne putem apropia de fortăreață? 

- Atunci va trebui să refacem tot planul. 
Poate vom negocia cu Jennesta să-i dăm steaua 
pe care o avem în schimbul graţierii noastre. 

- Da, sigur, comentă Coilla cu cinism. 

- Sau ăsta e Începutul unei alte vieți pentru 
noi, cea de proscriși. Căci, hai să nu ne mai as- 
cundem după deget oricum suntem proscrişi. 

Jup își exprimă neliniștea. 

- Nu-i o perspectivă prea încântătoare, 
căpitane. 

- Atunci va trebui să facem tot ce ne stă în pu- 
teri ca s-o evităm, nu-i așa? Acum, toată lumea la 
odihnă. Vreau să pornim spre Trinity în cel mult 
un ceas. 

Zăriră fortăreaţa spre sfârşitul după-amiezii. 

Apărați de vegetaţie, cu ochii în patru după 
patrule, Jderii o cercetară de la distanță. Era un 
oraș enclavă, complet înconjurat de un zid din 
lemn înalt, cu turnuri de supraveghere. 

Munţii Carascrag se ridicau deasupra și din- 
colo de el, cu nuanţe albastru-oţel şi creste 
zimţate. Aerul tremura deasupra lor, încălzit de 
izvoarele de apă caldă din Deșertul Kirgizil, 
de partea cealaltă a lanţului muntos. 

Un drum bătătorit ducea la o poartă dublă - 
intrarea principală în Trinity. Era închisă. 
Orașul era inconjurat de lanuri de cereale atât 

de întinse, că ajungeau până aproape de locul în 
care se ascundea trupa. Dar recolta părea cam 
sărăcăcioasă. 

- Acum știm de ce le trebuie atâta apă, con- 
stată Coilla. 

- Bine le prinde numai lor, îi replică Jup. 
Uite ce firavă e recolta. Oamenii sunt niște 
proști. Nu-şi dau seama că distrugând magia 
pământului, își fac rău și lor, şi nouă. 

- Cum naiba o să ne apropiem de locul ăla, 
Stryke? vru să știe Alfray. Că de intrat în el, 
nici nu te mai întreb. 

- S-ar putea ca norocul să fie de partea 
noastră. Încă n-am văzut nici un om. Probabil 
că majoritatea s-au dus să se lupte pe Pășunea 
Ţesătorului. 

- Dar n-ar fi lăsat fortăreața neapărată, nu? îi 
aminti Coilla. Și dacă s-au dus acolo aproape 
toți locuitorii, tot trebuie să se întoarcă la un 
moment dat. 

- Am zis că poate avem noroc, nu că am re- 
zolvat problema. 

- Așadar, ce-i de făcut? se întrebă Jup. 

— Trimitem cercetași să caute un loc unde să 
ne ascundem şi să ridicăm tabăra. Coilla, ia trei 
soldați și dă o raită în jurul orașului de la stânga 
la dreapta. Jup, ia și tu trei și fă același lucru, 

dar din partea cealaltă. Luaţi aminte la orice loc 
care ne-ar putea servi drept adăpost şi nu uitaţi 
că trebuie să fie potrivit şi pentru cai, şi pentru 
noi. Aţi înţeles? 

Cei doi dădură din cap și plecară să execute 
ordinul primit. 

Stryke se uită la Alfray. 

— Care e starea lui Haskeer? 

— Aceeași. 

- 'Ticălosul ne face viaţa amară şi când zace 
inconștient. Fă tot ce poți pentru el. Se intoarse 
apoi spre restul trupei. Fiţi cu ochii în patru și 
gata de luptă. 

Se așezară să privească și să aștepte. 


- Am un sentiment de nesiguranţă, şopti Jup. 

Ascunşi de tufișuri, se uitau la gura largă a 
tunelului tăiat în râpă. 

- Ceea ce mă îngrijorează pe mine e că nu-i 
decât o singură intrare, spuse Alfray, și nu știu 
cât de speriaţi vor fi caii acolo înăuntru. 

-Nu avem altă soluție, repetă Coilla, 
exasperată. 

- Coilla are dreptate, hotărî Stryke. Va tre- 
bui să profităm de ceea ce avem. Eşti sigură că-i 
părăsit? 

Fa înclină din cap. 

- Doi răcani au intrat destul de mult în el. 
A fost abandonat. 

- Dacă află oamenii că ne-am ascuns acolo, o 
să ne prindă în cursă ca pe nişte șobolani, vorbi 
Jup. 

- E un risc pe care trebuie să ni-l asumăm, îi 
spuse Stryke. Verifică să fie liber drumul. În 
regulă, intrați repede. Mai întâi cail. 

Trupa se furișă spre gaura de mină. Nu toți 
caii intrară de bunăvoie în puț, așa că fură târâți 
pe ultimu metri. 

Înăuntru era umed și mult mai frig decât sub 
cerul liber. 

Lumina zilei nu pătrundea decât pe o dis- 
tanță de treizeci de pași, apoi tunelul se micşora 
şi se îngusta. Mai departe, intuneric beznă. 

- Stăm cât mai departe de gura puţului, de- 
cretă Stryke. Nici o lumină, dacă nu e absolut 
necesar. 

Coilla se cutremură. 

- Eu n-o să merg atât de departe ca să am ne- 
voie de ea. Oricând prefer cerul liber. 

Jup atinse tavanul rugos. 

- De ce crezi c-au săpat puţul ăsta? 

Aplecat deasupra lui Haskeer ca să-i pună o 
compresă rece pe frunte, Alfray se aventură să 
dea un răspuns: 

- Ca să dea de aur, poate. Sau să prade pămân- 
tul de alte resurse pe care le consideră prețioase. 

- Am mai văzut aşa ceva, spuse Jup, atın- 
gând pietrele cu vârful bocancului. Cred că 
săpau după rocile negre cu care fac focul. Mă 
intreb cât le-a trebuit să epuizeze filonul. 

- Nu prea mult, din câte îi cunoaștem, 
sugeră Coilla. Și cred că ai dreptate, Jup. Am 
auzit că orașul Trinity a fost construit aici pen- 
tru că se găsește multă piatră neagră în regiune. 

- Iarăşi e prădat pământul, mormăi piticul. 
Ar fi trebuit să spargem barajul ăla şi să le dăm 
un subiect la care să cugete. 

- Am fi avut de lucru, nu glumă, rosti Stryke. 
Nici o armată n-ar fi reuşit să-l doboare. Dar nu 
asta ne interesează pe noi deocamdată. Trebuie 
să găsim punctul slab al fortăreței. 

- Dacă are unul. 

- N-o să-l găsim stând aici, Jup. 

- Deci care-i planul? întrebă Coilla. 

- Un lucru pe care trebuie să-l evităm e să 
ieşim într-un grup prea mare, mai ales în tim- 
pul zilei. Vreau să arunc o privire în jur numai 
eu, cu tine și cu Jup. 

Coilla încuviință. 

- Din partea mea, foarte bine. Nu mă încântă 
ideea să trăiesc ca un pustnic. 

- Ceilalţi rămân aici, ascunși vederii, ordonă 
Stryke. Puneţi două santinele, Alfray, și incă 
două printre tufișuri, ca să anunțe dacă vine ci- 
neva. Și încearcă să liniștești caii dacă incep să 
necheze. Voi doi, haideţi să mergem. 

Coilla și Jup părăsiră puţul după el. 

Ţâșniră spre primul ascunziș aflat la inde- 
mână și porniră în direcția orașului. Prevăzători, 
mai mult aplecați, parcurseseră aproximativ 
jumătate de kilometru printr-unul din lanurile 
de cereale când Coilla îl prinse pe Stryke de braţ. 

- Culcat! şuieră ea, trăgându-l la pământ. 

Cei trei se pitiră in porumb. La douăzeci de 
metri în fața lor stăteau primii oameni pe care-i 
vedeau în Trinity. Un mic grup de femei, imbră- 
cate simplu, mai mult în negru. Lucrau pe ogo- 
rul vecin. Culegeau un fel de roade și le încărcau 
in coșuri trase de măgari. Doi bărbați înarmați, 
bărboși şi tot în haine negre, le păzeau. 

Cu degetul la buze, Stryke le făcu semn Coil- 
lei și lui Jup să-l urmeze. Ocoliră muncitoarele 
intr-o liniște perfectă. Fură nevoiți să mai facă 
niște ocoluri ca să evite alte capete care se clăti- 
nau deasupra cerealelor. 

Târându-se în patru labe, ajunseră pe neaștep- 
tate la un drum din pământ dens, acoperit cu 
pietriș. Traseră cu ochiul din porumb și-și 

dădură seama că era cel care ducea la porțile 
oraşului. Nu se vedea nici un om în apropiere, 
așa că se pregătiră să străbată distanța până la ele. 
Coilla vru să plece prima, când se auzi hurducăit 
de căruţe. Se retraseră și urmăriră ce se întâmpla. 

Apăru un șir de vehicule. Prima era o trăsură 
deschisă, trasă de două iepe albe, niște animale 
splendide. În față stăteau vizitiul și încă un om, 
amândoi înarmaţi până în dinți și în haine negre. 
În spate, încă doi oameni, tot în negru. Unul era 
clar o gardă, căci avea un arc. Dar bărbatul de 
lângă el, așezat pe un scaun mai înalt, avea înfă- 
țișarea cea mai șocantă. 

Era singurul cu pălărie, un acoperământ înalt 
pentru cap, din material negru, despre care Stryke 
credea că se numește joben. Şi așezat, bărbatul tot 
inalt arăta, slab, dar vânos. Avea obrazul îmbătrâ- 
nit și un chip care se termina cu o bărbie ascuțită, 
acoperită de smocuri cărunte. Gura, o linie sub- 
țire, abia vizibilă. Ochii, negri și pătrunzători. Un 
chip cu trăsături ferme, neobișnuit cu zâmbetul. 

Trăsura trecu mai departe. 

După ea veniră trei căruţe trase de perechi 
de boi. Fiecare era mânată de un om în haine 
negre, însoțit de o gardă. În ele se îngrămădeau 
atât de mulți călători, că nu mai era loc decât în 
picioare. Toţi erau pitici. 

Stryke observă reacția preocupată a lui Jup 
când căruțele hurducăiră înainte, spre porțile 
orașului. 

Jup dădu drumul aerului din plămâni. 

- Închipuiţi-vă ce mi-ar fi făcut Haskeer... 

- Nu erau prizonieri, nu-i așa? întrebă Coilla. 

Stryke scutură din cap. 

- Aş zice că erau muncitori. Pe mine mă in- 
teresează mai mult bărbatul așezat în spatele 
trăsuri. 

- Hobrow? 

- Avea cu siguranţă înfățișare de conducător. 

- Şi ochi de peşte mort, adăugă Jup. 

Se uitară la convoiul de căruţe care se indrepta 
spre porți. În vârful zidului orașului își făcură 
apariția gărzile. Porțile alunecară ușor la o parte, 
lăsând ochiului prilejul scurt de a vedea ce e in 
spatele lor cât intrară căruțele. Apoi se trântură la 
loc. Se auzi scârțâitul zăvorului greu în spatele lor. 

- Asta-i soluţia, nu? zise Jup. Calea noastră de 
a pătrunde în oraș. 

Stryke nu-l înţelese. 

- Ce vrei să spur? 

- Trebuie să-ţi dau totul mură-n gură? Oame- 
nii dinăuntru folosesc pitici. Eu sunt pitic. 

- E un plan riscant, Jup, reacționă Coilla. 

- Ai tu unul mai bun? 

- Chiar dacă am reuşi să te introducem înă- 
untru, ce crezi c-ai reuși să faci? îl întrebă Stryke. 

- Aș culege informaţii. Aş verifica așezarea 
şi apărarea. Poate chiar mi-aş face o idee pe 
unde-o fi steaua. 

- Asta dacă Mobbs nu s-a înşelat când a pre- 
supus că au una, îi aminti Coilla. 

- N-o să aflăm niciodată dacă nu intră unul 
din noi acolo. 

- Nu ştim cum stau cu paza, sublinie Stryke. 
Dacă-i cunosc pe toți piticii muncitori? 

- Sau dacă se cunosc piticii între ei? Cum ar 
reacționa în fața unui străin în rândurile lor? 

- Eu nu cred că-i periculos, declară Jup. Dar 
cred că putem presupune liniștiți că oamenii nu-i 
cunosc pe pitici după nume. Din ce am auzit des- 
pre acest loc și din tot ce ştim despre oameni, 
mi-e clar că nu au decat dispreţ faţă de rasele stră- 
vechi. Nu-i văd obosindu-se să le înveţe numele. 

Coilla se incruntă. 

- E o presupunere curajoasă. 

- E o șansă de exploatat. Referitor la cealaltă 
chestiune, ca piticii să observe un străin printre 
ei, nici asta nu e o problemă. Vedeți, piticii ăia 
provin din cel puţin patru triburi diferite. 

- De unde știi? vru să afle Stryke. 

- Cel mai adesea, după cum se îmbracă. Eșarfe 
de anumite culori, croiul vestei și așa mai departe. 
Toate trădează tribul din care te tragi. 

- La tine ce semne arată cărui trib aparții? îl 
intrebă Coilla. 

- Nici unul. Trebuie să renunți la ele când 
intri în serviciul Jennestei. Ca să nu fie pro- 
bleme când ţi se stabilesc îndatoririle. Dar asta 
se poate remedia foarte uşor. 

Stryke tot mai avea îndoieli. 

- Prea mulți „dacă“ și „poate“, Jup. 

- Bineînțeles, și incă n-am ajuns la cea mai di- 
ficală problemă. Oamenii precis țin cumva evi- 
dența piticilor care intră și ies din oraș. Probabil 
ii numără. 

- Ceea ce inseamnă că nu te poţi strecura pur 
şi simplu printre ei. Asta dacă găsim o cale să 
intri acolo. 

- Exact. Trebuie să-l înlocuiesc pe unul 
dintre ei. 

Coilla îl privi nedumerită. 

- Și cum naiba o să reuşim? 

- Deocamdată, habar n-am. Dar dacă reușim, 
obținem mai multe avantaje. Mai întâi, nu cred 
că un chip nou o să ridice prea multe suspiciuni 
printre pitici, pentru că sunt aleși din triburi 
diferite. Pe urmă, oamenii nu ne pot deosebi. 

Nu sunt în stare să deosebească între ei membrii 
raselor străvechi, știți asta. 

- Și? insistă Coilla. 

- Oamenii nu se vor aștepta să vrea să intre 
acolo un pitic care-i dușmănește. 

Stryke scutură încet din cap. 

- Nu te supăra, Jup, dar rasa ta are reputația 
că... se clatină după cum bate vântul, ca să zic așa. 
Oamenii ştiu că piticii luptă de orice parte. 

- Nu mă supăr, Stryke. Tu ştii că nu-mi mai cer 
de mult iertare pentru apucătunile rasei mele. Dar 
să zicem că oamenii nu se așteaptă ca un singur 
pitic să fie atât de nebun încât să se infiltreze prin- 
tre ceilalți. Și nu uita că, în anumite privințe, sunt 
şi ei ca rasele străvechi: văd ceea ce se așteaptă să 
vadă. Se folosesc de pitici. Eu sunt pitic. Să sperăm 
că n-o să meargă cu presupunerile mai departe. 

- Să sperăm, repetă Coilla, pe ton ușor zefle- 
mitor. Oamenii sunt niște nemernici, dar asta nu 
inseamnă că sunt și bătuți în cap, să știi. 

- Ştiu. 

- Ce ai de gând să faci cu insemnele gradului 
tău? Arătă spre tatuajele de pe obrazul lui Jup. 

- Rădăcină de garva. O macini, o amesteci cu 
apă şi pui puţin lut ca să-i dea culoare. E numai 
bună să le acopere și e și aproape de culoarea 
pielii mele. 

- Dacă nu se uită cineva mai îndeaproape, co- 
mentă Stryke. Riști foarte mult. 

- Știu. Dar, în general, ești de acord cu pla- 
nul meu? 

Stryke stătu pe gânduri. 

- Nu văd cum am putea proceda altfel. Așa 
că... da. 

Jup zâmbi. 

Instinctele de războinici îi făcură să-și lun- 
gească gâturile ca să verifice imprejurimile. Nu 
se vedea nici un om. 

Coilla dădu glas unui indemn la prudenţă: 

- Nu vă bucuraţi prea tare. Mai avem de pus 
la punct detaliile practice. De exemplu, cum o 
să faci schimbul cu unul dintre muncitori? 

- Ai vreo idee? întrebă Stryke. 

- Păi, dacă piticii sunt aduși în oraș și scoşi din 
el în fiecare zi - și asta e doar o presupunere - 
poate atacăm o căruță. Punem mâna pe unul 
dintre pasageri și Jup se amestecă printre mun- 
citori în confuzia creată de noi. 

- Nu. Se pot întâmpla prea multe și le-am da 
de bănuit oamenilor că e ceva necurat la mijloc. 

- Ai dreptate, recunoscu Coilla, nu merge. 
Jup, tu ce zici? 

- Nu-mi vine altceva în minte decât să mer- 
gem acolo unde se aleg muncitorii. Trebuie să-i 

aducă de undeva și pun rămășag că de undeva 
din apropiere. N-ar avea nimic de câștigat dacă 
i-ar lua de la distanță mare. Precis există pe-aici 
vreun Sat sau vreun loc de adunare. 

- Mi se pare logic, încuviință Stryke. Ca să-l 
găsim, nu trebuie decât să mergem pe urmele 
căruţelor când pleacă din oraș. 

- Întocmai. Va trebui să le urmărim pe jos, 
bineînțeles, dar se mişcă al naibii de încet. 

- Atunci să sperăm că, așa cum zici tu, locul 
de adunare e undeva în apropiere. Răsuci ideea în 
minte câteva secunde. Aşa facem. Coilla, du-te 
inapoi la ceilalți și spune-le cum stau lucrurile. Pe 
urmă te întorci aici cu doi soldați și așteptăm să 
iasă căruțele. 

- Îşi dai seama că e-o nebunie toată aventura 
asta, nu? întrebă ea. 

- Începem să ne pricepem foarte bine la ase- 
menea aventuri. Acum du-te. 

Coilla zâmbi discret și se strecură hoţeşte 
prin lan. 


Căruţele cu pitici părăsiră orașul la lăsarea 
amurgului. Trăsura nu se vedea printre ele. 

Stryke, Coilla, Jup și doi soldaţi așteptară să 
treacă de ei și s-o ia înainte, apoi se luară după ele, 
mergând aplecaţi și cât mai feriți. Când ajunseră 

la capătul lanurilor de cereale, trebuiră să-și pună 
la contribuţie inventivitatea ca să nu fie văzuți, 
dar aveau suficientă experiență ca să se descurce. 
Din fericire, cele trei căruțe pline înaintau foarte 
încet, așa că le urmăriră fără dificultate. 

În cele din urmă, căruțele ieşiră de pe cărare 
și porniră de-a curmezișul pe un drum de țară, 
deschis. Orcii se ţinură după micul convoi cam 
trei kilometri, în direcția Golfului Calyparr. 
Tocmai când Stryke începea să se îngrijoreze că 
mai aveau puţin şi ajungeau la golf, vehiculele 
intrară într-o poiană și se opriră. 

Orcii văzură cum se lasă în jos partea din spate 
a căruțelor ca să coboare piticii care se depărtară 
în direcții diferite, fie în grupuri, fie câte unul. 

- Deci e un loc de întâlnire, nu un sat, observă 
Stryke. 

- Probabil că strâng forță de muncă din 
toată regiunea. E în avantajul nostru. Dacă dis- 
pare unul, nu se va observa. 

Căruţele se rotiră și porniră inapoi spre Tri- 
nity. Orcii își ascunseră capetele când trecură pe 
lângă ei, de data asta mai repede, căci scăpaseră 
de povară. Nu-i văzură nici cei trei pitici care 

- Până acum, toate bune, aprecie Stryke. 
Acum așteptăm până dimineaţă și să sperăm că 
se întorc după altă încărcătură. 

Hotări cine stă de pază și cât și se puseră pe 
așteptat. 

Noaptea se scurse fără nici un incident. 

Imediat ce se crăpă de ziuă, piticii incepură să 
vină la locul de întâlnire. Jup își legă la gât un 
batic roșu-cărămiziu, însemnul unui trib obscur 
și îndepărtat. Pe urmă se mânji pe obraji cu ră- 
dăcină de garva ca să-şi ascundă tatuajele. Stryke 
se temuse că nu va arăta convingător, dar până 
la urmă se dovedi o mască nemaipomenită. 

- Acum avem nevoie de un muncitor izolat, 
spuse el, pe care să-l găsim la distanță de luminiș. 

Așteptară toți să apară candidatul potrivit. 
Un soldat îl prinse de braț pe Stryke şi arătă cu 
degetul. În dreapta lor, un pitic își croia drum 
cu greu prin iarba înaltă. 

Jup începu să se agite. 

- Lăsaţi-mă pe mine. 

Stryke îl apucă de mână. 

- Dar... 

- Trebuie s-o fac eu, Stryke. Îşi dai seama, nu? 

- Bine. la-o pe Coilla cu tine, să-ţi acopere 
spatele. 

Jup şi Coilla porniră aplecaţi, feriți privirii 
de adăpostul natural. 

Ceilalți urmăreau din priviri ținta care se în- 
drepta spre luminiș. În același timp, suprave- 
gheau și restul muncitorilor care mergeau spre 
locul de întâlnire. 

Dintr-odată, piticul singuratic căzu la pă- 
mânt. Auziră iarba foșnind. În câteva clipe, Jup 
apăru în locul victimei și porni spre căruțele 
care așteptau. 

Orcii îl urmăreau concentrați, gata să iasă 
din adăpost și să-i sară în ajutor la nevoie. Jup 
mergea degajat, fără nici o grabă. 

- Dar ştiu că se preface foarte bine, remarcă 
Stryke. 

Iarba se mișcă lângă ei. Apăru Coilla. 

- A ajuns? întrebă ea. 

- Mai are puţin, răspunse Stryke. 

Jup ajunse în poiana în care mișunau deja cå- 
teva zeci de pitici. Urmă o clipă de încordare, 
prima dintr-un şir lung. Dar nici semenii lui, nici 
vizitiii nu-i acordară o atenţie specială. Peste câ- 
teva minute, se urcau în căruțe. Jup, care până 
atunci se ţinuse deoparte, trebui acum să se apro- 
pie de ei. Venise momentul în care masca lui ori 
iși făcea datoria, ori îl băga în bucluc. 

Orcii urmăreau scena ţinându-și respirația. 

Amestecându-se în mulțime, Jup se urcă în- 
tr-o căruță. Nu se stârni agitaţie și nu se auziră 
țipete. Partea din spate a căruțelor fu prinsă bine 
să nu cadă. Bicele șfichiuiră pe spatele boilor și 
convoiul se urni din loc. 

În linişte perfectă, orcii îl urmăriră cum 
trece pe lângă ei. În clipa următoare, când nu-i 
văzu nimeni, se luară după el. Mergea spre Tri- 
nity pe același drum ca în ziua anterioară. 

În vreme ce căruțele hurducăiau spre dru- 
mul care ducea la porțile orașului, orcii văzură 
mai mulți oameni ieşiţi să lucreze pe ogoare 
decât data trecută. Și acum erau în majoritate 
femei, păzite de mai multe gărzi. 

Ca să nu fie observați, Jderii fură nevoiţi să 
fie și mai atenți. Nu se puteau apropia prea 
mult de zidul orașului. Dar găsiră un loc bun în- 
tr-un lan de grâu, de unde, ghemuiţi la pământ, 
puteau urmări cum înaintau căruțele. 

Ca și data trecută, gărzile apărură deasupra 
zidului și-i cercetară din priviri pe nou-veniți. 
Peste un minut, ușile incepură să se dea la o 
parte, scârțâind. Din nou, tentaţia de a arunca 
un ochi în spatele lor. Căruţele se urniră din 
loc și intrară. Oameni în negru se grăbiră să 
inchidă porțile. 

Orcii le auziră bubuind. 

Stryke se rugă ca bubuitura să nu fie semnul 
prevestitor al morții lui Jup. 

În spatele lui Jup, ușile se trântiră, parcă pre- 
vestind sfârșitul lumii. 

Fără să se agite prea mult, piticul cercetă im- 
prejurimile. Primul lucru pe care îi căzură ochii 
fură câteva zeci de gărzi înarmate, îmbrăcate în 
uniforme negre. 

Trinity era un oraș convențional, la limita 
austerității, organizat astfel încât l-ar fi mulțu- 
mit pe cel mai exigent comandant militar. Clă- 
dirile se aliniau frumos, pe rânduri. Unele erau 
case din piatră cu acoperiș de stuf, mari cât să 
adăpostească o familie. Altele, mai mari, ca niște 
cazărmi, erau construite din lemn. 'Toate arătau 
foarte curate din exterior. Mai jos de ele, turnu- 
rile, la fel de rigide, domneau peste acoperișuri. 
Drumuri şi alei drepte ca săgeata străbăteau 
peisajul zgârcit. Până și copacii, câţiva, fuseseră 
aliniați soldăţeşte. 

Oamenii - bărbați, femei și copii — își ve- 
deau de treburi foarte disciplinaţi. Ca și gărzile, 
bărbaţii nu purtau decât veșminte negre. lar 

femeile și copiii, care nu se îmbrăcau în negru, 
purtau haine foarte simple. 

Jup nu apucă să se lămurească prea bine în 
legătură cu decorul din jur, că el și semenii lui, 
care nu-i adresaseră nici un cuvânt, nici măcar 
nu vorbiseră între ei, fură dați jos din căruţe. 

Încă un moment riscant. Dacă afla că oame- 
nii au liste cu numele muncitorilor îimprumu- 
taţi? Dacă așa era, îl așteptau momente grele, 
mai mult ca sigur ultimele din viaţa lui. 

Așa cum se cuveneau într-un loc dominat de si- 
metrie, piticii fură aliniați în coloane lângă căru- 
țele care-i aduseseră în oraș. Spre ușurarea lui Jup, 
oamenii incepură să-i numere, impungându-i cu 
degetul. Cel care număra coloana lui Jup mișca din 
buze, dar trecu pe lângă el fără să-i acorde atenție. 

Jup se întrebă ce-ar putea urma, când văzu 
activitate la uşa uneia dintre clădirile care adu- 
ceau cu o cazarmă. Își făcu apariţia bărbatul pe 
care-l văzuse impreună cu Coilla şi Stryke cu o 
zi în urmă în trăsură și despre care bănuiau că 
era Kimball Hobrow. 

Avea aceeași privire glacială și aceeaşi expre- 
sie severă. Jup se întrebă, ca și ieri, câţi ani avea. 
Nici acum, când îl vedea mai de aproape, nu se 
lămuri mai bine decat prima oară, când îl zărise 
de la distanţă, dar bănui că ajunsese la mijlocul 

vieţii, judecând după standardele oamenilor, deși 
era greu de apreciat vârsta la rasa lor. Se spunea 
că exista un mijloc de a stabili vârsta, ca la câini 
Și pisici, dar al naibii să fie el dacă și-l amintea. 

Un lucru care nu putea fi pus la îndoială era 
charisma lui Kimball. Emana autoritate, putere 
ŞI, desigur, ameninţare. 

Oamenii făcură liniște și se dădură la o parte 
ca să-i facă loc să treacă printre ei. El se indreptă 
spre o căruță și se urcă în ea. Acum părea și mai 
inalt, o figură impunătoare. Scrută piticii din 
priviri. În ciuda voinței sale, Jup se înfioră sub 
ochii lui pătrunzători. 

Hobrow ridică braţele ca să se facă linişte, un 
gest inutil, pentru că nimeni nu scosese un sunet 
de la apariția lui. 

- Eu sunt Kimball Hobrow! tună el. 

Vorbele lui sunară mai mult ca o declarație pro- 
fundă decât ca o simplă prezentare. Avea un glas 
grav, plăcut, care dădea forță trupului său fragil. 

- Unii dintre voi sunt aici pentru prima oară, 
continuă el. 

Auzindu-i vorbele, Jup se bucură. Înseamnă 
că situaţia lui nu era chiar precară. 

- Cei care aţi mai venit aici aţi auzit deja lu- 
crurile pe care mă pregătesc să le spun, dar nu 
strică să le auziţi încă o dată. Veţi face numai ce 


291 


vi se spune și nu veți uita nici o clipă că sunteți 
musafiri în acest loc, unde vi s-a dat voie să in- 
trați pentru ca oamenii mei să se ocupe de inda- 
toriri mai importante. 

O să curățăm rahatul după ei, își zise Jup. 
Ce surpriză... 

Hobrow scrută audiența cu ochii lui amăgi- 
tori. Pauza era menită să-l accentueze spusele. 

- În acest loc, unele lucruri sunt permise, al- 
tele, nu. Aveţi voie să indepliniţi sarcinile pen- 
tru care veți fi răsplătiți din plin. Aveţi voie să 
vă purtați reverențios cu cei superiori vouă. 
Aveţi voie să vă exprimaţi respectul față de cre- 
dința noastră în Creatorul Suprem. 

ȘI cu asta s-a terminat momeala, reflectă Jup. 
Care-o fi ameninţarea? 

- Nu permitem trândăveala, obrăznicia, ne- 
ascultarea, destrăbălarea și înjurăturile. 

Aha, deci asta era ameninţarea... 

- Nu permitem alcoolul, cristalele sau alte 
substanțe ameţitoare. Nu vorbițu cu nici un cetă- 
ţean dacă nu vi se adresează el inainte și executaţi 
fără să cârtiți orice ordin primit de la custozi 
sau cetățeni. Vă veţi supune tot timpul legilor 
acestui loc, care sunt legile Domnului nostru. 
Încălcaţi-le, și veți fi pedepsiți. La fel ca Ființa Su- 
premă, pot să iau inapoi oricând ceea ce am dat. 

Hobrow îi străpunse pe pitici incă o dată cu pri- 
virea lui sfredelitoare. Jup observă că doar câțiva 
dintre semenii lui se uitau în ochii lui. Încercă și el 
să-i evite, mai mult ca să nu atragă atenția. 

Hobrow își scoase pălăria, arătându-și ciuful 
de păr ca abanosul, cu nuanţe cenușiu. 

- Acum o să spunem o rugăciune pentru stră- 
duințele noastre, anunţă el. 

Jup se uită în jur. Piticii care aveau și pălărie se 
descoperiră. Le urmă exemplul - și pe cel al lui 
Hobrow - și lăsă capul jos, simțindu-se ca un idiot 
care atrage atenţia asupra lui. De ce trebuia să facă 
așa, nu înțelegea. Când stătea de vorbă cu zeii nu 
era necesară atâta ceremonie. Că-l ascultau sau nu, 
tot nu conta dacă avea sau nu pălărie pe cap. 

- O, Doamne, care ai creat toate lucrurile, 
incepu Hobrow, te rugăm cu umilință să ne 
asculți rugăciunea. Binecuvântează truda acestor 
creaturi neinsemnate, Doamne, și ajută-ne să le 
scoatem din ignoranță și sălbăticie. Binecuvân- 
tează și eforturile noastre, ale aleşilor Tăi, ca să 
Te slujim şi să te cinstim cum se cuvine. Întă- 
reşte-ne brațul cu care ne indeplinim misiunea ca 
mijlocitor al mâniei Tale, Doamne. Fă-ne sabia 
Ta, iar Tu fii scutul care ne apără de cei nedrepți 
și blasfematori. Păstrează rasa noastră pură și ni- 
micește-i fără milă pe dușmanii noștri și ai ăi. 

Învaţă-ne să fim cu adevărat recunoscători pentru 
răsplata nemărginită pe care ne-o dai, Doamne. 

Fără alte cuvinte, Hobrow îşi puse pălăria pe 
cap, cobori din căruţă și se îndreptă spre clădi- 
rea din care ieşise. Îl urmară câțiva adepți plini 
de respect. 

- E cam aspru, nu crezi? îi spuse Jup celui de 
lângă el. 

Piticul, sobru, îl ignoră. ÎL cercetă din cap på- 
nă-n picioare, dar nu cu prea multă curiozitate. 

O să-mi placă la nebunie aici, își zise Jup. 

O gardă, sau un custode, cum bănui că tre- 
buie să i se adreseze, luă locul lui Hobrow pe 
scaunul din căruță. Câţiva oameni rămaseră în 
spatele vehiculului. 

- Nou-veniţiui să rămână pe loc, ca să primească 
însărcinări, vorbi el. Ceilalți, care ştiţi ce aveţi de 
făcut, mergeţi la locurile voastre de muncă. 

Majoritatea piticilor se scurseră în direcţii 
diferite. 

— Să vă întoarceţi aici la lăsarea serii, ca să fiți 
duși inapoi! strigă omul după ei. 

Rămase numai Jup, cu alți patru pitici. Acum, 
că nu mai era înconjurat de mulțime, se simţea 
mai vulnerabil. Ceilalți patru se apropiară de cus- 
tode. Nevrând să iasă în evidenţă, făcu la fel. 

- Aţi auzit ce-a spus stăpânul nostru, le vorbi 
custodele. Respectaţi întru totul cuvintele lui. 
Știm cum să-i pedepsim pe cei ce nu le ascultă, 
adăugă el amenințător. Se uită pe un pergament. 
Avem nevoie de trei dintre voi la refacerea Pieței 
Centrale. Tu, tu și tu, arătă el spre trei pitici. 
Mergeţi după el. 

Unul dintre custozi le făcu semn și plecară 
cu el. 

Bărbatul trecu la următorul punct de pe listă. 

- Un pitic să ajute la săparea noii haznale 
din partea de sud. 

M-a lovit norocul dacă primesc eu sarcina 
asta, se ironiză Jup. 

- Tu. 

Custodele îl indică pe celălalt pitic. Acesta 
nu se arătă deosebit de încântat când plecă după 
custodele lui. 

Rămas ultimul, Jup începu să se neliniștească. Îi 
trecu prin minte că oamenii îi descoperiseră ade- 
văratele intenţii și că ii intindeau o capcană numai 
pentru a-l prinde singur. Custodele se holbă la el. 

- Pari destul de solid, îi spuse el. 

- Păi... ăăă... cred că sunt. 

- Poți să mi te adresezi cu domnule, îl informă 
custodele tăios. Toți oamenii sunt domnule pen- 
tru cei din neamul tău. 

- Da... domnule, se corectă Jup, inăbușin- 
du-și cu greu senzaţia de scârbă că trebuia să se 
inchine în faţa unui venetic. 

Custodele consultă iar pergamentul. 

- E nevoie de două braţe la cuptoarele din 
arboret. 

- Din ce? Domnule, adăugă repede Jup. 

- Din seră. Cultivăm plante care au nevoie 
de căldură. Treaba ta e să întreţii focul care în- 
călzește... Îl concedie cu un gest neglijent. Lasă 
c-o Să ți se explice. 

Jup îl urmă pe custodele în grija căruia fu- 
sese dat. Bărbatul tăcea, așa că nici el nu încercă 
să-i vorbească. 

Jup spera la o însărcinare care să-i dea ocazia 
s-o șteargă și să cerceteze locul. Nu ştia dacă pri- 
mise aşa ceva. Dar, judecând după cât de strictă 
era paza, se indoia. Astăzi n-o să se aleagă decât 
cu mâinile bătătorite. 

La câţiva pași în spatele bărbatului, străbă- 
tură aleile drepte, trecând pe lângă clădiri iden- 
tice ca aspect general. La capătul unui drum, 
cotiră pe altul, care semăna cu primul. Atâta 
asemănare incepea să-l tulbure. 

Cotură incă o dată. De data asta, apăru un 
element diferit: cea mai mare clădire pe care o 
văzuse până atunci în Trinity. Era de patru sau 

cinci ori mai înaltă decât casele din jur și era 
construită din plăci de granit. 

Ceea ce o scotea în evidență, în afară de di- 
mensiuni, era un oval uriaș aflat deasupra ușilor 
duble, de stejar. Ovalul, o fereastră, era înalt cât 
doi sau trei oameni cocoţaţi unul pe umărul ce- 
luilalt. Mai impresionant, era din sticlă. Jup mai 
văzuse sticlă o singură dată, in palatul Jennestei, 
ȘI știa că e un material rar, scump și greu de 
obținut. Cea de aici avea nuanţe albăstrui, iar în 
mijlocul ei era trasat, dar nu colorat, un X, sim- 
bolul Uni. Clădirea era, probabil, o casă de rugă- 
ciune. Custodele văzu că se uită la ea, așa că lăsă 
ochii în jos și se prefăcu indiferent. 

Jup își zise că trebuia neapărat să-și indepli- 
nească îndatoririle în ziua respectivă. Pentru 
că, deși cadavrul piticului căruia îi luase locul 
fusese bine ascuns de camarazii lui, exista riscul 
ca acesta să fie dat dispărut și lumea să înceapă 
să pună întrebări. 

Trecură de templu, cotiră a treia oară și ajun- 
seră la o altă construcție măreaţă. Mai mică decât 
prima, dar cu aspect mult mai neobișnuit. Pereții 
exteriori, din plăci de piatră cât o cărămidă, nu 
depășeau statura lui Jup. Cel puţin nu partea din 
cărămidă, căci deasupra lor, până sub acoperișul 
neted, se inălță o perdea din pătrate de sticlă 

incadrate în lemn. Clădirea avea forma unei cutii. 
Cel puțin două treimi din ea erau din sticlă, acum 
aburită. Jup nu reuși să vadă prin ea decât o ingră- 
mădeală de forme inegale și câteva nuanţe verzui. 

La un capăt al construcţiei se afla o anexă din 
lemn și piatră, fără sticlă. Spre ea îl conducea 
custodele. 

Când intrară, îi lovi un val de căldură. 

Jup observă că nu exista un perete despărțitor 
intre anexă și casa de sticlă, probabil arboretul, cu 
care se învecina. Înăuntru domnea o atmosferă 
umedă. Sera era plină de plante și mai mari, și 
mai mici, aşezate În vase pe podea sau aranjate pe 
rafturi. Cele mai multe nu înfloriseră încă. Unele 
aveau tulpini înalte și subțiri, altele nu creșteau 
mai mari ca tufele, iar altele păreau să fie varietăți 
agățătoare. Nu recunoscu nici una dintre ele. 

În clădirea văruită în care intrase Jup se aflau 
trei cuptoare mari, ca niște grătare deschise uri- 
așe, aliniate pe peretele îndepărtat. În toate era 
aprins focul. Stivele de lemne și grămada uriașă 
de roci negre se foloseau pentru a întreține focul. 
Jup avu ocazia să vadă cum erau întrebuințate 
roadele minelor și copacii tăiați din pădure. 

Deasupra cuptoarelor trecea o scurgere neaco- 
perită din care ieșeau aburi. Scurgerea, un jgheab, 
intra în clădire printr-o gaură din perete. Apa 

incălzită de cuptoare trecea prin el şi ajungea în 
conductele inchise care şerpuiau prin toată sera. 

O schemă inteligentă. Jup îi admise ingenio- 
zitatea, dar nu descoperi la ce era bună. 

Doi pitici lucrau în încăpere. Unul arunca 
rocile negre în cuptoare cu lopata, celălalt băga 
lemne. Erau transpirați și murdari. Un om stă- 
tea așezat pe un scaun lângă ușă, cât mai departe 
de căldura cuptoarelor. Când intrară Jup şi cus- 
todele lui, se ridică. 

— Sterling, ii spuse el custodelui, în loc de salut. 

- Istuan, răspunse custodele. i-am adus forțe 
noi, adăugă el. 

Arătă cu degetul spre Jup, dar nu catadicsi să se 
uite la el. Nici Istuan nu-l invrednici cu privirea. 

- Era și cazul, bolborosi el. Ne e tot mai 
greu să menţinem temperatura numai cu doi. 

„Ne e greu“... ha, ha, se distră Jup. 

Sterling își luă la revedere și plecă. 

- În spate sunt rezervoare de apă, îi explică Is- 
tuan fără altă introducere. De acolo vine apa din 
jgheabul de deasupra cuptoarelor. Îi arătă cu de- 
getul. Apa trebuie să fie fierbinte tot timpul, 
pentru ca plantele să fie fericite. 

Îi explică organizarea mecanic, de parcă se 
adresa unui animal prost. 

- Ce fel de plante sunt acestea, domnule? îl 
intrebă Jup. 

Istuan se holbă la el mirat. Animalul ştia să vor- 
bească. Dar suspiciunea luă imediat locul mirării. 

- Nu-i treaba ta. Tu nu trebuie să ştii decât că 
temperatura n-are voie să scadă. Dacă scade, vei 
fi biciuit. 

- Am înţeles, domnule, răspunse Jup, prefă- 
cându-se intimidat. 

- Trebuie să ai grijă să nu se micșoreze 
grămada de lemne, să verifici nivelul apei din 
rezervoare și să bagi combustibil în cuptoare 
când ceilalți trebuie să se ușureze. S-a înţeles? 

Jup înclină din cap. 

- Acum pune mâna pe o lopată și adu com- 
bustibil de acolo, îi ordonă custodele, arătând o 
ușă laterală. 

Ușa dădea într-o curte îngrădită, plină cu 
munţi de lemne și rocă neagră. Lângă ele, două re- 
zervoare de apă rotunde, ca niște butoaie imense, 
pe picioare, umplute cu apă. Jup se apucă să refacă 
grămada de combustibil. 

Era o treabă care-ţi dădea dureri de spate și, 
cum nici semenii lui, nici custodele nu se dădeau în 
vânt după conversație, își văzu de lucru în liniște. 

După ce trecu un ceas, custodele se ridică și 
se întinse. 

- Am de făcut un raport, îi anunţă el. Nu le- 
neviţi, vedeți de focurile alea, să duduie. 

Odată șeful plecat, Jup încercă să inchege un 
dialog cu ceilalți pitici. 

- Ciudate plante, incepu el. 

Unul dintre ei ridică nepăsător din umeri. 
Celălalt nu făcu nici măcar atât. Nici unul nu 
scoase o vorbă. 

- N-am mai văzut asemenea soiuri, insistă 
Jup. Sigur nu-s legume. 

- Sunt nişte ierburi, rosti unul dintre ei, în 
cele din urmă. Pentru medicamente... 

- Zău? Jup se apropie de plante să le vadă 
mai bine. 

- N-ai voie să intri acolo, sări ca ars celălalt. 
E interzis. 

Jup desfăcu braţele a resemnare. 

- În regulă. Eram doar curios. 

- Nu mai fi. Fă-ţi treaba și câștigă-ți banul. 

Jup se întoarse la munca lui. Nimeni nu mai 
spuse nimic până când se întoarse custodele. Îl 
trimise pe Jup să măsoare nivelul apei cu o riglă. 

Din întâmplare, era destul de scăzut, deci tre- 
buiau umplute rezervoarele. Un adevărat noroc. 
Însemna că piticii şi custodele trebuiau să meargă 
după rezerve. Avertizându-l pe Jup să intețească 
focul, bărbatul și slugile plecară cu o căruță. 

Când rămase singur, Jup începu să cerceteze 
plantele. Nu reuși să identifice nici una, dar nu 
era de mirare, pentru că nu știa aproape nimic 
despre plante în general, dar își zise că n-ar fi rău 
să ia cu el niște mostre și să le arate Jderilor. Alese 
trei la întâmplare și rupse cu grijă câteva frunze. 
Îi trecu prin minte că s-ar putea să fie perchezițio- 
nat la plecare, așa că-și scoase un bocanc și băgă 
frunzele inăuntru, pe talpă. 

Conștient că era posibil să nu mai aibă o aseme- 
nea şansă, se hotări să riște mai mult. Băgă o can- 
titate mare de combustibil în cuptoare, sperând să 
ajungă pe perioada cât avea să fie plecat. Pe urmă 
se duse la ușă, o deschise cu grijă și se uită pe 
stradă. Nu văzu pe nimeni. Se furișă afară. 

Când fusese adus în locul respectiv, zărise și 
alți pitici pe stradă, ducând poate mesaje sau 
trimiși cu diverse comisioane. Așa că merse ca 
ȘI Cum avea o ţintă, sperând că oamenii cu care 
s-ar întâlni să creadă că îndeplineşte un ordin. 

Se hotărâse deja unde să se ducă, deși avea de 
străbătut o distanță cam mare. În mintea lui, 
dacă steaua fusese inclusă în practicile religioase 
Uni, locul în care ar fi trebuit să fie păstrată era 
templul. Porni spre el. 

Știa și singur că piticii nu erau bine primiţi în 
locaşul sfânt al oamenilor. Tot la fel de bine știa 

ce pedeapsă cruntă îl aștepta dacă era prins acolo. 
Dar ce rost ar fi avut să-și rişte viaţa ca să se fu- 
rișeze în Trinity și să nu ducă la capăt misiunea cu 
care venise? 

Ca și la venire, ușile templului erau închise. 
Poate că era cineva înăuntru. N-avea de unde să 
știe dacă nu era plin de oameni. 

Trase aer adânc în piept, merse până la intrare 
și răsuci mânerul. Ușa se deschise. Se uită în spa- 
tele ei. Nimeni. Se strecură repede înăuntru. 

Interiorul era simplist, dar elegant în austeri- 
tatea lui. Efectul îl dădeau diferitele soiuri de 
lemn, nu cele câteva ornamente. În fața altarului 
modest se aflau rânduri de bănci. Tavanul era 
înalt şi boltit. 

Cel mai șocant era ovalul de deasupra ușilor. 
Acum, că se afla dinăuntru, Jup zări unul similar 
deasupra altarului. Acesta avea nuanţe rubinii și 
același însemn emblematic al Uni în mijloc. Lu- 
mina de afară bătea exact în el, reflectând un X 
lunguieț pe podeaua lustruită, din lemn de pin. 

Se furișă pe intervalul dintre bănci până la altar, 
și el modest: o față de masă din pânză albă, un sim- 
bol Un: de metal, două sfeșnice de lemn și un po- 
cal de argint. Și un cub din sticlă albă, prețioasă. 

În el se afla steaua. 

Jup crezuse că, dacă vor găsi vreodată altă 
stea, va arăta la fel ca aceea pe care o aveau deja. 
Nu era adevărat decât în parte. Obiectul la care 
se uita acum cu ochi mari avea aceeaşi mărime 
şi aceleași spiţe radiante. Dar, dacă steaua lor era 
maronie, cea din faţa lui era verde, iar spiţele, 
cinci la număr, nu șapte, erau altfel aranjate. 

Deveni șovăitor. ÎInstinctul îi spunea să 
spargă sticla și să fure steaua, în speranţa că 
putea s-o scoată din oraș. Dar rațiunea îi spuse 
că era o idee proastă, probabil sinucigașă. 

Nu apucă să ia o hotărâre, pentru că auzi voci 
afară. Cel puţin doi oameni se apropiau de ușă. 
Nu văzu altă ieșire. Speriat, căută o ascunzătoare. 
Singurul loc bun era altarul. Reuși să se trân- 
tească în spatele lui exact când se deschise ușa. 

Lipit de podea, îndrăzni să se uite pe după altar. 

Intră Kimball Hobrow, scoțându-și pălăria. 
După el își făcură apariția doi oameni la fel de 
sobri la înfățișare. Se îndreptară spre altar. Lui 
Jup i se făcu inima cât un purice, convins că 
ştiau că e acolo și veneau după el. Încleștă pum- 
nii, hotărât să le opună rezistență. 

Dar cei trei se opriră și se așezară în primul 
rând de bănci. Următorul gând al lui Jup fu că 
intenționau să facă un act de adorație. Se iînșelă 
și de data asta. 

- Cum stăm cu aprovizionarea cu apă, 
Thaddeus? întrebă Hobrow. 

- Am terminat. Putem începe să folosim pro- 
priile rezerve protejate chiar de astăzi, la nevoie. 

- Şi esențele? Vor porni spre ape fără să-și 
trădeze prezența? 

- Odată introduse în apă, nu se mai văd. 
Până când se va vedea efectul lor, bineînțeles. 
Peste două zile facem ultimul test. 

- Ai grijă să fie așa. Nu mai accept nici O 
amânare. 

- Da, stăpâne. 

- Fruntea sus, Thaddeus. Planul Domnului 
merge bine și, odată ce am triumfat aici, vom 
răspândi nenorocirea mult mai departe. Ziua 
mântuirii rasei noastre nu e departe, fraţii mel. 
Nici cea în care vom scăpa de plaga Mani. 

Jup habar n-avea despre ce vorbeau, dar nu-i 
suna a bine. 

Hobrow se ridică dintr-odată și se indreptă 
spre altar. Jup se încordă. Nu-l vedea bine, dar 
avu impresia că se uită la stea ori că luase cubul în 
mână. Respiră ușurat când fanaticul conducător 
al oamenilor se întoarse cu fața la tovarășii lui. 

- Nu trebuie să pierdem din vedere cruciada 
spre Scratch, la fel de importantă. Avem o poziție 
puternică pe frontul acela, Calvert? 

Auzind că se vorbește despre ţinutul troli- 
lor, Jup ciuli urechile. 

- Bătălia de la Pășunea "Țesătorului nu s-a dat 
la momentul potrivit, răspunse al doilea bărbat, 
puțin cam agitat, după părerea lui Jup. I-a distras 
pe prea mulți de la plan. O să mai treacă două 
săptămâni până strângem destui oameni. 

Hobrow se arătă nemulțumit. 

- Nu e bine. Necredincioşii au ceea ce ne 
aparţine nouă. Domnul nu trebuie frustrat. 

- Nu putem începe ostilitățile acolo fără 
efectivul complet, stăpâne. Ar fi un dezastru. 

- Atunci mai adu membri din alte rase, pentru 
ca ai noștri să se poată ocupa de plan. Nimic nu 
trebuie să stea în calea planului, frații mei. Mai 
stăm de vorbă mâine. Acum mergeţi la datorule 
voastre și încredeți-vă în Domnul. Noi facem lu- 
crarea lui și vom învinge. 

Subordonaţii lui Hobrow plecară. El rămase 
pe loc. Se așeză iar pe bancă, iși impreună mâi- 
nile și lăsă capul în jos. 

- Dă-mi puterea de care am nevoie, Doamne, 
recită el. Suntem nerăbdători să-Ţi indeplinim 
planul, dar trebuie să ne dai cele necesare pentru 
asta. Binecuvântează strădania noastră de a pu- 
rifica acest ținut, pentru ca aleșii tăi să-l lucreze 
nepângărit. 

Pe Jup il ingrijora trecerea timpului. Dacă 
Hobrow mai zăbovea mult, o să dea de necaz. 

- Trimite razele binecuvântării Tale divine 
și asupra misiunii noastre din cuibul păgânilor 
de la Scratch. Ajută-ne să luăm de la ei ceea ce 
au şi ne trebuie nouă, ca să facem lucrarea Ta. 
Ajută-mă să-mi păstrez fermitatea, Doamne, și 
nu mă lăsa să șovăi în slujba ta. 

Hobrow se ridică, se intoarse spre ușă și ieși 
din templu. 

Jup se obligă să mai stea un minut înainte de 
a-și părăsi ascunzătoarea. Deschise tremurând 
ușa templului. Nu văzu pe nimeni în apropi- 
ere, așa că ieși din clădire. Porni spre seră cât de 
repede putu, dar nu fugi ca să nu atragă atenţia. 
Pe drum răsuci intruna în minte cele auzite. 

Când ajunse, trecu printr-un moment de pa- 
nică, deoarece nu ştia dacă ceilalți se întoarseră 
sau nu, nici dacă custodele trecuse pe acolo cât 
lipsise el. 

În orice caz, clădirea era goală. Focurile însă 
ardeau cu flacără foarte mică. Începu să bage 
combustibil în cuptoare ca turbat. Nu termină 
bine, că și auzi hurducăit de căruță. 

Istuan intră și cercetă încăperea cu un ochi 
Critic. Jup își făcu însă curaj să reziste acuzației 
la care se aștepta. 

- Ai făcut căldură bună aici, îi spuse custodele. 

Era cel mai mare compliment pe care i-l putea 
face. Zaâmbi ușor și înclină din cap, incapabil să 
vorbească. 

Primi o nouă însărcinare obositoare, aceea de a 
căra apa din căruţă în rezervoare. Pe urmă i se dă- 
dură alte munci istovitoare. Nu-l deranjă. Avea 
timp să gândească. Una dintre concluziile la care 
ajunse era că lucrul care trebuia făcut nu putea fi 
dus la capăt în ziua aceea. Dar cel puțin știa unde 
e steaua şi mai auzise și alte informații, deși nu le 
înțelegea. 

Munci în tăcere până la amurg. Atunci Istuan le 
spuse să se îndrepte spre porți, ca să fie duși inapoi 
cu căruța. Li se dădu voie să se întoarcă neînsoțiți. 

Pe drum, tovarășii lui de cazne rămaseră la fel 
de tăcuți. Pe strada principală care ducea la porți, 
Hobrow trecu pe lângă ei în trăsura lui. Lângă el 
stătea o femeie. De fapt, nu era nici femeie, dar 
nici copilă și purta haine mai colorate decât orice 
altă ființă umană din Trinity. Era durdulie, 
aproape obeză, cu părul de culoarea mierii și ochi 
albaștri. Chipul ei trăda însă lăcomie și răutate. 
Avea o gură tare urâtă. 

După ce arogantul Hobrow și infumurata fe- 
meie-copil se depărtară, Jup îi întrebă pe tovarășii 
lui cine era. 

- Fata lui Hobrow, îi răspunse cel mai volu- 
bil, apoi zâmbi pentru prima oară. Dar nu că 
s-ar fi amuzat de ceva. 

- De ce razi? îl întrebă Jup. 

- De numele ei. O cheamă Mercy. 

Ajunseră la porți. Ceilalți pitici se adunaseră 
deja și căruțele așteptau. Fură numărați și, așa 
cum se temuse Jup, percheziționați. Dar cerceta- 
rea se rezumă la pipăitul hainelor și scotocitul 
rapid al buzunarelor. Mulţumi zeilor că nu-l 
căută nimeni în bocanci. Cel puțin i se confirmă 
bănuiala că n-ar fi fost o idee bună să fure steaua. 

Cineva îi aruncă niște monede în palmă. Pe 
urmă, Jup se urcă în căruţă. 

Porțile deschise fură cea mai liniștitoare pri- 
velişte din ziua aceea. 

La adăpostul puţului, Jup le povesti Jderilor 
intâmplările zilei. Alfray era preocupat cu exa- 
minatul plantelor. 

- Te-ai descurcat bine, Jup, îl lăudă Stryke, 
dar nu mă încântă deloc ideea să te intorci acolo. 


1! Milă (n. tr.). 

Pe langă alte riscuri, e foarte posibil ca piticul pe 
care l-ai omorât să fie dat dispărut. 

- Știu. Crede-mă, nici pe mine nu mă încântă. 
Dar, dacă vrem steaua aia, nu avem cum s-o 
obținem altfel. 

- Una e s-o găsești, și cu totul alta s-o iei, 
spuse Coilla. Care-i planul? 

- M-am întrebat dacă n-ar fi posibil să v-o 
arunc cumva peste zid, propuse Jup. 

Stryke nu se arătă impresionat. 

- Nu merge. 

- Dar dacă mai facem încă una şi o înlocuim 
pe cea adevărată? veni și Coilla cu o propunere. 

- Bună idee. Dar nici ea nu e realizabilă. Nu 
suntem atât de pricepuţi să facem una cât de cât 
convingătoare. Și nu avem materialul care ne 
trebuie, nici măcar unul asemănător. 

- Steaua pe care am văzut-o în Trinity e altfel 
decât a noastră, le aminti Jup. Ar trebui s-o imi- 
tăm din amintirile mele. Chiar dacă reuşim, tot 
nu știu cum putem scoate originalul din oraș. 

- Nu, nu știm, fu de acord Stryke. Singura 
cale e una mai directă. La care ne pricepem cel 
mai bine. 

- Doar nu vrei să atacăm fortăreaţa! exclamă 
Coilla. O mână de orci impotriva unui întreg 
Oraș? 

- Nu chiar. Dar ideea mea iți pune pe umeri 
o povară foarte grea. E mai periculoasă decât 
tot ce ai făcut până acum. 

- Unde vrei să ajungi, Stryke? 

- Mă gândeam să furi tu steaua și pe urmă să 
te furăm noi pe tine. 

- Poftim? 

- Este foarte simplu. Dacă toate merg bine, 
mâine tu o să fii cu tot cu stea în spatele ziduri- 
lor orașului, iar noi de partea cealaltă a lor. Nu 
există nici o altă cale să intrăm în Trinity? 

- Of, Stryke, nu știu, la naiba... 

- Ai mai văzut vreo ieșire în afară de por- 
țile principale? Ceva care ne-a scăpat nouă la 
recunoaștere? 

- Nu. 

- Atunci trebuie să intrăm pe ele. 

- Cum? 

- Stabilim momentul exact. Tu fugi din seră, 
înşfaci steaua... 

- Şi fug la porți ca să vi le deschid vouă. Asta-i 
foarte greu, Stryke. Porţile sunt masive și păzite. 

- Nici n-am zis c-o să fie ușor. Va trebui să 
scapi de gărzi și să tragi zăvorul. Noi așteptăm 
in apropiere, ca să te ajutăm să le deschizi. Pe 
urmă, O ștergem repede. Dacă crezi că e prea ris- 
cant, o să încercăm să ne gândim la altceva. 

- Păi, nu erau decât două gărzi la poartă aseară 
când am plecat, deci n-ar fi imposibil să le iau 
gâtul. În regulă, hai să facem așa. 

Alfray veni lângă ei încruntat, cu plantele în 
mână. 

- Fi, bine, Jup, ceea ce ne-ai adus dă lucrurilor 
o cu totul altă întorsătură. 

- De ce? Ce sunt alea? 

- Cunosc două din cele trei specii, deși sunt 
foarte rare. Apucă o frunză. Asta-i wentyx, care 
se găsește în câteva locuri din sud. Ridică altă 
frunză. Asta, crinul văii, creşte mai mult în vest, 
deși ai putea s-o cauţi ani de zile și să nu dai 
peste ea. Luă a treia frunză. Pe asta n-o cunosc, 
și cred că au adus-o oamenii cu ei în Maras-Dan- 
tia. Dar cred că face ce fac şi celelalte două. 

- Adică? ceru Stryke lămuriri. 

- Omoară. Primele două sunt dintre cele mai 
otrăvitoare plante din câte există. Crinul vău face 
nişte fructe care sunt întotdeauna mortale și în 
cantități mici. Tulpina de wentyx se fierbe ca să 
obţii o otravă și mai puternică. Numai zeii știu cât 
de periculoasă e cea pe care nu o pot identifica. Iar 
primele două mai au ceva în comun. Sunt atât de 
puternice, că nu le poți dilua nici cu cantități mari 
de apă. E clar acum ce urmărește Hobrow? 

Jup era uluit. 

- Pe naiba, da. Cultivă plantele astea ca să 
omoare cu ele rasele străvechi. 

Alfray înclină din cap. 

- Un masacru, după părerea mea. Așa se ex- 
plică barajul. Hobrow protejează rezerva de apă 
din Trinity ca să fie în siguranță când otrăvesc 
celelalte surse de apă. 

- Am văzut puțuri în Trinity. 

- Atunci rezervorul e o garanţie suplimentară 
pentru el. 

- Sau cel pe care-l vor otrăvi, rosti Stryke. 
Când controlezi cea mai mare rezervă de apă 
din ţinut, atunci dai de ştire că o pot folosi ori- 
care dintre rase... 

- Sau o lași nepăzită, adăugă Coilla, ştiind că 
vor veni să ia din ea. Ma: ales dacă e secetă, ceea 
ce nu-i imposibil, dacă ne gândim că vremea a 
fost imprevizibilă în ultimele anotimpuri. 

- În oricare din cazuri, omori toate rasele 
din aceste părți, cu excepţia oamenilor, conclu- 
zionă Alfray. 

Jup își aminti ceva. 

- Hobrow zicea că dacă merge aici, o să 
răspândească nenorocirea în mai multe părți. În 
Trinity se vorbește mult despre puritatea rasei, 
lăsând la o parte felul în care îi tratează pe pitici. 
Cât de pur poți fi dacă nu există și alte rase? 

- E un plan nebunesc, declară Alfray. Gândi- 
ți-vă puțin. Primii care beau apa mor, dar moar- 
tea lor trage semnalul de alarmă pentru ceilalți. 
Cum iși imaginează Uni că va funcționa? 

- Poate că sunt prea orbiţi de ură ca să ju- 
dece cum trebuie, răspunse Stryke. Sau cred că 
vor fi destule victime ca să merite. 

- Ticăloșii! Coilla clocotea de furie. Nu-i 
putem lăsa să-și facă de cap, Stryke. 

- Dar ce putem face? Lui Jup o să-i fie și așa 
foarte greu mâine, fără încă o sarcină aproape 
imposibil de indeplinit. 

- Și plecăm pur și simplu, lăsând lucrurile așa? 

- Din câte spune Jup, sera e destul de de- 
parte în Trinity. N-avem cum să ajungem la ea, 
mai ales dacă se dă alarma că s-a furat steaua. 
Noi nu putem să facem altceva decât să le spu- 
nem asta raselor străvechi din ţinut și să sperăm 
că iau ele măsuri. 

Coilla nu era deloc mulțumită. 

- Dar dacă reuşesc eu să fac ceva cât sunt în 
oraș, Stryke? întrebă Jup. Fără să pun, normal, 
steaua în pericol? 

- Atunci mult noroc. Dar steaua e priorita- 
tea noastră. Puterea promisă de ea ar aduce mai 
mult bine Maras-Dantiei decât dacă ne sacrifi- 
căm viețile ca să zădărnicim planul oamenilor. 

- S-a întrebat vreunul din voi de unde are 
Hobrow steaua? vru să știe Alfray. 

- Da, eu, răspunse Stryke. Dar îmi aduc 
aminte ce ne-a spus Mobbs. E posibil să fi dat 
peste ea din întâmplare, numai zeii știu cum, și 
să nu aibă habar care-i rostul ei. 

- Cum nici noi nu știm, preciză Coilla. 

- Hobrow e destul de autoritar să caute cele- 
lalte stele dacă le-ar cunoaște puterea, pe care nu 
s-ar da în lături s-o folosească, îi informă Jup. 

- Așa cum arată planul lui de a nimici rase 
intregi, sublinie Coilla cu cinism în glas. 

- În regulă. Nu prea avem ce face în seara 
asta, decise Stryke. 

Jup se întoarse spre Alfray: 

- Cum se simte Haskeer? 

Chiar dacă îl surprinse faptul că Jup se inte- 
resa de sănătatea dușmanului său, nu o arătă. 

- Mai bine. Sper să-i scadă febra cât de curând. 

- Păcat că trebuie să stea deoparte. Te scoate 
din pepeni de ticălos ce e, dar ne-ar fi fost de 
folos mâine. 

Mai vorbiră puţin despre planul de a doua 
zi. Expediția la Scratch, pusă la cale de Ho- 
brow, îi intriga cel mai mult. La sfârșit, se cul- 
cară să mai prindă puţin somn, deși aveau mai 
multe întrebări decât răspunsuri. 

Jup intră în Trinity la fel de ușor ca în ziua 
anterioară. 

Se prezentă la locul de adunare, se urcă într-o 
căruță și fu dus în oraș. Numără în mod special 
gărzile care păzeau poarta. Erau cinci. Îi stătu 
inima în loc. Dar se consolă cu gândul că poate 
erau mai multe numai când se deschideau porțile. 

De data asta, Jup ascunse un cuţit în bocanc. 
Se gândise că, dacă nu l-au percheziționat la in- 
trare ieri, n-o s-o facă nici azi. Și se dovedi că gân- 
dise corect. 

Hobrow nu le mai ţinu nici un discurs. 
Când piticilor li se spuse să meargă la locul lor 
de muncă, Jup se alătură celor cu care lucrase la 
seră. Istuan îi repetă ce are de făcut, iar el se 
apucă de lucru. 

Stabilise cu Jderii să fie la poartă la amiază, 
adică peste două ore. Asta insemna că trebuia să 
părăsească sera cu mult înainte. În timp ce mun- 
cea, gândul și ochii îi fugeau la pădurea de plante 
din clădirea din sticlă alăturată. Nu voia să plece 
din Trinity fără să incerce să le distrugă. Așa cum 
spusese Stryke, putea încerca orice, câtă vreme 
nu punea în pericol planul de a fura steaua. Se 
gândi că merita să-și asume riscuri suplimentare. 

Planul lui de a ieşi din seră și de a intra în 
templu era simplu, clar și, la nevoie, violent. 

Îl cântări în minte în vreme ce căra lemne ȘI roci 
negre la grămezile din care se incărcau cuptoa- 
rele. Timpul trecea greu, ca de fiecare dată când 
aștepți ceva, dar Jup știa că, odată sosită clipa, lu- 
crurile se vor desfășura cu repeziciune. Conti- 
nuă să care combustibilul cu lopata, transpirând 
şi aruncând priviri şirete către pepiniera ucigașă. 

Când se apropie momentul, ieși din camera 
cuptoarelor pe ușa din spate, pretinzând că se 
duce să verifice nivelul apei din rezervor. 

Nu voia să-i taie cu cuțitul pe semenii lui 
decât dacă era necesar, chiar dacă el îi considera 
trădători. Așa că alese o creangă solidă, se as- 
cunse după ușă și se puse pe așteptat. 

Trecură câteva minute bune până când se 
auzi O voce ridicată înăuntru. Nu înţelese cuvin- 
tele, dar era clar că-l striga cineva. Il ignoră. 

Ușa se deschise și ieși unul dintre pitici. 

Jup aşteptă să se închidă, apoi făcu un pas în 
față și-l pocni în ceafă cu ciomagul improvizat. 
Victima se prăbuși. O trase ca s-o ascundă vederii. 

Se ascunse iar după ușă și așteptă din nou. A 
doua oară, ușa se deschise fără avertizare şi ieșiră 
pe ea nu una, ci două siluete. 

Jup se pomeni față în faţă cu Istuan și cu 
celălalt pitic. Se năpusti asupra lor. Mai întâi îl 

dobori pe pitic. Fără prea mult efort, pentru că 
nu avea cu ce să se apere. 

Însă custodele îi opuse rezistență. 

- Monstru pipernicit ce ești! răcni el, invâr- 
tind propriul ciomag care, spre deosebire de 
creanga lui Jup, era unul adevărat. 

Săreau în vârful picioarelor și se loveau re- 
ciproc. Jup se temu ca omul să nu strige prea 
tare și să primească întăriri. Trebuia să termine 
repede cu el. 

Dar custodele nu se dovedi ușor de înfrânt. 
Reuşi să-l lovească la braţ. O lovitură dureroasă, 
dar care nu-i rupse osul, ci îl întărâtă mai tare. Se 
năpusti asupra lui Istuan, atacându-l și așteptând 
să facă o greșeală. Cand custodele ridică iar cio- 
magul, Jup se feri și ridică creanga, pocnindu-l 
zdravăn în bărbie. 

Istuan se sufocă și scăpă bâta printre degetele 
moi. Jup îi trase una în cap, lăsându-l lat. 

Aruncă deoparte creanga și luă o secure 
lată cu care se tăiau lemnele. Dintr-o singură 
lovitură, sparse țeava prin care venea apa din 
rezervoare în camera cuptoarelor. 

Intră repede în încăpere. Apa din jgheabul 
descoperit de deasupra cuptoarelor se evapora 
deja. Apucă o lopată și-o încărcă cu tăciuni fier- 
binți. Se întoarse, străbătu în fugă cei câţiva pași 

până la seră și azvârli tăciunii peste plante. Re- 
petă mișcarea de câteva ori, aruncând și tăciuni, 
și lemne aprinse, până când plantele începută să 
ardă și se aprinseră și suporturile de lemn. 

Spera să împuște doi iepuri dintr-o lovitură. 
Focul crea o diversiune, iar plantele distruse 
zădărniceau planul lui Hobrow sau măcar îl 
intârziau. 

Mulţumit că focul se întindea, se uită să nu 
fie nimeni pe stradă și plecă, trântind zdravăn 
ușa după el. Când trecu pe lângă porțiunea de 
sticlă a clădirii, văzu fumul dinăuntru şi vârfu- 
rile galbene ale flăcărilor. Porni spre templu, 
străduindu-se să n-o ia la fugă, oricât de mult ar 
fi vrut. 

Oare cât mai dura până se dădea alarma? 

Se uită pe cer și văzu că soarele nu mai avea 
mult până la punctul cel mai inalt. Jderii tre- 
buiau să fie deja pe poziție. Își dorea să nu-i 
dezamăgească. 

Mergând atât de repede cât putea, încercă să 
nu se gândească la sarcina foarte grea pe care 
ȘI-O asumase. 

Coti pe aleea care ducea la templu. Ușile se 
deschiseră aproape imediat, făcând loc unei 
mulțimi de oameni care probabil ieșeau de la 
rugăciune. Îngheță, șocat de numărul lor. 

Conștient că atrage atenția dacă stă și se hol- 
bează la ei în mijlocul drumului, se scutură să-și 
alunge spaima și începu să meargă. Încet, cu capul 
plecat. Trecu pe lângă templu pe partea cealaltă a 
străzii, atent să nu se ciocnească de credincioșii 
care se împrăștiau în toate direcţiile. Foarte puțini 
ii acordară atenţie. Se bucură pentru prima oară 
de avantajul de a face parte dintr-o rasă umilă. 

La un moment dat, coti şi o luă într-o altă 
direcție. După ce se rări mulțimea de adoratori, 
se intoarse. 

Pe stradă, numai câțiva oameni se indepărtau 
cu spatele la el. Se hotări să acţioneze imediat 
fără să se gândească la consecinţe. Merse direct 
la ușile templului și trase de ele. 

Spre marea lui ușurare, nu văzu pe nimeni 
inăuntru. 

Alergă la cubul de sticlă, îl apucă și-l lovi de 
altar, spărgându-l. Luă steaua, o vâri în buzu- 
nar și-o luă la fugă. 

Afară observă fumul care se ridica de pe 
strada vecină cu sera. Cineva strigă în spatele 
lui. Se uită peste umăr. 

Patru sau cinci custozi fugeau după el. 

O luă şi el la goană. Nu mai avea rost să 
incerce să nu atragă atenţia. 

Îl urmăriră pe străzi, urlând și ameninţându-l 
cu pumnii. Li se alăturară și alții. Când coti pen- 
tru ultima oară și văzu porțile, avea pe urmele 
lui o mulțime dezlănţuită. 

Dar văzu și altceva: întâi și întâi, mai multe 
gărzi decât anticipase. Le numără. Erau opt. Nu 
avea cum să le doboare de unul singur. Două 
n-ar fi fost nici o problemă; nici trei, putea să le 
elimine; patru, să zicem că ar fi reușit cumva să 
scape de ele. Dar de două ori mai multe, în nici 
un Caz. 

Pe urmă zări trăsura lui Hobrow. Fata lui, 
Mercy, stătea singură în ea. Puțin mai departe, 
tatăl ei stătea de vorbă cu un custode. 

Atunci îi veni ideea. Una disperată, da, dar 
altă soluţie nu avea. 

Alertați de urletele mulțimii de urmăritori, 
Hobrow şi gărzile lui se intoarseră și dădură cu 
ochii de el. Câţiva custozi își scoaseră armele şi 
se indreptară spre el. 

Jup începu să fugă cât îl ţineau picioarele. Se 
indreptă glonţ spre trăsură. Gărzile alergară în 
faţa lui, să-i taie calea. Hobrow însuși, ghicindu-i 
intenția, O luă și el la goană. 

Inima lui Jup bătea să-i spargă pieptul. Ajunse 
la căruță cu câţiva pași înaintea lui Hobrow şi a 
custozilor. Sări în ea. Mercy Hobrow ţipă. Jup 

o apucă, scoase cuțitul din bocanc și-i puse tăișul 
la gât. 

Hobrow și gărzile se pregăteau să urce și el. 

- Staţi pe loc! strigă Jup, apăsând cuțitul de 
carnea albă-roz care tremura ca o piftie. 

- Dă-i drumul! îi ceru Hobrow. 

- Încă un pas și moare. 

Omul cel sfânt și piticul se priviră în ochi. 
Jup se rugă în gând să nu se lase intimidat. Fata 
poate că nu era unul dintre cele mai reușite 
exemplare, și era și odrasla unui dictator nemi- 
los, dar nu era decât un copil. Dacă avea de ales, 
ar fi preferat să nu-i facă rău. 

- Tati o să te omoare pentru asta, îi promise 
Mercy. O ameninţare cu atât mai grea, cu cât 
venea de pe niște buze atât de tinere. 

- Tacă-ţi fleanca! o repezi el. 

- Eşti un monstru! suspină ea. Căpcăun sfrijit! 
Spurcăciune! Hido... 

Îi apropie mai mult lama de gât. Fata înghiţi 
în sec şi tăcu. 

- Deschideţi porțile! strigă Jup. 

Mulțimea se oprise și urmărea scena în liniște. 
Custozii stăteau cu armele pe jumătate ridicate și 
cu privirile incremenite. Hobrow îl fixă pe Jup 
cu ochii lui sfredelitori. 

- Deschide-le! repetă Jup. 

- Nu trebuie să recurgi la așa ceva. 

- Deschide porţile și-o las să plece. 

- De unde să știu că n-o omori? 

- Va trebui să mă crezi pe cuvânt. 

Trăsăturile lui Hobrow se înăspriră, tonul 
lui deveni mai amenințător. 

- Cât de departe crezi c-o s-ajungi, odată ieșit? 

- Asta-i treaba mea. Deschizi odată porțile 
alea sau îi îimprăștii sângele pe jos? 

Furia predicatorului creștea. 

- Dacă te atingi de un singur fir de păr din 
capul copilului... 

- Atunci deschide porțile. 

Hobrow își consumă furia în tăcere. Jup se 
intrebă cât valora pentru el viața fetei. Apoi 
omul cel sfânt se intoarse şi dădu custozilor un 
ordin scurt. Aceştia fugiră și traseră zăvorul. 
Alții împinseră porţile la o parte. 

Pentru Jup urmă încă o clipă hotărâtoare. 
Dacă Jderii nu erau afară, nu mai avea nici o şansă 
de scăpare. 

Cu frâiele într-o mână, cu cuțitul la gâtul lui 
Mercy în cealaltă, mână căruţa printre porți până 
afară, pe drum. 

Nici urmă de Jderi. Deocamdată nu se ingri- 
joră. Nu se așteptase ca trupa să se arate imediat. 


323 


Dar când merse puţin mai departe, camara- 
zii lui ieșiră din iarba înaltă. 

- Șterge-o! îi spuse el fetei. 

Mercy se uită la el cu ochi mari. 

— Șterge-o! răcni el. 

Fata se strâmbă, sări din trăsură și o luă la 
goană spre tatăl ei, care o aștepta cu braţele 
deschise. 

Acum că era liberă, oamenii nu mai aveau 
nici un motiv să stea cu braţele încrucişate. Tre- 
cură imediat la atac, urlând. Jup scutură frâiele 
ŞI porn! trăsura. 

Nici nu ieșiră bine oamenii pe porți, că dă- 
dură cu ochii de Jderi. Crezuseră că vor linșa un 
pitic, nu că vor da o bătălie. Apariția bruscă a or- 
cilor, atacul lor brutal îi dezorientară. Confuzia 
crescu când Coilla dobori gărzile cu arcul. Trei 
Jderi trăgeau săgeți în mulțime. 

Condusă de Stryke, restul trupei atacă mul- 
țimea pe la spate. Oamenii se risipiră, fugind să 
se ascundă în enclavă. Hobrow urla ordine și 
jura răzbunare. 

Stryke sări lângă Jup. 

- O să-și ia caii! Dă-i drumul! 

Coilla și câțiva soldați săriră și ei în trăsură: 
ceilalți Jderi alergară pe lângă ea, tot mai repede. 

- Ai luat-o? întrebă Stryke. 

Jup zâmbi. 

- Am luat-o! 

Victorioși, Jderii se îndepărtară în goană de 
Trinity. 

În mijlocul haosului, Kimball Hobrow 
spumega. 

Unii custozi se grăbiră să-și ia caii, alții să se 
urce pe ziduri, în locul gărzilor omorâte. Cetă- 
țenii se înarmară să pornească la vânătoarea de 
Jderi. Răniții erau îngrijiţi, cadavrele, trase din 
zona porților. O echipă de pompieri stropea 
arboretul cu apă. 

Mercy Hobrow, înlăcrimată și arțăgoasă, îl 
trăgea pe tatăl ei de haină și se smiorcăia. 

- Omoară-i, tati! Omoară-i, omoară-i! 

Hobrow ridică braţele cu pumnii încleștați 
și urlă să acopere hărmălaia. 

- Urmăriţi-i, fraților! Atotputernicul e 
călăuza și sabia voastră, găsiți-i și nimiciți-i! 

Călăreţi înarmați până în dinți ieșiră prin porți 
in galop. După ei, veniră imediat căruțe care ge- 
meau de cetățeni care aveau tot felul de arme. 

Un custode cu aspect neingrijit, negru la față 
de supărare, alergă spre Hobrow. 

- Templul! strigă el. A fost pangărit! 

- Pângăriv? Cum! 

- Au furat o relicvă! 

Furia fără mărgini încreţi pielea de pe chipul 
predicatorului. Întinse mâna și-l prinse de haină 
pe custode, apropiindu-l de el cu puterea unui 
nebun. Ochii îi străluceau de mânie. 

- Ce au furat? 


Jderii își lăsaseră caii cu Alfray și cu un soldat 
nu departe, într-un crâng. Haskeer, pe jumătate 
conștient și amețit de febră, rămăsese și el pe loc, 
legat de armăsar. 

Abandonară trăsura și se urcară grabnic pe 
cai, îndemnându-i să alerge iute ca gândul. În 
spatele lor, o masă de oameni se ivi pe drumul 
dinspre Trinity. 

Stryke hotărâse mai de mult că urmau să por- 
nească spre apus, spre Golful Calyparr. În acest 
fel, aveau avantajul că puteau goni fără să întâl- 
nească nici un obstacol, iar odată ajunși la golf, 
relieful le oferea destule posibilități să se ascundă. 

Urmăritorii erau dezorganizaţi și nu-și reve- 
niseră încă din şoc. Dar erau și tenace. Îi urmă- 
riră pe orci cu încăpățânare câteva ceasuri, foarte 
rar pierzându-i din vedere. Pe urmă, cei mai pu- 
țin capabili sau mai neputincioşi incepură să dea 

inapoi. Căruţele încărcate de oameni se pierdură 
primele. 

Pe la sfârșitul zilei, de urmele Jderilor se 
tinea doar o mână de oameni îndărătnici. În cele 
din urmă, ca să scape definitiv de ei, trupa îşi luă 
un ultim avânt; alergă iute ca fulgerul și-o luă pe 
căi ocolite. 

Ajunși în vecinătatea golfului, cai și călăreți 
deopotrivă storși de vlagă, Stryke le dădu voie 
Jderilor să meargă la galop mic. 

Coilla fu prima care vorbi, spărgând tăcerea 
de la începutul cursei nebunești. 

- Ei, bine, ne-am mai făcut un duşman. 

- Şi Încă unul puternic, sublinie Alfray. Eu 
n-aș merge pe ideea că Hobrow va renunța la 
stea atât de ușor. 

- Bine că mi-aţi amintit de ea, spuse Stryke. 
Jup, ia arată-mi-o. 

Piticul scotoci după stea și i-o dădu căpitanu- 
lui. Acesta o compară cu cealaltă, apoi le puse 
pe amândouă în buzunar. 

- N-am crezut c-o să reușim s-o luăm, recu- 
noscu Alfray. 

- Păi, pe lângă toate, am avut și noroc, ob- 
servă Jup. 

Scoase o cârpă şi începu să se frece pe obraji. 
Nu avusese timp să se curețe până atunci. 

- Nu te subestima, îi spuse Stryke. Te-ai des- 
curcat de minune. 

- Problema noastră cea mare acum e ce facem 
in continuare, reluă Alfray. 

- Cred că amândoi ne gândim la același lucru, 
spuse Stryke. 

Alfray oftă. 

- M-am temut eu c-o să spui asta. Scratch? 

- S-ar putea să mai fie o stea acolo. 

- S-ar putea. N-avem nici o dovadă. Nu știm 
sigur decât că Hobrow are de gând să meargă 
acolo. În cazul ăsta, nu mi se pare destinaţia 
ideală pentru noi. 

- După lovitura pe care i-am dat-o, nu cred 
că va pleca foarte curând. 

- Şi dacă expediția lui Hobrow la Scratch nu 
are nimic de-a face cu steaua? întrebă Jup. Dacă 
face parte din planul lui de a șterge rasele stră- 
vechi de pe fața pământului? 

- Adică cum, să le dea trolilor otravă cu forța? 
Nu prea cred. Trebuie să fie altceva la mijloc. 

- Cu asta se ocupă oamenii, omoară alte 
rase, nu? 

- Când poate să lase apa otrăvită s-o facă în 
locul lor? E prea mare riscul. Adică tu ai intra 
în labirintul ăla dacă nu eşti nevoit? 

- Păi, exact asta ne ceri tu noud să facem! 


328 


- Repet, Jup, dacă nu eşti nevoit. Hai să găsim 
un loc unde să ridicăm tabăra și să ne gândim 
măcar la ideea asta. 


Puțin mai târziu, când Stryke și Coilla călă- 
reau singuri în fruntea convoiului, el o întrebă 
ce părere are despre ideea de a merge la Scratch. 

- Nu e mai nebunească decât altele pe care 
le-am pus în aplicare în ultima vreme, deși cred 
că trolii ne sunt dușmani mult mai înverșunaţi 
decât fanaticii lui Hobrow. Nu-mi surade per- 
spectiva de a intra în puțurile iadului. 

- Deci nu ești de acord? 

- N-am spus asta. E mult mai bine să avem 
o misiune de îndeplinit decât să rătăcim fără 
scop. Dar aș vrea să văd o strategie bine pusă la 
punct înainte de a ne apropia de locul acela. 
Încă un lucru pe care nu trebuie să-l uiţi, Stryke, 
e că am reușit să supărăm pe toată lumea în ulti- 
mele două săptămâni. Va trebui să ne așteptăm 
la dușmani din orice parte. 

- Și asta nu-i un lucru bun. 

- Tu ce părere ai? 

- O să ne menţină simţurile treze, o să ne 


stimuleze. 

- Sigur că da... Spune-mi sincer, aventura 
asta la Scratch... Te-ai gândit bine ce faci sau te 
agăţi de un fir de pai? 

- Și una, şi alta. 

Coilla zâmbi. 

- Măcar o recunoşti. 

- Păi, da, față de tine. Să nu crezi că aș vorbi 
deschis cu ei despre asta. 

Mişcă din cap spre trupa din spatele lor. 

— Au şi ei dreptul la o părere, nu crezi? Mai 
ales că acum suntem proscriși, iar ideea de su- 
punere față de conducere nu mai e la fel de bine 
inrădăcinată printre soldați. 

- Ba da, au dreptul, și nu încerc să-i oblig să 
facă ceva dacă nu vor. În ce priveşte supunerea, 
așa cum am spus și altă dată, trebuie să fim dis- 
ciplinați dacă vrem să avem șanse de reușită. 
Aşa că, dacă nu se oferă altcineva să ia frâiele în 
mână, eu rămân la conducere. 

- Sunt de acord cu tine. Și ceilalți la fel, sunt 
convinsă. Dar este un lucru asupra căruia tre- 
buie să iei o hotărâre cât de curând, pentru că 
ne afectează pe toți. Cristalul. 

- Adică dacă să fie împărțit sau păstrat ca bun 
comun al trupei? M-am gândit la asta. Poate că 
ȘI asta ar trebui să supunem la vot. Nu că-mi su- 
rade ideea să votez fiecare mişcare, ține minte. 

- Nu, ti-ar submina autoritatea. 

Călăriră în tăcere câteva minute, apoi Coilla 
vorbi: 

- Sigur, nu trebuie neapărat să mergem la 
Scratch. Mai e o posibilitate. 

- Care? 

- Să ne întoarcem la Cairnbarrow și să ne 
negociem viețile folosindu-ne de cele două 
stele. 

- Ne-a spus Delorran ce se crede acolo des- 
pre noi. Indiferent ce hotărâți voi, ceilalți, eu 
nu mă întorc în locul ăla. 

- Sunt foarte bucuroasă că te aud vorbind 
așa, Stryke. Îi zâmbi fericită. Prefer să înfrunt 
orice pericol decât să am parte de primirea pe 
care ne-o pregătește Jennesta. 


Sala mare din palatul Jennestei era gătită ca 
de banchet. 

Numai că nu era vorba de așa ceva. Deși pe 
masa lungă și lustruită se aflau tacâmuri şi farfu- 
rii, nu se vedea nici urmă de mâncare. În afară de 
regină, erau prezenţi cinci musafiri, și de două 
ori pe atâţia servitori, lachei și gărzi. Dar nimeni 
nu dădea semne de veselie. 

Doi dintre musafiri erau orci: proaspătul ge- 
neral Mersadion și căpitanul Delorran, întors 

nu de mult din misiunea nereușită de prindere 
a Jderilor. Se vedea clar că erau agitați. Dar nu 
din cauza lor era atmosfera încordată, ci din a 
celorlalți trei invitaţi. 

Erau oameni. 

Jennesta avea de-a face cu oamenii pentru că 
susținea cauza Mani, așa că prezenţa lor în pala- 
tul ei nu era ceva neobișnuit. Însă natura celor 
trei invitaţi stârnea tulburare. 

Observând că Mersadion și Delorran sunt 
agitaţi, Jennesta vorbi: 

- Generale, căpitane, dați-mi voie să vi-l pre- 
zint pe Micah Lekmann. Îl indică pe cel mai 
inalt dintre oameni. 

Dacă ar fi purtat barbă, Lekmann ar fi reușit 
să ascundă cicatricea veche care se întindea din 
mijlocul obrazului țepos până la colțul gurii. În 
schimb, preferase o mustață neagră și neingri- 
jită. Avea o claie de păr unsuros și pielea arsă de 
soare, plină de pete. Mușchii și croiul hainelor 
dovedeau că ducea viață de luptător. Arăta ca 
un om deloc interesat de rafinament. 

- Iar aceștia sunt... asociaţii lui, adăugă Jen- 
nesta. li lansă lui Lekmann invitaţia nerostită 
de a face prezentările. 

Lekmann scoase un zâmbet scurt şi arătă cu 
degetul mare și slinos către cel din dreapta lui. 

- Greever Aulay, anunţă el. 

Dacă Lekmann era înalt, Aulay era cel mai 
scund dintre cei trei. Faţă de fizicul masiv al 
șefului său, el era slab și ușor. Aducea la chip cu 
un șobolan. Avea păr blond-castaniu și un ochi 
- căci numai unul îi rămăsese - căprui. Barba 
de țap, un smoc subțire, atârna de bărbia distro- 
fică, iar buzele subțiri dezveleau dinţii stricați. 

- Iar el e Jabez Blaan, scrâșn: Lekmann prin- 
tre dinți. 

Bărbatul din stânga lui era cel mai mătăhălos 
din grup. Cântărea probabil cât ceilalți doi la 
un loc, dar era solid, nu gras. Capul ras şi ro- 
tund se întâlnea direct cu trupul, fără să mai fie 
nevoie de gât. Nasul îi fusese spart cel puţin o 
dată și acum arăta ca un mâner de ușă. Ochii, 
tulburători, parcă erau doi stropi de urină în 
zăpadă. Pumnii zdraveni în care se proptea de 
masă puteau dobori un stejar gros. 

Nu vorbi și nu zâmbi nici unul, mulţumin- 
du-se să încline din cap scurt și nepăsător. 

Delorran și Mersadion scrutară neliniștiți 
grupul celor trei oameni. 

- Au talente speciale pe care le aplică in numele 
meu, explică Jennesta. Dar despre asta, mai târziu. 

În faţa reginei se afla pergamentul adus de De- 
lorran. Bătu în el cu unghia incredibil de lungă. 

- Mulțumită căpitanului Delorran, continuă 
ea, care tocmai s-a întors dintr-o misiune de im- 
portanță vitală, știm că bunul meu a fost violat. 
Din păcate, căpitanul nu s-a străduit suficient 
pentru a-l recupera sau pentru a-i aduce pe hoți 
in faţa justiției. 

Înfricoșat, Delorran tuși incet ca să-și dreagă 
vocea. 

- Vă rog să mă iertaţi, doamnă, dar Jderii au 
primit ce-au meritat. Au murit cu toții, aşa cum 
am raportat. 

- L-ai văzut murind? 

- Nu... chiar, Maiestate. Dar când i-am zărit 
ultima oară, nu aveau nici o șansă de scăpare. 
Au căzut, sunt sigur, în brațele morţii. 

- Nu fi atât de sigur, căpitane. 

Delorran se holbă la Jennesta. 

- Doamnă? 

- Rapoartele morţii lui sunt cam exagerate, 
ca să zicem aşa. 

- Au supraviețuit bătăliei? 

- Da. 

- Dar... 

- De unde știu? Pentru că i-a urmărit o pa- 
trulă de dragoni după ce au traversat câmpul de 
luptă şi au scăpat și de atacul lor. 

- Maiestate, eu... 

- Ai fi fost mai înțelept dacă ai fi rămas mai 
mult, să vezi cu ochii tăi cum sunt nimiciți, în 
loc să le presupu: moartea, nu-i așa, căpitane? 

Îi vorbea pe un ton mustrător, mai degrabă 
decât nervos, de parcă s-ar fi adresat unui copil 
neascultător. 

- Da, Maiestate, răspunse el cu umilință. 

- Ai auzit de... decesul generalului: Kysthan. 
Delorran se foi. A plătit prețul nereușitei tale. 

Căpitanul nu avu timp să răspundă. Jennesta 
pocni din degete. Servitorii elfi incepură să le 
servească vin în pocale de pe tăvi de argint. Unul 
fu adus reginei cu o plecăciune. 

- Un toast, spuse ea, ridicând pocalul. Pen- 
tru recuperarea bunului meu pierdut și moartea 
dușmanilor mei. 

Bău. Toţi îi urmară exemplul. 

— Asta nu înseamnă că nu vei avea și tu de 
plătit un preţ, căpitane, adăugă Jennesta. 

Delorran nu înțelese imediat ce voia să 
spună și se holbă la ea nedumerit. Apoi începu 
să se lămurească. Se uită la pocalul din care 
băuse şi se albi la față. 

Pocalul îi scăpă din mână și se sparse. Îi căzu 
falca și-și duse mâna la gat. 

- Căţea... bolborosi el. Se ridică anevoie, 
prăbușindu-se peste scaun. 

Jennesta îl privea impasibilă. 

Delorran făcu doi pași clătinaţi spre ea și 
duse mâna tremurândă la sabie. 

Regina nu se mișcă din loc. 

Nu-și putea controla mâinile ca să tragă sa- 
bia. Transpira abundent pe chipul contorsionat 
de durere. Scoase un zgomot răgușit și începu să 
se sufoce. Apoi se prăbuşi. Începu să tresalte și 
făcu spume la gură, cuprins de spasme. Din gură 
i se scurgea un firicel de sânge. Își arcui spatele 
și dădu din picioare. Apoi rămase nemișcat. 

Pe fața lui, moartea întipări o expresie de 
groază. 

- De ce să irosesc vrăji prețioase? ii întrebă 
Jennesta pe musafirii încremeniţi. Tot voiam să 
testez poțiunea aceea. 

Sapphire, pisica ei, apăru și se furișă spre balta 
de vin de pe jos. L-ar fi lins dacă n-ar fi gonit-o 
cu piciorul. 

Regina ridică privirea. Cei trei oameni se 
uitau îngrijoraţi la vinul rămas în pocale. Îi re- 
veni zâmbetul pe buze. 

- Nu vă speriaţi, îi asigură ea. Nu-i nevoie să 
chem lumea la mine numai ca s-o omor. Mersa- 
dion, nu te mai uita aşa la mine. Nu m-aș fi de- 
ranjat să te numesc general numai ca să te dau 
morții. Nu atât de repede, în orice caz. 

Ar fi putut fi o glumă. 

Jennesta păși peste cadavru și se așeză la masă 
lângă musafiri. 

- Destul cu distracţia. Să trecem la treabă. 
Ţi-am spus că Lekmann și tovarășii lui au cali- 
tăți speciale, generale. Se pricep să-i găsească pe 
proscriși. 

- Adică vreţi să spuneţi că sunt vânători de 
recompense? 

- Așa ne spun unii, răspunse Lekmann. No: 
preferăm să ne considerăm voluntari care aplică 
legea. 

Jennesta râse din nou. 

- O descriere foarte potrivită. Dar nu fi mo- 
dest, Lekmann. Spune-i generalului care-i spe- 
cialitatea voastră. 

Lekmann îi făcu semn din cap lui Aulay. 
Acesta scoase un sac şi-l trânti pe masă. 

- Ne ocupăm cu vânarea orcilor, veni expli- 
caţia şefului. 

Aulay ridică sacul cu fundul în sus. Cinci sau 
șase obiecte galben-maronii săriră pe masă. Mer- 
sadion se uită lung la ele, apoi, treptat, iși dădu 
seama ce erau. Capete de orc micșorate. Groaza 
1 se zugrăvi pe chip. 

Lekmann scoase unul dintre zâmbetele lui 
scârboase. 

- Noi nu ne ocupăm decât de renegaţi, ca să 
ințelegeţi. 

- Sper că nu vei permite ca prejudecățile să 
afecteze relaţia noastră cu aceşti agenţi, gene- 
rale, rosti Jennesta. Mă aștept din partea ta să 
cooperezi cu ei în activitatea lor. 

Pe faţa lui Mersadion, ambiția se confrunta 
cu scârba. Reușşi să se adune. 

- Și ce anume presupune această activitate a 
lor, Maiestate? 

- Vânarea ]derilor, bineînțeles, și recupera- 
rea obiectului ce-mi aparține. Nu în locul efor- 
turilor tale, ci pe lângă ele. Am considerat că 
acum e momentul potrivit să apelez la profe- 
sioniştii din domeniu. 

Mersadion se întoarse spre Lekmann. 

- Nu sunteți decât trei? Sau aveţi... ajutoare? 

- Îi chemăm pe alţii numai la nevoie, dar de 
obicei acţionăm singuri. Considerăm că așa e 
cel mai bine. 

- Au cui supuși sunteți? 

- Ai noştri. Lekmann se uită la Jennesta. Și ai 
cui ne plăteşte. 

- Nu sunt nici susținători Uni, nici Mani, 
spuse regina. N-au nici o orientare religioasă, 
sunt oportuniști. Nu-i așa, Lekmann? 

Vânătorul de recompense rânji și răspunse 
cu o înclinare a capului. Deși era indoielnic că 
știa ce inseamnă „orientare religioasă“, darmite 
„oportuniști“. 

- Adică servesc ideal scopului meu, continuă 
regina, oricât de improbabil ar fi să-i stimuleze 
altceva decât recompensa. Destul de substanțială 
ca să mă asigur de loialitatea lor. 

Mersadion lăsă scrupulele la o parte: 

- Cum urmează să procedăm, doamnă? 

- Știm că Jderii au fost văzuți ultima oară 
când se îndreptau spre Trinity. Cred că ești de 
acord cu mine că e o destinaţie ciudată. Asta dacă 
nu au trădat și au trecut de partea Uni, așa cum 
a sugerat Delorran. Mie nu-mi vine să cred. Dar 
dacă chiar sunt în Trinity, indiferent de motiv, 
prietenii noștri de acolo sunt cei mai indicaţi să-i 
urmărească. 

- Care sunt ordinele dumneavoastră? întrebă 
Lekmann. 

- Cilindrul e prioritatea absolută. Dacă reu- 
şiți să ucideţi trupa care l-a furat, mai ales pe 
conducătorul ei, cu atât mai bine. Dar nu în de- 
trimentul artefactului. Folosiţi orice metodă pe 
care o consideraţi potrivită. 

- Vă puteți baza pe noi... ăăă... Maiestate, 
adăugă el, amintindu-și de protocol. 

- Sper. Spre binele vostru. Glasul ei căpătă un 
ton neobișnuit de rece. Căci dacă vă trece prin cap 
să lucraţi pe două fronturi, să știți că mânia mea 
nu cunoaște limite. Se uitară cu toții la cadavrul 
de pe podea. Mai aflați că nimeni nu vă va plăti o 
recompensă mai frumoasă dacă îmi aduceţi ceea 
ce caut. Îi reveni zâmbetul pe buze. Ar fi putut fi 
luat drept un zâmbet cald. Nu vreau să las nici o 
piatră nerăsturnată în căutarea acestei trupe de re- 
negaţi, așa că am de gând să urmez tradiția. 

Făcu semn către două gărzi. Orcii veniră și 
târâră cadavrul lu: Delorran, scoțându-l pe o ușă 
laterală. 

Jennesta se întoarse spre un servitor. 

- Cheamă-i înăuntru, îi ordonă ea. 

Servitorul se duse la ușile duble largi ale sălii 
şi le deschise. Do: elfi bătrâni intrară și se încli- 
nară până la pământ. 

- Am pentru voi un anunţ, le spuse regina. 
Împrăștiați vorbele mele prin ținut și trimiteţi 
curieri în toate colțurile în care această infor- 
mație se va dovedi valoroasă. Făcu semn servi- 
torului de lângă ușă. Dă-i drumul. 

Servitorul desfăcu un pergament și incepu să 
citească cu vocea săltăreață și pițigăiată a elfilor.: 

- Să se ştie că, din ordinul Maiestăţii Sale Im- 
periale, Regina Jennesta din Cairnbarrow, 

trupa de orci atașată oastei Maiestăţii Sale și cu- 
noscută sub numele de Jderi e de acum trupă de 
renegaţi și proscriși și nu se mai bucură de pro- 
tecția acestui ținut. Să se mai știe în continuare 
că o recompensă sub formă de monede preți- 
oase, cristale sau pământ, după cum se cuvine, 
se va da celui ce va aduce capetele ofițerilor tru- 
pei, și anume: căpitanul Stryke, sergenții Has- 
keer și piticul Jup, caporalii Alfray și Coilla. 
Mai mult, o răsplată potrivită rangului se va da 
celui ce-i va aduce, vii sau morţi, pe soldații de 
rând din trupă, ce răspund la numele Bhose, 
Breggin, Calthmon, Darig, Eldo, Finje, Gant, 
Gkleadeg, Hystykk, Jad, Kestix, Liffin, Mek- 
lun, Nep, Noskaa, Orbon, Proog, Reafdaw, 
Seafe, Slettal, Talag, Toche, Vobe, Wrelbyd și 
Zoda. Să se știe că orice ajutor dat numiţilor 
proscriși va fi aspru pedepsit, după lege. Din 
ordinul Maiestății Sale, Regina Jennesta. Slavă 
reginei noastre de viță nobilă. 

Servitorul înfășură pergamentul și-l dădu 
unuia din elfii bătrâni. 

- Acum plecaţi și răspândiţi-l, ordonă Jennesta. 

Bătrânii se retraseră, închinându-se neincetat. 

Regina se ridică, obligându-i și pe ceilalți să-i 
urmeze exemplul. Se uită cercetătoare la 
vânătorii de recompense. 

— Aşi face mai bine să vă vedeți de drum, dacă 
vreţi s-o luați inaintea concurenţei, le spuse ea. 
Apoi, zâmbind, adăugă: Să vedem unde se mai 
ascund Jderii acum. 

Se intoarse cu spatele și ieși din sală. 

Jup tampona uşor fruntea lui Haskeer cu o 
cârpă umedă. 

Stryke, Alfray şi câțiva soldați priveau scena 
amuzaţi din afara cortului. 

Neincrezător, Alfray scutură încet din cap. 

- Am trăit s-o văd și pe-asta. 

- E-o dovadă că pe pământ nu e nimic mai 
ciudat decât rasele, rosti Stryke. 

Îşi văzură de treabă, trimițându-i și pe răcani 
la ale lor. 

Haskeer incepea să-și revină. Clipind de 
parcă i-ar fi intrat soarele În ochi, scoase niște 
sunete neinteligibile. Piticul nu știa sigur dacă 
știa cine-l îngrijește. 

— Ce... nai... mormăi Haskeer. 

- Așa este, îl aprobă Jup vesel. O să fii în cu- 
rând exact așa cum ai fost. 

- Hå? 

Era posibil ca nedumerirea de pe chipul lui 
Haskeer să fi fost rezultatul faptului că era ame- 
țit sau al descoperirii că piticul era aplecat deasu- 
pra lui. În orice caz, Jup se făcu că n-o observă. 

- S-au întâmplat o groază de lucruri de când 
ţi-ai pierdut cunoștința, il anunţă el, așa că mi-am 
zis să te pun la curent cu evenimentele. 

- Ce...? 

- Nu-mi pasă dacă tu mă înţelegi sau nu, tică- 
losule, oricum o să-ți povestesc totul. 

Începu să-l informeze pe orcul pe jumătate 
leșinat despre cele petrecute, ignorând faptul că, 
aparent, bolnavul nu înțelegea nimic. După ce 
trecu bine de jumătatea poveștii, Haskeer inchise 
ochii și incepu să sforăie zgomotos. 

Jup se ridică în picioare. 

- Să nu crezi că scapi atât de ușor, îi promise 
el. Mă întorc. 

Se strecură afară din cort. 

Soarele lumina palid. Zumzetul vesel al roiu- 
rilor de zâne se auzea în depărtare. Scrută zările 
cu privirea. Întinderile de pământ care se înve- 
cinau cu Golful Calyparr erau mlăștinoase și 
neospitaliere. Ridicaseră tabăra pe cel mai uscat 
petic de pământ pe care-l găsiseră, dar terenul 
era mizerabil și noroiul le plescăia sub tălpi. 

Jderii se răspândiră primprejur ca să adune 
vreascuri. Alții căutau de mâncare sau indepli- 
neau sarcini plictisitoare, dar necesare. 

Alfray şi Coilla rătăceau prin apropiere. 

- Cum se simte? intrebă cel dintâi. 

- S-a trezit un minut sau două, zâmbi Jup. 
Cred că l-am adormit din nou cu poveştile des- 
pre pățaniile noastre. Părea cam zăpăcit. 

- E normal, când iei o boală de la om. O să-și 
revină în scurtă vreme. Ce mă miră pe mine e că 
tu te porți atât de frumos cu el. 

- N-am avut niciodată nimic impotriva lui, 
cum crede el că are ceva impotriva mea. La urma 
urmei, suntem camarazi. 

- Oricine arată jalnic când e atât de bol- 
nav, îi aminti Coilla. Nu te lăsa impresionat 
de nemernicul ăla. 

- Din partea asta, nici un pericol. 

Alfray inspiră adânc. 

- Ştii, e mai frig decât ar trebui. Am mai fost 
in locuri atât de aride, aici nu-i chiar așa de rău. 
Bucăţica asta de pământ, din frântura asta de 
timp, arată exact ca Maras-Dantia inainte de a 
incepe necazurile. Dacă mijești ochii şi-ţi folo- 
sești imaginaţia, desigur. 

Coilla era gata să spună ce avea de spus, când 
fură intrerupți de strigăte venind din poiana din 

apropiere. Erau mai mult răgușite decât alar- 
mate, dar ofițerii plecară imediat să vadă despre 
ce era vorba. Pe drum, li se alătură și Stryke. 

Un răcan le ieşi în cale. 

- Ce se-ntâmplă, Prooq? îl întrebă căpitanul. 

- O mică belea, domnule căpitan. 

- Ce fel de belea? 

- Păi... mai bine veniţi să vedeți cu ochii dum- 
neavoastră, domnule căpitan. 

Merseră puţin mai departe și-i găsiră pe sol- 
dați la intrarea în poiană. În faţa lor, câteva si- 
luete se dădeau În spectacol. 

- O, nu, oftă Alfray. Pacostea naibu! 

- Despre ce-i vorba? vru să ştie Jup. 

- lelele pădurii. 

- Şi una sau două diavolițe, după cum arată, 
adăugă Stryke. 

Femeile voluptuoase erau îmbrăcate cu veș- 
minte în culori rustice, cu decolteu provocator, ca 
să se vadă cât mai mult pe dedesubt, și crăpate până 
la talie, dezvelindu-le picioarele frumoase. Ţopă- 
iau, își legănau părul colorat în nuanțele toamnei 
și adoptau poziții exagerat de seducătoare. Se au- 
zea un vaiet pițigăiat, pătrunzător, nemelodios. 

- Ce naiba e şuierul ăsta? întrebă Jup. 

- Un fel de cântec de sirenă, îi explică Al- 
fray. E menit să te atragă și să nu-i poți rezista. 

- Mai mult lauda de ele, nu-i așa? 

— Se zice că sunt maestrele amăgirilor. 

- Nu se amăgesc decât pe ele însele, interveni 
Coilla, morocănoasă. Mie mi se par niște târfe 
obosite. 

lelele se mișcau în continuare, adoptând pozi- 
ţii deșucheate, iar acum adăugau cuvinte vulgare 
țipătului lor. Era clar că reușiseră să-i atragă pe 
unii dintre soldați. 

- Uită-te la ei! se înfurie Coilla. Mă aşteptam 
la mai mult de la războinicii ăștia. Dar se pare că 
nu mai știu ce fac când li se umflă săculeții cu 
seminţe! 

- Sunt tineri, probabil că n-au mai avut parte 
de asemenea experiențe, spuse Alfray. Nu ştiu 
că-i O iluzie şi că îi poate omori. 

- Vorbeştu serios? 

- Sug viaţa din prostul care se lasă amăgit de 
vraja lor, dacă le dă ocazia. 

Jup aruncă o privire pofticioasă la parada de 
trupuri. 

- Poţi să ai parte și de-o moarte mai urâtă... 

- Jup! îl mustră Coilla. 

Piticul roşi. 

- Ce caută într-un loc ca ăsta? se întrebă 
Stryke. Nu-i deloc potrivit să-i atragi pe cei 
nesăbuiţi. 

- Ori au fost alungate din ținuturi mai fru- 
moase pentru că sunt așa o pacoste, speculă Al- 
fray, ori nu mai au pe cine să amăgească în 
locurile lor obișnuite. 

- După cum arată, mai degrabă nu mai pot să 
amăgească pe nimeni, spuse Coilla disprețuitoare. 

- Nu sunt periculoase în sine, adăugă Alfray. 
Așteaptă să vină victima singură la ele. N-am 
auzit să ştie să se bată. 

Răcanii le răspundeau ielelor cu cuvinte por- 
coase, iar câțiva se apropiau de ele. 

- Bine că nu-i aici Haskeer, remarcă Jup. 

Alfray se strâmbă. 

- Mușcă-ţi limba! 

- N-avem timp de prostiile astea, hotări Stryke. 

- Exact la asta mă gândeam și eu, spuse Coilla 
şi trase sabia. Se indreptă spre poiană. 

- 'Ți-am spus, strigă Alfray după ea, n-are 
rost să te baţi cu ele! 

Fa il ignoră și merse mai departe. Nu ielele, ci 
răcanii erau ținta ei. Se năpusti asupra lor cu latul 
sabiei și le trase câteva la fund ca să le atragă 
atenția. După câteva lovituri și un cor de zbierete 
de durere, soldații o luară la picior spre tabără. 

Pretinsele frumuseți protestară în cuvinte 
deloc potrivite pentru niște doamne și se făcură 
nevăzute. 

Coilla se intoarse la ceilalți. 

- Nimic nu astâmpără poftele mai bine 
decât o bătaie zdravănă la fund, decretă ea, pu- 
nându-și sabia la loc în teacă. Deşi mă scârbește 
gândul că s-au găsit printre noi unii care să se 
lase prinși în mreje. 

- Am pierdut destul timp, se plânse Stryke. 
Nu putem să rămânem înțepeniți aici toată 
viața. Vreau să luăm o hotărâre legată de Scratch 
ȘI vreau s-o luăm acum. 


Fiecare işi spuse părerea pentru sau contra 
plecării spre Scratch. La sfârșit, deciseră că vor 
porni spre ţinutul trolilor. Odată ajunși acolo, 
aveau să hotărască ce aveau de făcut. 

Ruta aleasă era un vechi drum de negustori, 
care trecea pe la nord de așezarea Mani din Crân- 
gul Doamnei. Dar ei urmau să o ia către nord-est, 
spre Scratch, inainte de a ajunge la ea. Nu era o 
călătorie lipsită de riscuri, dar în sudul infestat de 
oameni erai amenințat la fiecare pas. Nu le răma- 
nea decât să pornească la drum prevăzători şi să 
fie atenți la pericole. 

Lucru neobișnuit, Haskeer nu luase parte la 
discuţia despre călătoria la Scratch. Îi puseseră 
tăcerea pe seama bolii. Dar acum se simţea sufi- 
cient de bine ca să călărească fără ajutor. Adică 

era la fel de încăpățânat ca inainte ca să insiste 
că se descurcă singur. 

Stryke hotări categoric că va călări alături de 
el. După mai mult de un ceas de mers în tăcere, 
il întrebă: 

- Cum te simţi? 

Haskeer îl privi lung, parcă mirat de intrebare. 

- Mai bine ca niciodată, răspunse el, intr-un 
târziu. 

Stryke sesiză imediat tonul neobișnuit de 
calm din glasul lui și vru să-l contrazică. O făcu 
doar în gând, rezumându-se la un simplu „Mă 
bucur“. 

După câteva clipe, Haskeer il întrebă: 

- Pot să văd stelele? 

Căpitanul fu luat prin surprindere și ezită. 
Pe urmă îşi zise: De ce să nu vrea sd le vadă? 
Oare nu-i îndreptățit s-o facă? Doar ştia cum să 
se descurce dacă-i făcea probleme. 

Așa că scotoci în sacul de la cingătoare, scoase 
stelele şi i le arătă. 

Citi pe faţa sergentului că era mult mai intere- 
sat de ele decât se arătase inainte. Haskeer intinse 
mâna Și aşteptă ca Stryke să i le așeze în palmă. 
Căpitanul ezită încă o dată. Apoi se hotări să i 
le dea. 


Sergentul se uita la ele de-a dreptul fascinat. 

Se scurseră destule momente de liniște și că- 
pitanul începu să se neliniștească. Văzu În ochii 
lui Haskeer o privire stranie, ca de foc. 

- Sunt minunate, rosti sergentul, intr-un sfârșit. 

Remarca lui sună atât de neobișnuit, că Stryke 
nu ştiu ce să-i răspundă. În final, nici nu mai fu 
nevoit, pentru că spre ei gonea un cercetaș călare. 

- Vin veşti de la cercetași, spuse el, întin- 
zând palma. Dă-mi-le înapoi. 

Haskeer se holba în continuare la artefacte. 

- Haskeer! Stelele! 

- Hă? A, da. Uite, ia-le. 

Stryke le luă și le ascunse în sac. 

Cercetașul ajunse la ei. 

- Ce este, Talag? 

- Se apropie un grup de oameni, domnule 
căpitan. Sunt vreo douăzeci-treizeci, cam la un 
kilometru și jumătate în faţa noastră. 

— Agresiv? 

- Nu cred că sunt un pericol, dacă nu-i vreo 
șmecherie la mijloc. Femei, copii și sugari, cei 
mai mulți, câțiva bătrâni, și femei, şi bărbaţi. 
Arată a refugiaţi. 

- Te-au văzut? 

- Nu cred. Nu sunt o unitate de luptă, dom- 
nule căpitan. Majoritatea de-abia se târăsc. 

— Aşteaptă, vin și eu cu tine. 

Stryke se uită la Haskeer. Se aștepta să vină 
cu remarci despre întâlnirea cu oamenii, dar ser- 
gentul era netulburat. Așa că îl ignoră şi trecu la 
rândul următor. Coilla și Jup călăreau alături. 

- Ați auzit? 

- Da. 

- Mă duc înainte. Voi veniţi cu convoiul în 
urmă. Și... ăăă... fiți atenţi, bine? Dădu din cap 
spre Haskeer. 

Caporalii îi făcură semn c-au înțeles. 

- Alfray, strigă Stryke. După mine! 

Coilla și Jup preluară conducerea după ce căpi- 
tanul plecă cu Talag și Alfray. Dădură pinteni cai- 
lor şi o luară înaintea convoiului. Cotiră de două 
ori pe drum, apoi ajunseră la grupul de oameni. 

Arătau așa cum îi descrisese Talag: majoritatea 
erau femei, unele cu bebeluşi in brațe, și copii; pe 
lângă ei, o mână de bătrâni șchiopi. Sosirea orci- 
lor generă un val de neliniște în rândul nenoroci- 
ților. Copiii se agățară de poala mamelor, bătrânii 
se străduiră să ia o poziție de apărare. 

Stryke nu văzu nici un pericol sau motiv de 
agitație. Opri calul şi, ca să pară mai puţin inspăi- 
mântător, descălecă. Alfray și Talag făcură la fel. 

O femeie singură făcu un pas în față. Sub stra- 
tul de murdărie se ascundea un chip foarte tânăr. 
Părul blond, lung până la talie, era impletit la 

spate. Avea hainele umede. Se vedea că-i e frică, 
dar il întâmpină pe Stryke mândră, cu spatele 
drept: 

- Nu suntem decât femei și copii, spuse ea, cu 
glas tremurând de emoție, și câţiva bătrâni. Nu 
avem gânduri rele, nici nu suntem în stare să vă 
atacăm. Vrem doar să mergem mai departe. 

Stryke își zise că-i vorbise cu mult curaj. 

- Nu ne războim cu femeile și copiii, îi 
răspunse el. Nici cu cei care nu ne ameninţă. 

- Îmi dai cuvântul tău că nu ne faceţi rău? 

- Da. Stryke le cercetă chipurile obosite, în- 
grijorate. De unde veniţi? 

- Din Crângul Doamnei. 

- Deci sunteți Man: 

- Da. Iar voi, orcii, luptaţi de partea noastră, 
nu-i așa? 

Femeia pusese întrebarea mai mult ca să se 
liniştească. 

- Da. 

Stryke nu vru să-i spună că nu avuseseră de 
ales în privinţa asta. 

- Aşa trebuie să fie. Voi, rasele străvechi, ca 
şi noi, credeţi în mai mulți zei. 

Căpitanul înclină din cap, dar nu vru să se 
complice cu alte amănunte. Între orci şi oa- 
meni erau mai multe deosebiri decât asemănări, 

pe care n-avea rost să le discute acum. În 
schimb, întrebă: 

- Ce s-a întâmplat la Crângul Doamnei de a 
trebuit să plecați? 

- Ne-a măcelărit o armată Uni. Au murit 
aproape toți bărbaţii noștri, iar noi am scăpat 
ca prin minune. 

— Aşezarea a căzut? 

- Nu până am plecat noi. Câţiva mai opu- 
neau rezistență, dar, ca să fiu sinceră, n-au nici O 
șansă să evite dezastrul. Chipul femeii se lumină. 
Vă duceți cumva să contribuiţi la apărarea e1? 

Stryke sperase să nu-i pună întrebarea asta. 

- Nu. Noi avem... o altă misiune. La Scratch. 
Îmi pare rău. 

Femeia se întristă. 

- Speram să fiți răspunsul la rugăciunile 
noastre. Îi oferi un zâmbet îndrăzneţ, neconvin- 
gător. Nu-i nimic, o să ne ajute zeii cumva. 

- Încotro mergeţi acum? vru să știe Alfray. 

- Păi... departe. Speram să găsim o altă aşe- 
zare Mani. 

- Ascultaţi-ne sfatul și ocoliți câmpiile. Re- 
giunea din jurul Pășunii Țesătorului e foarte pe- 
riculoasă deocamdată. 

- Am auzit şi noi. 

- Nu vă depărtaţi de golf, adăugă Stryke. Și 
nu trebuie să vă mai spun să vă ţineţi cât mai 
departe de Trinity. 

Se intrebă dacă să le spună și despre potera 
lui Hobrow, dar în cele din urmă renunță. 

- Noi voiam să ne îndreptăm spre așezările 
de pe coasta de vest, îi explică femeia. Hexton, 
poate, sau Vermillion. Acolo ar trebui să fim 
bine primiți. 

Stryke își dădu seama de situaţia lor jalnică. 

- E un drum lung. Unul ucigător de lung, 
dacă vreți să ştiţi adevărul, adăugă în gând. 

- O să ajungem la capătul lui, cu voia zeilor. 

Nu avea motiv să-i trateze pe oameni cu bună- 
voință, dar voia să creadă că femeia nu se înșală. 

În clipa aceea îşi făcu apariţia şi restul trupei 
de Jderi. Veneau în galop să li se alăture. Refu- 
giații se panicară din nou. 

- Nu vă speriaţi, îi linişti Stryke. Trupa 
noastră nu vă va face nici un rău. 

Orcii descălecară și cercetară grupul de amă- 
râți din faţa lor. 

Cei mai mulţi se apropiară, conduși de Coilla 
și Jup. Femela de orc şi piticul atraseră multe 
priviri curioase și comentarii șoptite. Haskeer 
rămase în urmă, dar Stryke nu avu timp să-i ia 
in seamă ciudăţeniuile. 

- Am plecat numai cu hainele de pe noi, rosti 
femeia. Nu ne puteți da niște apă? 

- Ba da, răspunse Stryke, și ceva de mâncare. 
Nu prea multă, că nici nouă nu ne prisoseşte. 

- Sunteţi foarte buni. Mulţumim. 

Stryke puse câțiva soldați să le impartă provizii. 

Un copilaș, o fetiță, făcu câțiva pași şovăi- 
tori inainte. Căsca ochii de uimire și ţinea dege- 
tul mare în gură. Se agăță de fusta femeii și se 
holbă la orci. Femeia se uită la ea şi zâmbi. 

- Nu vă supăraţi pe ea. Nu vă supăraţi pe noi. 
Foarte puțini am mai fost în tovărășia orcilor, 
chiar dacă rasa voastră a luptat de partea noastră. 

Copiliţa, blondă ca femeia și cu aceleași tră- 
sături, lăsă fusta mamei și veni lângă orci. Se uită 
la Coilla, apoi la Stryke, la Alfray, la Jup şi iar la 
Coilla. Scoase degetul din gură și întrebă: 

- Ce-i asta? 

Arătă spre obrazul Coillei. Ea nu înţelese ce 
voia. Era nedumerită. 

- Desenele alea, adăugă fetița. De pe fața ta. 

- A, tatuajele. Însemnele rangului nostru. 

Fetița o privi neştiutoare. 

- Arată cine e la conducere. Coilla luă un băț 
de pe marginea drumului. ÎI luă și se lăsă pe vine 
lângă un petic de pământ. Hai să-ți arăt. Șeful... 
nostru e Stryke. Arătă spre el cu băţul, apoi 

incepu să deseneze. Vezi, are două dungi ca astea 
pe fiecare obraz: (C. Asta înseamnă că e căpitan. 
Șeful, dacă vrei. Coilla arătă apoi spre Jup. El e 
sergent, așa că semnele de pe faţa lui arată așa: 
ĘĖ >. Sergenţii sunt pe locul doi la comandă 
după căpitani. Acum urmez eu, sunt caporal, și 
semnele mele sunt astea: C). Ai înţeles? 

Extaziată, fetița înclină din cap. Îi zâmbi Coillei 
și-i luă bățul, apoi începu să mâzgălească și ea. 

Soldaţii veniră cu apa și mâncarea. 

- Nu-s multe, se scuză Stryke, dar vi le dăm 
bucuroşi. 

- E mai mult decât aveam când v-am întâlnit, 
rosti femeia. Zeii să vă binecuvânteze. 

Stryke avu un sentiment de stânjeneală. La 
urma urmei, de câte ori venise în contact cu oa- 
menii nu încercase decât să omoare cât mai mulți. 
La comanda lui, soldații se amestecară printre oa- 
meni Și le împărțiră proviziile. 

Stryke, Alfray și Jup se uitară la oamenii 
care le mulțumeau soldaților din tot sufletul și 
la Coilla, așezată în patru labe lângă fetiță. 

- Nu ştii niciodată la ce să te aștepți de la 
soartă, șopti Jup. 

Femeia il auzi. 

- Vi se pare ciudat? Şi nouă. Însă adevărul e 
că nu suntem chiar atât de diferiți de voi sau de 

orice altă rasă străveche. În adâncul sufletului, 
toți iubim pacea și urâm războiul. 

- Orcii se nasc ca să lupte, replică Stryke, oa- 
recum indignat. Se înmuie când văzu cum îl 
priveşte femeia. Dar războiul trebuie să fie just. 
Noi nu distrugem numai de dragul distrugerii. 

- Rasa mea v-a făcut mult rău. 

Fu uimit să audă asemenea cuvinte de pe bu- 
zele unui om, dar nu mai spuse nimic. 

Pe lângă Coilla și fetița ingenuncheată lângă 
ea trecu un soldat cu o ploscă cu apă. Copilul în- 
tinse mâna după ea. Soldatul scoase dopul și 1-o 
dădu. Fetița vru s-o ducă la gură, dar începu să se 
strâmbe, apoi scoase un sunet înspăimântător: 

- Hapciuuu! 

Coilla se ridică în picioare. Şi ea, și soldatul 
se dădură repede inapoi. 

Spre groaza lui Stryke, femeia zâmbi. 

- Săraca de ea. A răcit. 

- A răcit? 

- Numai puţin. O să-i treacă Într-o zi, două. Își 
mângâie copilul pe frunte. De parcă n-ar avea des- 
tul de tras. Cred că până la urmă o să răcim cu toții. 

- Răceala asta... întrebă Coilla. E o boală? 

- O boală? Păi, da, cred că da. Dar e... 

- Pe cai, toată lumea! urlă Stryke. 

Trupa se repezi degrabă la armăsari, abando- 
nând sacii cu apă și rațiile de mâncare. 

Femeia era uluită. Toţi oamenii erau. 

- Nu înţeleg. Ce s-a întâmplat? Copilul e 
numai puțin răcit. 

Stryke se temu că Jderii o să dea năvală peste 
oameni şi-o să-i omoare. N-avea de ce să mai 
zăbovească. 

- Trebuie să plecăm. Îmi pare rău. Vă do- 
resc... numai bine. 

Se întoarse și se îndreptă spre calul lui. 

- Stai! strigă femeia. Stai! Nu... 

O ignoră, mai strigă un ordin și plecă urmat 
de trupă. 

Jderii galopau în mare viteză. Îi lăsară pe oa- 
meni în drum, cu gurile căscate. 

- Am scăpat în ultima clipă, spuse Jup. 

- Nu-i decât o dovadă în plus că nu poți avea 
incredere în oameni, remarcă Alfray. Nici în 
Mani, nici în Um. 


Pentru Jennesta, Uni nu serveau la nimic, 
decât dacă erau morți. 

Cadavrele de Uni, pe jumătate scufundate în 
șanțul cu apă înroșită în care se uita, se dove- 
diră cu siguranţă folositoare în a-i oferi ceea ce-i 
trebuia. Acum erau de două ori mai utili. 

Intenționase să folosească lichidul însânge- 
rat ca mediu pentru a vedea în viitor. Era un 
instrument foarte bun, mai ales în perioada unui 
conflict. Să cunoşti dispunerea inamicului e un 
avantaj evident. Din păcate, nici nu se apucă 
bine de ghicit, că și văzu chipul îngâmfat al lui 
Adpar în bazin. 

Bine că nu-l vedea și pe-al infumuratei de 
Sanara. 

Fu nevoită să inghită saluturile mincinoase 
și goale pe care le întrerupse urgent: 

- Nu-i momentul să stăm la taifas, mârâi ea. 

- Vai de mine! exclamă chipul surorii ei. Și eu, 
care credeam că vrei să afli vesti despre proscrișii 
dia pentru care faci atâta tărăboi... 

În capul Jennestei, tobele începură să dea 
alarma. Încercă să pară indiferentă. 

- Proscrişi? Care proscriși? 

— Poate că știi să minţi în fața servitorilor tăi, 
draga mea, dar pe mine nu mă poţi păcăli. Așa că 
nu mai face pe fetița nedumerită, că mi se face 
scârbă. Știm amândouă despre ce vorbesc. 

- Să zicem că da. Ce-ai avea să-mi spui refe- 
ritor la problema asta? 

- Päi, doar că cei pe care-i cauţi au mai pus 
mâna pe o relicvă. 


- Ce? 

- Sau poate că habar n-ai despre ce vorbesc. 
Din nou? 

- Cum ai aflat? 

- Am sursele mele. 

- Dacă ţi-ai vârât nasul în... 

— Eu? Ca să fac ce anume? 

- E tipic pentru tine să-mi zădărniceşti pla- 
nurile, Adpar. 

- A, deci ai tu un plan, nu-i aşa? Poate că, 
până la urmă, o să mă intereseze și pe mine. 

- Nu te băga, Adpar! Dacă indrăzneşti nu- 
mal Să... 

- Doamnă! strigă o voce din apropiere. 

Jennesta ridică ochii. Generalul Mersadion 
se afla la câțiva pași de ea. Arăta ca un copil care 
vine la mama să-i spună că s-a murdărit. 

- Ce vrei se răsti regina. 

- Mi-aţi zis să vă anunţ când am ajuns la 
momentul... 

- Bine, bine. Vin imediat! 

Generalul se retrase plin de umilinţă. 

Jennesta se intoarse la chipul schimonosit al 
lui Adpar. 

- Lasă că mai auzi tu de mine! 

Apoi vâri mâna în lichidul sângeriu și rece 
și-i alungă imaginea. 

Se ridică in picioare şi merse la generalul 
ocupat cu plecăciunile. 

Se aflau pe un deal de pe care vedeau un câmp 
de luptă. Lupta pe cale să înceapă nu avea să fie 
una măreaţă, căci cele două oşti nu aveau decât 
o mie de războinici fiecare, dar se dădea pentru o 
chestiune de importanţă strategică. 

Oastea reginei era formată din Mani, pitici 
şi orci. Cei din urmă erau coloana vertebrală. 
Oastea potrivnică era alcătuită aproape exclu- 
siv din Uni și din foarte puţini pitici. 

- Sunt gata, îi spuse Jennesta lui Mersadion. 
Pregăteşte apărarea. 

Generalul spintecă aerul cu mâna. Un rând 
de orci gornişti, aflați ceva mai sus pe deal, se în- 
toarseră cu spatele la câmpul de luptă şi suflară 
in goarne. Mersadion își acoperi ochii. 

Auzind semnalul, soldații Jennestei își aco- 
periră și ei ochii, spre uluirea dușmanilor Uni. 

Regina ridică mâinile și rosti un descântec. 
Apoi băgă mâna în mantie și scoase un obiect 
care aducea cu un giuvaier foarte mare. Piatra cu 
mai multe feţe, cât un pumn, începu să scânte- 
ieze. În interiorul ei roiau miriade de culori. 

O aruncă în aer. 

Jennesta nu-și folosi decât puterile obișnuite, 
dar giuvaierul bizar, de dimensiuni neobișnuite, 

se înălța tot mai mult, ușor ca o pană purtată de 
vânt. ÎL văzură mulți din armata dușmană cum 
pâlpâie în lumina slabă a soarelui și îl urmăriră 
fascinaţi. Regina sesiză că printre războinicii po- 
trivnici câţiva își feriră ochii, copiindu-i mișcarea. 
Întotdeauna se găseau doi-trei mai răsăriți decât 
turma. Dar prea puțini. 

Giuvaierul se ridica leneș, în linie dreaptă, 
un punct strălucitor care concentra lumină. 

Pe urmă explodă. Bubuitura răsună mai pu- 
ternic decât o sută de tunete. 

Explozia intensă de lumină ţinu doar o clipă. 
Nici nu se stinse bine când începură urletele de 
pe câmp. Dușmanii se clătinau panicaţi, cu mâna 
la ochi, scăpau armele şi se ciocneau unii de alții. 

Goarnele sunară a doua oară. Ostaşii Jennes- 
tei își descoperiră ochii și se aruncară asupra 
dușmanilor. 

Mersadion stătea lângă regină. 

- O completare utilă la armele noastre, spuse 
ea, muniția optică. 

Zbieretele celor orbi şi neputincioși ajun- 
geau până la urechile lor. 

- N-o putem folosi prea des, din păcate. O 
să înveţe să se ferească de ea. În plus, te seacă de 


puteri. Își șterse fruntea cu o batistă de mătase. 
Adu-mi calul. 

Generalul fugi să-i îndeplinească ordinul. 

Jos, pe câmp, măcelul ajunsese la momentul 
culminant. Era mulțumită, dar nu asta o preo- 
cupa pe ea acum. 

Gândul îi stătea numai la Jderi. 

Zilele următoare se scurseră fără nici un 
incident. 

Numai starea lui Haskeer îi îngrijora. Trecea 
de la perioade de exaltare la depresie și deseori 
spunea lucruri greu de înțeles. Alfray îi asigură 
pe Jderi că tovarășul lor nu se insănătoșise com- 
plet după boala de care scăpau numai cei noro- 
coşi din rasele străvechi şi că trebuia să-și revină 
complet cât de curând. 

Dar uitară toți de sergent când, în seara celei 
de-a treia zi, ajunseră la Scratch. 

Ţinutul trolilor se afla în mijlocul Marii 
Câmpii, înspăimântător de aproape, dar terenul 
era foarte diferit de imprejurimile bogate în ve- 
getație. Pășunile nemărginite făcură loc tufări- 
șului, repede înlocuit de un peisaj dominat de 
roci, nu de pământ. 

Aşezarea propriu-zisă era anunţată de ridi- 
cături de pământ crestate. La o cercetare mai 
atentă, se dovedi că erau din piatră. Parcă munții 

fuseseră acoperiți de pământ aproape până la 
vârf și numai piscurile rămăseseră vizibile. 

Ceea ce știau orcii, de fapt ceea ce știa toată 
lumea, era că acţiunea apei, pe lângă mineritul 
trolilor, transformase solul poros de dedesubt 
într-un labirint de tuneluri şi caverne. Nimeni 
nu știa ce se afla în ele. Dintre puţinii curajoși 
care intraseră în ele, și mai puţini se întorseseră 
să povestească și altora cele văzute acolo. 

- Oare cât a trecut de când s-a dat ultimul 
atac armat asupra locului? se întrebă Stryke. 

- Nu ştiu, recunoscu Coilla. Deși aș pune 
rămășag că atacatorii erau mult mai puternici 
decât o trupă de războinici epuizați. 

- Kimball Hobrow crede că e capabil să 
intreprindă un asemenea atac. 

- În cazul lui, e imposibil să-l pornească fără 
cel puțin o mică armată. Noi nu suntem decât 
puţin peste douăzeci. 

- Ştiu, puţini la număr, dar cu experienţă, 
arme suficiente, ambiție... 

- Nu pe mine trebuie să mă convingi, Stryke, 
zâmbi Coilla. Nu că mă dau în vânt după situa- 
țiuile când nu pot sta în aer liber. Se uită la terenul 
pietros pe care înaintau anevoie. Vorbele tale vor 
avea greutate numai dacă găsim o cale să intrăm 
in Scratch. 

- Se zvoneşte că ar exista intrări secrete. Şan- 
sele să dăm peste una dintre ele sunt mici. Dar 
se pare că există și o intrare principală. Ar fi un 
inceput. 

- Oare n-ar ține-o și pe ea ascunsă? 

- Poate că nu e nevoie. O păzesc bine și, mai 
important, reputația ținutului îi ţine pe mulți 
la distanţă. 

- Așa este! Priveşte! 

Coilla arătă spre un bloc de piatră. Fațada 
era toată neagră, mai întunecată decât plăcile 
ieșite în afară din jurul ei. Stryke își focaliză 
privirea și văzu că era o deschizătură. 

Se apropiară de ea cu multă prudenţă. 

Semăna cu o gură de peșteră, nu foarte mare, 
poate cât o fermă modestă. Părea goală, dar nu 
puteau fi siguri, pentru că nu vedeau înăuntru 
din cauza beznei. 

— Stai puţin, spuse Coilla. Am o idee. 

Scoase de la cingătoare o piatră de amnar și o 
cârpă de lustruit cuțite. Aprinse un foc și, de la 
el, cârpa răsucită, care dădea suficientă lumină ca 
să vadă la câțiva paşi. Trecură prin deschizătură. 

- Cred că nu-i decât o gaură în stâncă, remarcă 
Stryke. 

Din întâmplare, Coilla se uită în jos. 

- Stai! șuieră ea, apucându-l de braţ. Își auzi 
ecoul. Priveşte. 

La doar trei pași în față se deschidea o groapă 
în pământ. Se furișară până la ea și se uitară înă- 
untru, dar nu văzură nimic. Coilla aruncă făclia 
improvizată. Alunecă până când deveni un punc- 
tuleț luminos, apoi dispăru. 

- Poate-i fără fund, presupuse ea. 

- Mă îndoiesc. În orice caz, dacă ceilalți cerce- 
taşi nu vin cu soluții mai bune, poate că asta e sin- 
gura noastră cale de a intra. Hai să ne intoarcem. 


Greever Aulay își pipăi peticul de pe ochi. 

- Întotdeauna mă doare când sunt nemerni- 
cii ăștia prin preajmă, se plânse el. 

Lekmann râse batjocoritor. 

Aulay se încruntă. 

- N-ai decât să razi. Dar m-a durut ca naiba în 
palatul Jennestei, cu orcii ăia mișunând peste tot. 

- Ce părere ai, Jabez? întrebă Lekmann. Oare 
băiatul are un detector de orci în loc de ochi? 

- Nuuu, răspunse Blaan. Așa crede el, de când 
i l-a scos un orc. 

- Habar n-aveţi despre ce vorbiţi, nici unul 
dintre voi, bodogăni Aulay. Și nu-mi mai spune 
„băiat“, Micah. 

Lăsaseră Trinity mult în urmă. Nu intraseră 
în aşezarea Uni. Nu erau atât de nechibzuiţi. 
Dar aflaseră de la femeile care lucrau pe ogoare 

și cărora le spuseseră că sunt domni Uni că Jde- 
rii trecuseră pe acolo. 

Se pare că se produsese un incident. Dar 
când Lekmann încercase să afle exact ce se în- 
tâmplase, femeile își puseseră lacăt la gură. Nu 
aflaseră decât că orcii făcuseră ceva destul de 
rău ca să pornească după ei jumătate din locui- 
torii orașului și să-i urmărească până la Golful 
Calyparr. Asta însemna că Jderii nu erau aliați 
cu Uni. Vânătorilor de recompense însă nu le 
păsa. Pe ei îi interesa doar să pună mâna pe re- 
licvă și pe atâtea căpățâni de renegaţi câte pu- 
teau duce în spate, ca să-și primească răsplata. 

Așa că porniră şi ei spre Calyparr, în spe- 
ranța că vor lua urma Jderilor. Dar rătăceau 
deja de o zi întreagă pe malul apei și nu văzuseră 
nici urmă de proscriși. 

- Mă gândesc c-o să-i găsim prin părțile 
astea, spuse Blaan. 

- Lasă-mă pe mine să gândesc, îl sfătui Lek- 
mann. Gânditul n-a fost niciodată punctul tău 
forte. 

- Poate are dreptate, Micah, rosti Aulay. Și 
dacă au fost aici, au plecat de mult. 

- Aha, deci până la urmă ochiul ăla al tău 
nu-i atât de sigur, îl zeflemisi Lekmann. 

Discuţia se încheie rapid când ajunseră la un 
pâlc de copaci. 

Lekmann căscă ochii. 

- Ce avem noi aici? 

La marginea drumului se ridica o tabără im- 
provizată, demnă de milă, populată de un grup 
pestriț de femei, copii și bătrâni. Arătau toţi cu 
un picior în groapă. 

- Nu văd nici un bărbat, observă Aulay. Nici 
unul care să ne dea bătaie de cap, în orice caz. 

La vederea călăreţilor oamenii începură să se 
agite. 

O femeie se depărtă de grup și ieși în față. 
Avea haina murdară și-și ținea părul blond strâns 
in coadă, pe spate. Lui Lekmann i se păru puțin 
cam obraznică. 

Femeia se uită la cei trei bărbaţi cu înfățișare 
stranie. Unul înalt, sfrijit, cu cicatrice. Unul 
scund, cu trăsături aspre, cu un petic pe ochi. Și 
unul chel, solid cât o umblătoare din cărămidă. 

Lekmann o întâmpină cu un zâmbet viclean. 

- Bună ziua. 

- Cine sunteți? întrebă femeia, suspicioasă. 
Ce vreţi? 

- N-aveţi de ce să vă temeţi, doamnă. Noi 
vrem să ne vedem de drum. Se uită la grupul de 
oameni din spate. De fapt, avem foarte multe în 
comun. 

- Și voi sunteți Man: 

Asta voia Lekmann să audă. 

- Da, doamnă. Oameni buni, care trăiesc cu 
frica zeilor, ca voi. 

Femeia păru ușurată, dar nu foarte convinsă. 

Lekmann scoase piciorul din scara şei. 

- Vă supăraţi dacă descălecăm? 

- Nu vă pot opri. 

Cobori de pe cal cu mișcări lente, ca să nu-i spe- 
rie pe oameni. Aulay și Blaan îi urmară exemplul. 

Lekmann își întinse oasele. 

- Călărim de ceva vreme. Ne prinde bine o 
pauză. 

- Să nu ne consideraţi neospitalieri, îi spuse fe- 
meia, dar nu avem nici mâncare, nici apă de dat. 

- Nu-i nimic. Se vede că v-a părăsit norocul. 
Aţi plecat de mult la drum? 

— Parcă de-o viaţă. 

- De unde veniți? 

- Din Crângul Doamnei. E agitație mare acolo. 

- Peste tot e agitație, doamnă. Trăim vremuri 
tulburi, ăsta-i adevărul. 

Femeia se uită la Blaan și Aulay. 

- Prietenii tăi nu sunt prea vorbăreți. 

- Așa-s ei, taciturni. Multe fac, puţine vorbesc, 
am putea spune. Dar să nu ne lungim și noi cu 
vorba. Ne-am oprit pentru că speram să ne puteți 
ajuta. 

- Așa cum am spus, nu avem... 

- Nu, nu în felul ăsta. Ştiţi... noi căutăm... 
anumite trupe și, cum tot sunteţi pe drum de 
atâta timp, ne-am gândit că v-aţi întâlnit cu ele. 

- Am văzut foarte mulţi oameni în călătoria 
noastră. 

- Nu mă refer la oameni. La o trupă de rase 
străvechi. 

Pe chipul femeii trecu o nouă undă de 
suspiciune. 

- Ce fel de rasă? 

- Ora. 

Lekmann avu impresia că nimerise exact la 
țintă. Femeia parcă-și trase o perdea peste ochi. 

- Păi, nu-mi aduc... 

- Ba da, mami! 

Vânătorii de recompense se întoarseră și 
văzură o fetiță apropiindu-se cu paşi repezi. 

- Oamenii ăia caraghioși cu desene pe faţă, 
spuse ea. Vorbea pe nas, ca și când era răcită. Îşi 
aminteşti? 

Lekmann ştiu că dăduseră lovitura. 

- A, da. Femeia se forță să vorbească pe un 
ton normal. Am întâlnit un grup de orci, acum 
vreo două zile. Au trecut repede pe lângă noi. 
Cred că se grăbeau. 

Lekmann se pregătea să mai pună o între- 
bare, dar fetiţa veni lângă el. 

- Eşti prietenul lor? îl întrebă, trăgându-și 
nasul. 

- Nu acum! se răsti el, enervat de întrerupere. 

Fetița se dădu înapoi, îngrozită, și fugi la mama 
ei, s-o apere. Reacţia lui Lekmann o făcu pe fe- 
meie și mai prudentă. Pe chip îi apăru o expresie 
sfidătoare. Încordarea îi cuprinse și pe ceilalți 
Mani, dar vânătorul de recompense nu-i consideră 
un motiv de îngrijorare, așa că nu le dădu atenție. 

Renunţă la tonul prietenos: 

- Ştii unde s-au dus orcii ăştia? 

- De unde să știu? 

Acum li se punea de-a curmezișul. Păcat. 

- Dar de ce vreți să dați de ei? 

- Sunt la mijloc treburi neterminate. 

- Sigur nu sunteți Uni? 

Lekmann scoase un rânjet care-l făcu să se- 
mene cu un şobolan. 

- Nu suntem Uni, poți fi sigură. 

Aulay și Blaan începură să râdă cu hohote 
respingătoare. 

Femeia se alarmă. 

- Cine sunteți? 

- Nişte călători care vor să plece la drum 
imediat ce au aflat o informație. Se uită în jur 
cu ochi vicleni. Poate că bărbații voştri știu 
unde s-au dus orcii. 

- Sunt... sunt plecaţi la vânătoare. 

- Nu prea cred, doamnă. Nu cred că-i nici un 
bărbat printre voi. Se uită la tovarășii ei. Cel pu- 
țin nici unul tânăr și în putere. Ar fi rămas unul 
sau doi aici dacă ar fi fost. 

- Sunt în apropiere și trebuie să se întoarcă 
dintr-o clipă într-alta. În glasul femeii se simţi o 
undă de disperare. Dacă nu vreți să dați de necaz... 

- Nu te pricepi să minţi, doamnă. Se uită fix 
la copil. Hai să stăm de vorbă prietenește, nu 
vrei? Unde s-au dus orcii ăia? 

Femeia îi citi intenţiile în ochi și cedă. 

- Bine. Au spus ceva despre Scratch. 

- Ținutul trolilor? De ce să se ducă acolo? 

- De unde să ştiu? 

- Nu se potrivește. Eşti sigură că nu ţi-au 
spus și altceva? 

- Da. Copilul trase de fusta mamei și începu să 
plângă. Nu te speria, draga mamei. Nu-i nimic. 

- Nu cred că-mi spui tot ce știi, spuse Lek- 
mann, ameninţător. Poate că nici măcar nu s-au 
dus la Scratch, la urma urmei. 

- 'Ți-am spus tot ce ştiu. Altceva nu ştiu. 

- Păi, doamnă, cred că-ți dai seama că tre- 
buie să mă conving că nu minţi. 

Făcu semn din cap către Blaan și Aulay. Cei 
trei bărbaţi se apropiară de ea, inconjurând-o. 

La plecare, Lekmann știa sigur că femeia spu- 
sese adevărul. 

Așa cum vedea Stryke lucrurile, aveau ne- 
voie de un plan cât se poate de simplu. 

- Nu avem decât o singură șansă, cea a atacu- 
lui direct. Intrăm, ne facem treaba și plecăm. 

- Sună bine, spuse Coilla. Dar gândește-te la 
dificultăți. Mai întâi, cum intrăm. N-am găsit 
decât o singură cale, puţul din peşteră. Poate că 
nici nu duce în labirintul trolilor. Sau, dacă duce, 
poate că e foarte adânc. 

- Avem funie destulă. Dacă ne mai trebuie, 
impletim niște plante agățătoare. 

- În regulă. Ai spus că după ce intrăm, ne 
facem treaba. Ușor de zis, foarte greu de făcut, 
Stryke. Nu ştim câți kilometri are tunelul. Dacă 
au o stea — și asta nu e decât o presupunere —, tre- 
buie s-o găsim. Nu uitaţi, că, din câte știm, acolo 
jos e-o beznă să-ţi bagi degetele în ochi. Trolii 
văd pe întuneric. Noi, nu. 

- O să ne facem torţe. 

- Ca să atragem atenţia asupra noastră. Pe 
terenul lor, e un dezavantaj. 

- Nu câtă vreme ştim să mânuim sabia. 

- În sfârşit, cum ieşim? își duse Coilla intre- 
bările până la capăt. Păi, e de la sine înţeles, nu? 
Presupui că ieşim noi cumva. 

- Am mai riscat și altă dată, Coilla, și n-am 
de gând să mă impiedic acum de asta. 

Coilla scose un oftat de resemnare. 

- Ştiu că n-ai de gând. Eşti hotărât să mergi 
până la capăt. 

- Ștu că sunt. Dar n-o să-i iau cu mine pe cei 
care nu vor să vină. 

- Nu despre asta-i vorba. Pe mine mă îngrijo- 
rează cum o să procedăm. Atacul nu e întotdea- 
una o soluţie, să știi. 

- Dar uneori este. Dacă n-ai tu o soluţie mai 
bună. 

- Tocmai asta e, fir-ai să fu! N-am. 

- Știu că eşti îngrijorată pentru că putem da 
greș în multe situaţii. Și eu sunt. Așa că o să ne 
luăm mai mult timp ca să punem lucrurile la 
punct. 

- Nu prea mult, interveni Alfray. Cum ră- 
mâne cu Hobrow? 

- L-am făcut arșice. Nu cred c-o să vină prea 
curând aici, asta dacă o să vină. 

- Nu e numai Hobrow. Din câte ştim, toată 
lumea e pe urmele noastre. Iar ţintele în mișcare 
sunt cel mai greu de nimerit. 

- Garantat. Dar ţintele care ripostează sunt 
lăsate în pace. 

- Nu şi când toată ţara le vrea capetele. 

- Ce-ai vrut să spui când ai zis că o să ne 
luăm mai mult timp, Stryke? întrebă Coilla. 
Cât anume? 

Stryke ridică ochii şi văzu că soarele era la 
asfinţit. 

- Mai e puţin și se întunecă. Am putea petrece 
ziua de mâine încercând să descoperim o altă cale 
de intrare. Numai că trebuie să căutăm bine, pe 
porțiuni. Dacă găsim una potrivită, ne folosim 
de ea. Dacă nu, ne rămâne intrarea din peșteră. 

- Ceea ce credem noi că e o intrare, îl corectă 
Coilla. 

- Stryke, nu vreau să pun paie pe foc, vorbi 
Jup, dar dacă e o stea acolo înăuntru și dacă reu- 
şim să punem mâna pe ea... ce facem după aceea? 

- Speram să nu-mi pună nimeni întrebarea 
asta. 

Alfray îl susținu pe Jup. 

- Ba trebuie să ţi-o pună cineva. Altfel de ce 
să mergem mai departe? 

- Mergem mai departe pentru că... ei, bine, 
pentru că ce altceva avem de făcut? Suntem 
orci. Avem nevoie de un scop. Știți asta. 

- Dacă o ducem ca până acum, dacă judecăm 
logic și presupunem că scăpăm întregi din 
Scratch, ne trebuie un plan ca să găsim și celelalte 
stele, opină Coilla. 

- Până acum am avut noroc, spuse Jup. N-o 
să fie aşa o veșnicie. 

- Norocul ni-l facem singuri, declară Stryke. 

Coillei îi veni o idee. 

- Mă gândeam că, dacă iese din discuţie ideea 
de a duce tratative cu Jennesta... 

- În ce mă priveşte, o întrerupse Stryke, iese 
clar din discuţie. 

- Atunci poate ajungem la o înţelegere cu 
altcineva. 

- Cu cine? 

- Nu ştiu! Mă agăţ de un fir de pai, Stryke, 
ca voi toți. Mă gândesc că, dacă nu vom putea 
găsi toate cinci stelele, arunci restul nu ne sunt 
de nici un folos. Pe când un purcoi de bani 
ne-ar face viaţa mai ușoară. 

- Stelele inseamnă putere. O putere care s-ar 
putea să facă mult bine orcilor și tuturor raselor 
străvechi. Nu vreau s-o scap din mână așa ușor. 
În ce priveşte banii, ai uitat de cristale. Putem 
lua bani frumoși și pe o cantitate foarte mică. 

- Apropo, cum rămâne cu cristalul? întrebă 
Alfray. Te-ai gândit cum ar trebui împărțit? 

- Mi-am zis că deocamdată e bine să rămână 
proprietatea tuturor, spre binele general al tru- 
pei. Are cineva vreo obiecţie? 

Nimeni nu obiectă. 

Haskeer, care se ţinuse la distanță și nu luase 
parte la discuţie, se apropie de ei. Avea aceeași 
expresie impasibilă cu care îi obișnuise. 

- Ce se întâmplă? întrebă el. 

- Discutăm cum să intrăm în Scratch, îi răs- 
punse Coilla. 

Haskeer se lumină la față, străfulgerat de o idee. 

- De ce nu stăm de vorbă cu troli? 

Se auzi un cor de râsete. Apoi își dădură seama 
că vorbea serios. 

- Cum adică, să stăm de vorbă? îl întrebă 
Alfray. 

- Gândiţi-vă ce bine ne-ar merge dacă trolii 
ar fi prietenii noștri. 

Alfray rămase cu gura căscată. 

- Poftim? 

- Păi, de ce nu? Dușmanii noștri ne-ar putea de- 
veni prieteni, în loc să ne batem cu ei tot timpul. 

- Nu-mi vine să cred că spui asta, Haskeer, 
mărturisi Coilla. 

— i se pare ceva greșit? 

- Ăăă... parcă nu ești... tu. 

Haskeer stătu puţin să se gândească. 

- Bine, atunci hai să-i omorâm. 

— Păi, noi asta ne-am și gândit să facem, dacă 
suntem obligați. 

Haskeer râse fericit. 

- În regulă. Anunțaţi-mă când aveţi nevoie de 
mine. Mă duc să-mi hrănesc calul. 

Se întoarse și plecă. 

- Ce naiba! exclamă Jup. 

Coilla scutură din cap. 

- E dus cu pluta rău în ultima vreme. 

- Tot mai zici c-o să-şi revină, Alfray? întrebă 
Stryke. 

- Nu se grăbeşte deloc, recunosc. Dar am mai 
văzut asemenea comportamente la soldaţii care 
au avut febră mare. Sau când fac pneumonie; 
știți ce-i asta, apă la plămâni. Foarte mulți trăiesc 
ca în transă câteva zile și se poartă ciudat. 

- Ciudat! exclamă Coilla. Mai ciudat de-atât 
n-o să se poarte niciodată! 

- Nu ştiu dacă să mă ingrijorez sau să mulțu- 
mesc zeilor pentru starea lui de acum, mărturisi 
Jup. 

- Măcar nu te mai hărțuiește pe tine, iar noi nu 
mai avem parte de mormăielile lui necontenite. 

- Tu zici că se poartă aşa din pricina bolii, 
Alfray, spuse Stryke. E posibil să fie și alte cauze? 
Crezi că a primit o lovitură la cap de care noi nu 
ştim? 

- Nu se vede nici o urmă de aşa ceva. E po- 
sibil să fi încasat vreuna, dar ar trebui să se vadă 
ceva. Nu sunt specialist în răni la cap, Stryke, 
dar, ca şi tine, ştiu că, în urma lor, orcii fac și 
spun numai ciudățenii. 

- Pare inofensiv, dar staţi cu ochii pe el, 
toată lumea. 

- Nu-i dai voie să ia parte la misiune, nu? 
vru să afle Coilla. 

- Nu, ar fi o povară. O să rămână pe loc, im- 
preună cu unul sau doi soldaţi, ca să păzească 
tabăra. Ca să nu mai pomenesc de cristal. Cred 
că ar fi bine să stai şi tu cu ei, Coilla. 

- Vrei să spui că și eu aș fi o povară? 

- Sigur că nu. Dar nu-ți plac spaţiile închise, 
ai zis-o de mai multe ori, și trebuie să las de pază 
pe cineva de încredere. Pentru că nu voi lua ste- 
lele cu mine. E un risc prea mare. Ai tu grijă de 
ele până ne întoarcem. Îi văzu expresia de pe 
chip. Bine, bine, m-am gândit și eu că dacă nu ne 
întoarcem, vei duce tu misiunea noastră până la 
capăt, ca să zic așa. 

- Singură? 

- Cu Haskeer, rânji Jup. 

- Ha, ha, făcu ea, țintuindu-l cu privirea. 

Se uitară toți la Haskeer. Sergentul își mân- 
gâia calul şi-l hrănea din palmă. 

Domnul își vărsase mânia pe pământ. Kim- 
ball Hobrow nu mai avea nici o îndoială. 

Pornit în căutarea necredincioşilor, ne-oame- 
nii aceia bandiți care furaseră ce-i aparținea lui, 
ajunsese şi pe malurile Golfului Calyparr, ur- 
mat de peste douăzeci de adepți. Acum, la lăsa- 
rea nopţii, în faţa ochilor li se desfășura scena 

unui masacru: douăsprezece cadavre de oameni, 
majoritatea femei și copii, zăceau pe o bucată de 
pământ la marginea drumului negustorilor. 

Hobrow ii recunoscu după imbrăcăminte. 
Deloc modestă, viu colorată, indemna la plăceri 
și la desfrânare. Le ştia felul: blasfematori, cei ce 
se abăteau de la calea cea dreaptă. Adepţi nefe- 
riciți ai prădătorilor Mani. 

Se plimba printre cadavre urmat de un grup 
de custozi. Nu lăsa să se vadă dacă urmele măce- 
lulu, membrele încâlcite și carnea sfâșiată aveau 
vreun efect asupra lui. 

- Luaţi seama, recită el. Aceste suflete s-au abă- 
tut de la singura cale adevărată. Au îmbrățișat pă- 
gânismul vulgar al raselor impure și Domnul i-a 
pedepsit. Ironia, fraților, e că S-a folosit de ne-oa- 
meni ca mijloace ale răzbunării Sale. S-au culcat 
cu șarpele, iar șarpele i-a mâncat. Așa le trebuie. 

Îşi continuă inspecția, studiind feţele morților 
ȘI gravitatea rănilor. 

- Braţul Atotputernicului e lung, iar mânia 
Lui nu cunoaște limite, tună el. Îi loveşte pe ne- 
credincioși, după cum îi răsplătește pe aleşii Lui. 

Un custode îl strigă din partea cealaltă a scenei 
măcelului. Se duse la el. 

- Ce este, Calvert? 

- Asta mai trăieşte, stăpâne. Arătă spre o 
femeie. 


380 


Victima avea păr blond şi lung, impletit. Era 
plină de sânge pe piept și de-abia mai răsufla. 
Nu mai avea mult de trăit. 

Hobrow îngenunche lângă ea. Femeia il văzu 
ca prin ceaţă și încercă să spună ceva, dar de pe 
buzele ei tremurătoare nu ieşi nici un cuvânt. 

Se aplecă mai aproape de ea. 

- Vorbeşte, copila mea. Mărturisește-ţi păca- 
tele şi uşurează-ți sufletul. 

- Ei... ei... 

- Cine? 

— Au venit... Și... 

- Ei? Vrei să spui, orci? 

- Orcii. Ochii i se luminară o clipă. Da... orcii. 

- Ei v-au făcut asta? 

— Orcii... au venit... 

Custozii se adunaseră în jurul ei. 

- Vedeți? li se adresă Hobrow. Nici un om nu 
e în siguranță din cauza blestematelor de rase 
ne-omenești, nici măcar cei destul de naivi ca să 
le ia partea. Se intoarse spre muribundă. Unde 
s-au dus? 

- Orcii... 

- Da orcii. Vorbea încet și răspicat. Știi unde 
s-au dus? 

Femeia nu răspunse. Hobrow o prinse de 
mână Şi o strânse. 

- Unde s-au dus? repetă el. 

— Scr... Scratch... 

- Doamne! 

Îi dădu drumul la mână și se ridică. Femeia 
o întinse din nou, dar el o ignoră și-o lăsă să 
cadă, moale. 

- Pe cai! tună el. Patimi mesianice îi ardeau în 
priviri. Viermii pe care îi căutăm sunt aliați cu 
alții de teapa lor. Pornim într-o cruciadă, fraților! 

Țâșniră spre cai, molipsiți de febra lui. 

- Ne vom răzbuna! jură Hobrow. Domnul 
ne va călăuzi și ne va apăra! 


Jderii petrecură toată ziua căutând o altă cale 
de a pătrunde în Scratch. Dacă exista, era prea 
bine ascunsă ca s-o găsească. Dar nu se întâlniră 
cu trolii, aşa cum se temuseră. Măcar de asta 
avură noroc. 

Stryke hotări că vor pătrunde în labirint prin 
intrarea principală, cum îi ziceau ei, la prima 
geană de lumină. Acum că se lăsase noaptea, nu 
mai aveau ce face decât să aștepte zorii. Unii 
susțineau că trolii ies la suprafață la adăpostul 
întunericului, așa că dublară gărzile și-și ținură 
armele la îndemână. 

Alfray sugeră să li se împartă puțin cristal. 
Stryke nu se opuse, cu condiţia să nu ia prea mult, 
iar gărzile să nu primească deloc. Nici el nu luă, ci 

intinse o pătură la marginea taberei și se culcă pe 
ea ca să gândească și să-și pună la punct planurile. 


Prin mantia străvezie a amurgului se zăreau 
stelele, mai clare şi mai luminoase decât le văzuse 
el vreodată. 

Stătea în picioare, la marginea unei stânci. 

De partea cealaltă, la o aruncătură zdravâănă de 
lance, se îndlța un alt zid abrupt de stâncă. Zări co- 
paci înalți și drepți. Îl despărțea de ei un canion fără 
fund. Jos de tot, gâlgâia un râu înspumat, lovin- 
du-se în calea lui de bolovani și ridicând vapori de 
ceață transparentă. Canalul de piatră se întindea la 
stânga și la dreapta, cât vedea cu ochii. 

Cele două stânci erau unite de un pod care se 
clătina ușor, construit din funie solidă și frânghie 
împletită, cu scânduri de lemn pe care să calci. 

Pentru că îl vedea în fața lui, şi nu din alt motiv, 
pâși pe el și începu să-l traverseze. 

Departe de adăpostul stâncii, un vânt aspru 
gonea căldura plăcută a sfârşitului de seară. A ducea 
cu el o perdea delicată de stropi din torentul de de- 
desubt. I se făcu frig. Mergea încet, bucurându-se de 
peisajul superb şi inspirând adânc aerul proaspăt. 

Străbătuse, poate, o treime din drum, când văzu 
că din partea opusă se apropia cineva. Nu-i distinse 
chipul, dar îi observă pasul hotărât și încrezător. 
Continud și el să meargă, fără să slăbească ritmul. 

În curând, celălalt călător se apropie destul ca să-l 
recunoască. 

Era fata cu care se mai întâlnise aici, oriunde 
ar fi fost acel aici. 

Purta aceeași pălărie cu pană roșie, iar sabia o 
ținea pe spate. Vârful mânerului se vedea pe după 
umeri. Puse încet mâna pe funia din partea ei. 

Se recunoscură în același timp. Ea zâmbi şi 
primi zâmbetul lui ca răspuns. 

Se întâlniră la mijlocul podului. 

- Drumurile noastre se încrucișează din nou, 
spuse ea. Bun găsit. 

El simţi același fior care-l străbătuse și la pri- 
mele întâlniri. 

— Bun găsit, salută la rândul lui. 

— Eşti o apariție ciudată pentru un orc. 

- Cum așa 

- Vii și pleci învăluit în mister. 

- Pot spune același lucru despre tine. 

- Nu-i adevărat. Eu sunt întotdeauna aici. Tu 
ești cel care apare și dispare ca fuioarele de ceață 
de pe râu. Unde te duci? 

- Nicăieri. Adică... explorez, cred. Tu? 

- Eu mă duc unde-mi cere viața. 

- Dar ţii sabia în așa fel încât s-o scoţi cât mai 
repede. 

Fata se uită la arma lui, care-i atârna la 
cingătoare. 

— Tu, nu. E mai bine cum fac eu. 

- În ţinutul meu, sabia se ținea așa cum o ţii 
tu, cel puţin când câlătoreai în locuri sigure. Dar 
asta a fost demult. 

— Nu ameninţ pe nimeni și călătoresc cum îmi 
place, fără să fiu în pericol. Acolo de unde vii tu 
nu e la fel? 

— Nu. 

— Atunci tărâmul tău trebuie să fie într-adevăr 
trist. Să nu te superi că am zis asta. 

- Nu mă supăr. Ai spus adevărul. 

- Poate că ar trebui să vii aici și să-ți așezi 
tabăra. 

Nu era sigur dacă vorbele ei erau o invitație. 

— Ar fi frumos, îi răspunse. Aș vrea să pot veni. 

— Te împiedică ceva? 

— Nu știu cum să ajung aici. 

Fata råse. 

- De la tine oricând mă pot aștepta la ghici- 
tori. Cum nu ştii unde e, când ești aici? 

— Nici eu nu înţeleg mai multe decât tine. ĥi 
întoarse privirea de la ea și se uită la râul vijelios. 
Nu ştiu cum am ajuns aici, aşa cum nici râul nu știe 
unde se varsă. Ba știu chiar mai puţin decât el, pen- 
tru cd el întotdeauna s-a vărsat în ocean şi e vesnic. 

Fata veni mai aproape de el. 

— Și noi suntem vesnici. Curgem odată cu râul 
vieții. Băgă apoi mâna în buzunar și scoase două 

pietricele rotunde și netede. Le-am luat de pe malul 
râului. Le lăsă din palmă și se uită cum alunecă. 
Acum sunt tarăși una cu apa, așa cum tu Și cu mine 
suntem una cu râul timpului. Nu-ţi dai seama ce 
potrivită e întâlnirea noastră de pe pod? 

- Nu cred că înţeleg ce vrei să spui. 

— Nu? 

— Adică ştiu că vorbele tale sunt adevărate, dar 
înțelesul lor îmi scapă. 

— Atunci caută mai departe şi le vei înţelege. 

- Cum să fac asta? 

- Renunţând să mai încerci. 

- Acum cine vorbește în ghicitori? 

— Adevărul e simplu. Noi suntem cei care ale- 
gem să-l vedem ca pe-o ghicitoare. Vei ajunge și tu 
să înţelegi. 

- Când? 

- Când iţi vei pune intrebarea. Fii răbdător, 
străine. Fata zâmbi. Tot străin îti spun. Nu ştiu 
cum te cheamă. 

— Nici eu pe tine. 

- Dar cum te cheamă? 

— Stryke. 

— Stryke. Un nume puternic. Ti se potrivește. 
Da... Stryke, repetă ea, savurându-i dulceața. 


- Stryke. Stryke! Stryke! 


A . 
Il scutura cineva. 

- Hă? Hm? Cum... cum te cheamă pe tine? 

- Sunt eu, Coilla. Cine-ai crezut că e? Revi- 
no-ți, Stryke! 

Clipi și cercetă imprejurimile. Începea să se 
trezească. Se crăpa de ziuă. Erau la Scratch. 

- Arăţi ciudat, Stryke. Te simţi bine? 

- Da... da. A fost... un vis. 

- Mi se pare că visezi cam mult în ultima 
vreme. Aı avut un coşmar, nu? 

- Nu. Nici pe departe. A fost un vis, pur și 
simplu. 


Jennesta visa sânge și foc, moarte și distrugere, 
suferință şi disperare. Visa din ce e făcută pofta 
trupească și ce învățăminte tragi în urma ei. 

Aşa cum îi stătea în obicei. 

Se trezi în sanctuarul ei intim. Cadavrul mu- 
tilat al unui om de-abia devenit bărbat zăcea pe 
altarul purpuriu, printre rămășițele ritualului 
din noaptea anterioară. Îl ignoră, se ridică și-și 
inveli trupul gol într-o mantie de blană. Apoi 
incălță o pereche de cizme înalte din piele. 

Se lumina de ziuă şi avea treabă. 

Când ieși din cameră, gărzile luară poziția 
de drepți. 

- Haideţi, le ordonă ea scurt. 

Orcii o urmară. Îi conduse printr-un labirint 
de coridoare, pe șiruri de trepte din piatră până 

când ajunseră, în sfârșit, în aer liber, în zona de 
paradă din fața castelului. 

Acolo se aflau câteva sute de soldaţi orci din 
armata ei, aliniați regulamentar. Publicul, câtă 
frunză și iarbă, era format din reprezentanţi ai 
fiecărui regiment. Era o metodă sigură de a răs- 
pândi ceea ce aveau să urmărească în toată Oastea 
Jennestei. 

Soldații stăteau cu fața la un rug solid de 
lemn, înalt cât un copac mai mic. De el era legat 
un soldat orc. Vreascuri și surcele i se ridicau 
până la talie. 

Generalul Mersadion o întâmpină pe Jennesta 
cu o plecăciune. 

- Suntem gata să începem, Maiestate. 

— Să se citească verdictul. 

Mersadion făcu un semn din cap unui căpitan 
orc. Acesta păși în față și ridică un pergament. Cu 
voce de stentor, calitate din cauza căreia trebuia 
acum să îndeplinească o sarcină de care se fereau 
toți, începu: 

- Din ordinul Maiestăţii Sale Imperiale, Re- 
gina Jennesta, se anunță tuturor sentința dată de 
tribunalul militar în cazul lui Krekner, sergent 
din Oastea Imperială. 

Toţi ochii se îndreptară spre cel legat de rug. 

- Acuzaţiile aduse impotriva numitului Krek- 
ner sunt: prima, a încălcat voit un ordin dat de 

un ofițer superior și, a doua, încălcându-l, s-a do- 
vedit laş în faţa dușmanului. Tribunalul a hotărât 
că se face vinovat de ambele crime și îl condamnă 
să suporte pedeapsa care se dă în cazul lor. 

Căpitanul înclină pergamentul. În piață nu 
se auzea nici musca. 

Mersadion se adresă prizonierului: 

- Ai dreptul la un ultim apel către regină. 
Vrei să ţi-l exerciți? 

- Da, răspunse Krekner. 

Avea o voce categorică și răsunătoare. Su- 
porta suferința cu demnitate. 

- Începe, îi spuse Mersadion. 

Sergentul întoarse capul spre Jennesta. 

- Nu am vrut să fiu lipsit de respect față de or- 
dinele primite, doamnă. Numai că ni s-a spus să 
reluăm lupta când pe jos zăceau camarazii noștri 
răniți, pe care i-am fi putut ajuta. N-am zăbovit 
decât atât cât a trebuit să opresc sângerarea 
unui semen de-al meu orc şi cred că i-am salvat 
viața. Apoi m-am supus ordinul de inaintare. 
L-am executat cu întârziere, nu l-am ignorat, și 
cer să fiu iertat. Cred că sentința este nedreaptă 
in această privință. 

A fost, probabil, cel mai lung și, cu sigu- 
ranță, cel mai important discurs pe care îl ținuse 
vreodată. Acum se uita nerăbdător la regină. 

Ea îl ținu încordat, pe el și pe toată lumea, 
câteva secunde bune înainte de a vorbi. Îi făcea 
plăcere să se creadă că se gândea la iertare. 

- Ordinele se dau pentru a fi executate, anunță 
ea. Nu există excepţii, și în nici un caz provocate 
de... milă. Rosti cuvântul de parcă îi era scârbă 
de el. Apelul este respins. Sentința va fi dusă la 
indeplinire. Fie ca soarta ta să rămână un exem- 
plu pentru toți. 

Ridică mâna și începu să recite o incantaţie. 
Orcul condamnat își făcu curaj. 

Din vârful degetelor ei alunecă o rază de 
lumină orbitoare, se arcui în aer și încălzi 
surcelele de la picioarele condamnatului. Lem- 
nul se aprinse imediat. Flăcările galben-porto- 
calii țâșniră tot mai sus, flămânde. 

Sergentul orc întâmpină moartea cu demni- 
tate, dar la sfârșit nu-și mai putu reține țipetele. 
Jennesta se uita impasibilă cum se zbătea în foc. 

În mintea ei, victima era Stryke, comandantul 


Jderilor. 


Jderii erau gata de plecare. 

Stryke crezu că Haskeer va obiecta pentru că 
nu urma Să ia parte la misiune. Se înșela. Ser- 
gentul primi vestea fără lamentări. Într-un fel, 
asta era mai îngrijorător decât scandalul cu care 
îi obişnuise. 

Stryke îi trase deoparte pe Coilla, Alfray și 
Jup şi le explică planul. 

- Aşa cum ne-am înţeles, Coilla, tu rămâi la 
bază, cu Haskeer. l-am ordonat și lui Reafdaw 
să rămână. 

- Și cristalul? 

- Decât să fie împărțit în sacii legați la șa, am 
ordonat să fie strâns la un loc. Arătă spre gră- 
mada de saci de lângă armăsarii priponiți. Poate 
îl urci tu pe doi cai. În felul ăsta, dacă trebuie să 
pleci în grabă, fără noi, economisești timp. 

- Am înţeles. Stelele? 

Stryke le scoase din buzunar. 

— Uite-le aici. Ce faci cu ele dacă nu mai ieşim 
e treaba ta. 

Coilla studie repede obiectele bizare, apoi le 
ascunse în sacul de la cingătoare. 

- Dacă e să se întâmple așa, sper să fii mulțu- 
mit de hotărârea mea. Zâmbiră amândoi. Dar 
care e planul de rezervă dacă nu vă întoarceţi? 

- Nici unul care presupune să vii după noi. 
Ai înţeles? 

- Da... veni răspunsul, ezitant. 

- E un ordin. Eu zic că, dacă nu vom ieși de 
acolo până mâine pe vremea asta, nici n-o să mai 
ieşim. Dacă se întâmplă asta, trebuie să plecați 
de-aici. Puteţi să vă gândiţi unde vreți să mergeţi 
cât timp ne așteptați. 

- Numai zeii știu unde ne-am putea duce. 
Găsim noi un loc, la nevoie. Dar să nu ne dați 
neapărat un motiv să-l căutăm, bine? 

- O să ne străduim. E de la sine înţeles că, 
dacă vedeţi vreun trol inainte de limita stabilită 
de noi, nu inseamnă decât un singur lucru. O 
ştergeţi de-aici și în cazul ăsta. 

Coilla înclină din cap. 

- Ce facem când ajungem acolo jos, Stryke? 
intrebă Alfray. 

- Depinde. Altfel nu se poate. Nu știm peste 
ce-o să dăm, nici dacă locul prin care-o să ne 
strecurăm e într-adevăr intrarea. 

- O misiune oarbă. Nu-i bine. 

- Nu, dar am mai dat piept cu trolii și altă dată. 

- Pe mine mă sperie gândul că, dacă se intâm- 
plă ceva acolo jos, noi n-o să vedem absolut 
NIMIC, mărturisi Jup. 

- Ai dreptate, trolii au avantajul intunericu- 
lui. Dar o să luăm cu noi multe făclii. Câtă vreme 
le avem, putem să le facem faţă. Și nu uitaţi de 
elementul-surpriză. 

- E un risc al naibii de mare. 

- Pentru asta ne-am antrenat, să ne asumăm 
riscuri. Sunt în stare să pun rămășag că avem mai 
multă experiență decât locuitorii de sub pământ. 

- Să sperăm. N-ar trebui să plecăm? 

- Ba da. Adunați degrabă soldații. Strângeți 
frânghiile şi făcliile. 

Jup și Alfray plecară să execute ordinul. 

- Vreau să vin cu voi până la intrare, spuse 
Coilla. Se poate? 

- Vino. Dar nu zăbovi acolo. Vreau să te 
întorci aici ca să păzești tabăra și cristalul. 

Trupa îi lăsă în urmă pe Reafdaw și pe 
Haskeer și porni spre puţul din peșteră. 

La lumina zilei, caverna părea și mai intune- 
Cată, așa că intrară cu multă atenție. Aprinseră 
făcliile la marginea puţului. 

- Luminaţi tunelul, ordonă imediat Stryke. 

Doi soldaţi aruncară fiecare câte două torţe. 
Se uitară cum alunecă. Spre deosebire de cârpa 
aruncată de Coilla prima oară, nu dispărură, ci 
aterizară pe ceva solid, deşi foarte departe. 

- Măcar nu e atât de adânc să nu ne ajungă 
frânghia, observă Alfray. 

Făcliile din puț dădeau lumină, dar nu des- 
tulă ca să se vadă bine ce era acolo jos. Însă nu 
părea să fie nimic viu. 

Câţiva soldați primiră sarcina să lege zdravăn 
capetele a trei funii de bolovanii și de copacii 
din faţa peşterii. 

- Coborâm repede și în forță, pentru cazul 
in care jos ne așteaptă o capcană săltăreaţă. 

Trupa se alinie pe trei rânduri, fiecare cu o 
funie. Aprinseră mai multe făclii și le impărțiră. 
Unii soldați își strângeau cuțitele în dinți. 

Coilla le ură noroc și se retrase. 

Stryke făcu un semn din cap. 

- Să mergem, spuse el, apucând o funie. 

Păși primul peste marginea puţului. Jderii 
coborâră repede după el în groapă. 

Stryke dădu drumul funiei și sări ultimii trei 
metri. 

Scoase repede sabia. Jup ateriză lângă el și-și 
trase și el sabia imediat. Ceilalți soldaţi ajunseră 
Și ei de îndată și cercetară locul din priviri. 

Se aflau într-o încăpere rotundă, de trei ori 
mai largă decât puţul prin care tocmai coborâ- 
seră. Din ea plecau două tuneluri, unul mai lat, 
drept înainte, altul, mai ingust, la stânga. 

Era tăcută ca o criptă Și nu se zărea nici urmă 
de locuitori subterani. Se simţea un miros jilav. 

- Şi acum? șopti Jup. 

- Mai întâi ne asigurăm capul de pod, răs- 
punse Stryke, apoi făcu semn către doi soldați. 
Liffin, Bhose, staţi aici și păziţi ieșirea. Nu vă 
mișcaţi din loc până nu ne întoarcem sau până 
nu expiră termenul de așteptare. 


394 


Cei doi răcani înclinară din cap şi trecură pe 
poziție. 

- Acum să vedem pe unde mergem, spuse 
Alfray, cu ochii la tuneluri. 

- Crezi c-ar trebui să ne despărțim în două 
grupuri, căpitane? întrebă Jup. 

- Nu, vreau să evităm cu orice preț să ne 
separăm. Și așa suntem puțini. 

- Atunci, cum facem, căpitane? Dăm cu banul? 

- Eu cred că un tunel mai lat te conduce 
intr-un loc mai important. Zic s-o luăm pe-acolo. 
Dar mai întâi să-l verificăm și pe celălalt, ca să nu 
ne trezim cu surprize neplăcute. 

Stryke îi trimise pe Kestix și pe Jad să stea de 
pază la gura tunelului mai mare. Apoi îi chemă 
la el pe Hystykk, Noskaa, Calthmon și Breggin. 
Rudică un colac de funie și i-o puse ultimului în 
mână. 

- Voi patru intraţi în tunel și mergeţi cât se 
intinde frânghia. Dacă vi se pare că duce în- 
tr-un loc interesant, unul dintre voi se întoarce 
și ne anunţă. Dar nu riscați. La primul semn de 
pericol, vă intoarceţi aici. 

Jup prinse funia de un capăt. Breggin și-l 
prinse pe celălalt cu o buclă de incheietură, ridică 
făclia și-i conduse pe ceilalți trei în tunel. 

Trupa așteptă incordată să se desfășoare funia. 
Se incordă după câteva minute. 

— Dar dacă au dat de belea și nu se descurcă? 
se întrebă Alfray. Să mergem după ei? 

- Nu, ne scutim de-o bătaie de cap, spuse 
Stryke. Ha: să vedem ce se întâmplă. 

Nu trebuiră să aștepte prea mult. Soldaţii se 
intoarseră destul de repede. 

- Ei? 

- Mai nimic, domnule căpitan, raportă Breg- 
gin. Tunelul e mult mai lung decât funia. N-am 
văzut nici un pasaj lateral. 

- În regulă, atunci ne concentrăm pe celălalt 
tunel. Și-o să lăsăm în urmă o funie, deși n-o să 
fie de ajuns. 

- Dar n-o să ne trădeze dacă dau trolii peste 
ea? se ingrijoră Jup. 

- O trupă de soldaţi care se plimbă cu torţe se 
trădează oricum, nu crezi? Stryke se adresă apoi 
tuturor. Dacă dăm peste apărători, mai întâi 
loviți şi apoi puneţi întrebări. Nu ne permitem 
să fim îndurători. Țineţi aproape şi faceți cât mai 
puțin zgomot. 

După ce le atrase din nou atenţia lui Liffin și 
Bhose să fie cu ochii în patru, intră în tunelul lat 
urmat de restul soldaților. Alfray mergea lângă 
el cu o făclie în mână. 

Tunelul mergea drept, fără cotituri, deși se în- 
clina ușor. Pe măsură ce înaintau, Stryke simţi 
că scade temperatura. Un miros dezagreabil, de 

stătut, îi lovi nările. Merseră în același ritm cinci 
minute, dar bănui că-și pierdea noțiunea timpu- 
lui în lumea aceea tăcută, a beznei. Apoi ajun- 
seră la un tunel lateral. 

Era îngust, cât o ușă normală, iar intrarea lui, 
joasă. Pereţii erau igrasioși și murdari. Când îl 
luminară, văzură că podeaua se inclina aproape 
vertical. Cu o funie legată de mijloc și cu o făclie 
în mână, un Jder cobori să vadă unde ducea. 

Când îl traseră înapoi, soldatul le spuse: 

- Se termină cu un puț îngust, ca o fântână. 

- Cred că e un canal pentru apa de ploaie, spe- 
culă Alfray. Prin el curge apa în caz de inundație. 

- Deşteaptă idee, se arătă Stryke impresionat. 

- Le-a trebuit multă vreme să-l sape într-un 
loc ca ăsta. Or fi trolii nişte sălbatici, dar nu 
sunt proști. Să nu uităm lucrul ăsta. 

Își reluară explorarea prin tunelul principal, 
care acum se înclina mai mult. După ce făcură 
douăzeci-treizeci de paşi, funia călăuzitoare se 
termină. O lăsară jos și-și văzură de drum. Ma: 
trecură cinci minute, după socoteala strâmbă a 
lui Stryke, și tunelul incepu să se lărgească. Puțin 
mai departe, ajunseră la o încăpere și se opriră. 

Nu văzură și nu auziră pe nimeni, așa că 
intrară. 

Nici nu pășiră bine înăuntru, că mai multe 
siluete se năpustiră asupra lor din umbră. 

Jderii trecură și ei la atac, deși agresorii lor 
erau numai pe jumătate vizibili la lumina făcli- 
ilor. Lupta se dădea peste tot. Se auzeau doar 
zdrăngănit de săbii, icnete la ridicarea armelor 
Și, din când în când, țipete. 

O siluetă cu mișcări iuți, care abia se vedea, 
veni spre Stryke. O atacă. Silueta pară. Lovi și 
rată a doua oară. Norocul fu de partea lui și văzu 
cum sclipește lama indreptată spre gâtul lui. Se 
feri. Oțelul îi șuieră deasupra capului. 

Stryke plonjă în față cu sabia inainte. Stră- 
punse carnea moale și dușmanul se prăbuși. Se 
intoarse ca să atace altă umbră agresivă. 

Lângă el, Alfray și Jup se luptau aprig cu pro- 
priii adversari. Piticul sfărâmă un craniu. Alfray 
infipse făclia aprinsă în figura unui trol, făcân- 
du-l să scoată un țipăt înfiorător. Îl opri scurt, 
impungând trolul cu sabia. 

Nu mai era nici un dușman de înfrânt. Lupta 
fusese scurtă și violentă. Jderii invinseseră, deși 
trolii vedeau pe intuneric. 

Stryke aruncă o privire în jur. Mai era un 
pasaj in peretele opus al încăperii. 

- Păziți pasajul ăla! strigă el. 

Câţiva soldați fugiră și se uitară în el, cu 
săbiile gata de atac. 


- E cineva mort? întrebă căpitanul. Vreun 
rănit? 

Nimeni nu avea răni grave. 

- Am avut noroc, gâfâi Alfray. 

- Da, dar numai pentru că am fost mai mulți 
ca ei, cred. Lucrurile se puteau termina și in- 
vers. Hai să vedem ce avem aici. 

Stryke luă făclia lui Alfray și lumină cada- 
vrele de pe podea. 

Trolul era scund, musculos și cu trupul acope- 
rit de blană cenușie. Cum era de așteptat, avea 
constituția și pielea tipice pentru rasele subte- 
rane. Pieptul umflat era consecinţa traiului in 
condiţii de aer rarefiat, la mare adâncime. Braţele 
și picioarele crescuseră prea lungi față de corp. 
Mâinile, puternice, aveau degete groase și gheare 
lungi, din cauza scormonitului în pământ. 

Deși mort, rămăsese cu ochii deschiși. Se adap- 
taseră la întuneric şi crescuseră mult mai mari 
decât celelalte rase. Orbitele negre, ca de porc, 
erau imense. Nasul, umflat şi moale, ca la câine. 
În contrast cu aspectul spălăcit al blănii și bărbii, 
pe cap crescuse o claie de păr în nuanțele unei 
culori primare. Din câte se vedea în semiintu- 
neric, era portocaliu-inchis spre ruginiu. 

- N-ai vrea să te ciocnești de creatura asta pe 
intuneric, nu-i așa? întrebă Jup pe ton ironic. 

- Hai să ne vedem de drum, spuse Stryke. 

Intrară în tunel cu mai multă precauţie. 

Pasajul cotea brusc la dreapta, apoi mergea 
iarăși drept. Trecură pe lângă două odăi laterale, 
MICI și goale. Apoi tunelul se îngustă atât de tare 
că fură nevoiţi să meargă în șir indian. După vreo 
zece metri ajunseră într-o zonă cu pereţi și tavan 
protejați de trunchiuri de copaci și fixaţi cu 
grinzi de lemn. 

Stryke și Alfray mergeau puţin înaintea ce- 
lorlalți. Ajunseră la o scândură groasă, ieșită în 
afară. Medicul fu primul care treacu pe lângă 
ea, strecurându-se cu torța ridicată. 

Până să-și dea seama că scândura masca un 
tunel, o depășise deja. 

Era prea târziu. 

Un trol sări pe el din umbră. Trupul lui păros 
și scârbos îl aruncă în sus. Alfray scăpă făclia din 
mână. 

Stryke acţionă imediat, năpustindu-se asupra 
trolului care săltă doi pași ca să se ferească de 
sabia lui. Apoi ţâșni în față și se lansă într-o 
ploaie de lovituri pe care Stryke, la strâmtoare, 
cu greu reuși să le pareze. 

Spaţiul era atât de ingust că Jderii nu se puteau 
apropia suficient ca să-l ajute. Priviră neputincioşi 
la schimbul de lovituri grele dintre orc și trol. 

Stryke incercă un atac la pieptul creaturii. 
Cu o repeziciune uimitoare trolul sări într-o 

parte. Sabia Jderului se infipse intr-o proptea 
de lemn, generând un nor de praf. 

Secunda de care avu nevoie ca să smulgă sabia 
din proptea era să-l coste viața. Răcnind din 
adâncul plămânilor, trolul se năpusti asupra lui, 
spintecând aerul ca un descreierat. 

Însă creatura uitase de Alfray. În patru labe, 
revenindu-și din ameţeala impactului inițial, ste- 
garul Jder se intinse și-o apucă de picioare. N-o 
trase destul de tare ca s-o culce la pământ, dar îi 
distrase atenţia suficient cât s-o lovească Stryke. 
Sabia îi pătrunse trolului in coaste. Creatura 
gemu și căzu pe spate, izbindu-se cu toată pute- 
rea de propteaua deja slăbită de Stryke. 

Lemnul crăpă cu zgomot. 

De deasupra, într-o hărmălaie infricoșătoare, 
incepură să cadă pietre și bucăți de pământ. Tro- 
lul scoase un urlet oribil, disperat. 

Stryke îl prinse pe Alfray de vestă și-l trase la o 
parte. Îi văzu cu colțul ochiului pe Jup și pe ceilalți 
Jderi în spatele lor, de partea cealaltă a reazemului. 

Urmă o bubuitură. Tavanul se prăbuși peste 
trolul care urla. Creatura fu zdrobită instanta- 
neu sub ploaia de bolovani și moloz. O undă de 
şoc de intensitatea unui cutremur minor îi trânti 
pe Stryke şi Alfray la podea. Deasupra lor plu- 
teau nori de praf inecăcios. 

Rămaseră culcați, cu mâinile pe cap, neindrăz- 
nind să se miște, până se potoliră zguduiturile. 
Parcă trecuse o veșnicie. 

În cele din urmă hărmălaia încetă, pietrele 
căzuseră toate, iar praful se așeză. Se ridicară şi, 
rămași fără aer în plămâni, incepură să tușească. 

În capătul lor, tunelul era blocat de la podea 
la tavan. Din moloz ieșeau la iveală bolovani. 
Alfray smulse torța care ardea încă - singura lor 
sursă de lumină - și călcară amândoi peste ei ca 
să cerceteze dezastrul. 

Pricepură imediat că nu aveau cum să dea la 
o parte mormanul de moloz. 

- Nici o șansă, spuse Alfray, împingând za- 
darnic bariera de neclintit. Cântărește, probabil, 
câteva tone. 

- Ai dreptate, nu putem să trecem. 

- N-a prins nici un Jder sub ea, nu? 

- Nu, sunt sigur că s-au ferit. Dar nu-i văd în 
stare s-o miște nici din partea cealaltă. La naiba! 

Alfray scoase un oftat prelung. 

- Dacă vreunul din noi nu era sigur că trolii 
și-au dat seama de prezența noastră, acum 1 s-a 
risipit orice îndoială. Dacă nu cumva creaturile 
astea sunt surde. 

- Nu putem merge înapoi, dar nici nu pu- 
tem rămâne aici. Dacă mai cade ceva peste noi? 
Nu avem decât o singură opţiune. 

- Să sperăm că trupa găseşte o soluție să iasă 
din belea. 

- Sau că găsim noi o cale să ajungem la ei. 
Dar nu m-aș baza prea mult pe asta, Alfray. 

- Doi împotriva trolilor! Nu avem prea multe 
şanse, nu crezi? 

- Să sperăm că nu vom fi nevoiți să aflăm. 

Se uitară pentru ultima oară la tunelul blo- 
cat, apoi porniră în necunoscut. 


Haskeer nu fusese niciodată o tovărășie incân- 
tătoare, îşi zise Coilla, dar înainte, când fusese el 
însuși, măcar te înviora. 

Faţă în față cu el, îl privi prelung. Se aşezase 
pe o şa, cu braţele atârnate pe lângă corp, și se 
holba în gol. 

Reafdaw îi îndeplinea ordinele și încărca sacii 
cu cristal pe doi cai mai zdraveni. Așa, ca să fie si- 
gur că nu cad. Acum nu le rămăsese decat să aş- 
tepte. O conversaţie cu Haskeer era o perspectivă 
sumbră. Îl întrebase deja de vreo zece ori dacă se 
simte bine și primise aceleași răspunsuri afirma- 
tive neconvingătoare. Alte subiecte de discuție nu 
aveau, iar liniștea era apăsătoare. 

Așa că simţi deopotrivă ușurare și teamă când 
Haskeer ridică privirea spre ea. Îi dădu impresia 
că de-abia acum o vedea cu adevărat. 

— Ai stelele la tine? o întrebă. 

- Da. 

- Pot să mă uit la ele? 

„Nevinovăţie“ era cuvântul cel mai nepotri- 
vit cu care să-l descrii pe Haskeer în zilele lui 
bune, dar felul în care-i puse întrebarea o făcu să 
creadă că poate avea și această virtute. 

- De ce nu? 

Îl văzu că o priveşte cu mare atenție cum sco- 
tocește În desaga de la cingătoare. Când scoase 
stelele, întinse mâna după ele. Atunci își zise că 
era momentul să fie categorică: 

- Cred că-i mai bine să te uiţi la ele fără să le 
atingi. Nu te supăra, adăugă ea repede, dar căpita- 
nul mi-a ordonat să nu le dau nimănui. Nimănui, 
nici măcar ție. 

Minţea, dar știa că Stryke ar fi aprobat-o. Se 
așteptă la proteste zgomotoase, dar nu avu parte 
de așa ceva. Haskeer cel nou era exasperant de 
rezonabil. Oare cât o să rămână în starea asta? 

Stăteau față în față, ea cu palma întinsă, el, 
holbându-se la stele. Părea transfigurat de relic- 
vele bizare așa cum un copil e încântat de noua 
lui jucărie strălucitoare. 

După câteva minute în care Haskeer nu-și 
dezlipi ochii de la trofeele lor, Coilla începu să se 
ingrijoreze din nou. Putea s-o țină așa ore întregi, 
iar ea avea lucruri mai bune de făcut. De fapt, nu 

avea. Dar să fie a naibii dacă avea de gând să stea 
acolo toată ziua, pe post de piedestal. 

- Cred că ţi-ajunge deocamdată, îl anunţă ea. 
Strânse stelele în pumn și le puse înapoi în desagă. 

Ea simți din nou că-i urmărește fiecare miş- 
care cu un amestec de fascinaţie și dezamăgire 
pe chip. 

Încă un val de liniște se lăsă peste ei. Era 
mult prea apăsătoare pentru ea. 

- Mă duc până la punctul de observație. S-ar 
putea să se întoarcă. 

Nu credea nici ea ce spune, era prea devreme 
ca Jderii să se întoarcă. Dar măcar avea ceva de 
făcut. 

Haskeer nu spuse nimic, ci se uită după ea 
cum se depărtează. 

Coilla trecu pe lângă Reafdaw și-l strigă să-i 
spună unde merge. Soldatul îi răspunse cu un 
semn din cap și-și văzu de lucru mai departe. 

Punctul de observaţie nu se afla prea departe. 
Era o bucată de stâncă mai înaltă, în raza taberei, 
de unde se vedea intrarea în Scratch. Porni spre 
ea alene, mai mult ca să-i treacă timpul; nu spera 
să-și vadă camarazii întorcându-se atât de repede. 

După ce urcă pe platoul stâncii, se uită inapoi. 
Reafdaw nu se vedea nicăieri. Se gândi că-și ter- 
minase treaba și stătea cu Haskeer. Foarte bine. 
Să se mai plictisească și el. 

Întoarse capul şi se concentră pe intrarea-peş- 
teră în lumea subterană a trolilor. Nu era o zi 
senină, cum nu fuseseră nici celelalte de până 
atunci, dar tot trebui să-și ducă mâna la ochi ca 
să vadă detaliile. 

Nici o mișcare. Deloc surprinzător. Oricum 
nu se aștepta la nimic atât de devreme. 

Orice era mai bine decât să se întoarcă acolo 
jos, pe tărâmul plictiselii, așa că se hotări să mai 
stea câteva minute. Se întrebă dacă Stryke nu se 
apucase de o treabă prea grea. Își aminti înfio- 
rată de groapa întunecată în care coborâseră ca- 
marazii ei de luptă. 

Atunci primi o lovitură în moalele capului și 
alunecă și ea într-o groapă la fel de întunecată. 


Se trezi din leșin din cauza durerii. 

O săgeta cumplit, din vârful capului până în 
ceafă. Atinse ușor locul dureros și se murdări 
de sânge pe degete. 

Înțelese dintr-odată ce se întâmplase. Se ridică 
repede în capul oaselor. Prea repede. I se tăie res- 
piraţia. Ceafa îi pulsa, capul îi vâjâia. 

Probabil că fusese atacată. Trolii! Se ridică 
anevoie în picioare și cercetă imprejurimile. 
Nu se vedea nimeni, iar tabăra lor părea pustie. 

Gemând din cauza efortului, cobori de pe 
stâncă și porni spre tabără cât de repede putu. 

Oare cât zăcuse acolo? Poate ore întregi, dar 
poziţia soarelui pe cer îi arătă altceva. Duse iar 
mâna la ceafă. Sângera în continuare, dar nu 
abundent. Avusese noroc. 

Atunci îi trecu prin minte că, dacă ar fi ata- 
cat-o un trol, acum n-ar mai fi fost în viață. Așa 
că o copleși un alt gând, înspăimântător. Duse 
mâna la desaga de la cingătoare. 

Era deschisă. Nu mai avea stelele. 

Înjură cu glas tare şi începu să fugă, în ciuda 
durerii. 

Când ajunse în tabără, nu-i văzu nici pe Has- 
keer, nici pe Reafdaw. Îi strigă. Nimic. 

Mai strigă o dată. De data asta auzi gemete 
din locul unde lăsaseră caii. Fugi într-acolo. 

Reafdaw zăcea trântit la pământ, periculos de 
aproape de copitele cailor priponiţi. De-asta nu-l 
văzuse mai devreme. Îngenunche lângă el. Și lui 
îi curgea sânge din cap și era palid ca moartea. 

- Reafdaw! îl strigă ea, scuturându-l zdravăn. 

Soldatul gemu din nou. 

- Reafdaw! îl scutură și mai violent. Ce s-a 
întâmplat! 

- Eu... el... 

- Unde-i Haskeer? Ce se întâmplă? 

Soldatul părea că-și revine. 

— Haskeer. Nemernicul... 

- Ce vrei să spui? Se temu de răspunsul pe 
care-l ghici. 

- Imediat... după ce-ai plecat... a venit... la 
mine. N-a vorbit... prea mult. Pe urmă... a luat-o 
razna. Mai că... nu mi-a... crăpat capul... 

- Şi cu mine a făcut la fel, bestia. Se uită la 
rana soldatului. Ar putea fi mult mai rău, îi 
zise. Reafdaw, ştiu că te simți ca naiba, dar as- 
cultă-mă, e foarte important. Ce s-a întâmplat 
după aceea? Unde s-a dus? 

Reafdaw înghiţi. I se citea durerea în ochi. 

- A... plecat. Am leșinat... o vreme.... M-am 
trezit. A venit inapoi. Am crezut... am crezut... 
că vrea... să mă termine. Dar nu. A luat... un cal. 

— Fir-ar! A luat stelele. 

- Nu, pe toți zeii, spuse Reafdaw cu glasul 
lui slăbit. 

- În ce parte a luat-o? Ai văzut unde s-a dus? 

- Nord. Cred că... spre nord. 

Trebuia să ia o hotărâre. Imediat. 

- Trebuie să plec după el. O să ai singur grijă 
de tine până se întorc ceilalți. Eşti în stare? 

- Da... Du-te. 

- O să te descurci. Se ridică. Îi plesnea capul. 
Smulse o ploscă de pe cel mai apropiat cal. I-o 
puse în mână. Ţine. Îmi pare rău, Reafdaw, tre- 
buie neapărat să plec. 

Merse clătinat până la calul care părea cel 
mai rapid și-l dezlegă. Incălecă și-i dădu pinteni. 
Și plecă spre nord. 

Jup și restul trupei nu reușiseră să treacă 
dincolo, la Stryke și Alfray. Nici măcar nu erau 
siguri că scăpaseră teferi după ce se prăbuşise 
tavanul. 

Nu le rămânea decât să se întoarcă de unde 
veniseră. 

Întâlnirea cu Liffin și Bhose, rămași de pază la 
baza puţului, le aduse prima dezamăgire. Muri și 
speranța firavă că Stryke și Alfray reușiseră să 
ocolească tunelul blocat și ieșiseră. 

Următorul gând al lui Jup fu să ajungă la ei 
prin altă parte. Singura posibilitate era tunelul 
ingust. Intră în el, urmat de restul trupei. Dar 
după un drum lung și zadarnic, în care dădură 
numai peste camere goale și fundături, ajunseră 
la capătul lui. 

Cu inima grea, se intoarseră. 

N-avea nici un rost să mai aștepte. Le 
rămânea speranța că Stryke și Alfray găsiseră o 
altă ieșire din labirint și ajunseseră la suprafață. 
Jup ordonă retragerea. leşiră din puț și porniră 
spre tabără cu cea mai mare viteză. 

La sosire, dezamăgirea îi copleși a doua oară: 
nu numai că nu-și găsiră camarazii întorși, dar 
dădură peste un dezastru. 

Reafdaw reușise cumva să se ridice în capul 
oaselor și-și îngrijea rana de la cap în timp ce 
le povestea Jderilor adunați în jurul lui cele 
intâmplate. 

— Aşa a fost, incheie el povestea. Haskeer m-a 
atacat pe mine și pe Coilla ca un descreierat și a 
furat stelele. Ea s-a dus glonț după el. Altceva 
nu am ce să vă spun. 

Jup ceru să-i fie bandajată rana. 

În trupă se iscă zarvă. Ce trebuiau să facă în 
continuare? 

- Gura! strigă Jup. Soldaţii se potoliră. Prio- 
ritatea noastră e să-i scoatem pe Stryke și pe 
Alfray din labirint. Știm că n-au mult timp la 
dispoziţie acolo jos. Pe de altă parte, nu-l pu- 
tem lăsa pe Haskeer să fugă cu stelele și se pare 
că Coilla nu e în cea mai bună formă ca să-l 
oprească. 

- De ce să nu ne impărțim ȘI să încercăm să 
le facem pe amândouă? se auzi o voce. 

- Ne-am subția forțele. Ca să-i scoatem pe 
cei doi din labirint, suntem destui, chiar prea 
mulți. Dar ca să răscolim ţinutul după Haskeer, 
suntem prea puțini. 

- Deci, ce facem? se făcu auzit încă un soldat. 
Apoi adăugă „domnule sergent“ pe un ton nici 
pe departe politicos. 

Ostilitatea din glasul lui nu putea fi pusă la 
îndoială. Nici cea de pe chipurile care-l incon- 
jurau. Ura mocnită pe care o simțeau unii la 
adresa rasei și rangului său nu mai avea mult și 
izbucnea. 

Dar Jup nu știa ce să spună. Trebuia să ia o 
hotărâre, și asta foarte repede. Putea să greșească 
atât de ușor. 

Îi fixă pe soldați cu privirea. În ochii unora 
citi nerăbdarea, în ai altora, ameninţarea. 

Vrusese dintotdeauna să ajungă comandant. 
Dar nu în felul ăsta. 


După jumătate de oră de goană, Coilla avu 
noroc. 

Începu să creadă că n-o să-l găsească niciodată 
şi că se va întoarce copleșită de rușine, când 
văzu la orizont un călăreț galopând spre nord 
de-a lungul unui șir de dealuri. 

Nu era sigură, dar semăna cu Haskeer. 

Își îmboldi armăsarul să gonească mai repede. 

Calul avea spume la gură când ajunse la dea- 
luri, dar nu-i lăsă nici o clipă de odihnă și incepu 
să urce. În vârf, se opri și se ridică În șa, ca să 
scruteze orizontul spre Taklakameer. Călărețul 

nu se vedea nicăieri. Dar terenul avea un relief 
combinat și se putea ascunde însă în nenumărate 
locuri. Cum nu avea altă posibilitate, galopă în 
continuare. 

Alese un drum care o duse într-o vale îngustă, 
plină de verdeață, cu pâlcuri de copaci de-o 
parte şi de alta și răspândiţi pe cărare. Nu slăbi 
ritmul din cauza lor, deși incepu să se teamă că 
armăsarul n-o să mai reziste mult. 

Apoi îl văzu pe călăreț departe, în capătul 
văii. Își adună puterile şi mână calul ca vântul. 

Dintr-odată realiză că nu e singură pe drum. 

Doi călăreţi veneau spre ea din dreapta, din- 
tre copaci, și încă unul apăru din stânga. Păreau 
să fie oameni. 

Fu atât de surprinsă, încât atunci când cel 
din stânga se apropie repede și-i lovi armăsarul 
in coaste cu un bici din piele, pierdu contro- 
lul. Frâiele îi zburară din mâini. Calul se îm- 
piedică şi căzu. Pământul se înclină într-un 
unghi periculos. 

Coilla se prăbuși cu o bufnitură, se rostogoli 
de câteva ori şi se opri. 

I se învârtea capul. Încercă să se ridice, dar 
nu reuși decât să se proptească în genunchi. 

Cei trei oameni opriseră caii și descălecaseră. 
Parcă începea să-i vadă mai bine. 

Primul era înalt, cu ochi vicleni. O cicatrice îi 
brăzda chipul răutăcios, ciupit de vărsat. Al doi- 
lea, scund și mlădios, duse mâna la peticul de pe 
ochi şi se strâmbă la ea, arătându-i dinții stricați. 
Al treilea era cât un urs, numai mușchi. Nu avea 
fir de păr pe cap și nasul îi fusese spart de mai 
multe ori. 

Cel înalt scoase un rânjet. Nu părea deloc 
prietenos. 

- Ia să vedem, ce-avem noi aici? rosti el cu 
glas unsuros, amenințător. 

Coilla scutură din cap ca să-și alunge durerea. 
Vru să se ridice, dar nu reuși. 

Ducând mâna la arme, oamenii se îndrep- 
tară spre ea. 


Un ceas și mai bine, Stryke și Alfray mer- 
seră prin tunelul pe care erau obligați să-l 
străbată. Nu avea ieşiri laterale, nici nu ducea 
in alte încăperi. Singura schimbare era panta 
tot mai abruptă. 

În cele din urmă, ajunseră într-o cameră, cea 
mai mare de până atunci. Văzură că nu era ni- 
meni în ea, pentru că, spre deosebire de celelalte, 
era luminată de zeci de făclii. Tavanul inegal era 
mult deasupra capului, înțesat de stalactite. Cel 
puţin șase tuneluri duceau în direcții diferite. 

În cameră nu se afla decât un singur obiect: 
un bloc uriaș din piatră șlefuită, asemănător cu 
capacul unui sarcofag. Deasupra și pe lateral 
erau gravate simboluri misterioase. 

Se îndreptară spre el. În spaţiul gol, îşi auziră 
ecoul pașilor. 

- Ce crezi că este? întrebă Alfray. 

- Cine ştie? răspunse Stryke. Se spune că lo- 
cuitorii lumii subterane se roagă la zei întunecaţi 
și înfricoşători. Pe mine, piatra asta mă duce cu 
gândul la un ritual. Pipăi suprafața netezită de 
vreme. Probabil că n-o să aflăm niciodată. 

- Te înșela! 

Se intoarseră să vadă cine le vorbea. 

Un trol în mantie ţesută din fire de aur, cu 
coroană de argint pe cap, intrase în cameră ne- 
văzut, prin spatele lor. Era mai puternic decât 
cei pe care îi omorâseră și purta un toiag cât el 
de înalt. 

Stryke și Alfray scoaseră săbiile, gata să se 
înfrunte cu apariția neașteptată. Dar în cameră 
năvăliră o mulțime de troli din toate tunelurile. 
Erau cu zecile, înarmaţi până în dinți, mulți cu 
sulițe cu ţepi în vârf. 

Orcii se uitară unul la celălalt. 

- Eu zic să doborâm câţi putem, șuieră Stryke. 

- Excelent, îl aprobă Alfray. 

- Ar fi o mare prostie, tună trolul, făcând 
semn trupelor să înainteze. 

O mare de sulițe se ridicară. În rândurile din 
spate văzură arcași care-i ținteau cu săgețile. Nu 
aveau cum să ajungă la dușmani, darmite să-i 
doboare. 

- Lăsați armele jos, le ordonă trolul. 

- Orcii nu sunt obișnuiți să facă asta, ripostă 
Stryke dispreţuitor. 

- Voi alegeţi. Vă predaţi sau muriţi. 

Marea de sulițe veni mai aproape. Arcașii 
încordară mai tare arcurile. 

Alfray şi Stryke se priviră. Se înţeleseră fără 
să vorbească. 

Apoi aruncară săbiile la podea. 

Trolu se năpustiră asupra lor. Dar cei doi 
orci se inșelau amarnic dacă se așteptau să moară 
imediat. 

- Eu sunt Tannar, li se adresă căpetenia, re- 
gele tărâmului interior. Rege și mare preot, 
slujitor al zeilor care ne apără domeniul de cei 
ca vol. 

Nici Stryke, nici Alfray nu rostiră un cu- 
vânt, dar ripostară printr-o ţinută demnă. 

- Veţi plăti pentru că ne-aţi încălcat teritoriul, 
continuă Tannar, dar într-un fel cât mai plăcut 
zeilor noştri. 

Soldaţii troli îi împinseră pe orci spre blocul 
de piatră. Atunci nu mai avură nici o îndoială 
despre rostul lui. 

Era un altar pentru sacrificii. 

Fură legaţi cu brutalitate. Armata de troli se 
dădu la o parte ca să-i facă loc regelui. 

În timp ce mergea cu pași lenți, scoase un 
obiect din faldurile mantiei. Tăişul viclean al 
oțelului curbat scânteia. Cu glasuri groase şi 
lugubre, adunarea de troli incepu o incantaţie 
într-o limbă străveche. | 

Apropiindu-se de orci în ritm de înmormân- 
tare, Tannar ridică pumnalul pentru sacrificiu. 

- Cuţitul, şopti Alfray. Stryke, cuțitul! 

Stryke se uită la pumnal și înţelese. 

Să guști libertatea numai ca să ţi se fure după 
era O farsă crudă, pe care numai zeii cei mai întu- 
necaţi puteau să le-o joace. Să-ţi vezi eforturile ză- 
dărnicite era şi mai rău. Dar să vezi ceea ce văzu 
Stryke însemna să primeşti lovitura de grație. 

Pumnalul plin de ornamente pe care-l ţinea ri- 
dicat regele trolilor avea și o bijuterie: de mânerul 
lui atârna un obiect pe care-l recunoscu imediat. 

Găsiseră steaua pe care o căutau. 

